
Det  er  enhver  alvorlig  Mands 
og  K\-indes  Pligt  at  leve  i  sine 
Minder;  thi  kun  ved  at  leve  i  Dine 
Minder  kommer  Du  til  Klarhed 
over  Dig  selv. 

D.   G.  Monrad. 

Igennem  mit  hele  Teaterliv  lober  som  en  rod  Traad 
Navnet  Heiberg.  Jeg  har  aldrig  folt  dette  saa 
stærkt  som  nu,  da  jeg  i  Tanken  gennemgaar  de 
svundne  Dage.  Og  tager  jeg  min  Korrespondance  fra 
hin  Tid  frem,  glæder  jeg  mig  inderligt  ved  at  se, 
hvor  hjerteligt  og  ligefremt  Heiberg  skrev  til  mig. 
Det  første  af  de  Breve,  jeg  ejer  fra  hans  Haand, 
er  en  Indbydelse  til  et  lille  Selskab  i  Anledning  af 
Ole  Bulls  Ophold  i  København  i  Efteraaret  1850. 
Brevet  lyder  saaledes: 

«Gode  Madam  Sødring!  Eller  gode  Julie!  min 
oprigtige  Veninde!  (det  bilder  jeg  mig  ind).  —  Jeg 
skriver  disse  uordenlige  Linier  til  Dem  for  at  bede 
Dem  og  Deres  Mand   om   at   gjore   min  Kone   og  mig 

Julie  Sødring:    Erindringer.     II.  ^ 


den  Fornøielse  at  drikke  en  Kop  The  hos  os  imorgen 
(Onsdag)  Aften,  og  hore  paa  Ole  Bull,  hvem  jeg  venter 
med  sin  VioUn. 

26.  Novbr.  1850. 

Deres  oprigtigt  hengivne 

J.   L.   Heiberg. 

Til 
Madam  Sødring,  kgl.   Skuespillerinde.)) 

Idet  jeg  nu  efter  saa  mange  Aars  Forløb  læser 
Heibergs  lille  Billet  igennem,  dukker  Mindet  om  den 
hyggelige  Aften  paa  Søkvæsthuset  saa  tydeligt  frem 
for  mig.  Jeg  havde  en  ny  hvid  Kjole  paa,  og  jeg 
mindes,  at  Heiberg  ved  min  Indtrædelse  smilende  sagde 
til  mig:  ^<De  er  saa  ren  som  et  pillet  Æg!»  Blandt 
Gæsterne  den  Aften  var  ogsaa  Halls.  Jeg  saa  her 
Fru  Hall  for  første  Gang  og  følte  mig  straks  i  høj 
Grad  tiltalt  af  hendes  i  Ordets  bedste  Forstand  origi- 
nale Personlighed.  Hendes  ejendommelige  Djærvhed  i 
Udtryksmaade  og  hendes  rige  Gemyt  virkede  i  ganske 
mærkelig  Grad  forfriskende  paa  hendes  Omgivelser. 
Men  den  Ligefremhed,  hvormed  hun  i  en  Selskabs- 
kreds meddelte  sig  højt  om  de  Tilstedeværende,  for- 
bløffede unægtelig  noget  i  første  Øjeblik.  Da  Heiberg 
saaledes  i  Aftenens  Løb  stod  og  samtalede  med  en  af 
de  tilstedeværende  Damer,  en  Præstefrue,  som  øjen- 
synlig var  i  høj  Grad  optaget  af  hans  vittige  Kon- 
versation,   udbrød    Fru    Hall    med    lydelig   Stemme    til 

mig:  «Se,  hvor  hun  staar  og  hopper  —  det  kan  hun 
ved  Gud  U'e!»  Det  gav  uvilkaarHg  et  Sæt  i  mig,  for 
man  kunde  hore  Bemærkningen  over  hele  Salen.  — 

Min  Mand  og  jeg  kom  ellers  ikke  meget  ud.  Vore 
lykkeligste  Timer  oplevede  vi  i  vort  Hjem.  Da  Sodrings 
Dag  fra  tidlig  Morgen  var  optagen  af  Arbejde,  indlod 
vi  os  meget  nødigt  paa  at  forlade  vore  hyggelige  Stuer 
de  faa  Aftener,  hvor  jeg  ikke  spillede. 

En  højst  ubehagelig  Tilskikkelse  ramte  for  øvrigt 
min  Mand  kort  efter,  at  vi  vare  blevne  gifte.  Trods 
sin  Invaliditet  og  sine  energiske  Protester  blev  han 
nemlig  udskrevet  som  « Borger »  og  skulde  forrette  Tje- 
neste ved  det  borgerlige  Artilleri.  Han  gik  i  den  An- 
ledning op  til  en  Blikkenslagermester  L.,  der  var  hojt- 
staaende  Officer  ved  bemeldte  Artilleri,  for  at  præsentere 
ham  en  Attest  fra  vor  Huslæge,  men  fik  til  Svar,  at 
« Oberstløjtnanten  var  paa  Taget »  og  derfor  ikke  kunde 
faas  i  Tale.  Sødring  maatte  da  bide  i  det  sure  Æble 
og  møde  ude  paa  Fælleden  i  fuld  Mundering.  Det 
varede  dog  ikke  ret  længe,  inden  det  gik  op  for  Blik- 
kenslagermesteren, at  der  ikke  var  megen  Udsigt  til, 
at  « Borgerne »  vilde  faa  Fornøjelse  af  min  Mand,  og 
han  erholdt  da  Afskedspas  som  « ekstraordinær  Bom- 
barder ved  det  borgerlige  Artilleri !» 

Kun  faa  Aar  blev  vi  boende  i  Nyhavn.  Saa  flyttede 
vi  ud  i  en  paa  Kastelsvejen  liggende  Villa.  Villaen  laa 
helt  ude  ved  Vejen,  men  bag\^ed  var  der  en  dejlig  stor 
Have,  som  stødte  op  til  Kirkegaarden.  Huset  var  til- 
dels bygget  af  Træ  og  havde  foruden  Kvistværelserne 
kun  en  Etage.  Værelserne  var  hoje  og  rummelige. 
Jeg   glædede   mig   ved   atter   at  være   kommen  ud  paa 

mit  kære  Østerbro,  hvor  der  endnu  var  saa  landligt, 
og  hvorfra  jeg  havde  saa  mange  skønne  Barndoms- 
minder. Vore  Venner  Carl  og  Thora  Petersen*  kom 
til  at  bo  i  vor  Nærhed,  idet  de  nemlig  købte  Ejen- 
dommen «Vennero»,  hvor  jeg  var  kommen  saa  meget 
som  Barn.  Her  samlede  de  om  sig  i  mange  Aar  den 
muntre  Kreds,  som  de  ved  deres  store  Gæstfrihed  og 
tiltrækkende  personlige  Egenskaber  havde  knyttet  til 
deres  Hjem. 

Til  denne  Kreds  hørte  ogsaa  Monrad,  der  var  gift 
med  en  Søster  til  Thora  Petersen.  Han  tog  i  Reglen 
ikke  højlydt  Del  i  den  almindelige  Lystighed,  som 
herskede  ved  Selskaberne  i  dette  Hus.  Ganske  stil- 
færdig kom  han  med  sine  satiriske  Bemærkninger,  som 
man  i  lange  Tider  bagefter  mindedes  med  en  hjertelig 
Latter.  Jeg  husker  saaledes  en  Balaften,  hvor  Vinen 
flød  mere  end  almindelig  rigeligt.  Jeg  stod  og  talte 
med  Monrad,  da  et  ungt  Menneske,  der  øjensynlig 
havde  faaet  mere  end  han  kunde  taale,  kom  forbi  os 
og  flot  kastede  sig  i  en  Lænestol,  der  imidlertid  alle- 
rede var  optaget,  idet  en  eller  anden  havde  begaaet 
den  Uforsigtighed  at  hensætte  et  Fad  med  Flødeskum 
paa  den.  Det  unge  Menneske  lagde  dog  ikke  Mærke 
til  den  Kalamitet,  der  var  overgaaet  ham,  men  rejste 
sig  lidt  efter  og  fjernede  sig.  Flodeskummet  gjorde, 
som  man  kan  tænke  sig,  en  pragtfuld  Virkning  paa 
den  sorte  Kjole,  og  Monrad  bemærkede  da  med  et  fint 
Smil:   «Han  der  er  næppe  kauscher!» 


•    Se  Julie    Weber    Sødiing:    Erindringer    fra    min    Barndom    og 
Ungdom,  Side   194 — 95. 


Hvad  der  i  hoj  Grad  imponerede  mig  hos  Monrad, 
var  den  Interesse,  hvormed  han  omfattede  de  mest 
forskelHgartede  Ting,  selv  saadanne,  som  man  skulde 
tro  maatte  ligge  ham  fjernt.  Praktisk  Virksomhed 
vurderede  han  hojt,  og  det  morede  mig  ofte  at  hore, 
hvorledes  han  kunde  udsporge  min  Mand  om  alt  ved- 
rørende Fabrikvæsenet  og  forlange  at  vide  Besked  om 
selv  de  mindste  Detailler.  —  ^lonrad  havde  forresten 
en  Gang  nær  slaaet  Sodring  ihjel.  Dette  gik  saaledes 
til.  I  Haven  ved  «Vennero»  fandtes  en  hoj  Gynge. 
En  Dag  efter  ^Middagsbordet  samledes  Selskabet  om 
denne  Gynge,  og  ^lonrad  opfordrede  nu  min  Mand  til 
sammen  med  sig  at  tage  en  «staaende»  Gyngetur. 
Begge  Herrerne  steg  da  op  i  Gyngen  og  var  et  Oje- 
blik  efter  godt  i  Gang.  Pludselig  taber  ^Monrad  Lige- 
vægten, falder  over  paa  Sodring,  river  ham  med  sig, 
og  ned  tumle  de  begge.  Min  ^land  kom  til  at  ligge 
under  den  svære  Monrad,  men  det  viste  sig  heldig\'is, 
da  de  igen  kom  paa  Benene,  at  ingen  af  dem  havde 
taget  nogen  videre  Skade.  Sodring,  hvem  det  var 
gaaet  mest  ud  over,  og  som  i  \"irkeligheden  havde 
faaet  nogle  slemme  Knubs,  slog  Gæsternes  deltagende 
Forespørgsler  hen  i  Spøg  og  sagde,  at  han  af  Hjertet 
beklagede  de  Stakler,  som  til  Stadighed  skulde  have 
^Monrad   «over  sig». 

Tjenstvillig  i  sjælden  Grad  overfor  sine  Venner  var 
Carl  Petersen.  Jeg  mindes  saaledes,  at  da  Sodring  og 
jeg  en  Dag  var  der  til  Middag,  beklagede  min  ^land, 
som  havde  haft  en  ualmindelig  stræng  Arbejdsdag,  sig 
over,  at  han  var  nødsaget  til  at  forlade  Selskabet,  saa 
snart  vi  havde  spist.     Han  havde  nemlig  lovet  at  være 

Censor  i  Mathematik  ved  en  Skoleeksamen  inde  i  Byen. 
Efter  at  vi  havde  rejst  os  fra  Bordet,  tog  Sødring  sin 
Frakke  paa  og  sagde  Farvel,  men  kunde  ingensteds 
finde  vor  Vært.  Thora  Petersen  lo  da  fornøjet,  idet 
hun  sagde:  «Tag  De  kun  Frakken  af  igen!  Carl  er 
gaaet  i  Deres  Sted!» 

I  Begyndelsen  af  Halvtredserne  ramtes  mit  Barn- 
domshjem af  et  tungt  Slag,  idet  min  elskelige  Moder 
efter  nogen  Tids  Sygdom  afgik  ved  Døden.  Stakkels 
Fader  følte  det  som  om  Aanden  var  draget  bort  fra 
Hjemmet,  og  han  betragtede  det  som  opløst.  I  de 
nærmest  følgende  Aar  levede  han  sammen  med  min 
ældste  Søster  Marie,  men  da  han  pintes  af  Bekymring 
for,  hvorledes  det  vilde  gaa  hende,  naar  han  ikke  var 
mere,  og  han  følte,  at  det  vilde  være  ham  en  Be- 
roligelse med  egne  Øjne  at  se,  hvorledes  hendes  Liv  i 
saa  Fald  vilde  forme  sig,  besluttede  han,  at  Marie 
skulde  leje  sin  egen  lille  Lejlighed,  medens  han  ind- 
rettede sig  paa  Ungkarlevis.  Saaledes  blev  da  ogsaa 
Ordningen  i  den  Gamles  sidste  Leveaar.  Sammen  med 
to  Venner,  Kriminalretsassessor  Holmblad  og  Kammer- 
herre Sick,  lejede  han  en  mindre  tre  Etagers  Ejendom 
i  Stormgade.  Hver  af  Herrerne  beboede  sin  Etage, 
og  Portnerkonen  Madam  Jensen  sørgede  for  deres  Op- 
vartning. 

Medens  saaledes  det  gamle  Hjem  opløstes,  blom- 
strede det  nye  frem.  Paa  de  Steder,  hvor  jeg  selv 
havde  tumlet  mig  som  halvvoksen  Pige,  stavrede  nu 
mine  to  Smaapiger,  Rose  Cecilie  og  Johanne  Luise, 
omkring.  Jeg  mindes  her  uvilkaarlig  en  Ytring  af 
Michael  Wiehe.     Da  jeg  efterat  have  faaet  min  anden 

lille  Pige  første  Gang  mødte  paa  Teatret  til  Prøve, 
lagde  jeg  Mærke  til,  at  Wiehe  stadig  fulgte  mig  med 
Øjnene,  og  hvorhen  jeg  saa  gik,  kom  han  paa  sin 
tavse  Maade  efter.  Jeg  kunde  da  begribe,  at  der  var 
noget,  han  vilde  sige  mig,  men  at  han  ikke  ret  vidste, 
hvorledes  han  skulde  faa  det  anbragt.  Pludselig  gik 
han  hen  foran  mig  og  sagde:  «Nu  ka.nDe  sige  Bør ?i!» 
Ytringen  rørte  mig.  Jeg  forstod,  at  der  laa  en  vemodig 
Tanke  bag  den.  Han  havde  jo  selv  ingen  Smaafolk  i 
sit  stille  Hjem. 

Med  Børnene  kom  forøget  Liv,  men  ogsaa  forøgede 
Krav.  Det  galdt  da  om  at  aabne  Mulighed  for  større 
Indtægter,  og  dette  lykkedes  paa  følgende  Maade. 
Min  Mand,  som  længe  havde  været  utilfreds  med  sin 
Stilling  ved  Rosenborg  Brøndanstalt,  der  optog  hans 
hele  Tid,  medens  Lønnen  kun  var  ringe,  sagde  en 
skønne  Dag  Anstalten  Farvel  og  anlagde  selv  en  Fabrik 
for  Fremstillingen  af  mineralske  Vande.  Fabrikken,  der 
i  den  første  Tid  havde  Lokale  paa  Kristianshavn  i  de 
Bryggeriet  «Rabeshave»  tilhørende  Bygninger  og  var 
indrettet  paa  en  saare  beskeden  Fod,  viste  i  Løbet  af 
faa  Aar  god  Fremgang.  Paa  Grund  af  forskellige  Om- 
stændigheder, særlig  den,  at  Sødring  ganske  manglede 
Midler  til  at  sikkre  Fabrikkens  Bestaaen,  overtoges  den 
senere  af  Grev  Frederik  Marcus  Knuth,  der  som  Inter- 
essent i  «Rabeshave»  havde  haft  Lejlighed  til  at  gøre 
sig  bekendt  med  Fabrikkens  Forhold.  Grev  Knuth  døde 
imidlertid  kort  efter,  og  min  Mand  fortsatte  nu  Driften 
af  Fabrikken  for  egen  Regning,  efter  at  det  var  lyk- 
kedes ham  at  træffe  en  Overenskomst  med  Boet. 
Denne  Fabrik   kom    til    at    spille    en   stor  Rolle    i   mit 

Liv.  Herved  tænker  jeg  ikke  blot  paa,  at  det  var 
den,  som  gjorde,  at  jeg  i  Tidens  Lob  i  pekuniær  Hen- 
seende blev  uafhængigt  stillet,  men  Fabrikken  har  ogsaa 
haft  en  ikke  ringe  ideel  Betydning  for  mig  selv  og  for 
min  Kunst.  Fru  Heiberg  saa  rigtigt,  da  hun  ved  min 
Forlovelse  udtalte,  at  det  vilde  virke  forfriskende  og 
styrkende  paa  mit  Talent  gennem  min  Mand  at  være 
knyttet  til  Interesser,  helt  forskellige  fra  min  egen 
Virksomhed.  Gennem  Fabrikken  vandt  jeg  Kendskab 
til  Arbejdernes  Liv  og  derigennem  Forstaaelse  af  mangt 
og  meget,  som  ellers  vilde  have  været  mig  en  lukket  Bog. 
I  en  Henseende  var  det  lidt  strængt  for  mig  at 
bo  paa  Kastelsvejen :  Afstanden  fra  Teatret  var  saa 
stor.  Jeg  havde  maattet  ansøge  om  Tilladelse  til  at 
bo  udenfor  Porten,  og  vel  havde  jeg  opnaaet  denne 
Tilladelse,  men  Teatervognen  kørte  mig  ikke  længer 
end  til  og  fra  Østerport.  Resten  af  Vejen  maatte  jeg 
gaa.  Det  ubehageligste  herved  var,  at  jeg,  naar  jeg 
skulde  ind  paa  Teatret  enten  om  Formiddagen  til 
Prøve  eller  om  Aftenen  til  Forestillingen,  i  Reglen 
aldrig  traf  Vognen  ved  Porten.  Det  var  mig  nemlig 
imod,  særlig  naar  Vejret  var  daarligt,  at  Kusken  og 
Hestene  skulde  holde  og  vente  paa  mig,  og  jeg  gik 
derfor  tidlig  hjemmefra.  Saa  skete  det  som  oftest,  at 
jeg  først  mødte  Kareten  helt  ind  ad  Byen  til.  —  Naar 
jeg  efter  Forestillingen  begav  mig  hjemad,  havde  jeg 
en  .skikkelig  gammel  Maskinmand,  der  hed  David,  til 
at  ledsage  mig.  Han  fik  lo  Rdlr.  om  Aaret  for  at 
være  min  Følgesvend.  Vintrene  i  Midten  af  Halv- 
tredserne vare  overordentlig  strænge.  I  vore  Sove- 
værelser   var    om    Morgenen  Vandet    i    Kanderne    ofte 

bundfrosset,  og  selv  var  vi  saa  forkomne,  at  vi  maatte  to 
os  op  med  varmt  01.  Tillige  faldt  der  megen  Sne. 
I  Østerbros  Alleer  og  paa  Kastelsvejen  var  der  næppe  til 
at  komme  frem.  Der  blev  nemlig  kun  sjældent  gjort 
ryddeligt.  I  de  morke  Vinternætter  kunde  man  da  jævnlig 
se  den  gamle  Teaterkarosse  komme  knirkende  og  knag- 
ende gennem  Nyboder  med  Kusken  Jens  paa  Bukken  og 
ved  Siden  af  ham  David,  der  havde  lange  Støvler  paa  og 
en  lang  Knortekæp  i  Haanden.  Ved  Porten  holdt  vi, 
David  sprang  af,  lukkede  Vogndøren  op  og  tog  imod 
noget,  der  saa  ud  som  en  stor  Bylt  Tøj.  Det  var  mig. 
Saa  tog  David  mig  resolut  under  Armen,  vi  sagde  Godnat 
til  Jens,  der  rask  rullede  ind  til  Byen,  og  gennem  Sne- 
driverne begav  vi  os  til  mit  Hjem.  Hvad  der  altid 
interesserede  David  var  at  observere ,  om  der  sad 
Kærestefolk  paa  Bænkene  i  Alleerne.  Frøs  det  nu  en 
halv  Snes  Grader  eller  mere,  var  det  første  han  sagde 
til  mig,  naar  vi  kom  ud  i  Sneen:  «Xu  gad  jeg  saagu' 
dog  egentligen  vidst,  om  der  sidder  nogen  paa  Bænkene 
i  det  Hundevejr !»  Opdagede  han  saa  et  Par,  udtalte 
han  højlydt  sin  Forbavselse:  «Hvad  for  noget,  sidder 
der  nogen?  Ja,  saa  Skam  gør  der  saa!  Xu  har  jeg 
set  det  med!»  At  jeg  overhovedet  kom  levende  fra 
disse  Vintre  har  i  senere  Aar  ofte  forbavset  mig.  Varm 
og  bevæget  efter  Forestillingen  begav  jeg  mig  Aften 
efter  Aften  ud  i  den  fygende  Sne.  ]\Ien  mit  Helbred 
var  glimrende,  og  jeg  var  rig  paa  Ungdom  og  Humør. 
En  rig  Grossererfrue,  der  havde  en  Tjener  paa  hver 
Finger  og  tilbragte  Sommeren  paa  Landet  eller  rejste 
i  Udlandet,  kort  sagt  nød  alle  de  Goder,  som  denne 
Verden  har  at  byde   paa,    beklagede   sig   en  Gang   for 


10 


mig  over,  hvor  anstrængende  hendes  Liv  var.  Da  jeg 
spagfærdigt  indvendte,  at  Livet  vel  for  en  stor  Del  er 
saaledes,  som  man  selv  indretter  det,  svarede  Fruen: 
«Ja  Tak,  De  kan  ikke  tale  med.     De  har  jo  tre  Maa- 


Julie    Sødring. 
(Efter  Fotografi.) 


neders  Ferie !»  Jeg  saa  noget  forundret  paa  hende  og 
sagde:  «Ja,  og  De  har  tolv!»  Nu  var  det  Grosserer- 
fruens Tur  at  blive  forbavset,  og  jeg  forklarede  hende 
da,  at  Side  om  Side  med  min  Teatertjeneste  gik 
mine    Pligter    som    Husmoder    og    Moder,    hvilke    jeg 

gennem  mit  hele  Liv  selv  har  varetaget  med  kun  den 
allernødvendigste  Medhjælp.  At  Sæsonen  ophørte  og 
min  « Ferie »  indtraadte,  vilde  kun  sige,  at  jeg  slap  for 
en  Del  af  mit  ZV^/^rarbejde.  Min  Virksomhed  for  mit 
Hjem  fortsattes  i  Sommermaanederne,  og  til  at  have 
Hvile  har  jeg  først  kendt  paa  mine  gamle  Dage.  Medens 
Børnene  var  smaa,  kendte  jeg  derhos  heller  ikke  til  at 
være  den  hele  Sommer  paa  Landet.  Jeg  rejste  blot 
—  da  vore  økonomiske  Forhold  tillod  det  —  bort  i 
Børnenes  Skoleferie.  Skønt  Sommeren  saaledes  ikke 
var  en  Ferie  for  mig  i  den  Forstand,  at  den  var  en 
Hviletid,  glædede  jeg  mig  dog  altid  hjerteligt  til  i 
nogen  Tid  at  være  fri  for  Teatrets  usunde  Luft.  Saa- 
længe  vi  boede  ude  paa  Kastelsvejen,  havde  vi  det  jo 
ogsaa  dejlig  landligt,  og  skønne  Spadsereture  var  der 
nok  af,  enten  man  saa  vilde  vandre  langs  Søerne,  ud 
ad  Strandvejen,  paa  Kastelsvolden  eller  Langelinje. 

Hvad  der  bringer  Mislyd  ind  i  mangt  et  Ægteskab, 
som  ellers  har  Betingelserne  for  at  blive  lykkeligt,  er 
ofte  kun  ganske  smaa  Ting.  Daglige  Trivialiteter,  som 
man  med  Lethed  over\dnder  ved  Hjælp  af  et  sundt 
Ræsonnement  eller  et  godt  Humor,  antage  uvilkaarlig 
Dimensioner,  naar  man  tager  kejtet  og  uforstandigt  fat 
paa  dem.  En  af  mine  Venner  sagde  engang  til  mig, 
at  han  havde  faaet  sit  Ægteskab  ødelagt  af  r>'gende 
Kakkelovne  og  Tjenestepiger.  Jeg  tror,  at  min  Mand 
og  jeg  besad  Evnen  til  at  ordne  os  efter  Forholdene, 
og  jeg  kan  med  Bestemthed  sige,  at  de  smaa  Vanske- 
ligheder, som  altid  møde,  hvor  to  Mennesker  skal  leve 
sammen,  aldrig  fik  INIagt  til  at  gøre  dybere  Skaar  i 
vor  Lykke. 

Jeg  nævnte  Tjenestepigerne.  Det  er  jo  unægtelig 
en  Kendsgerning,  at  mangen  en  Husstand  lægges  øde, 
fordi  Husmoderen  ikke  forstaar  at  opdrage  og  omgaas 
disse.  En  Tjenestepiges  Lod  i  Livet  er  ofte  sørgelig. 
Mange  ere  udgaaede  fra  daarlige  Hjem  og  har  aldrig 
mødt  andet  end  Haardhed.  Tjenestepigen  slides  jævn- 
lig op  i  sine  unge  As-v,  og  naar  Alderdommen  kom- 
mer, kastes  hun  bort  som  ubrugelig.  Og  betænk  dog, 
hvad  Tyendet  betyder  for  vort  daglige  Velvære,  hvor 
afhængige  vi  i  Virkeligheden  ere  af  det!  Man  taler 
stadig  om  de  daarlige  Tjenestepiger,  men  der  tales 
ikke  om  de  daarlige  Herskaber,  som  ere  mindst  ligesaa 
talrige.  Jeg  tænker  ofte  paa  hin  vestindiske  Pige,  som 
da  hun  havde  forevist  sine  Anbefalinger  og  skulde 
fæstes,  troskyldig  sagde:  «Mary  nu  se  Massas  Skuds- 
maalsbog ! » 

Overfor  mine  Tjenestepiger  stillede  jeg  mig  fra 
første  Færd  saaledes,  at  jeg  samtalte  med  dem.  Jeg 
søgte  at  vække  deres  Interesse  for  deres  Gerning  og 
for  det  gode  her  i  Verden.  Jeg  har  da  i  Reglen  ogsaa 
haft  den  Glæde,  at  mine  Piger  vare  tilfredse  hos  mig, 
hvad  der  i  væsentlig  Grad  har  bidraget  til  mit  Hjems 
Hygge.  Paa  den  anden  Side  optraadte  jeg  med  stor 
Bestemthed  overfor  mine  Piger.  De  havde  Respekt 
for  mig,  fordi  de  af  Erfaring  vidste,  at  jeg  kunde  mine 
Ting  og  ikke  var  bange  for  selv  at  lægge  Haand  til. 
Blev  de  trodsige  imod  mig,  havde  jeg  min  egen  Maade 
at  tage  dem  paa.  Hvorledes  den  var,  turde  maaske 
fremgaa  af  en  lille  Begivenhed,  som  netop  falder  mig  ind. 

Imedens  jeg  endnu  var  en  ung  Kone,  havde  jeg 
en   Tid    en    Pige    i    min    Tjeneste,    som    forenede    stor 

Dygtighed  med  en  meget  vanskelig  Karakter.  En 
Sommer  tog  jeg  mine  Børn  og  hende  med  paa  et  Be- 
søg i  en  Præstegaard  paa  Sjælland  ad  Holbækkanten 
til  hos  Slægtninge  af  min  Mand,  og  under  vort  Ophold 
her  kom  der  nogle  Mænd  til  Egnen,  som  udspredte 
Flyveskrifter  til  Tyendet  om,  at  nu  \'ar  det  paa  Tide 
at  afkaste  Trældomsaaget  og  gøre  sig  fri  for  Slaveriet. 
Jeg  mærkede  godt,  at  min  Pige  blev  stærkt  paavirket 
af  disse  Skrifter,  men  jeg  gjorde  ingen  Bemærkninger. 
Da  hænder  det  en  Dag,  at  Grevinde  Dannemand 
fra  det  nærliggende  Aastrup  kommer  paa  Visit  til 
Præstegaarden,  og  da  jeg  var  alene  hjemme,  tog  jeg 
imod  hende.  Medens  jeg  sidder  og  taler  med  Grev- 
inden, kommer  et  af  mine  Børn  løbende  ind  i  Stuen 
og  hen  til  os.  Da  jeg  bemærkede,  at  den  lilles  Støvler 
vare  ubørstede,  bad  jeg  Grevinde  Dannemand  und- 
skylde mig  et  Øjeblik,  tog  Barnet  ved  Haanden  og 
gik  ud  med  det  i  Køkkenet.  Her  stod  Pigen  med 
korslagte  Arme  og  et  haanligt  Udtrj^k  i  Ansigtet.  «Du 
ved,»  beg}^ndte  jeg,  « at  Børnene  ikke  maa  komme  ind 
i  Stuen  med  snavsede  Støvler!  Hvorfor  har  Du  ikke 
børstet  disse  her?»  « Fordi, »  svarede  Pigen,  «jeg  er 
ked  af  altid  at  skulle  staa  paa  Pinde  og  gøre  Slave- 
arbejde!»  Jeg  saa  da  ganske  rolig  paa  hende,  idet  jeg 
sagde :  « Ja,  det  kan  jeg  saa  godt  forstaa !  Men  vil  Du 
saa  blot  være  af  den  Godhed  at  sige  mig,  hvor  Blanke- 
sværten staar.^  Saa  børster  jeg  Støvlerne,  og  Du  gaar 
ind  og  underholder  Grevinde  Dannemand ! »  Pigen  stir- 
rede et  Øjeblik  paa  mig  og  gav  sig  derpaa  til  at  tud- 
brøle. Siden  hørte  jeg  hende  aldrig  beklage  sig  over 
det  Arbejde,   som  det  var  paalagt  hende  at  udføre. 

En  af  de  første  Sommere,  vi  oplevede  paa  Kastels- 
vejen,  var  for  øvrigt  alt  andet  end  behagelig.  Det  var 
nemlig  den  sørgelig  berømte  Kolerasommer  1853.  Vor 
Have  stødte,  som  tidligere  anført,  op  til  Kirkegaarden, 
saa  vor  Beliggenhed  var  saa  uhyggelig  og  udsat  som  vel 
muligt.  Naar  min  Mand  kom  hjem  fra  sin  Forretning, 
skød  han  Genvej  over  Kirkegaarden,  hvor  der  i  de  Dage, 
da  Koleraen  rasede,  laa  hele  Dynger  af  ubegravede 
Lig.  Vi  vænnede  os  imidlertid  efterhaanden  til  al  denne 
Elendighed  og  tænkte  kun  lidt  paa  den  nærliggende 
^Mulighed,  der  var  for,  at  vi  selv  kunde  blive  angrebne. 
Vor  Levemaade  var  som  sædvanlig,  blot  at  vi  drak 
en  Del  Vin.  Den  eneste  ekstraordinære  Forholdsregel, 
min  Mand  tog,  var  at  tillaase  Brønden  i  vor  Gaard. 
Uagtet  Vandet  i  den  var  klart  som  Krystal,  brugte  vi 
det  aldrig  senere,  en  Forsigtighedsregel,  som  vi  i  det 
følgende  Aar  fik  et  sørgeligt  Bevis  for  var  paa  rette 
Plads.  En  i  vor  Nærhed  boende  og  til  vor  Omgangs- 
kreds hørende  sjælden  elskværdig  Familje,  der  havde 
været  bortrejst  under  Epidemien,  blev  nemlig  Aaret  efter 
pludselig  angrebet  af  Sygdommen,  der  paa  den  Tid  var 
ophørt  overalt,  og  flere  af  Familiens  Medlemmer  døde. 
Det  oplystes,  at  vore  stakkels  Venner  trods  vor  Advarsel 
havde  benyttet  Vandet  fra  Ejendommens  Brønd,  og 
dette  Vand  viste  sig  ved  en  kemisk  Undersøgelse,  som 
min  Mand  foretog,  at  være  i  høj  Grad  inficeret  af 
Grundvandet  fra  Kirkegaarden. 

Jeg  skal  for  øvrigt  ikke  dvæle  ved  denne  sørgelige 
Tid.  Trods  vort  farlige  Naboskab  blev  ingen  af  vor  Hus- 
stand angreben  af  Sygdommen.  I  en  Henseende  føltes 
Kolerasommeren  længe  efter  af  os.    Den  havde  nemlig 

været  meget  dyr.  Og  vort  lille  Budget  taalte  ingen 
ekstraordinære  Udgifter.  I  min  Nod  besluttede  jeg  da 
at  henvende  mig  til  Heiberg,  om  der  ikke  kunde  ud- 
betales mig  et  lille  Gratiale  af  Teatrets  Kasse.  Jeg 
konciperede  altsaa  et  Brev  til  ham  om  denne  Sag  og 
benyttede  i  Koncepten  den  spogende  og  ligefremme 
Udtryksmaade,  som  altid  havde  bestaaet  mellem  ham 
og  mig.  Ved  atter  at  gennemlæse  Koncepten  fandt 
jeg  dog,  at  Tonen  i  Brevet  —  i  Betragtning  af  at 
dette  jo  dog  skulde  være  et  ^Andragende  til  min  Chef 
—  var  altfor  ligefrem,  og  jeg  overstregede  derfor  et 
Par  af  de  mest  formlose  Udtalelser.  Forinden  jeg 
fik  Brevet  renskrevet,  kom  imidlertid  Heiberg  en  Dag 
ud  og  besøgte  mig.  ]^led  den  ham  egne  Friskhed, 
der  udgjorde  hans  allerelskværdigste  Side,  fordi  der 
var  noget  vist  barnligt  ved  den,  spogte  han  med  mine 
Børn,  der  just  skulde  ud  at  spadsere  med  Barnepigen. 
Da  de  vare  komne  afsted,  sagde  jeg  til  Heiberg,  at 
jeg  havde  skrevet  en  Koncept  om  Pengeanliggender 
til  ham,  og  at  han  fik  Brevet,  naar  det  var  renskrevet. 
Han  forlangte  imidlertid  Koncepten,  «for, »  sagde  han, 
« Studier  interesserer  mig  altid  mere  end  udførte  ^lalerier. 
Jeg  gav  ham  den  da,  han  stak  den  i  Lommen,  og  kort 
efter  gik  han.  Den  næste  Dag  modtog  jeg  følgende 
Brev: 

13.  Juli   1854. 

«Kjære  Julie  Sødring!  Jeg  læste  Deres  Brev,  da 
jeg  var  kommen  ud  paa  den  smukke  Vej  ved  Teltene, 
som  jeg  talte  om  igaar,  og  efter  at  jeg  endnu  engang 
havde  taget  Afsked  med  Deres  nydelige,  venlige  Børn, 
som  jeg  mødte  spadserende  faa  Skridt  fra  Huset. 

Lad  mig  nu  sige  Dem,  at  uagtet  en  Gratification 
af  100  Rdlr.  er  en  complet  Umulighed  i  dette  Øjeblik, 
da  der  næppe  er  loo  Rdlr.  tilovers  paa  Gratifications- 
Contoen,  kan  De  dog  faae  disse  Penge,  naar  De  vil 
gaa  ind  paa  at  modtage  dem  under  en  anden  Form, 
og  ikke  bryde  Dem  om,  at  denne  Form  bliver  et 
Laan,  men  et  saadant,  der  ikke  kan  genere  Dem.  De 
kan  nemlig  faae  Pengene  af  Theatrets  Laanekasse,  og 
Afdragene  kunne  da  bestemmes  saaledes,  at  der  maa- 
nedlig  kun  indeholdes  en  Ubetydelighed  i  Deres  Gage, 
f.  Ex.  2  å  3  Rdlr.,  hvilket  De  jo,  saa  at  sige,  slet 
ikke  vil  mærke.  Vil  De  gaa  ind  herpaa,  skal  jeg 
sørge  for,  at  det  skeer.  Men  isaafald  er  der  endnu 
en  Ting  at  iagttage,  som  De  maaske  ikke  vil  synes 
om,  men  som  efter  min  Overbevisning  ikke  behøver 
at  afskrække  Dem.  De  maa  nemlig  stille  en  Livsfor- 
sikkrings-Police  til  Sikkerhed  for  Summen,  men  den  vil 
De  i  Deres  unge  Alder  og  med  Deres  « mageløse  Rask- 
hed»  erholde  for  billig  Pris.  For  at  De  nu  ikke  strax 
skal  have  Udgifter  i  denne  Anledning  og  saaledes  egen- 
lig erholde  mindre  end  de  fulde  lOO  Rdlr.,  behøver 
De  blot  at  tage  Policen  saa  meget  større  end  lOO  Rdlr., 
som  disse  Udgifter  beløbe  sig  til,  deels  strax,  deels 
ved  de  fastsatte  saakaldte  Præmier,  der  forfalde  til  visse 
bestemte  Tider.  Jeg  er  meget  lidt  inde  i  disse  Bereg- 
ninger. Men  jeg  vil  ved  et  ganske  vilkaarligt  Exempel 
gjøre  Dem  Sagen  tydelig.  Sæt,  at  De  vil  betale  de 
lOO  Rdlr.  tilbage  i  4  Aar  ved  de  omtalte  meget  smaa 
Gage-Afdrag,  og  sæt,  at  det  koster  Dem  20  Rdlr.  at 
forny   Policen    i    4  Aar    (den    forste    Udgift    iberegnet). 


—    17    - 

saa  tager  De  en  Police  paa  120  Rdlr.  og  laaner  paa 
den  af  Theatrets  Laanekasse  den  samme  Sum,  som 
den  lyder  paa,  120  Rdlr.,  hvoraf  saa  de  20  Rdlr.  inde- 
holdes ved  Kassen  til  Dækning  af  de  omtalte  Udgifter, 
og  De  faar  da   100  Rdlr.   udbetalte. 

Policen  faar  De  meget  let,  naar  Hr.  Sodring  blot 
henvender  sig  paa  Livsforsikkringens  Contor.  Saa  kom- 
mer Anstaltens  Læge,  Dr.  Hornemann,  til  Dem  for  med 
god  Samvittighed  at  give  Dem  Sundheds  Attest,  og 
dermed  er  Alt  i  Orden.  Hvor  stor  Policen  bor  være, 
vil  Hr.  Sodring  ogsaa  let  faa  at  vide  paa  x\nstaltens 
Contor,  og  han  vil  desuden  hos  Theatercontor-Chefen, 
Justitsraad  Loffler,  kunne  erholde  nærmere  Oplysning 
om  Alt  med  Hensyn  paa  Theatrets  Vedkommende. 
Det  er  lidt  Vrovl  og  Ulejlighed,  men  dog  ikke  saa 
meget.  Og  endelig,  naar  Alt  er  bragt  saa  vidt,  mang- 
ler kun,  at  jeg  skal  give  mit  Samt}^kke  til  Transactionen, 
og  fra  den  Side  skal  Intet  være  ivejen. 

Dette  er  den  eneste  mulige  Udvej,  som  jeg  ojner 
til  at  skafife  Dem  Penge  af  Theaterkassen.  Det  skulde 
glæde  mig,  om  mit  Raad  dennegang  kunde  vinde  Deres 
Bifald. 

Det  er  ellers  ikke  smukt,  at  De  har  udstreget  det 
Bedste,  som  stod  i  Deres  Brev.  Det  er  min  Trøst,  at 
jeg  dog  kunde  læse  det,  og  at  Udstregningen  lykkelig- 
vis var  som  den  Art  af  Toiletter,  der  vise,  hvad  de 
synes  at  ville  skjule.  Dog,  det  burde  jeg  vist  ikke 
liave  sagt,  thi  et  saadant  Toilette  regnes  jo  til  Coquet- 
terie;  men  jeg  veed,  at  hvad  Behageligt,  De  siger  mig, 
er    oprigtigt    meent,    ligesom  jeg   ogsaa   er   overbeviist 

om,    at   De    troer   paa   Oprigtigheden   af  mit  Venskab 
og  min  Hengivenhed. 

Deres 

J.  L.  Heiberg. 

Hils  de  rare  Born,  især  hende,  som  forlangte  mig 
til  Mand.  Siig  hende,  at  det  smigrer  mig,  men  at  jeg 
har  Forfald. » 

Paa  den  af  Heiberg  foreslaaede  Maade  blev  da 
Sagen  bragt  i  Orden.  Jeg  fik  mine  loo  Rdlr.,  og 
glad  var  jeg. 

Paa  Kastelsvejen  boede  vi  til  noget  ind  i  den  sidste 
Halvdel  af  Halvtredserne.  Da  var  Besværlighederne 
ved  Beliggenheden  blevne  os  for  store,  og  desuden 
havde  Familjens  Forøgelse  med  en  Søn  gjort  det  nød- 
vendigt at  søge  større  Husrum.  Vi  havde  imidlertid 
vænnet  os  saaledes  til  den  landlige  Beliggenhed  med 
den  frie  Udsigt,  at  der  ikke  kunde  være  Tale  om  at 
flytte  ind  i  de  trange  Gader.  Vi  valgte  da  en  Lejlig- 
hed ved  Nørrevold,  hvor  vi  dog  kun  forblev  en 
kortere  Tid. 


II. 

Om  mit  private  Liv  vil  der  i  det  følgende  kun 
findes  spredte  Bemærkninger.  Det  ligger  udenfor  dette 
Arbejdes  Plan  at  gaa  nærmere  ind  herpaa.  For  saa 
vidt  det  er  nødvendigt  til  Forstaaelsen  af  min  Virk- 
somhed og  Stilling  ved  Teatret,  vil  dog  et  og  andet, 
der    staar   i   Forbindelse    med    mit    Hjem,    blive    frem- 

draget.  lovrigt  maa  det  være  nok  at  sige,  at  har 
min  Kunst,  som  jeg  haaber,  haft  et  lyst  og  mildt 
Præg,  da  skyldes  det  Skinnet  fra  mit  lykkelige  Familje- 
liv.  De  folgende  Blade  vil  saaledes  i  Hovedsagen 
indeholde  Erindringer  fra  min  —  og  min  Slægts  — 
Teatervirksomhed. 

I  Efteraaret  1850  modtog  min  Broder  Adolph  og 
hans  Hustru  Engagement  ved  Casino  under  Langes 
Direktorat.  Adolph  havde  i  Sandhed  ikke  haft  lidt  at 
kæmpe  med  i  de  forlobne  Aar.  Foleisen  af,  at  der 
paa  en  Tid,  hvor  der  var  en  Rigdom  af  komiske  Ta- 
lenter ved  det  kgl.  Teater,  aldeles  ikke  vilde  blive 
givet  ham  Lejlighed  til  at  udvikle  sig  som  Kunstner 
der,  havde  drevet  ham  op  til  Kristiania.  Heller  ikke 
ved  Teatret  i  denne  By  s\-ntes  Udsigterne  i  Beg}'ndel- 
sen  meget  lyse  for  ham,  men  da  kom  hans  gode  musi- 
kalske Evner  ham  til  Hjælp.  Det  blev  betroet  ham 
at  udfore  flere  bet}-delige  Karakterroller  i  Syngespillet, 
og  den  store  Lykke,  han  gjorde  i  disse,  bevirkede,  at 
han  ogsaa  kom  til  at  udfore  komiske  Karakterroller  i 
Komedien.  Ved  utrættelig  Flid  udviklede  han  sit  Talent 
og  svang  sig  efterhaanden  op  til  at  blive  et  af  de 
forste  ^Medlemmer  ved  Teatret.  Ogsaa  paa  anden  Vis 
blev  Syngespillet  ham  \'ejen  til  Lykken,  idet  han  her 
kom  til  at  virke  sammen  med  den  unge  Sangerinde, 
som  i   1844  blev  hans  Hustru. 

De  nærmere  Omstændigheder  ved  min  Broders 
Bortgang  fra  Teatret  i  Kristiania,  findes  meddelte  i  en 
Biografi  af  ham,  som  Overskou  skrev  til  « Illustreret 
Tidende»  i  November  1869.  Det  hedder  her  bl.  a. : 
vMan    havde   i   Kristiania    ytret    stor    Glæde   ved    Op- 

rettelsen  af  et  Teater  med  danske  Spillende,  ja  var 
endog  gaaet  saa  vidt,  at  enkelte  norske,  der  ansaas 
for  virkelig  at  have  Fremstillingstalent ,  ved  deres 
offentlige  Optræden  var  blevne  udlete  af  Tilskuerne, 
fordi  deres  Udtale  af  Sproget  stak  af  mod  de  danskes. 
Imidlertid  beg>mdte  «de  nationale »  stærkt  at  gøre  gæl- 
dende,   at   der   ikke   paa   et  norsk  Teater  burde  taales 


Anna  Rosenkilde. 


andre  end  norske  Kunstnere,  og  uagtet  man  ikke  var 
i  Stand  til  at  paavise  nogen,  der  vakte  Forventning 
om  at  kunne  blive  det,  troede  de  virksomme  og  ind- 
flydelsesrige Partigængere  at  burde  indlede  Stiftelsen 
af  et  norsk  Teater  med  at  vække  Misnøje  mod  det 
danske.  Rosenkilde  forudsaa,  at  disse  Bestræbelser 
vilde   om   faa  Aar  have  faaet  saa  god  Fremme,    at   de 


—     21     — 

danske  Skuespillere  maatte  finde  sig  meget  uhyggeligt 
stillede  i  den  fremmede  Stad,  hvor  endog  de  maade- 
lige  iblandt  dem  hidtil  havde  nydt  stor  Velvilje.  Det 
var  derfor  med  megen  Glæde,  at  han  i  1850  for  sig 
og  sin  Kone  modtog  et  ham  af  Kammerraad  Lange  til- 
budt fordelagtigt  Engagement  ved  Casino.  Kort  forend 
dets  Afrejse   til  Kobenhavn   modtog  Kunstnerparret   et 


Adolph  Rosenkilde. 


glimrende  Bevis  paa,  at  det  af  Ønsket  om  at  se  de 
danske  Skuespillere  fortrængte  af  norske  ikke  i  Kri- 
stiania  vilde  have  haft  at  befrygte  nogen  Fortrædigelse 
i  sin  Virksomhed,  men  tværtimod  turde  være  forsikkret 
om  længe  at  kunne  have  været  i  fuld  Nydelse  af  den 
almene  Yndest  og  Agtelse,  som  hidtil  var  viist  det. 
Rosenkilde   havde   ved   sin  Ansættelse  faaet  Lofte  om,. 

at  han  i  Tilfælde  af  Afgang  skulde  faa  en  Afskeds- 
forestilling. Ærgerlig  over  at  skulle  miste  ham,  søgte 
Bestyrelsen  nu  alle  mulige  Udflugter  for  at  sno  sig  fra 
Løftets  Opfyldelse,  og  efter  mange  Forhandlinger  faldt 
denne  ud  til,  at  han  vel  maatte  give  en  Forestilling, 
men  selv  havde  at  sørge  for  at  skaffe  den  Indhold 
uden  Bistand  af  Teatrets  Personale.  Der  blev  da  intet 
andet  for  ham  at  gøre  end  at  samle  en  Del  alene  af  ham 
og  hans  Kone  udførte  yndede  Scener  til  en  Aftenunder- 
holdning. Om  at  han  derved  vilde  ojDnaa  en  taalelig 
Indtægt,  gjorde  han  sig  ikke  noget  Haab,  da  han  til 
Udgiften  for  Teatret  havde  at  udrede  80  Specier  og 
desuden  skulde  betale  Orchestret.  Saa  stor  var  imid- 
lertid Interessen  for  det  afgaaende  kære  Kunstnerpar, 
at  Billetterne  straks  blev  revne  bort,  saaledes  at  det, 
foruden  at  kunne  glæde  sig  over  det  begejstrede  Bifald, 
der  fulgte  ethvert  Numer,  og  den  Jubel,  hvormed  man 
hilsede  det  ved  dets  Fremtræden  for  at  sige  det  sidste 
Farvel,  havde  en  meget  betydelig  Indtægt  af  et  over- 
fyldt Hus.» 

Forinden  Adolph  mxodtog  Direktør  Langes  Tilbud, 
havde  han  imidlertid  gennem  mig  følt  sig  for,  hvor- 
ledes man  ved  det  kgl.  Teater  stillede  sig  til  Tanken 
om  at  erhverve  ham  og  hans  Hustru  for  dette.  Herom 
kan  jeg  meddele  følgende.  Under  en  Samtale  med 
Fru  Heiberg  sagde  jeg  hende,  at  Adolph  havde  til 
Hensigt  at  opgive  sin  Virksomhed  i  Kristiania  og  tage 
Bopæl  i  København.  Fru  Heiberg  syntes  at  blive 
meget  overrasket.  «Hvad  tænker  Deres  Broder  da 
paa?»  spurgte  hun.  «Han  tænker  naturligvis  paa  at 
søge   Engagement  hernede !»    svarede  jeg.      «Saa — h,» 

bemærkede  Fru  Heiberg  langsomt,  «det  vil  vist  ikke 
falde  ham  saa  let.  Han  er  mig  skildret  som  en  meget 
vanskelig  Person.  Ja,  maaske  man  kunde  bruge  den 
lille  Kone !  >■  Dette  mindre  gode  Indtrj^k  af  min  Broder 
havde,  som  jeg  senere  erfarede.  Fru  Heiberg  modtaget 
gennem  Beskrivelser  fra  sine  norske  Venner,  særlig  fra 
Hojesteretsadvokat  Skielderup,  der  som  Medlem  af  Be- 
styrelsen for  Kristiania  Teater  stadig  havde  stillet  sig 
uvilligt  overfor  Adolph.  Da  min  Broder  og  Svigerinde 
senere  kom  hertil,  gik  de  ud  paa  Sokvæsthuset  og 
gjorde  Heibergs  en  Visit.  Fru  Heiberg  tog  yderst 
koldt  imod  dem  og  bod  dem  end  ikke  at  tage  Plads. 
Den  ubehagelige  Situation  blev  imidlertid  afbrudt  ved, 
at  Heiberg  traadte  ind.  Med  et  hurtigt  Blik  var  han 
øjeblikkelig  klar  paa,  hvad  der  foregik,  og  kom  sine 
Gæster  imode  med  utvungen  Hjertelighed.  I  et  Xu 
var  Stivheden  og  Kulden  aflost  af  munter  Samtale. 
Senere  hen  kom  for  ovrigt  Fru  Heiberg  og  min  Broder 
til  at  staa  paa  en  særdeles  god  Fod  med  hinanden. 

Det  venHge  Forhold,  der  fra  mit  Barndomshjem 
havde  bestaaet  mellem  Hoedt  og  mig,  kølnedes  noget 
i  de  Aar,  han  efter  i  November  185 1  at  have  debu- 
teret i  « Hamlet;;  virkede  ved  Teatret  som  Skuespiller. 
Hertil  bidrog  vel  først  og  fremmest,  at  han  nu  gik 
ganske  op  i  sig  selv,  og  derfor  naturligt  mistede  In- 
teressen for  andre,  men  mulig\-is  var  heller  ikke  det 
uden  Indflydelse,  at  jeg  aldrig  ret  kunde  beundre  ham 
som  Skuespiller.  Hans  Fremstillinger,  der  ganske  vist 
altid  bar  Præg  af  megen  Dannelse,  Intelligens  og  Smag, 
forekom  mig  paa  enkelte  Undtagelser  nær  at  lide  af 
en    vis    Tørhed    og    af   Mangel    paa    Inspiration.      Min 

Sympati  for  Heibergs,  som  jeg  altid  aabent  vedkendte 
mig,  maatte  ganske  vist  ogsaa  fjerne  mig  fra  Høedt, 
saa  meget  mere  som  jeg  følte  mig  ilde  berørt  ved  den 
Offentlighed,  som  mangt  og  meget,  der  tidligere  aldrig 
vilde  være  kommet  udenfor  Teatrets  Mure,  nu  fik  ved 
hans  talrige  Forbindelser  ude  i  Publikum. 

Naar  jeg  tænker  paa  Heibergs  i  disse  Aar,  er  der 
altid  et  Billede,  der  stiger  frem  for  mig.  Det  var  en 
Aften  i  Sæsonen  1852 — 53.  Fru  Heiberg  havde  længe 
været  meget  syg  og  var  nu  opgivet  af  Lægerne.  Blandt 
Personalet  herskede  stor  og  oprigtig  Bedrøvelse.  Jeg 
spillede  den  Aften,  og  i  en  Mellemakt  saa  jeg  Heiberg 
staa  alene  i  tunge  Tanker,  bøjet  og  sorgfuld  midt  ude 
paa  den  mørke  Scene.  Det  var  saa  mærkeligt  for  mig 
at  se  den  ellers  saa  stærke  og  overlegne  Mand  staa 
saaledes.  Jeg  gik  hen  til  ham  og  sagde  ham  et  Par 
opmuntrende  Ord.  Men  han  rystede  sørgmodigt  paa 
Hovedet,  og  jeg  følte,  at  jeg  intet  kunde  udrette.  Faa 
Dage  efter  modtog  Teatret  det  glædelige  Budskab,  at 
Fru  Heibergs  stærke  Natur  havde  sejret,  og  at  hun 
var  i  Bedring.  Da  hun  hin  Aften  i  Marts  optraadte 
første  Gang,  modtoges  hun  med  stormende  Jubel  af 
alle  —  af  Tilskuere  som  af  Kunstfæller. 

Den  Uvilje,  der  i  Pressen  og  blandt  en  Del  af  Per- 
sonalet havde  udviklet  sig  mod  Heiberg,  brød  som 
bekendt  ret  løs  i  Sæsonen  1854 — 55,  af  Overskou 
kaldet  «den  i  hele  Teaterhistorien  stormfuldeste  Sæson ». 
Begivenhederne  her  er  saa  kendte,  at  jeg  ikke  behøver 
at  genfortælle  dem.  Man  ved,  at  det  afgørende  Brud 
mellem  Heiberg  og  Høedt  skete  i  Anledning  af  en 
Dublering  af  Dronningens  Rolle  i   « Hamlet »,  at  Høedt 

modtog  sin  Afsked  fra  Teatret,  og  at  Wiehe  fulgte 
ham  i  Landflygtighed  til  Hofteatret.  Jeg  saavel  som 
Fader  stod  ganske  udenfor  Stridighederne.  Kun  søgte 
vi,  hvor  det  var  os  muligt  —  ligesom  for  øvrigt  mange 
andre  af  Personalet,  der  misbilligede  Høedts  og  Wiehes 
Fremgangsmaade  - —  at  støtte  Heiberg  i  hans  Kamp 
for  under  de  særdeles  vanskelige  Forhold  at  stille  et 
Repertoire  paa  Benene.  Det  var  mig  derfor  en  stor 
Sorg,  at  jeg  paa  et  af  Sæsonens  mest  kritiske  Tids- 
punkter maatte  melde  mig  syg.  Jeg  gjorde,  hvad  jeg 
kunde  for  at  komme  mig  saa  hurtigt  som  muligt,  og 
endnu  før  jeg  var  helbredet,  skrev  jeg  til  Heiberg  og 
meldte  mig  til  Tjeneste,  idet  jeg  dog  bemærkede,  at 
det  var  mig  forbudt  at  synge.  Til  denne  min  Skri- 
velse havde  jeg  benyttet  et  Ark  Brevpapir,  hvorpaa 
var  afmalet  en  broget  Fugl,  idet  jeg  efter  mit  Kend- 
skab til  Heiberg  gjorde  Regning  paa,  at  Fuglen  vilde 
more  ham.  At  jeg  ikke  forregnede  mig  heri,  viser 
hans  elskværdige  Svar: 

23.  Januar   i855- 

«Min  kære  Veninde!  Tak  for  Deres  elskværdige 
lille  Brev !  Deres  venlige  Ord  have  ret  opmuntret  mig 
i  denne  paa  Opmuntring  saa  fattige  Tid.  At  jeg  har 
mange  Fjender,  ved  jeg  kun  altfor  vel,  og  jeg  har 
godt  for  at  vide  det,  thi  der  lægges  ikke  Dolgsmaal 
derpaa.  Men  det  erstattes  mig  rigeligt  ved  Visheden 
om,  at  jeg  ogsaa  har  sande  Venner  og  Veninder,  om 
end  kun  faa,  som  jeg  tor  kalde  saaledes,  men  jeg 
veed,  at  jeg  til  disse  tor  henregne  den  kære  Julie  I 

Den  dejlige  spraglede  Fugl,  som  var  det  Første, 
der  faldt  mig  i  Øjnene,  da  jeg  aabnede  Deres  Brev, 
kan  ikke  andet  end  bringe  L}'kke.  Et  lykkeligt  Bud- 
skab har  den  jo  allerede  bragt:  «Deres  bedre  Be- 
findende efter  Forkølelsen,  og  at  De  nu  tør  melde 
Dem  til  Tjeneste,  hvad  Talen  angaar.  Denne  gunstige 
Omstændighed  vil  snart  blive  benyttet,  og  jeg  glæder 
mig  til  da  at  see  Dem  og  tale  med  Dem. 

Deres  oprigtigt  hengivne 

J.   L.   Heiberg. » 

Angrebene  paa  Heiberg  i  Pressen  og  ude  blandt 
Publikum  steg  i  denne  Sæson  til  Højdepunktet.  Og 
det  blev  ikke  ved  en  skarp  Kritik  af  hans  Ledelse  af 
Teatret.  Nej,  man  overvældede  ham  med  de  taabe- 
ligste  Beskyldninger.  Jeg  mindes  saaledes,  at  det  var 
et  almindeligt  Rygte,  at  Heiberg  «drak»!  Man  sagde 
ligefrem,  at  han  mødte  fuld  paa  Teatret!  At  dette 
Rygte  eksisterede,  kom  til  min  Kundskab  paa  følgende 
Maade.  En  Dag,  da  jeg  spadserer  med  Fader  paa 
Langelinje,  møder  vi  Arveprinsesse  Caroline.  Hun 
standser  os  paa  sin  elskværdige,  ligefremme  Maade  og 
indlader  sig  i  Samtale  med  Fader,  hvad  Fader  dog 
var  noget  forlegen  ved,  fordi  Arveprinsessen  var  saa 
døv  og  talte  saa  højt,  at  de  Forbigaaende  kunde  høre 
hvert  Ord,  der  blev  sagt.  Til  Faders  Forskrækkelse 
spørger  Arveprinsessen  paa  en  Gang  med  lydelig 
Stemme:  «Er  det  sandt,  hvad  P'olk  siger,  at  Heiberg 
drikker?))  Med  stor  Ro  svarede  Fader:  «Ja,  ligesom 
Ds.  kgl.  Højhed  og  jeg,  naar  han  er  tørstig!))  Arve- 
prinsessen lo  godmodigt  og  gik  videre. 


De  af  Personalet,  der  stod  i  et  godt  Forhold  til 
Heiberg,  fik  for  øvrigt  deres  Del  af  Behagelighederne. 
Da  jeg  saaledes  en  /\ften  spillede  i  «de  uadskillelige«, 
hændte  det  mig  for  forste  Gang  i  mit  Liv,  at  der  blev 
hysset  stærkt  af  mig,  efter  at  jeg  havde  sunget  Sangen : 
«Man  sig  forlover,  bytter  sin  Ring».  Dagen  efter  modtog 
jeg  et  anonymt  Brev,  hvori  bl.  a.  stod,  at  hvis  jeg  ikke 
forandrede  mig,  vilde  man  blive  nødsaget  til  at  tage  sine 
Forholdsregler  overfor  mig.  Jeg  viste  Heiberg  Brevet 
og  spurgte,  om  jeg  den  omtalte  Aften  havde  været  for 
stærk.  «Xej,>^  svarede  Heiberg,  «De  har  snarere  været 
for  svag!  Men  Folk  ved  aldrig  saadan  rigtigt,  hvad 
det  er,  de  mener  I ;  —  I  samme  Sæson  spillede  vi  i 
Maj  Maaned  et  en  Akts  St}-kke,  der  hed  «Ovindelist». 
Det  var  et  tarveligt  Arbejde  og  den  Rolle,  jeg  udførte, 
var  ganske  umulig.  Jeg  havde  kun  overtaget  den, 
fordi  Fru  Heiberg,  der  udførte  Hovedrollen,  havde 
bedet  mig  om  at  gøre  det.  Xogle  Dage  efter  den 
første  Opførelse  kommer  Fader  ud  til  mig  paa  Kastels- 
vejen,  sætter  sig  ned,  trækker  et  Xummer  a^  « Fædre- 
landet« op  af  Lommen  og  siger:  «X'u  skal  Du  høre,» 
hvorpaa  han  oplæser  en  nedrivende  Kritik  af  Fore- 
stillingen i  det  Hele  og  om  mig  følgende  Udtalelse: 
«Mad.  Sødrings  Rakka  var  et  uskønt  Arbejde;  det  er 
beklageligt,  at  en  saa  begavet  Kunstnerinde  kan  mis- 
bruge sit  ikke  ringe  Lune  paa  en  saa  plump  Maade, 
at  man  næsten  tror  at  have  et  forklædt  ^Mandfolk  for 
sig.  Vi  kunne  ikke  andet  end  udpege  den  fuldstændig 
meningsløse  Maade,  hvorpaa  hun  udskriger  sit:  « Kalifen ! » 
i  Scenen  med  Kadien  og  Safia.  At  hun  ved  slige 
Lejligheder  lønnes  med  Galleriets  rungende  Bifald,  burde 

ikke  opmuntre  hende  til  en  saa  vild  Spillemaade.»  Den 
Gamle  saa  over  Brillerne  forskende  paa  mig,  efter  at 
han  havde  ladet  denne  Bombe  eksplodere,  men  da  han 
bemærkede,  at  jeg  ikke  i  mindste  Maade  lod  mig  an- 
fægte, nikkede  han  fornøjet  og  sagde:  «Det  var  Ret, 
min  Pige,  jeg  ser.  Du  kan  staa  for  Skud!»  Senere 
fortalte  han  mig,  at  han,  da  han  gik  fra  mig,  havde 
mødt  et  Medlem  af  Bladets  Redaktion  og  bebrejdet 
denne  de  efter  Faders  Mening  upassende  Udtryk  om 
en  Dame.  Vedkommende  havde  hertil  svaret:  «Hvem 
Fanden  bryder  sig  om,  hvad  der  staar  i  det  Blad!» 

Fra  Sæsonen  1855 — 56,  Heibergs  sidste,  bevarer 
jeg  et  uudsletteligt  Minde  om  en  af  mit  Teaterlivs 
skønneste  Aftener.  Den  8.  Januar  1856  fyldte  Fader 
sit  halvfjerdsindstyvende  Aar  og  modtog  paa  selve 
Højtidsdagen  foruden  mangfoldige  Beviser  paa  sine 
Kammeraters  Hengivenhed  følgende  smukke  og  hæd- 
rende Skrivelse  fra  Teaterdirektionen: 

Kjøbenhavn,  d.   8    Januar   1856. 

Paa  min  derom  gjorte  Indstilling  har  Ministeriet  for 
Kirke-  og  Undervisningsvæsenet  under  7de  d.  Md. 
tilskrevet  mig  saaledes: 

«I  Erkendelse  af  Hr  Skuespiller  Rosenkildes  ual- 
mindelige Fortjenester  af  den  danske  Scene,  den  utrættede 
Iver  og  den  usvækkede  kunstneriske  Interesse,  hvormed 
han  i  en  lang  Aarrække  har  virket  og  —  som  Mini- 
steriet haaber  —  endnu  fremdeles  vil  blive  i  Stand  til 
at  virke  ved  den  danske  Skueplads,  er  det  Ministeriet 
magtpaaliggende,  at  der  ved  en  fra  Bestyrelsen  ud- 
gaaende   Foranstaltning   i   Anledning   af  hans    70   Aars 

Fødselsdag  }"des  ham  et  hædrende  Be\'is  paa  den 
Anerkendelse,  hvorpaa  han  i  sin  Virksomhed  har  vundet 
Krav. 

I  Henhold  hertil  vil  der,  saafremt  Saadant  maatte 
være  stemmende  med  Hr  Rosenkildes  Ønske,  af  det 
kongelige  Theater  blive  foranstaltet  en  Forestilling  paa 
en  af  de  første  Dage,  paa  hvilken  intet  Abonnement 
finder  Sted,  med  Annonce  om,  at  denne  Forestilling 
gives  i  Anledning  af  hans  70  Aars  Fødselsdag,  og  at 
Indtægten  deraf  ifølge  Ministeriets  Resolution  vil  tilfalde 
Hr  Rosenkilde;  og  vil  Indholdet  af  denne  Forestilling 
være  at  bestemme  ved  Udvalg  af  det  løbende  Reper- 
toire efter  den  Aftale,  som  desangaaende  træffes  mellem 
Hr  Rosenkilde  og  Theaterdirecteuren.  Saafremt  Hr 
Rosenkilde  derimod  ikke  skulde  ønske,  at  en  saadan 
Foranstaltning  iværksættes,  vil  der  til  Beviis  paa  den 
høje  Værd,  som  BestyTelsen  veed  at  tillægge  hans 
hæderlige,  mangeaarige  Virksomhed,  være  at  udbetale 
ham  af  Theaterkassen  extraordinairt  en  Sum  af  800 
Rdlr.  som  det  Beløb,  der  maa  ansees  at  æqvivalere 
det  højeste  Netto -Udbytte,  Theatret  kan  have  af  en 
Forestilling. 

Idet  jeg  gjør  mig  en  Fornøjelse  af  at  meddele  Dem 
Foranstaaende,  imødeser  jeg  Deres  nærmere  behagelige 
Erklæring  om,  hvilket  af  de  deri  indeholte  Alternativer, 
De  maatte  foretrække  at  gøre  Brug  af. 

J.   L.   Heiberg. 
Til  Hr  kongelig  Skuespiller  Rosenkilde. 

Fader  valgte  at  modes  med  sine  Venner  blandt 
Publikum  ved  en  Forestilling  paa  Teatret,  og  denne 
Forestilling,  ved  hvilken  han  fremtraadte  i  de  to  Roller, 
hvori  hans  Kunst  maaske  har  givet  sig  sit  mest  ejen- 
dommelige Udslag  —  den  gamle  Præst  Michel  Perrin 
i  Skuespillet  af  samme  Navn  og  Trop  i  « Recensenten 
og  Dyret V  —  fandt  da  Sted  Onsdagen  d.  i6.  Januar. 
Hvis  nogen,  som  overværede  denne  Forestilling,  faar 
det  her  nedskrevne  at  læse,  vil  han  sande  mine  Ord, 
at  saa  ejendommelig  en  Stemning  som  den,  der  hin 
Aften  hvilede  over  det  gamle  Teaters  Tilskuerplads  og 
Scene,  kun  ganske  sjældent  ytrer  sig.  Da  Fader 
havde  spillet  sine  to  store  Roller,  traadte  han  frem 
for  i  en  improviseret  Tale  til  sit  trofaste  Publikum 
at  bringe  dette  sin  Tak.  Bl.  a.  udtalte  han:  « Skylden 
for  at  jeg  er  bleven,  som  jeg  er,  med  mine  Fejl  og 
Mangler,  den  har  I  —  I ! »  Da  skete  det  enestaaende, 
at  Stemmer  fra  Tilskuerpladsen  svarede  den  gamle 
Mand  paa  hans  Henvendelser.  Saa  rig  var  den  Følelse, 
som  besjælede  alle'"". 


•  I  'iBerlingske  Tidendes  for  Torsdagen  den  17.  Januar  1856 
findes  følgende  Referat: 

«Hr  Rosenkildes  Forestilling  i  Aftes  var  en  sand  Fest-Forestilling 
saavel  for  Beneficiantens  som  Publicums  Vedkommende,  idet  Først- 
nævnte gjennem  en  Bifaldshilsen,  der  som  udtalt  med  een  mægtig 
Stemme  gjenlød  fra  hver  Plet  af  Tilskuerpladsen,  modtog  det  utve- 
tydigste Beviis  paa  den  Plads  af  Velvillie,  han  gjennem  en  lang 
Kunstner-Virksomhed  har  erhvervet  sig  hos  hele  det  theaterbesøgende 
Publicum,  og  dette  paa  sin  Side  havde  den  Glæde  at  finde  en  pas- 
sende Leilighed  til  paa  en  utvivlsom  Maade  at  udtrykke  denne  sin 
Følelse  for  den  aldrende  Kunstner.  Ikke  blot  ved  Indtrædelsen  blev 
saaledes  Hr  Rosenkilde  modtaget  med  en  længe  vedvarende  hjertelig 
Acclamation;    men    efter   hvert   af   Stykkerne    blev    han    fremkaldt,    og 

c.  X.  Rosenkilde  som  Michel  Perrin. 
Efier  Fotografi.) 

Hin    skønne   Aften    staar    for   mig   som   en   fredelig 
Plet  midt  i  disse  Aars   oprivende  Strid  og  Kiv.     Alle- 
rede længe  havde  man  talt  om  Heibergs  Afgang.    Ved 
Sæsonens   Slutning   antog   disse   Rygter   fast  Form,    og 
det    blev    sagt,     at    Ministerens    Sekretær    Christensen 
skulde  udnævnes  til  Chef.    Denne  var  mig  skildret  som 
en    yderst    intrigant    og   ildesindet    Person,    der    havde 
været  den  egentlige  Leder  af  Oppositionen  mod  Heiberg 
og   stadig   havde   pustet   til   Ilden.     Man   vil   da   kunne 
forstaa,   at  jeg  særlig  efter  det  Forhold,   hvori  jeg  stod 
til   Heibergs,    følte   mig   yderst   foruroliget   ved  Tanken 
om,    at    denne    Mand    nu    skulde    være   Teatrets   Chef. 
For    at    faa  Vished   i   Sagen   søgte  jeg   Hall   i   Kultus- 
ministeriet —  første  og  sidste  Gang  i  min  hele  Teatertid, 
jeg    har   været   der   —   og   spurgte   ham   om,    hvorvidt 
Rygtet    talte   sandt.      Hall   svarede   hertil:    «Kære   Fru 
Sødring,  Christensen  er  min  Sekretær  —  et  elskværdigt 
og   meget  dygtigt  Menneske  —  men  Teaterchef!    Nej, 
derom    er    der    ikke    Tale.»      Beroliget    gik   jeg    hjem, 
men  ak,   nogle  faa  Uger  efter  blev  Heiberg  afskediget, 
Dorph   ansat   som  Direktør   og  Christensen   som  Kom- 
mitteret. 

Man  vil  af  det  foregaaende  se,  at  min  unge  Sympati 
for  Heibergs  ikke  havde  lidt  mindste  Skaar  under  Johan 
Ludvigs  Direktorat.  Jeg  underordnede  mig  ganske 
min  Chef,  der  altid  havde  vist  mig  sit  trofaste  Venskab, 
og    naar    nogen    angreb    Heibergs    i    min    Nærværelse, 


ved  .sin  .sidste  Fremkaldelse  udtalte  han  i  no<^le  faa  hjertelige  Ord  sin 
Tak  til  Publikum,  hvilke  han  paa  den  ham  ejendommelige  Maade 
sluttede  med  at  ønske  de  Tilstedeværende  «God  rolig  Nat*.  — 
Hs  Maj.  Kongen  med  Gemalinde  overværede  Forestillingen. » 

forsvarede  jeg  dem  paa  Li\-et  los.  Det  var  mig  ikke 
muligt  at  tilstaa  for  mig  selv  eller  andre,  at  selv  Solen 
kan  have  Pletter.  Jeg  var  med  andre  Ord  Fanatiker. 
Der  maatte  mange  Aars  Erfarenhed  til  for  at  jeg  kunde 
erkende,  at  Modpartiet  dog  ikke  var  saa  sort,  som 
man  vilde  gore  det  til.  Jeg  maatte  fjernes  langt  i  Tid 
fra  de  bittre  Stridigheder  for  at  faa  Syn  for,  at  det  var 
andet  end  personlige  ^Misstemninger ,  der  her  havde 
gjort  sig  gældende.  Forst  langt,  langt  senere  gik  det 
op  for  mig,  at  den  Kamp,  som  her  var  udfægtet 
indenfor  Teatrets  lille  Verden,  var  den  evige  Kamp 
mellem  det  gamle  og  det  ny,  en  Kamp,  der  altid  maa 
være  bitter  og  efterlade  megen  \'rede.  Hvor  stærk  en 
Bitterhed  den  efterlod  hos  Fru  Heiberg,  har  jeg  forst 
erfaret  af  hendes  Livserindringer.  Det  har  bedrovet 
mig  her  at  se  Udtalelser  og  Domme,  som  ere  ned- 
skrevne i  Vrede  og  derfor  ere  uretfærdige  og  misvisende. 
Jeg  skal  ikke  trætte  Læserne  ved  atter  at  optage  denne 
Sag,  hvorom  der  har  været  skrevet  og  talt  saa  meget, 
til  Behandling  i  sin  Helhed,  men  jeg  kan  ikke  tilbage- 
holde nogle  Bemærkninger  dels  vedrorende  Fru  Heibergs 
Omtale  af  Hoedt  og  ^Michael  Wiehe,  dels  om  Faders 
Forhold  til  Heibergs. 

Jeg  har  allerede  i  det  foregaaende  udtalt  mig  om 
Hoedt.  Jeg  haaber,  at  man  vil  indrømme  mig,  at  jeg 
ikke  er  blind  for  hans  Fejl,  men  jeg  foler  det  som  en 
Pligt  mod  ham  at  udtale,  at  jeg  paa  ingen  Maade  kan 
underskrive  den  haarde  Dom,  som  er  fældet  over  ham 
i  Fru  Heibergs  Erindringer,  og  som  kulminerer  i  Af- 
tr}^kningen  af  Heibergs  Brev  til  Direktor  Christensen 
af  II.  Oktober  1857  (Er.  IV.  Pag.  45  ff.),  hvori  Hoedt 

Julie  Sødring:  Erindringer.     II.  d 

karakteriseres  paa  følgende  Maade:  «...  hans  For- 
fængelighed, Arrogance  og  Mangel  paa  Takt,  hans 
slette  Tone  og  forsømte  selskabelige  Opdragelse  maa 
gøre  det  utaaleligt  at  staa  i  Embedsforhold  til  ham.» 
Skønt  jeg  ikke  vil  benægte,  at  de  mindre  heldige  Sider 
hos  Høedt  foraarsagede  Heiberg  saa  meget  Bryderi,  at 
han  vel  kunde  have  Anledning  til  at  stille  sig  koldt 
overfor  ham,  maa  jeg  dog  nedlægge  Indsigelse  mod, 
at  denne  Udtalelse,  som  Heiberg  sikkert  ikke  vilde 
være  fremkommet  med,  hvis  han  havde  været  i  vStand 
til  roligt  og  upartisk  at  bedomme  Høedt,  i  det  Hele 
lægges  til  Grund  ved  Bedømmelsen  af  den  paagældende 
Kunstner  som  Menneske.  Hvad  særlig  angaar  Be- 
skyldningen mod  Høedt  for  slet  Tone  og  forsømt  sel- 
skabelig Opdragelse,  kan  jeg  ikke  lade  være  at  henlede 
Opmærksomheden  paa,  at  Høedt  i  hele  sit  Liv  var  en 
af  Hovedstadens  mest  søgte  og  afholdte  Selskabsmænd. 
Men  han  var  forkælet  i  Selskabslivet.  Han  havde  en 
vis  elskværdig,  lidt  skødesløs  Maade  at  være  paa,  og 
ingen  af  hans  Venner  tog  ham  dette  ilde  op.  Men 
Heibergs,  der  var  vante  til,  at  alle  bøjede  sig  for  dem, 
følte  sig  i  højeste  Grad  forargede  ved  denne  Tone,  og 
heraf  kom  megen  Elende,  saameget  mere  som  Fru 
Heiberg  allerede  forinden  hun  lærte  Høedt  personlig  at 
kende,   var  forud  indtaget  imod  ham. 

Hvad  Michael  Wiehe  angaar,  da  var  denne  et  højst 
ejendommeligt  Menneske,  som  det  var  yderst  vanskeligt 
at  lære  fuldt  ud  at  kende,  men  man  behøvede  ikke  at 
være  ret  længe  sammen  med  ham  for  at  erfare,  at  han 
først  og  fremmest  var  en  Mand.  En  Karakter,  som 
han    var,    indlod    sig    sandelig    ikke    paa    kritikløst    at 

vandre  i  andres  Fodspor.  Dertil  var  han  i  Besiddelse 
af  for  stor  Samvittighedsfuldhed.  Han  tænkte  meget 
og  dybt,  var  i  visse  Maader  en  Særling,  hvis  Tilbage- 
holdenhed utvivlsomt  dækkede  over  stærke  Folelser, 
der  ved  given  Lejlighed  kunde  slaa  ud  i  lys  Lue. 
Men  bortset  fra  saadanne  Udbrud,  hvor  Wiehe  ganske 


Michael  Wiehe.] 
(Efter  Fotografi.) 

vist  kunde  forløbe  sig,  gjorde  han  sig  noje  Regning 
for  hvad  han  foretog  sig.  At  han  i  de  Aar,  hvorom 
Talen  her  er,  som  Kunstner  gennemgik  en  Krisis  og 
var  under  Indflydelse  af  de  samme  Ideer,  som  paa- 
virkede Hoedt,    er   sandt,   ligesom   det   er   naturligt,    at 

3" 

Høedt,  for  hvem  han  nærede  et  varmt  Venskab,  kom 
til  at  spille  en  vis  Rolle  under  denne  Michael  Wiehes 
Gærmgsperiode,  men  herfra  er  et  stort  Sprmg  til  den 
Paastand,  at  Wiehe  i  den  Grad  skulde  have  forskrevet 
sig  til  Høedt,  at  han  endog  som  Menneske  havde  tabt 
sin  Selvstændighed  i  Forhold  til  Vennen.  Enhver,  der 
nøjere  har  kendt  Wiehe  og  har  bevaret  sin  Uhildethed 
i  Dommen  over  ham,  maa  vide,  at  dette  ikke  kunde 
forholde  sig  saa.  Naar  Wiehe  modsatte  sig  Heiberg, 
kan  man  være  overbevist  om,  at  han  gjorde  det  med  fuld 
Bevidsthed  om,  hvad  han  indlod  sig  paa  og  i  eget  Navn. 
Heiberg  hørte  ifølge  hele  sit  Naturel,  sin  For- 
kærlighed for  det  absolute,  en  svunden  Tid  til.  Han 
var  paa  Grund  af  sin  overlegne  Begavelse  i  den  Grad 
vant  til  at  betragte  sig  som  andres  Overmand,  at  den 
ny  Tids  demokratiske  Tankegang  uvilkaarlig  oprørte 
ham.  Den  i  en  Række  af  Aar  ubestridte  Myndighed, 
han  udøvede  som  Smagsdommer,  havde  ganske  naturlig 
medført,  at  han  betragtede  sin  Dom  som  den  eneste 
rigtige,  og  naar  han  derfor  mødte  Kritik,  var  han  altfor 
tilbøjelig  til  at  anse  saadan  som  et  Udslag  af  litterære 
Undermaaleres  Misundelse.  Den  Omstændighed,  at 
indflydelsesrige  Personligheder  ofte  ere  Genstand  for 
Misundelse  og  daglig  opleve  Beviser  herpaa,  maa  dog 
til  en  vis  Grad  tjene  ham  til  Undskyldning.  For- 
skellighederne mellem  Heiberg  og  den  nyere  Tids  For- 
kæmpere kom  frem  paa  mange  Omraader.  Jeg  skal  her 
blot  minde  om  Heibergs  ejendommelige  Stilling  til  de 
Shakespeareske  Skuespil  og  til  Hostrups  Sangspil.  Hei- 
bergs gennem  Studiet  af  fransk  Litteratur  opelskede 
P^orkærlighed   for  det  gratiøse  i  Kunsten  ledede  ham  til 


—    37    — 

Tider  paa  Afvej  og  bragte  ham  til  at  underkende  Be- 
tydningen af  det  kraftfulde  og  af  det  brede,  folkelige. 
Sligt  kunde  forekomme  ham  næsten  raat  eller  simpelt, 
naar  det  da  ikke  fremtraadte  baaret  af  en  Holbergs 
paa  en  Gang  festlige  og  skarpe  \^id.  Heibergs  Smag 
var  undertiden  præget  af  en  vis  misforstaaet  Fornemhed, 
og  den  samme  Fornemhed  kunde  ogsaa  komme  frem 
i  hans  Forhold  til  Skuespillerne. 

Jeg  skal  i  saa  Henseende  berore  hans  Forhold  til 
Fader. 

Jeg  har  tidligere  bemærket,  at  Fader  ikke  tog  Del 
i  Stridighederne  under  Heiberg.  Mig  bekendt  forholder 
det  sig  saaledes.  Dog  var  hans  Sympati,  da  det  af- 
gørende Brud  mellem  Hoedt,  Wiehe  og  Heiberg  skete, 
nærmest  for  denne  sidste.  Desuagtet  fremgaar  det  af 
alt,  at  Fader  i  disse  /\ar  fjernedes  fra  Heibergs,  og 
herfor  bar  han  ingenlunde  hele  Skylden. 

Ifølge  Naturel  var  Heiberg  og  Fader  grundforskellige. 
Heibergs  Sans  for  det  korrekte  og  beherskede  var 
egentlig  Fader  ganske  fremmed.  Ligesom  i  sin  Kunst 
gav  Fader  ogsaa  i  sit  private  Liv  sin  Inspiration 
Tøjlen,  og  følte  han  sig  oprørt  over  noget,  gav  han 
straks  sin  ^Misfornøjelse  Luft.  Dette  kunde  naturlig\-is 
til  Tider  virke  uheldigt,  men  der  var  en  god  Side  hos 
Fader,  som  stod  i  Forbindelse  med  den  omtalte  Ejen- 
dommelighed i  hans  Karakter,  og  det  var  hans  Aabenhed. 
Man  vidste,  hvor  man  havde  ham.  Han  hørte  ikke 
til  dem,  som  sagde  eet  om  Folk,  naar  de  var  til  Stede, 
et  andet  om  dem,  naar  de  var  gaaede.  At  Fader  med 
sin  store  Erfarenhed  i  Teatersager  ikke  i  et  og  alt  kunde 
være   enig   med  Heiberg  i  dennes  Dispositioner,    falder 

af  sig  selv.  Istedetfor  at  gore  som  de  fleste  andre: 
give  sin  Misfornøjelse  Luft  bag  den  paagældendes  Ryg, 
gik  Fader  lige  til  Heiberg  og  sagde  ham  sin  Mening. 
Som  Heibergs  gamle  Ven  følte  han  sig  ligefrem  for- 
pligtet hertil.  Og  saa  skete  det,  at  Heiberg  trak  sig 
køligt  tilbage,  noget,  som  dybt  smertede  Fader,  der 
trods  alle  Forskelligheder  bevarede  sin  Hengivenhed 
for  Heiberg  til  det  sidste.  Den  Oprigtighed,  som 
Fader  viste  overfor  Heiberg,  og  som  udgjorde  en  Del 
af  hans  inderste  Natur,  kom  ogsaa  frem  i  hans  Forhold 
til  Fru  Heiberg,  som  den  overhovedet  gav  sig  Udslag 
overfor  alle,  hvem  han  satte  Pris  paa.  Var  han  f.  Eks. 
uenig  med  hende  i  hendes  Opfattelse  eller  Gengivelse 
af  en  Rolle,  holdt  han  ikke  sine  Bemærkninger  tilbage. 
Dette  vilde  ganske  simpelt  have  været  ham  umuligt. 
Men  Menneskene  sætte  nu  en  Gang  ikke  Pris  paa  Op- 
rigtighed. I  senere  Aar  har  jeg  mange  Gange  maattet 
tænke  paa  Faders  Fortælling  i  hans  autobiografiske 
Fragment,  om  hvorledes  han  som  lille  Dreng  forskertsede 
sin  Udsigt  til  at  blive  antaget  og  opdraget  af  en 
Geheimeraadinde,  fordi  han  under  et  Besøg  i  det  høj- 
fornemme Hus,  hvor  der  fandtes  en  Voksfigur  af  den 
afdøde  Geheimeraad,  ikke  kunde  afholde  sig  fra  at 
afsløre  den  sørgelige  Kendsgerning,  at  der  var  saa 
mange  Mus  i  Geheimeraaden,  saa  det  var  forskrækkeligt! 
I  Reglen  bragte  Faders  godmodige  Humor  ham  ud 
over  disse  Skuffelser.  Naar  Bedrøvelsen  over  den 
Forbeholdenhed,  han  mødte  hos  Heiberg,  havde  fortaget 
sig,  kunde  det  hænde,  at  han  kom  til  mig  for  at  bede 
mig  om  for  Heiberg  at  berøre  den  Sag,  der  havde 
været   paa  Tale,    og   hvor   det   ikke   var   lykkedes  ham 

at  gøre  sin  Mening  gældende.  <Jeg  er  ikke  i  Kridt- 
huset,»  kunde  han  saa  ytre,  ^men  du  kan  jo  sige,  hvad 
det  skal  være ! »  Til  andre  Tider  kunde  han  blive 
meget  heftig  og  være  ganske  urimelig  overfor  Heiberg. 
Dette  gav  mig  Vind  i  Sejlene,  og  jeg  erklærede  ved 
saadanne  Lejligheder,  at  Heibergs  var  hævede  over  al 
Kritik.  Den  Gamle  saa  da  medlidende  paa  mig  og 
sagde :   « Blind !    Blind ! » 

]eg  ejer  et  morsomt  Vidnesbyrd  om  disse  Faders 
og  mine  Disputer  i  et  ungdommeligt  Brev,  som  jeg 
skrev  til  Adolph  i  Kristiania,  og  som  efter  min  Broders 
Død  blev  mig  tilbageleveret.     Brevet  er  saalydende: 

Løverdag,  den  2  Februar. 

Min  kære,  gode  Adolph! 
Jeg  har  i  lang  Tid  ønsket  at  tale  lidt  med  Dig  — 
gid  jeg  havde  Dig  hos  mig  i  min  lille,  fredelige  Stue, 
at  vi  ret  i  Ro  og  Mag  kunde  tale  sammen.  —  Det 
har  mange  Gange  smertet  mig,  naar  jeg  af  Dine  Breve 
har  kunnet  se,  hvor  forunderligt  Fader  har  skrevet  til 
Dig,  hvor  galt  efter  min  Mening  Fader  bedømmer  saa 
meget.  Jeg  glæder  mig  til,  at  Du  selv  kommer  og 
ser  med  egne  Øjne  og  horer  med  egne  Øren,  thi  — 
tro  mig,  kære  Adolph  —  Fader  misforstaar  let  og 
dømmer  ofte  strængt  og  galt.  —  Heiberg  er  Fader 
paa  engang  blevet  saa  magelos  urimelig  imod  —  jeg 
kan  ikke  begribe,  hvad  der  har  bevirket  det.  Medens 
Andre  glæde  sig  over  Heiberg,  ærgrer  Fader  sig,  saa 
han  bliver  gul  og  grøn;  han  er  undertiden  saa  rædsom 
gnaven,  at  man  ikke  tor  komme  ham  nær.  Dom  nu 
selv,    naar  Du   kommer,    men   maaske   er   det  modsatte 

Tilfældet  til  den  Tid,  maaske  siger  Fader  saa  atter  de 
samme  Ord,  han  sagde  til  mig  i  Efteraaret:  «Ja,  for 
Dig  gaar  der  en  gylden  Tid  op,  Du  er  ung,  men  jeg 
er  gammel ! »  Dette  sagde  han  i  Anledning  af  Heiberg. 
—  Jeg  har  spurgt  Heiberg  om  Musiken  til  « Abekatten ». 
Han  svarede  mig,  at  eftersom  det  for  nylig  er  nægtet 
andre,  kan  han  ikke  sige  ja  til  os.  Dette  er  efter  mit 
Begreb  om  Retfærdighed  fuldkommen  rigtigt.  Fader 
fandt  naturligvis,  at  det  var  vanvittigt.  Det  gjorde  mig 
ondt,  at  jeg  ikke  kunde  skaffe  Dig  det,  kære  Adolph. 
Jeg  glæder  mig  saa  ofte  i  mit  stille  Sind  til  Eder. 
Gid  nu  alt  maa  gaa  efter  Ønske!  Dersom  I  blive  her, 
saa  skal  vi  ret  have  det  velsignet  rart  sammen.  —  Jeg 
er  saa  lykkelig,  som  det  er  muligt  at  være;  mine  Dage 
gaa  hen  i  Fred  og  Kærlighed.  Vi  leve  temmelig  stille. 
Hjemmet  hos  os  selv  og  hos  vore  Gamle  er  os  det 
kjæreste.  Naar  vi  er  alene  hjemme,  læser  Sødring 
som  oftest  højt  for  mig.  Naar  I  komme,  maa  vi  endelig 
have  indrettet  interessante  Aftener  —  ikke  sandt?  Vi 
skal  gøre  os  det  til  Opgave  at  anvende  vor  Tid  godt, 
saa  at  vi  kan  bringe  et  godt  Resultat  ud  af  hver  Dag. 
Bed  Anna  om  at  skrive  mig  lidt  til,  og  Du  selv,  fortæl 
mig  rigtigt,  hvordan  I  har  det. 

Førend  jeg  slutter  mit  Brev,  maa  jeg  endnu  sige 
noget.  Tro  endelig  ikke,  at  Fru  Heiberg  nogen- 
sinde blander  sig  i  noget,  hvad  der  vedkommer  Be- 
styrelsen. Hun  har  ikke  den  ringeste  Andel  i  noget 
saadant.  Der  er  vist  ikke  noget,  hun  ønsker  inderligere, 
end  at  hun  snart  maatte  afløses  i  Meget,  som  hun 
ikke  kan  overkomme. 

Lev  nu  vel,  kjære  Adolph;  hils  Din  Anna.  Sodring 
hilser  Dig  mange  Gange. 

Din  hengivne 

Julie  Sodring. 

Jeg  skylder  unægtelig  Fader  med  Hensyn  til  i  hvert 
Tilfælde  een  Udtalelse  i  dette  Brev  at  indromme:  «Jeg 
var  dengang  ung  og  uerfaren !» 

m. 

Xaar  jeg  i  det  foregaaende  har  ant^^det  visse  Svag- 
heder hos  Heiberg  som  Direktor,  skylder  jeg  tillige  at 
bringe  i  Erindring  et  væsentligt  Punkt,  paa  hvilket  han 
indlagde  sig  stor  Fortjeneste,  og  det  var  ved  sine  Be- 
stræbelser for  at  lade  Holberg  indtage  den  Plads  paa 
den  nationale  Scene,  som  stedse  tilkommer  den  udodelige 
Digter,  som  selv  skabte  denne  Scene.  Heiberg  havde 
Blikket  fuldtud  aabent  for,  at  de  Holbergske  Komedier 
altid  bor  være  Grundlaget  for  Undervisningen  ved  vort 
Teater.  Holberg  lærer  Eleven  Koj-rekthed ,  Stil  og 
Tydelighed.  Holberg  skaber  Tradition.  Man  fr\'gte 
ikke  for,  at  Traditionen  skal  hæmme  Kunstneren.  Den 
mindre  bet>'dende  Kunstners  Præstation  vil  t\'ærtimod 
loftes  ved  Traditionen.  Den  geniale  Kunstner  vil  altid 
have  det  i  sin  ]\Iacrt  at  brv'de  den  eller  at  fore  den 
videre.  En  Scene  uden  Tradition  synker  efterhaanden 
ned  i  Dilettanteri. 

Med  Hensyn  til  den  Tradition  i  Fremstillingen  af 
Holbergske  Figurer,  som  er  fulgt  ved  vort  Teater,  er 
det  undertiden  blevet  sagt,  at  den  er  kommet  ind  i  et 
fejlagtigt  Spor,    og   man   har   udtalt,    at  de  Holbergske 

Skikkelser  burde  fremtræde  mere  « naturtro »  med  større 
« Virkelighedspræg »  i  Gengivelsen.  Jeg  maa  sige,  at 
jeg  her  ubetinget  stiller  mig  paa  Traditionens  Side, 
saaledes  som  den  holdes  i  Hævd  ved  Teatret.  Der 
er  ganske  vist  Roller  hos  Holberg,  der  taale  —  og 
fordre  —  en  stærk  Udførelse,  men  Størsteparten  af  de 
Holbergske  Karakterer  er  skildrede  med  en  vis  Idealitet, 
der  ligefrem  anviser  Fremstillingen  Plads  indenfor  Skøn- 
hedslinien.  Jeg  behøver  i  saa  Henseende  blot  at  gøre 
opmærksom  paa  Skildringen  af  Tjenerparret  Henrik  og 
Pernille-  Det  er  ikke  almindeligt  Tyende,  der  her  er 
skildret.  Det  er  de  forslagne  Hoveder,  hvis  Frem- 
træden ikke  er  uden  Elegance,  og  som  er  sig  godt 
bevidste,  at  de  er  klogere  end  deres  Herskaber,  hvis 
ydre  Manerer  de  søge  at  tilegne  sig.  Saaledes  som 
Pernille  taler,  talte  en  almindelig  Tjenestepige  ikke  paa 
Holbergs  Tid,  og  taler  hun  ikke  nu,  og  Henrik  (Old- 
fuks)  optræder  gennemgaaende  med  et  Stænk  af  « grand 
Seigneur».  Phister  og  Fru  Phisters  farverige  Frem- 
stillinger af  dette  Tjenerpar  var  da  sikkert  i  litterær 
Henseende  fuldt  berettigede.  Den  Skønhed,  der  straaler 
ud  fra  de  Holbergske  Figurer,  den  ideelle  Magt,  der 
løfter  os  ud  af  det  Hverdagslivs  Vrøvl  og  Smaalighed, 
som  en  stor  Del  af  disse  Skikkelser  netop  ere  Repræ- 
sentanter for,  det  er  den  komiske  Kraft,  den  « festivitas » , 
hvormed  de  er  skildrede. 

Allerede  i  mine  første  Teateraar  kom  jeg  til  at 
udføre  enkelte  Holbergske  Roller  saasom  Magdelone  i 
«Julestuen»,  Engelche  Hattemagers  i  « Barselstuen », 
Kjællingen  i  første  Aet,  3dje  Scene  af  «Hexerie  eller 
blind  Aliarm »  o.  fl.  a.,    men   det  var  dog   først  under 

Heibergs  Direktorat,  at  jeg  ret  fik  Foden  indenfor  det 
Holbergske  Repertoire.  I  Aarene  1849 — 51  opførte 
det  kgl.  Teater  bl.  a.  følgende  Holbergske  Komedier: 
« Pernilles  korte  Frokenstand » ,  « Maskerade«,  «Den 
Stundesløse«,  « Jeppe  paa  Bjergets  og  «Gert  West- 
phaler».  I  alle  disse  Komedier  medvirkede  jeg,  i  de 
tre  første  som  Magdelone,  i  de  to  sidste  som  Xille  og 
som  Gunild.     Desuden  genoptoges  «Julestuen». 

Til  min  Virksomhed  i  det  Holbergske  Repertoire 
gik  jeg  ligesom  til  min  øvrige  Teatervirksomhed  uden 
Instruktion.  Ved  Fremstillingen  af  Holbergske  Roller 
havde  jeg  altsaa  til  udelukkende  Rettesnor  den  Grund- 
tone, hvorefter  jeg  saa,  at  Udførelsen  ved  Teatret  i  det 
Hele  var  stemt.  Om  min  Udførelse  af  de  enkelte 
Karakterer  skal  jeg  i  det  følgende  gøre  nogle  Bemærk- 
ninger og  tillige  fortælle  et  og  andet,  som  falder  mig  ind. 

Ved  min  Fremstilling  af  Magdelone  i  « Julestue« 
foresvævede  mig  min  i  det  foregaaende '•'  omtalte  gamle 
Veninde  fra  Barndomsdagene,  Jfr.  Sonne.  Selvfølgelig 
ikke  saaledes,  at  jeg  nøjagtig  søgte  at  efterligne  hende, 
men  saaledes,  at  jeg  dels  var  paavirket  af  et  Helheds- 
indtryk, dels  benyttede  enkelte  Træk,  der  forekom  mig 
særlig  karakteristiske.  Magdelone  her,  Jeronimi  Søster, 
er  en  enfoldig  ældre  Pige,  der  yderst  nødigt  vil  und- 
være sine  gamle  Højtidsskikke  og  Festligheder,  baade 
fordi  hun  fra  Barnsben  er  saa  indlevet  i  dem,  at  hun 
tror,  at  Verden  staar  og  falder  med  dem,  og  fordi  hun 
holder  af  at  more  sig.  Hvor  Jeronimus  erklærer:  «I 
faaer    ingen   Julestue    dette    Aar, »    maa    hendes    Graad 


*    Se    Julie    Weber    Sødring:     Erindringer    fra    min    Barndom    og 
Ungdom,  Side  36,   78  og  79. 

derfor  være  inderlig,  som  om  en  stor  Ulykke  var  sket 
eller  skulde  ske  og  ingenlunde  være  beregnet  paa  at 
vække  Latter.  Holberg  fordrer,  at  hun  skal  græde 
« bitterlig ».  I  Udforeisen  af  Rollen  gav  jeg  Magdelone 
et  lille  Anstrøg  af  Sværmeri  for  Skolemesteren,  hvilket 
navnlig  kom  frem  i  Scenen  med  Julelegene.  Efter 
Traditionen  udførtes  her  ved  Indløsningen  af  Panterne 
bl.  a.  den  Leg,  at  den,  hvis  Pant  skal  indløses,  bliver 
dømt  til  at  staa  op  og  raabe:  «Jeg  hænger,  jeg  hænger, » 
hvortil  spørges:  «For  hvem  hænger  L»  Vedkommende 
skal  da  nævne  En  af  Selskabet,  der  stiller  sig  op  bag 
den  første  og  raaber:  «Jeg  hænger,  jeg  hænger, »  og 
saa  fremdeles,  indtil  hele  Selskabet  er  opstillet,  hvorpaa 
almindelig  Omfavnelse  følger.  Da  min  Tur  kom, 
svarede  jeg  ganske  undseligt:  «For  Skolemesteren!* 
Phister,  der  spillede  denne,  gik  som  altid  udmærket 
ind  paa  min  Tanke  og  nikkede  kælent  til  mig. 

I  Magdelone  i  «Mascarade»  skildrer  Holberg  den 
forlystelsessyge,  pjankede  Husfrue,  der  utvivlsomt  i  sin 
Ungdom  har  været  koket  og  behagesyg  og  nu  paa 
sine  gamle  Dage  allierer  sig  med  sin  levelystne  Søn,  og 
i  «Pernilles  korte  Frøkenstand » ,  hvor  Familjen  ligesom 
i  « Mascarade »  er  økonomisk  velstillet  om  end  ikke 
som  der  « fornem »,  optræder  hun  i  Begyndelsen  som 
Dame,  men  viser  sig  hurtigt,  forraadt  af  sin  Penge- 
begærlighed, som  den  simple  Person,  hun  i  Virkelig- 
heden er.  Medens  Magdelone  i  « Mascarade »  frygter 
sin  Mand  og  bøjer  af  for  ham,  er  Magdelone  i  « Per- 
nilles korte  Frøkenstand »   Rasmus  i  Huset. 

Da  jeg  første  Gang  havde  udført  den  sidstomtalte 
Rolle  og  gik  op  fra  Scenen,   kom  Madam  Nielsen  hen 

til  mig  og  sagde,  at  hun  havde  glædet  sig  over  mig. 
Fader,  der  som  den  giftelystne  Jeronimus  havde  en  af 
sine  allerfortræffeligste  Roller,  stod  i  Nærheden,  og  da 
han  horte  Madam  Nielsens  Ord,  indvendte  han :  '<Ja, 
men    der    skulde    noget    mere     Krudt    for ! »      Madam 


Julie  Sødring  som   Magdelone  i   c  Den  Stundesløses   (2.  Akt,  8  Se). 

(Efter  Fotografi.) 

Nielsen  svarede  hertil:    «Aa,   Rosenkilde,  jeg  synes  det 
er  saa  rart,   at  hun  er  moderat. » 

Den  tredje  ^lagdelone,  jeg  udførte  i  Heibergs  Tid, 
var  Magdelone  i  «Den  Stundesløse » .  Dette  gamle  Tyende 
er   inderlig   ked   af  at   tjene,    ked  af  Hurlumhejen   med 

Skriverkarlene,  som  pine  hende.  Hun  har  lagt  sig  lidt 
Penge  op  og  vilde  saa  hjertelig  gerne  have  Foden  under 
eget  Bord.  Hun  er  derhos  ikke  fri  for  at  sværme  — 
der  er  Erotik  over  hende.  I  sin  Naivitet  —  thi  naiv  er 
hun  først  og  fremmest  —  betror  hun  sig  til  Pernille 
og  mærker  ikke,  hvorledes  denne  harcelerer  hende.  — 
Jeg  er  ikke  blind  for,  at  der  vel  kunde  være  Tale  om 
en  Opfattelse  af  Rollen,  der  stiller  Magdelones  erotiske 
Anfægtelser  i  første  Række  og  i  det  Hele  gør  Figuren 
massivere  og  mere  raa,  men  jeg  tror  ikke,  at  sligt 
vilde  stemme  med  den  Holbergske  Tradition  ved  vort 
Teater.  At  fremstille  Karakteren  saaledes  laa  i  hvert 
Fald  udenfor  mit  kunstneriske  Naturel. 

At  jeg  kom  til  at  spille  Magdelone  i  «Den 
Stundesløse »  skyldes  for  øvrigt  en  ren  Tilfældighed. 
Da  jeg  en  Dag  kom  over  paa  Teatret,  blev  der  mig 
sagt,  at  Heiberg  var  i  stor  Forlegenhed,  idet  man  paa 
Grund  af  Madam  Winsløvs  Sygdom  havde  maattet 
standse  Prøverne  paa  tre  Komedier,  hvorimellem  «Den 
Stundesløse »,  som  man  havde  gjort  Regning  paa  at 
kunne  opføre  i  den  nærmeste  Fremtid,  og  at  følgelig 
hele  Planen  for  Repertoiret  var  kuldkastet.  Jeg  tilbød 
da  at  lære  de  tre  Roller,  saaledes  at  jeg  kunde  sekundere 
paa  Prøverne  for  saa  at  træde  tilbage,  naar  Madam 
Winsløv  atter  var  i  Stand  til  at  overtage  sin  Tjeneste. 
Mit  Tilbud  blev  modtaget,  men  da  Heiberg  havde 
overværet  nogle  af  Prøverne  paa  «Den  Stundesløse«, 
følte  han  sig  saa  tilfreds  med  min  Gengivelse  af  Magde- 
lones Rolle,  at  han  ønskede,  at  jeg  skulde  beholde  den. 
Af  Hensyn  til  Madam  Winsløv  var  dette  mig  saare 
imod,  men  da  jeg  gjorde  Indvendinger,  blev  der  svaret: 

«Det  er  en  Direktions-Befaling, »    og  herfor  maatte  jeg 
boje  mig. 

Sluttelig  skal  jeg  gore  nogle  Bemærkninger  om  min 
Medvirkning  i  «Jeppe  paa  Bjerget »  som  Nille  og  i 
« Mester  Gert  Westphaler;>  som  Mester  Gerts  Moder, 
Gunild.  For  min  Fremstilling  af  den  sidstnævnte  Rolle 
blev  en  Samtale,  som  jeg  havde  med  Fru  Heiberg  af 
Betydning.  Hermed  gik  det  saaledes  til.  Medens  Fru 
Heiberg,  naar  hun  skulde  fremstille  en  Karakter,  i 
Reglen  mødte  fuldfærdig  paa  den  forste  Prove  og  saa 
overlod  sine  medspillende  at  afpasse  deres  Spil  efter 
hendes,  gik  det  mig  ganske  anderledes.  Afventende 
stod  jeg  i  Skuespillernes  Kreds  under  de  forste  Prøver, 
og  først  efterhaanden  som  Stilen  antog  faste  Former 
over  det  Hele,  fæstnede  ogsaa  Formen  for  min  Gen- 
givelse sig.  Jeg  kunde  derfor  ofte  gore  Indtryk  af  at 
staa  tvivlraadig  overfor  min  Opgave  paa  de  forste 
Prøver.  Saaledes  gik  det  mig  netop  den  Dag,  da  vi 
forste  Gang  prøvede  «^Iester  Gert  Westphaler».  Me- 
dens de  andre  øvede  Holberg-Fremstillere  straks  faldt 
ind  hver  i  sin  Karakter,  sundede  jeg  mig  efter  Sædvane 
paa  det  hele  Ensemble  og  kom  derved  naturlig  til  at 
gøre  et  mat  Indtryk.  Da  jeg  gik  hjem  fra  Teatret, 
fulgtes  jeg  med  Fru  Heiberg,  der  ikke  spillede  i  Styk- 
ket men  tilfældig  havde  været  til  Stede  paa  Tilskuer- 
pladsen og  derfra  set  Proven.  Fru  Heiberg  spurgte 
mig  da,  om  jeg  var  ganske  klar  paa  Gunild.  Jeg  sagde 
hende  min  Opfattelse  af  Karakteren,  særlig  fremhævende 
Moderfølelsen.  Med  den  hende  egne  Evne  til  i  faa 
Ord  at  klargøre,  hvad  det  kom  an  paa  at  faa  frem  i 
en  Opgave,  anskueliggjorde  Fru  Heiberg  mig  nu,  hvor- 

ledes  hun  tænkte  sig  Rollen  udført,  pointerende  navn- 
lig Gunilds  Energi  i  Modsætning  til  Sønnens  Vrøvl- 
agtighed.  Jeg  følte  mig  i  høj  Grad  oplivet  ved  vor 
Samtale,  tog  mig  Fru  Heibergs  Vink  ad  notam  og 
havde  saavel  paa  den  følgende  Prøve  som  ved  den 
endelige  Opførelse  af  Komedien  megen  Fornøjelse  af 
min  Udforelse  af  Rollen.  —  Hvad  derimod  Nille  i 
« Jeppe »  angaar,  da  manglede  jeg  væsentlige  Forud- 
sætninger for  at  kunne  fremstille  denne  Karakter,  og 
jeg  følte  mig  inderlig  misfornøjet  med  mig  selv.  Man 
ønskede  imidlertid,  at  jeg  skulde  beholde  Rollen,  og 
jeg  spillede  den  derfor  nogle  Gange,  men  saa  skete 
følgende.  En  Aften,  da  jeg  forlader  Scenen  efter  at 
have  banket  Jeppe,  ser  jeg  i  Kulissen  Fru  Heibergs 
Paaklædningskone,  den  hjertensgode  Grethe  Gram,  der 
havde  kendt  mig  fra  jeg  var  Barn,  idet  hun  nemlig 
havde  tjent  hos  de  gamle  Liebes.  Hun  gaar  hen  til 
mig,  klapper  mig  paa  Skuldren  og  siger  hjerteligt: 
«Aa  Herregud,  De  kan  saamænd  banke  ham,  saa 
meget  De  vil.  Der  er  ikke  en,  der  tror.  De  mener 
det!»     Dagen  efter  gav  jeg  Rollen  af. 

Foruden  de  Holbergske  Roller  var  der  enkelte  andre 
Opgaver,  som  i  dette  Tidsrum  blev  af  særlig  Betyd- 
ning for  min  kunstneriske  Udvikling.  Her  maa  jeg 
først  og  fremmest  nævne  Madam  Stabel  i  Hertz'  en 
Akts  Lystspil  « Audiensen »,  der  opførtes  første  Gang 
den  29de  Oktober  185 1.  Madam  Stabel,  der  kun  er 
inde  i  een  Scene,  er  af  Hertz  givet  i  klare  og  bestemte 
Træk.  Med  den  ganske  mærkelige  Sans  for  Virke- 
lighedsskildring, som  Hertz  trods  al  sin  Romantik  sad 
inde  med,  er  hun  grebet  lige  ud  af  Livet  —  en  Kone 

fra  de  lavere  Lag,  saaledes  som  jeg  ofte  i  min  Barn- 
dom havde  set  dem  i  Adelgade.  Da  jeg  forste  Gang 
læste  Rollen  igennem,  mindedes  jeg  uvilkaarlig  en  Kone, 
der  en  Dag  var  kommet  hjem  til  os  og  havde  tigget 
om  «en  Nejerdel».  Hun  lod  sig  ikke  afvise,  og  da 
vor  Pige  lukkede  Doren  i  for  hende,  satte  hun  Knæet 
imellem.  ]\Ian  vil  forstaa,  at  jeg  med  begge  Hænder 
greb  denne  Opgave.  Jeg  havde  jo  i  min  Tanke  hele 
Konen  fiks  og  færdig,  som  hun  stod  og  gik,  lige  til 
Klædedragten.  Jeg  fik  da  ogsaa  stor  Glæde  af  min 
Fremstilling.  Alle  Mennesker  kendte  denne  ^ladam 
Stabel,  og  jeg  tror,  at  Figuren  blev  en  af  mine  san- 
deste. Heiberg,  der  aldrig  skyede  hojt  og  lydeligt  at 
udtale  sin  Anerkendelse,  naar  han  var  tilfreds  med 
noget,  udtalte  sin  Glæde  for  mig  over  mit  Held,  men 
jeg  fik  ogsaa  paa  anden  Ms  et  \'ink  om,  hvor  tilfreds 
han  var  med  mig.  Da  vi  nemlig  en  Aften  spillede 
<; Audiensen«,  og  jeg  stod  ude  i  Kulissen  og  ventede 
paa  mit  Stikord,  horte  jeg  nogen  komme  hurtigt  gaaende 
og  sporge:  «Har  Madam  Sodring  været  inder»  Der 
blev  svaret  benægtende  og  vedkommende,  som  jeg  paa 
Stemmen  kendte  var  Heiberg,  sagde  da:  «Aa,  det  var 
godt,  jeg  forsommer  nodigt  den  Scene;  det  er  et  lille 
Genrebillede. »  I  det  samme  strog  han  tæt  forbi  mig, 
men  bemærkede  mig  ikke.  Paa  Grund  af  min  uanse- 
lige Dragt  og  i  Halvmørket  tog  han  mig  formodentlig 
for  en  af  Pyntekonerne.  ]\Ien  hans  Ord  glædede  mig, 
og  jeg  har  bevaret  dem  i  trofast  Erindring  mellem  det 
meget  andet,  jeg  skylder  ham.  —  Ogsaa  en  Ytring  af 
H.  C.  Andersen  om  min  Udforelse  af  Madam  Stabels 
Rolle  mindes   jeg.      Kort    efter    at   St}'kket    var    gaaet 

Julie  Sødring:  Erindringer.  II.  4 

første  Gang,  mødte  jeg  ham  en  Formiddag,  da  jeg 
kom  fra  Prøve.  Andersen  standsede  mig  og  gav  mig  et 
let  Slag  over  Armen,  idet  han  sagde:  «Det  skal  De 
ha',   fordi  De  spiller  saa  godt  i  det   daarlige   Stykke !» 

Julie  Sødring  som  Madam  Stabel 
i   «(i\udiensenj. 
(Efter  Fotografi.) 


Andersen  fandt  « Audiensen »  for  realistisk.  —  Den  for 
mig  interessanteste  Udtalelse  om  mit  Spil  i  Hertz'  lille 
Komedie  ejer  jeg  dog  i  et  Brev  fra  Ph ister.  Baade 
fordi  Brevet  hidrører  fra  en  Kunstner,    som  jeg  stedse 


har  vurderet  hojt  paa  Grund  af  hans  fremragende 
Evner,  der  i  sjælden  Grad  var  forenede  med  Smag, 
Korrekthed  og  Respekt  for  Opgaven,  som  fordi  det 
ved  Siden  af  sin  velviUige  Bedommelse  af  min  Frem- 
stilhng  indeholder  en  Kritik  af  min  tidligere  Virksom- 
hed som  Kunstnerinde,  har  Brevet  stor  Betydning  for 
mig.     Det  lyder  saaledes: 

«Seer  De,  min  hoistærede  Kunstsoster,  min  agtede 
Veninde,  saaledes  skal  Komedie  spilles,  som  De  iaften 
har  ageret  i  « Audiensen »,  thi  bedre  troer  jeg  ikke, 
der  kan  fremstilles  en  komisk  Karakter,  hverken  af 
Guder  eller  Mennesker.  Tro  ikke,  at  det  er  Indbildsk- 
hed af  mig,  tro  ikke,  jeg  antager,  at  min  Dom  er 
saa  magelos  beroligende  og  smigrende  for  Dem,  nej 
—  men  jeg  foler  en  Trang  til  at  udtale  mig  over  de, 
efter  min  individuelle  Mening,  magelose  Fremskridt, 
De  i  den  sidste  Halvdel  af  denne  Saison  har  gjort 
med  Hensyn  til  kunstnerisk  Alvor  i  Deres  komiske 
Charakteerfremstillinger.  Lune,  Lystighed  og  Ironi  har 
De  altid  haft  i  tilstrækkelig  Mængde;  men  den  alvor- 
lige Oprigtighed  i  Fremstillingen  af  Deres  komiske 
Characterer  har  altid  faaet  en  lille  Lussing,  thi  den 
skelmske,  lystige  Julie  Sodring  mixede  sig  form  eget  i 
Sagen.  Hvad  der  gælder  om  « Audiensen  v,  gælder  næsten 
ogsaa  om  Deres  sidste  Fremstilling  iaftes  af  Madam 
Buurmann.  Vi  have  af  Hjertet  oprigtigt  hiin  Dag  hos 
Adolph  lovet  hinanden  at  udtale  os  for  hinanden  om 
vore  Kunstpræstationer,  dengang  udtalte  jeg  mig  til 
Dem  i  en  modsat  Retning,  det  er  derfor  en  Trang  for 
mig  i  Aften  af  sige  Dem  Ovenstaaende,  idet  jeg  under- 

skriver  mig,  tilfulde  følende  den  Ære,  der  ved  Under- 
skriften bliver  mig  til  Deel,  Madame  Sødring,  Deres 
ærbødige.   Dem  beundrende  Kunstbroder 

L.  Phister. 
d.  6te  Mai 

1853- 

Kl.    11V4  Aften. 

At  min  Fremstilling  af  Madam  Stabel  i  « Audiensen » 
gjorde  saa  stor  Virkning,  skyldes  i  øvrigt  for  en  ikke 
ringe  Del  netop  Phister,  der  var  min  medspillende. 
Han  gav  mine  Replikker  Relief  ved  sin  mesterlige 
Fremsigelse  af  sine.  Med  rig  og  fin  Komik  havde 
han  skabt  et  Pragteksemplar  af  en  snobbet  og  vigtig 
Embedsmand.  En  af  vore  første  Læger,  der  var  be- 
kendt for  sin  Satire,  fortalte  mig  engang,  at  han  en 
Dag  havde  søgt  en  af  Ministrene  i  Anledning  af  en 
Sag,  men  da  han  efter  at  være  bleven  meldt  var  traadt 
ind  til  Hs.  Excellence,  havde  denne  staaet  i  en  saa 
imponerende  Position  med  den  ene  Haand  paa  Bordet 
og  den  anden  stukket  ind  paa  Brystet,  at  Lægen 
skyndsomt  havde  sagt:  «Jeg  tror  heller  jeg  vil  komme 
igen !  Jeg  er  bange  for,  at  jeg  kommer  til  Uleilighed ! » 
Ved  denne  Meddelelse  maatte  jeg  tænke  paa  Assessor 
Richardts  Modtagelse  af  Madam  Stabel  i  « Audiensen ». 
En  overordentlig  komisk  Virkning  gjorde  det,  naar 
Phister  arrangerede  sig  til  Modtagelsen  af  de  audiens- 
søgende. Huset  genlød  af  Latter,  thi  man  kendte 
alle  « Stillingen »  fra  det  virkelige  Liv  og  frydede  sig 
ved  at  se,   hvorledes  den  blev  til. 

I  tvende  andre  nye  Arbeider  af  Hertz  —  «Et  Offer » 

og  «Den  Yngste  —  medvirkede  jeg.  I  det  første  i 
flere  Retninger  hojst  ejendommelige  Skuespil  var  den 
mig  betroede  Opgave  af  storste  Interesse  for  mig.  Jeg 
fremstillede  her  den  aandssvage  gamle  Pige  Agathe, 
hvis  sygelige  Uklarhed  i  Tanke  og  Tale  Forfatteren 
yderligere  har  sogt  at  belyse  gennem  det  i  Skuespillet 
optrædende  Barns  naive  Udtryksmaade. 

Om  Opfattelsen  og  Udforeisen  af  Agathes  Rolle 
tilskrev  Hertz  mig,  medens  vi  indstuderede  Stykket, 
følgende : 

Kbhvn.  d.   8de  Dec.    1853. 

«Ved  Oplæsningen  paa  et  Skuespil  kan  man  ikke 
vel  gøre  et  tilstrækkeligt  Bekendtskab  dermed.  De 
vil  derfor  maaskee  tillade  mig,  kjære  Mad.  Sodring, 
nogle  faa  Bemærkninger  om  den  Rolle  i  «Et  Offer », 
De  har  havt  den  Godhed  at  paatage  Dem,  Bemærk- 
ninger, der  meest  have  Hensyn  til  Rollens  Forhold 
til  hele  St>4^ket. 

Agathe  er  uden  Sporgsmaal  en  komisk  Person  og 
maa  ved  mange  Repliker,  ved  hendes  Snakkelyst,  hen- 
des Plvileloshed  frembringe  et  komisk  Indtr}'k  paa 
Tilskuerne.  Men  da  hun  er  sindssvag  eller  angivet 
at  tale  ofte  som  «aandsfraværende»,  saa  maa  dette 
komiske  Indtryk  i  flere  Scener,  især  i  3dje  Akt,  iste 
Scene,  med  Hermione  og  i  4de  Aet,  2den  Scene,  med 
Holgersen  og  Frøken  Munk  tillige  have  noget  Uhyggeligt. 

Dette  er  —  saaledes  forekommer  det  mig  —  af 
Vigtighed  for  at  give  det  rette  Billede  af  det  forst}Trede 
Huus,  hvori  den  stakkels  Hermione  sidder  indeklemt, 
og  en  saadan   Opfatning   vil    tillige   give   Deres   Frem- 

stilling  noget  Nyt  og  Ualmindeligt  og  Stykket  en 
dybere  Baggrund.  Om  De  i  Overensstemmelse  her- 
med vil  give  Ansigtet  et  noget  blegt  Udseende,  som 
jo  oftere  findes  hos  deslige  Personer,  maa  beroe  paa 
Dem  selv,  men  vilde  vist  understøtte  Deres  Spil. 
Ligeledes  maa  jeg  overlade  Dem,  om  De  enten  vil 
lade  hende  være  proper  i  sin  Paaklædning  eller  noget 
skjødesløs.  Holgersens  Yttring  «at  hun  skal  passe  sin 
egen  Kjole,  den  kan  trænge  dertil »,  behøver  man  ikke 
at  lægge  saa  megen  Vægt  paa;  den  kan  skyldes  hans 
fortrædelige  Stemning  —  kun  at  Klædningen  er  simpel 
og  viser  sig  ikke  at  være  meget  ny. 

Jeg  tvivler  intet  Øjeblik  om,  at  De  selv  har  betænkt 
alt  dette  og  overlader  Rollen  trygt  til  det  udmærkede 
Talent,  hvormed  De  har  understøttet  andre  af  mine 
Skuespil.  Men  jeg  har  dog  troet  at  burde  bringe 
Ovenstaaende  paa  Bane  for  enten  at  bestyrke  Dem  i 
Deres  Anskuelse  eller  foranledige  Deres  Modbemærk- 
ninger, og  disse  sidste  skal  jeg  vide  at  respectere. 

Med  Agtelse  Deres  hengivne 

Henr.   Hertz. 
Til 

Mad.  Sødring. 

Jeg  blev  overordentlig  glad  over  Hertz'  Udtalelser, 
der  ganske  vist  i  Hovedtrækkene  stemmede  med  min 
egen  Opfattelse  af  Rollen,  men  netop  derved  støttede 
mig  mægtigt  under  Indstuderingen  af  Skuespillet.  — 
Agathe  blev  da  i  min  Fremstilling  en  distræt  og  aands- 
fraværende  ældre  Kvinde,  Ansigtsfarven,  som  af  Hertz 
angivet,  lidt  bleg,  Klædedragten  tarvelig,    men  ordent- 


lig.  Skikkelsen  kom  til  at  virke  uhyggeligt.  Folk  lo 
ikke  meget.  Et  Træk  i  min  Udforelse,  der  virkede 
stærkt,  var  følgende.  Stuen  er  tom.  Agathe  kommer 
ind  for  at  hente  et  eller  andet.  Hun  staar  et  Øjeblik 
og  tænker  sig  om,  men  kan  ikke  komme  paa,  hvad 
det  er  hun  vil  hente.  Hun  sætter  sig  ned,  ser  aands- 
fraværende  ud  for  sig,  rejser  sig  saa  træt  og  gaar 
langsomt  ud. 

I  November  1854  opfortes  første  Gang  Hertz' 
Skuespil  Den  Yngste>/.  Det  skønne  Arbejde  gjorde 
stor  Lykke,  og  navnlig  vil  Michael  Wiehes  ædle  Frem- 
stilling af  Tadeo  være  uforglemmelig  for  alle,  der  har 
haft  den  Lykke  at  se  den.  Jeg  udførte  Renzollas 
Rolle,  om  hvilken  jeg  ikke  har  stort  at  melde.  En 
Skrivelse  fra  Hertz  vedrørende  dette  Skuespil  ligger 
for  mig.  Jeg  hidsætter  den  —  ikke  fordi  den  har  nogen 
særdeles  Betj^dning,  men  fordi  den  i  Forbindelse  med 
Skrivelsen  vedrørende  «Et  Offer »  synes  mig  at  give 
Oplysning  om  den  elskværdige  og  taktfulde  Maade, 
paa  hvilken  Hertz  samarbejdede  med  Skuespillerne. 
Den  lyder  saaledes : 


d.   5te  Jan.    1855. 


Høistærede  Mad  Sødring-. 


fc)' 


Det  har  altid  forekommet  mig,  at  der  paa  det 
Sted  i  «Den  Yngste »,  2den  Aet,  4de  Scene,  hvor  De 
forlader  Scenen  med  Canneloro,  mangler  en  Slutsteen, 
hvad  De  har  søgt  at  bøde  paa  ved  Deres  morsomme 
stumme  Spil.  Under  St>'kkets  Revision  til  Trj-kningen 
har  jeg  i  disse  Dage  ved  en  ubetydelig  Tilføjelse  søgt 

at    bode   paa   denne   Mangel.      Deres   og  Phisters  Slut- 
nings-Repliker komme  nu  til  at  lyde  saaledes: 

Renzolla.    (tll  Fiorella.) 

—  —  —  Igjennem  den  Dør  gaaer  Du. 

Canneloro. 
Naa,   kom  nu,   Kone! 

Renzolla . 
Nej,    den    Dreng!    Man    kan   jo    slet    ikke   see   sig 
mæt  paa  ham! 

Canneloro. 
Naa,  kom! 

(de  gaae.j 

Har  De  nu  Lyst  til  at  optage  denne  ringe  Foran- 
dring af  Replikerne  ved  de  følgende  Forestillinger,  saa 
er  De  nok  saa  god  at  sætte  Hr.  Phister  og  Souffleuren 
i  Kundskab  derom,  vel  ogsaa  Hr.  Wiehe,  der  har  den 
nærmest  følgende  Replik. 

Med  mine  bedste  Ønsker  for  det  nye  Aar  og  med 

Tak  for  det  gamle 

Deres  ærb. 

Henr.  Hertz. 
Til 

Madame  Sødring, 

kgl.  Skuespillerinde. 

Hertz  nøjedes,  som  man  ser,  ikke  med  at  skrive 
sine  Skuespil  for  saa  for  Resten  at  lade  Skuespillerne 
skalte  og  valte  med  dem,  som  de  lystede.  Nej,  han 
slap  egentlig  aldrig  sine  kære  Børn  af  Syne,  og  selv 
efter  at  han  havde  ført  dem  saa  vel  udrustede  som 
muligt    ud    i   det   praktiske  Liv,    forlod  han  dem  ikke. 


-    57    — 

men  var  utrættelig  i  at  hjælpe  dem  frem.  Hertz  holdt 
ikke  af,  at  Skuespillerne  forandrede  i  hans  Tekst. 
Dog  tog  han  med  storste  Elskværdighed  mod  alle 
Indvendinger  og  fandt  sig  ogsaa  med  Godmodighed  i 
Skuespillernes  Bestræbelser  for  at  give  Replikken  et 
naturligere  Udtryk. 


IV. 

En  Maaned  efter  Heibergs  Afgang  som  Direktør 
led  det  kgl.  Teater  et  Tab,  om  hvis  Uerstattelighed 
der  kun  var  en  Mening,  idet  Madam  Nielsen  den 
2ode  Juli  1856  afgik  ved  Doden  efter  nogen  Tids  Syg- 
dom. Hun  havde  medvirket  ved  Forestillingerne  indtil 
Sæsonens  Slutning,  og  en  af  de  første  Dage  i  Somme- 
ren havde  jeg  set  hende  kore  forbi  vort  Sted  paa 
Kastelsvejen.  Hun  saa  bleg  og  lidende  ud.  Mine 
Børn,  der  stod  ved  min  Side,  viftede  med  deres  Lom- 
metørklæder op  til  hende  og  raabte:  « Goddag  lille 
Madam  Nielsen !»  Det  var  sidste  Gang,  jeg  saa  den 
geniale  Skuespillerinde,  hvis  Kunst  og  Personlighed  jeg 
havde  elsket  saa  højt.  Hvilken  Rigdom  og  Sjælsadel 
magtede  hun  ikke  at  lægge  i  sit  Spil.  Hun  rørte  dybt 
og  inderligt.  Aldrig  vil  jeg  glemme  hende  som  Grif- 
fenfelds  Moder  i:  « Prinsessen  af  Taranto.)  Skønnere 
Fremstilling  mindes  jeg  ikke  at  have  set.  I  levende 
Farver  staar  for  min  Erindring  tvende  andre  Skikkelser, 
som  hun  gav  Liv  og  Sjæl:  Ulrikke  i  « Søstrene  paa 
Kinnekullen;)  og  Lady  ]\Iacbeth,  men  ikke  blot  i  Frem- 
stillingen af  den  høje  Sjælsadel  eller  de  store  Liden- 
skaber viste   hendes  Geni  sig.      Ogsaa  Kvindeligheden 

i  dens  Ynde  magtede  hun  at  give  et  saare  skønt  Ud- 
tryk, ligesom  hun  med  Mesterskab  spillede  de  intri- 
gante,  ældre  Damer  i  det  franske  Lystspil. 

Den  samme  Sommer  afgik  ogsaa  Fru  Gyllembourg 
ved  Døden.  Jeg  maatte  med  Vemod  mindes,  hvor 
megen  Interesse  og  Sympati  den  fine  og  elskværdige 
gamle  Dame  stedse  havde  vist  mig.  En  af  de  sidste 
Gange,  jeg  talte  med  hende,  var  en  Foraarsdag  ude 
paa  Søkvæsthuset.  Heibergs  var  bortrejste,  men  for- 
inden sin  Afrejse  havde  Fru  Heiberg  venligt  opfordret 
mig  til  at  besøge  deres  smukke  Have  og  plukke  af 
Blomsterne.  Jeg  gik  da  derud  en  varm  Formiddag  og 
havde  en  af  mine  Smaapiger  med.  Fru  Gyllembourg 
modtog  mig  hjerteligt,  men  skændte  paa  mig,  fordi 
jeg  i  den  stærke  Solhede  havde  ladet  Barnet  gaa  den 
lange  Vej.  Hun  tog  den  lille  Pige,  satte  hende  hen 
i  Skyggen  og  syslede  om  hende  paa  den  kærligste 
Maade.     Ja,  hun  var  et  sjældent  elskeligt  Menneske. 

Aaret  efter  at  vi  havde  taget  Bopæl  ved  Nørrevold, 
oplevede  min  Mand  og  jeg  en  stor  Sorg,  idet  vi  mi- 
stede en  lille  Søn  paa  henimod  et  Aar.  Blandt  mine 
Papirer  finder  jeg  et  Minde  om  den  lille  Dreng.  Det 
er  et  Digt,  som  Christian  Winther  skrev  til  hans  Daab. 
Fru  Julie  Winther  stod  nemlig  Fadder  til  ham  og 
sendte  ham  i  Faddergave  en  lille  Sølvklokke,  som  bar 
hans  Navn,  Christoffer.     Digtet  lyder  saaledes: 

12.   October   1856. 

Den,  som  ejer,  hvad  der  klinger. 
Han  faaer  ogsaa  det,   der  springer: 


Terne,   Træl,   som  ellers  krybe, 
Bringer  han  let  til  at  flyve; 
Han  faaer  baade  Hingst  og  Hoppe, 
Fede  Harer,   Hjortekroppe, 
Springende  Champagneproppe ; 
Han  faaer  mange  Fodder  rappe. 
Mange  Hænder  til  at  klappe, 
Mange  Hjerter  til  at  dandse, 
]\Iange  Haler  til  at  svandse. 

Giv  da  Klokken  til  den  Lille. 

Han  hvis  Tunge  end  er  stille, 

Lad  den  flinke  Fyr,   den  unge, 

Bruge  Klokken  da  som  Tunge, 

Lad  ham  med  sin  Haand  den  spæde 

Kalde  til  sig  hver  en  Glæde, 

Som  hans  Hjerte  kan  begære, 

Til  hans  Tunge  ret  kan  lære 

Selv  at  sige:    « Spring,   min  Kære!» 

Til  han  dygtigt  har  indaandet. 

Hvad  der  loser  Tankebaandet. 

Da  skal  han  med  Aandens  Klokke 

Hele  Verden  til  sig  lokke, 

Hoj  og  Lav  og  Rig  og  Ringe 

For  den  smaa  Christofter  springe. 

Jeg  skal  ikke  dvæle  ved  Minderne  om  den  tunge 
Tid,  der  oprandt  for  mig  efter  min  lille  Drengs  Dod. 
Over  mit  ellers  saa  lyse  og  lykkelige  Familjeliv  kastede 
Mindet  om  det  Tab,  jeg  havde  lidt,  for  lange  Tider 
et  mørkt  Skær. 

Fra  Sæsonen  1856 — 57  var  min  Broder  Adolph 
og  hans  Hustru  knyttede  til  det  kgl.  Teater.  Gennem 
deres  Virksomhed  ved  Kasino  og  Hofteatret  under 
Langes  Direktorat    var    de   godt  kendte  og  meget  yn- 


Adolph    Rosenkilde. 
(Efter  Fotografi.) 


dede  af  Hovedstadens  Publikum,  men  desuagtet  op- 
randt der,  særlig  for  min  Broder,  en  yderst  vanskelig 
Tid.  Foruden  den  Besværlighed,  som  enhver  Kunstner, 
der  skifter  Scene,  har  at  overvinde  dels  med  Hensyn 
til  Kritikken,    som    er   forskellig   overfor   de  forskellige 

Teatre,  dels  med  Hens)'n  til  selve  den  forskellige 
Spillemaade,  i  hvilken  sidstnævnte  Henseende  det  dog 
var  til  Lettelse  for  min  Broder,  at  han  i  et  Aar  havde 
samvirket  med  Michael  W'iehe  og  Hoedt,  kom  der  for 
Adolphs  Vedkommende  det  til,  at  han  lidt  efter  lidt 
skulde  gaa  over  i  Faders  Roller  og  arbejde  hen  til  at 
blive  hans  Stedfortræder.  For  fjerde  Gang,  siden  han 
som  ganske  ung  debuterede  ved  det  samme  Teater, 
hvortil  han  nu  var  kn}i:tet,  skulde  han  soge  at  erobre 
sig  et  Publikum.  Mange  Gange  har  jeg  maattet  be- 
undre den  Energi,  hvormed  Adolph  kæmpede,  en 
Energi,  som  sluttelig  forte  ham  til  ]\Iaalet.  Ingen  kan 
forestille  sig,  hvor  tungt  det  er  at  komme  frem  for 
den  unge  Kunstner,  som  har  en  nær,  samtidig  virkende, 
Slægtning  med  et  stort  Xavn  netop  i  den  Retning,  i 
hvilken  hans  egne  Evner  gaa.  Familjeligheden  virker 
forstemmende  paa  Publikum  og  gor,  at  meget,  der  i 
Virkeligheden  tilhører  ham  selv,  kommer  til  at  tage 
sig  ud  som  Kopi.  Til  min  Broders  Sorger  og  Kampe 
i  den  første  Tid  af  hans  Virksomhed  ved  det  kgl. 
Teater  kom  ogsaa  den  Skuffelse,  at  hans  Hustru  midt 
under  en  Førsteforestilling  af  Syngespillet  «Czar  og 
Tømmermand  >;,  hvor  saavel  hun  som  Adolph  havde 
tvende  af  deres  mest  vellykkede  Partier,  blev  hæs, 
og  denne  Hæshed  fortog  sig  aldrig  fuldstændig  for 
hendes  Sangstemmes  Vedkommende,  saa  at  hun  efter 
kun  faa  Aars  Forløb  maatte  tage  sin  Afsked.  Forinden 
hun  forlod  Teatret,  oplevede  vi  fire  Rosenkilder  dog 
den  Morskab  at  spille  sammen  i  Thornams  Lystspil 
:En  ministeriel  Embedsmand ». 

I  det  Galleri  af  Figurer,    som  mm  Broder  i  Tidens 

Løb  har  skabt,  er  der  fornemmelig  een  Type,  hvor 
hans  særHge  Talent  ret  har  kunnet  gøre  sig  gældende, 
og  hvor  han  har  faaet  rig  Anvendelse  for  sine  Studier 
efter  Virkeligheden.      Denne    Type  er  den  ældre,    ari- 


Adolph  Rosenkilde  som  Kammerherren 
i   «En  Omvei*. 

(Efter  Fotografi.) 


stokratiske  Kavaler  med  den  elegante  Holdning  og  det 
let  komiske  i  sin  Fremtræden.  Adolph  kunde  her 
være  overordentlig  morsom.  Han  overdrev  ikke,  var 
paa    engang    distingvert    og    lattervækkende.      Jeg    be- 

hover  blot  at  minde  om  hans  FremstilUng  af  Baronen 
i  Hostrups:  «En  Spurv  i  Tranedans »  og  af  Kammer- 
herren i  Thornams :    « En  Omvei ! » 

Om  Teatrets  Ledelse  i  det  forste  Aar  efter  Hei- 
bergs Afgang  skal  jeg  blot  bemærke,  at  det  var  en 
ganske  ubegribelig  Mangel  paa  Selvkritik,  naar  Faders 
gamle  Ven  Dorph,  der  ganske  sikkert  aldrig  havde 
besiddet  Evne  til  at  styre  et  Teater,  nu  i  sin  frem- 
rykkede Alder,  og  efter  at  han  forlængst  paa  Grund 
af  svageligt  Helbred  havde  maattet  trække  sig  tilbage 
fra  sin  Virksomhed  som  Skolemand,  kunde  tiltro  sig 
at  magte  denne  Opgave.  Upraktisk  og  ukendt  med 
Forholdene  ved  Teatret,  som.  Dorph  var,  maatte  han 
nødvendigvis  støtte  sig  til  andre,  og  disse  andre  tog 
fuldstændig  Magten  fra  ham,  saa  meget  mere  som  den 
kommiterede  Christensen  øjensynlig  arbejdede  paa  at 
blive  Dorph  kvit.  Jeg  mindes  en  morsom  Scene  fra 
det  Aar,  som  klart  belyser  Forholdene.  Jeg  var  en 
Dag  alene  i  Skuespillernes  Foyer  og  havde  trukket 
mig  tilbage  til  en  i  en  Krog  anbragt  Sofa.  Lidt  efter 
gaar  Døren  op,  og  ind  kommer  Høedt  og  Phister  med 
Dorph  imellem  sig.  Ingen  af  dem  lagde  Mærke  til 
^ig>  og  ivrigt  talende  trække  de  to  Skuespillere 
Teaterchefen  ned  i  en  Sofa  ligeoverfor  mig.  Dorph 
sagde  ikke  et  Ord,  men  hans  lille,  noget  tørre  Ansigt 
vendte  sig  stadig  fra  den  ene  til  den  anden  af  dem. 
Pludselig  hører  jeg  Høedt,  der  formodentlig  var  blevet 
opmærksom  paa  mig,  sige:  «Her  er  skidt  at  tale  sam- 
men. Lad  os  heller  gaa  ind  paa  mit  Værelse !»  I 
samme  Nu  tog  Phister  og  Hoedt  Dorph  hver  under 
sin  Arm,    hejsede    ham   op   af  Sofaen   og  trak  af  med 

ham.  Jeg  kunde  ikke  lade  være  med  at  le  hjerteligt, 
da  jeg  atter  var  bleven  ene. 

Kort  efter  Dorphs  Udnævnelse  til  Direktør  be- 
søgte jeg  en  Dag  hans  elskværdige  Hustru.  Medens 
jeg  sad  og  passiarede  med  hende,  kom  hendes  Mand 
ind  og  begyndte  at  tale  om  Teatersager.  Han  ytrede 
da,  at  Direktionen  havde  besluttet,  at  Fader  skulde 
skaanes  paa  sine  gamle  Dage,  og  at  hans  Virksomhed 
skulde  begrænses.  Bl.  a.  udtalte  han:  « Deres  Fader 
skal  ikke  spille,  uden  naar  han  har  Lyst!»  Da  jeg 
samme  Dag  talte  med  Fader,  fortalte  jeg  ham  Dorphs 
Ytring,  over  hvilken  han  blev  meget  vred.  «Naa,  det 
var  jo  rigtig  et  rart  Arrangement, »  sagde  han.  «Jeg 
skal  altsaa  sættes  ud  af  Spillet !»  Det  stemmede  ikke 
med  den  Gamles  Varme  for  sin  Kunst  at  være  uden 
Virksomhed,  saa  længe  han  følte  sig  i  sin  bedste  Kraft. 
Paa  den  anden  Side  nærede  han  en  levende  Skræk 
for  at  fortsætte,  naar  Kræfterne  begyndte  at  svigte. 
Han  sagde  en  Gang  til  mig:  «Lov  mig,  Julie,  at  Du 
straks  siger  mig  det,  naar  Du  mærker,  jeg  beg}'nder 
at  gaa  tilbage!     Saa  tager  jeg  min  Afsked !» 

Med  Sæsonen  1856 — 57  indlededes  en  Uvirksom- 
hedsperiode  for  mig,  som  skulde  vare  henimod  tre 
Aar.  Jeg  fik  i  den  Sæson  kun  een  ny  Opgave  af  Inter- 
esse, nemlig  Fru  Chopins  Rolle  i  det  franske  Lystspil 
«Ude  og  hjemme »,  og  den  overtog  jeg  kun  med  stor 
Angst  og  Bæven,  thi  jeg  var  opfyldt  af  Beundring 
for  min  Forgængerinde,  Fru  Nielsens  Udførelse  af 
Rollen.  Jeg  besluttede  da  at  holde  min  Fremstilling 
saa  tæt  op  til  hendes,  som  det  var  muligt.  Saa  skete 
følgende. 

Medens  vi  provede  Stykket,  var  jeg  en  Dag  i  Mid- 
dagsselskab hos  Christian  Winther.  Ved  Bordet  siger 
Winther  til  mig:  «Jeg  mødte  Deres  Fader  idag.  Han 
udtalte,  at  han  er  udmærket  tilfreds  med  den  Maade, 
hvorpaa  De  tager  Fru  Chopin,  og  han  føjede  til:  det 
morsomme  er,  at  Julie  er  ganske  forskellig  fra  Fru 
Nielsen. »  Det  overraskede  mig  at  hore,  men  morede 
mig  unægtelig  tillige. 

Da  jeg  mærkede,  at  min  kunstneriske  Evne  led 
under  ikke  at  blive  benyttet,  gjorde  jeg  Dorph  skrift- 
lige Forestillinger  herom.  Dorphs  Svar  paa  denne 
min  Henvendelse  var  et  yderst  ubehageligt  Brev. 
Christensen  derimod  indrømmede,  at  jeg  havde  Grund 
til  Klage.  Saaledes  tilskrev  han  mig  i  April  1857 
nogle  venlige  Linjer,  hvorigennem  han  meddelte  mig, 
at  der  var  tilstaaet  mig  en  Gratifikation  af  Teaterkassen 
og  føjede  han  til :  « .  .  .  .  jeg  har  med  saa  meget 
større  Tilfredsstillelse  grebet  denne  Lejlighed  til  i  Ger- 
ningen at  bevise  Dem  min  Interesse  for  og  Paaskon- 
nelse  af  Dem  som  Kunstnerinde  —  hvorom  jeg  dog 
haaber,  at  De  aldrig  vil  have  tvivlet  —  som  det  ikke 
har  kunnet  undgaa  min  Opmærksomhed,  at  De  ved  i 
denne  Saison  ingenlunde  at  være  blevet  anvendt  i 
Repertoiret  paa  en  Maade,  der  svarer  til  Deres  Evner 
og  Teatrets  Tarv,  tillige  maa  i  finansiel  Henseende 
være  blevet  stillet  ringere,  end  De  med  Grund  kunde 
have  ventet. »  Sluttelig  bemærker  han,  at  han  haaber 
og  ønsker,  at  Forholdene  maa  forandre  sig  i  den  be- 
rørte Henseende  og  undertegner  sig:  « Deres  oprigtig 
hengivne  og  ærbødige  H.  Christensen.);  — Xogen  Tid 
efter  at  jeg  havde  modtaget  dette  Brev,  bad  Christen - 

Julie  Sødring:  Erindringer.     II.  g 

sen  mig  om  at  komme  til  sig  en  Formiddag  paa  Di- 
rektionsværelset,  da  der  var  noget,  han  vilde  tale  med 
mig  om.  Jeg  efterkom  hans  Ønske,  og  det  viste  sig 
da,  at  det,  han  havde  paa  Hjertet,  var  en  Anmodning 
til  mig  om  af  Hensyn  til  Repertoiret  en  bestemt  Aften 
at  ville  spille  to  af  mine  største  Roller.  ]Qg  lovede  at 
gøre  ham  denne  Tjeneste.  Medens  vi  sad  og  talte  sam- 
men —  Christensen  havde  noget  nonchalant  sat  sig  op 
paa  Sofaarmen  —  blev  Døren  revet  op  uden  foregaaende 
Banken,  og  Høedt  traadte  ind.  Han  kastede  et  skarpt 
Blik  hen  paa  os  og  gik  ud  af  den  modsatte  Dør. 
Christensen  blev  rød  i  Hovedet  og  saa  noget  irriteret 
ud.  Men  jeg  fik  det  bestemte  Indtryk,  at  Høedt  var 
bange  for  mig. 

I  Løbet  af  Sommeren  1857  afgik  Dorph,  og  Chri- 
stensen var  nu  Eneherre.  Paa  Grund  af  det  kgl.  Tea- 
ters Ombygning  spillede  vi  de  første  Maaneder  af 
Sæsonen  1857 — 5^  P^^  Hofteatret.  Først  den  5te  De- 
cember tog  Forestillingerne  paa  Teatret  paa  Kongens 
Nytorv  deres  Begyndelse.  Jeg  gik  det  Efteraar  til  min 
Virksomhed  i  et  tungt  og  trykket  Humør,  thi  Udsig- 
terne for  den  kommende  Sæson  tegnede  ikke  lyst. 
Ingen  nye  Opgaver  laa  der  for  mig,  og  Tilstanden 
ved  Teatret  var  ikke  god.  Jeg  begyndte  at  føle  mig 
ensom  til  Mode,  og  skønt  mit  personlige  Forhold  til 
Direktør  Christensen  var  godt,  havde  jeg  dog  en  For- 
nemmelse, som  om  min  lykkeligste  Tid  ved  Teatret 
var  forbi.  I  denne  Stemning  kom  jeg  en  Aften  i  Ok- 
tober over  paa  Hofteatret.  Jeg  var  næppe  kommet 
indenfor  Døren,  før  man  fra  alle  Sider  omringede  mig 
for    at    fortælle,    at    Fru    Heiberg,    der    forrige    Sæson 

kun  var  optraadt  i  April  og  Maj,  agtede  at  tage  sin 
Afsked  eller  rettere,  at  hun  alt  havde  indgivet  sin 
Afskedsbegæring.  Denne  Efterretning  ramte  mig  un- 
der de  forhaandenværende  Omstændigheder  som  et 
Slag.  Jeg  folte  mig  i  den  Grad  knyttet  til  Fru  Hei- 
berg, at  jeg  slet  ikke  kunde  tænke  mig  at  blive  ved 
Teatret,  naar  hun  var  borte.  Dybt  bedrovet  tog  jeg 
efter  Forestillingen  hjem,  og  endnu  samme  Aften  skrev 
jeg  et  Brev  til  hende,  hvormed  jeg  næste  Dag  gik  ud 
paa  Sokvæsthuset.  Af  hendes  egen  Mund  erfarede 
jeg  her  Rygtets  Sandhed.  Mit  Brev,  som  jeg  gav 
hende  ved  min  Bortgang,   var  saalydende: 


Fredag  Aften  Kl.    lo. 

Jeg  er  nu  kommet  hjem  fra  Teatret,  hvor  jeg  har 
hørt,  at  De,  kjære  Fru  Heiberg,  ikke  mere  kommer 
tilbage. 

Min  inderlige  og  store  Bedrøvelse  herover  formaaer 
jeg  ikke  at  sige  Dem. 

Jeg  kunde  ikke  gaa  til  Ro  i  Aften,  forend  jeg  havde 
sagt  Dem  Tak  for  al  den  Godhed,  De  nu  i  1 5  Aar 
har  viist  mig;    jeg  skal  aldrig  glemme  Dem. 

Tænk  paa  mig  engang  imellem,  tænk  paa,  hvor 
underlig  ene  jeg  nu  er,  nu  har  jeg  Ingen,  som  kom- 
mer hen  til  mig  med  Liv  og  Kjærlighed  og  siger  mig 
mine  Feil  og  mine  gode  Sider;  jeg  er  saa  bedrovet, 
saa  jeg  maa  græde. 

Jeg  havde  Ret,  da  jeg  sagde  til  Etatsraad  Heiberg 
en  Aften,  at  de  7  Aar,  han  var  Directeur,  vare 
mine    lykkeligste    Aar.       Tilgiv    min    egoistiske    Sorg. 

5^ 

Lev    vel,     hils     Etatsraaden    saa     mange     Gange     fra 
Deres 

hengivne 

Julie  Sødring. 
Til 

Fru  Johanne  Luise  Heiberg. 

Et  Par  Dage  efter  sendte  Fru  Heiberg  mig  følgende 
kærlige  Svar: 

Mandag,  d.    lo.   October   1857. 

Min  kjære  Veninde!  I  Aften  vilde  jeg  have  aflagt 
Dem  et  Besøg,  men  seer  nu,  at  De  skal  spille;  jeg 
maa  derfor  opsætte  det  til  en  anden  Gang.  Med  et 
rørt  Hjerte  har  jeg  læst  Deres  rare,  elskværdige,  kær- 
lige Brev. 

Tro  mig!  Det  at  skilles  fra  Dem  og  Deres  Virk- 
somhed er  indflettet  i  den  Vemod,  hvormed  jeg  af- 
bryder et  saa  betydeligt  Afsnit  i  mit  Liv.  De  takker 
mig  for  de  1 5  Aar,  hvori  vi  have  arbejdet  sammen ! 
Som  om  jeg  kun  var  den  givende  og  De  den  mod- 
tagende, som  om  jeg  ikke  ogsaa  skyldte  Dem  Tak  for 
alle  de  Glæder,  Deres  fortrinlige  Talent  har  forskaffet 
mig;  som  om  ikke  Deres  Friskhed,  Deres  Lunes  Ejen- 
dommelighed i  mer  end  eet  Tilfælde  havde  hævet  mit 
sunkne  Mod  og  lokket  Liv  og  Varme  frem,  hvor  jeg 
maaske  havde  været  mat  og  træt.  Jo  tilvisse  har  jeg 
meget  at  takke  Dem  for  og  gjør  det  her  af  mit  ganske 
Hjerte.  Vi  skilles  altsaa  nu  i  vor  fælles  Virksomhed 
som  Skuespillerinder,  men  det  vigtigste  staaer  tilbage, 
vort   private,    personlige    Venskab.      Bevar    mig    heri! 

Med  den  inderligste  Interesse  skal  jeg  fra  mit  Hjem 
følge  Dem  paa  Deres  Bane  og  glæde  mig  over  Deres 
Fremadskriden  i  en  Kunst,  som  kunde  være  henrivende 
skjon  at  udøve,  hvis  der  ikke  i  Udøvelsen  var  saa 
mange  Skjær,  der  true  vor  inderste  Personlighed  med 
F'are.  Ofte  vil  jeg  i  Erindringen  gjenleve  mangen  en 
Aften,  hvor  vi  have  spillet  sammen,  mangen  en  Sam- 
tale, hvori  vi  have  udvexlet  vore  Tanker  for  hinanden ; 
jeg  skal  gjemme  alt  dette  i  et  trofast  Hjerte,  og  vær 
vis  paa,  at  i  hvad  der  end  fremdeles  vil  mode  Dem  i 
Livet,   skal  De  med  den  største  Interesse  blive  fulgt  af 

Deres  hengivne 

Johanne  Luise  Heiberg. 

Fru  Heibergs  hjertevarme  Ord  glædede  mig  inder- 
hgt,  men  jeg  følte  tillige  i  endnu  højere  Grad,  hvor 
tungt  Savnet  af  hende  vilde  blive  mig. 

Sæsonen  1857 — 5^  beg}'ndte  saaledes  yderst  uhygge- 
ligt, og  det  blev  ikke  bedre  senere.  Høedt,  der  gen- 
tagne Gange  blev  udpebet  af  en  Del  meget  unge  Men- 
nesker, havde  ikke  Karakter  nok  til  at  sætte  sig  ud 
over  disse  Drengestreger,  men  foretrak  at  lade  sin 
Kunst  i  Stikken  og  erklærede  efter  den  sidste  Udpib- 
ning i  December  Maaned,  at  han  ikke  agtede  at  op- 
træde oftere.  Den  megen  Ufred  forøgede  mit  daarlige 
Humør,  og  jeg  længtes  tilbage  til  de  gamle  Tider. 
Først  og  sidst  var  det  dog  Tabet  af  Fru  Heiberg, 
hendes  overordentlige  Friskhed  og  Energi,  som  jeg 
ligefrem  sørgede  over.  Da  derfor  hendes  Afsked  blev 
offentlig  bekendt,    tog  jeg   en   Beslutning,    som    længe 

havde  dæmret  for  min  Bevidsthed,  den  nemlig  at  for- 
lade det  kgl.  Teater.  Folketeatret  var  netop  blevet 
aabnet  det  Aar;  jeg  kendte  Direktøren,  Kammerraad 
Lange,  saavel  personlig  som  af  min  Broder  og  Sviger- 
indes altid  rosende  Omtale.  Jeg  besluttede  at  stille 
mig  til  hans  Disposition.  Uden  at  nogen  anede  noget 
om  mit  Forehavende,  gik  jeg  en  Dag  op  til  Lange, 
der  boede  paa  Nørregade.     Han  sad  just  ved  Middags- 

Den  gamle  Teaterbygning  (efter  Ombygningen   1857). 


bordet,  da  jeg  blev  meldt,  men  kom  straks  ind  til 
mig,  der  var  blevet  ført  ind  i  hans  Arbejdsværelse. 
Jeg  gik  uden  Tøven  løs  paa  Sagen:  «Ja,  Lange,  jeg 
kommer  til  Dem,  fordi  jeg  under  den  nuværende  Til- 
stand ikke  kan  udholde  at  være  ved  det  kgl.  Teater. 
Vil  De  have  mig,  saa  er  jeg  til  Deres  Tjeneste,  og  jeg 
vil  arbejde  for  Folketeatret  efter  mine  Evner. »  Lange 
var  traadt  et  Skridt  tilbage   og  saa  forvirret  paa  mig: 

«Det  gor  mig  ondt,  Fru  Sodring,  men  det  kan  jeg 
ikke  tage  imod.  De  maa  betænke  Dem.  De  er  for 
Øjeblikket  i  en  irriteret  Sindsstemning.  De  skal  huske, 
der  er  andre  Hensyn.  Ja,  jeg  behover  jo  ikke  at  sige 
Dem,  hvor  gerne  jeg  tog  imod  Dem,  men  det  maa  De 
overveje  nøjere. »  Naa,  jeg  gav  Lange  Haanden  og 
gik  hjem  med  den  Kurv,  han  havde  givet  mig.  Dagen 
efter  indsaa  jeg  min  Overilelse  og  folte,  at  Folke- 
teatrets Direktør  havde  handlet  nobelt  ved  at  afslaa 
mit  Tilbud;  men  havde  han  villet,  havde  jeg  ladet  mig 
engagere  straks.  Nogen  Tid  efter  besøgte  jeg  Fru 
Heiberg  og  fortalte  hende,  hvor  nær  jeg  havde  været 
ved  at  forlade  det  kgl.  Teater.  Da  skod  Kampiveren 
op  i  hende,  og  hun  svarede:  «Det  havde  for  Resten 
været  ganske  morsomt !» 

Sæsonen  1857 — 58  gik  da  sin  Gang.  Jeg  anvendtes 
omtrent  ikke,  og  Følgen  af,  at  jeg  saa  at  sige  aldeles 
var  sat  udenfor  Repertoiret,  viste  sig  i,  at  jeg,  der  tid- 
ligere ganske  havde  været  forskaanet  for  Nervøsitet 
under  Udførelsen  af  min  Tjeneste,  nu  ligefrem  kom  til 
at  ryste  af  Angst,  naar  jeg  pludselig  fik  Meddelelse  om, 
at  jeg  skulde  spille.  Jeg  mindes  saaledes,  at  jeg  en  For- 
middag, da  jeg  var  til  Stede  ved  en  Frokost  hos  min 
Søster,  blev  saa  overvældet  ved  den  pludselige  Efter- 
retning om,  at  den  til  samme  Aften  ansatte  Forestil- 
ling var  forandret,  og  at  jeg  skulde  spille,  at  jeg 
maatte  gaa  hen  i  en  Vindusfordybning  for  at  skjule  en 
voldsomt  frembrydende  Graad.  At  det  ikke  kunde 
vedblive  at  gaa  saaledes,  var  mig  ganske  klart,  og 
ligeledes  havde  Direktør  Christensen  en  t\'delig  For- 
nemmelse af,  at  der  maatte  ske  en  Forandring,  om  han 

end,  tvungen  af  Forholdenes  Magt,  intet  i  Øjeblikket 
kunde  gøre  for  mig  i  kunstnerisk  Henseende.  Men 
han  søgte  at  skaffe  mig  Erstatning  for  de  pekuniære 
Tab,  jeg  led  ved  at  være  sat  udenfor  Repertoiret.  Den 
2 1  de  Juni  1858  tilskrev  han  mig  bl.  a. :  «At  det  for- 
øvrigt er  langt  fra,  at  De,  fordi  De  i  nogen  Tid  har 
været  «ude  af  Øje»,  derfor  har  været  «ude  af  Sind», 
vil  De,  som  jeg  haaber,  finde  et  Beviis  for  deri,  at  De 
er  indstillet  til  fra  iste  Juli  at  nyde  en  Forhøjelse  af 
Deres  faste  Gage  til  700  Rdlr.,  saa  at  De  fra  den  Tid 
med  pers.  Tillæg  vil  oppebære  1000  Rdlr.  i  aarlig 
Gage.  De  seer,  at  vi  gaae  frem,  og  er  det  end  smaat, 
saa  tør  vi  dog  gjøre  os  Haab  om,  at  den  gode  Villie 
vil  blive  erkendt. » 

Jeg  fik  imidlertid  foreløbig  andet  at  tænke  paa  end 
Teatret,  og  min  Opgave  som  Kunstnerinde  maatte  vige 
for  mine  Pligter  som  Kvinde  og  Moder,  idet  en  lille 
Verdensborger  i  Juli  Maaned  gjorde  sin  Indtrædelse  i 
vort  Hjem.  En  Mærkelighed  var  der  forbunden  med 
denne  Fødsel,  idet  mit  Haar,  som  altid  havde  ligget 
glat  over  mit  Hoved,  pludselig  blev  ganske  krøllet,  og 
denne  Tilbøjelighed  til  at  krølle  sig  har  det  siden 
stedse  beholdt.  For  at  genvinde  Kræfter  efter  min 
Svaghedstilstand  tog  jeg  med  mine  Børn,  saasnart  jeg 
var  rask  nok  dertil,  ud  paa  Landet  i  Taarbæk.  Her 
besøgte  Høedt  mig  en  Dag  og  medbragte  tre  Roller: 
Mad.  Sommer  i  «Et  Eventyr  i  Rosenborg  Have»,  Mad. 
Jaquelin  i  «De  Danske  i  Paris »  og  en  mindre  Rolle  i 
« Advokat  Pathelin » .  Høedt  bad  mig  lære  disse  Roller, 
men  da  han  udtalte,  at  det  var  Meningen,  at  Styk- 
kerne skulde  frem  straks  i  Sæsonens  Begyndelse,    sva 

rede  jeg  ham,  at  der  ikke  kunde  være  Tale  om,  at 
jeg,  saa  svag  jeg  var,  turde  love  at  mode  til  Tjeneste 
allerede  i  August  Maaned,  og  at  jeg  derfor  foretrak 
straks  at  afslaa  Rollerne  fremfor  senere  at  sætte  Teatret 
i  Forlegenhed.  Hoedt  bemærkede  hertil,  at  jeg  saa 
maatte  tilskrive  mig  selv,  hvis  der  herefter  skulde  blive 
mindre  Brug  for  mig,  da  Størsteparten  af  de  Arbejder, 
Teatret  i  den  nærmeste  Tid  agtede  at  opføre,  var 
franske  Skuespil  uden  Opgaver  for  mig,  hvortil  jeg 
noget  skarpt  svarede,  at  det  dog  vel  ikke  var  Meningen 
udelukkende  at  lade  den  danske  Nationalscenes  Reper- 
toire bestaa  i  franske  Stykker  med  Personliste:  Man- 
den, Konen  og  Elskeren.  Hoedt  tog  da  Rollerne  til- 
bage og  gik. 

Et  Par  Dage  efter  denne  Samtale  modtog  jeg  føl- 
gende Brev  fra  Etatsraad  Hauch,  der  siden  iste  Januar 
havde  været  Christensens  ^leddirektør : 

Til 
Fru  Sodring, 

kongelig   Skuespillerinde. 

Da  det  vel  maa  antages,  at  De  vanskelig  ifølge 
Deres  Sundhedstilstand  vil  kunne  deeltage  i  de  nu 
snart  forestaaende  Prøver  fra  13de  August  af,  saa  vil 
det  vel,  uagtet  Ingen  1  Deres  Retning  kan  erstatte  Dem, 
blive  nødvendigt,  eftersom  Teatret  maa  være  sikkret 
med  Hensyn  til,  hvad  der  skal  begynde  Saisonen.  at 
tage  Forholdsregler  angaaende  de  Roller,  vi  havde 
ønsket  at  see  i  Deres  Hænder  saavel  i  «De  Danske  i 
Paris »  som  i  «Event>Tet  i  Rosenborg  Have»  og  i  « Ad- 
vokat Pathel  in ».    Skulde  De  mod  Formodning  fole  Dem 

saa  vel,  at  De  til  den  bestemte  Tid  kan  deeltage  i 
Prøverne,  da  vilde  det  rigtignok  være  det  bedste,  men 
det  tør  vi  neppe,  efter  hvad  jeg  har  hørt,  med  Sik- 
kerhed regne  paa.  Det  Vigtigste  er,  at  vi  snart  dog 
ville  kunne  gjenvinde  Dem  i  større  og  betydnings- 
fuldere Roller.  Jeg  maa  her  lægge  til,  at  Deres  Ønske 
om  en  i  økonomisk  Henseende  forbedret  Stilling  ved 
Theatret  af  Directionen  vil  blive  taget  i  alvorlig  Over- 
veielse,  og  Alt  hvad  jeg,  der  i  høi  Grad  anerkj ender 
Deres  Betydning  for  os  og  Deres  geniale  Præstationer, 
kan  gjøre  for  ogsaa  i  Gjerningen  at  vise  dette,  det 
skal  skee.  Da  jeg  nu  hører,  at  De  er  saa  rask,  at 
det  ikke  vil  genere  Dem  at  see  Fremmede,  saa  forbe- 
holder jeg  mig,  naar  jeg  om  kort  Tid  vender  tilbage 
fra  en  lille  Udflugt  til  Jylland,  selv  personlig  at  for- 
sikkre  Dem  om  den  Deeltagelse  og  Interesse,  jeg  føler 
for  Dem.  Da  dette  Brev,  som  jeg  mærker,  under 
Skrivningen  har  antaget  en  aldeles  privat  Charakter, 
saa  vil  jeg  ogsaa  bede  Dem  at  betragte  det  som  et 
saadant,  og  jeg  vil  ikke  underskrive  det  i  Directionens 
Navn,  uagtet  det  dog  udtrykker  Directionens  Mening 
med  Hensyn  til  de  ovenomtalte  Stykker.  Svaret  herpaa 
beder  jeg  Dem  ogsaa  om  at  adressere  til  Directionen; 
jeg  vil  da,  selv  om  jeg  endnu  er  fraværende,   ret  snart 

erfare  dets  Indhold. 

Med  Høiagtelse 

Deres  ærbødigst  hengivne 

C.  Hauch. 

31.  Juli    1858. 

At  mit  Ønske  om  bedre  økonomiske  Kaar  for  min 
Virksomhed  ved  Teatret  ikke  var  ubeskedent,  tror  jeg, 

man  vil  erkende,  naar  man  mindes  Christensens  oven- 
for citerede  Brev,  hvoraf  fremgaar,  at  min  Gage  først 
i  denne  Sommer,  efter  at  jeg  i  snart  1 5  Aar  havde 
virket  ved  Teatret,  var  naaet  op  til  1000  Rdlr.  Hvad 
min  Andel  i  den  saakaldte  «Feu»  angaar,  da  varede 
det  endnu  fire  Aar,  inden  jeg  kom  op  i  øverste  Klasse 
for  Beregningen  af  denne.  Min  Spillepræmie  har  i  det 
Hele  aldrig  udgjort  store  Beløb,  hvilket  væsenligt  skyl- 
des,  at  en  stor  Del  af  mine  Roller  var  smaa  i  Omfang. 

Mit  Sommerophold  i  Taarbæk  strakte  sig  over  fire 
Uger.  Vi  boede  hos  Skolelæreren  i  hans  lille  Hus, 
der  kun  var  beregnet  paa  en  tor  Sommer.  En  saadan 
oplevede  vi  heldig\'is.  Under  vort  Landophold  regnede 
det  kun  een  Gang  i  to  Timer,  men  da  stod  ogsaa  alle 
vore  Stuer  under  Vand.  Mine  tre  ældste  Børn  tumlede 
sig  ret  af  Hjertens  Lyst  i  og  ved  Stranden,  medens 
den  lille  nysankomne  mest  brugte  sin  Tid  til  at  give 
sin  Misfornøjelse  med  denne  daarlige  Verden  Luft. 

Henimod  Slutningen  af  /\ugust  meldte  jeg  mig  til 
Tjeneste,  og  Sæsonen  1858 — 1859  tog  sin  Begyndelse. 
Det  lod  virkelig  til,  at  Høedt  skulde  faa  Ret  i,  at  det 
kgl.  Teater  ikke  mere  havde  Brug  for  mig.  Der  var 
Maaneder  imellem,  at  jeg  kom  til  at  optræde,  og  ikke 
en  Gang  mine  gamle  Roller  var  længer  paa  Reper- 
toiret. Kun  i  «Den  Stundesløse »  spillede  jeg  af  og 
til.  Saa  tabte  jeg  Taalmodigheden  og  henvendte  mig 
en  Dag  til  Christensen  paa  Direktionsværelset. 

Forinden  jeg  fører  min  Fortælling  videre,  vil  det 
imidlertid  være  nødvendigt  at  gaa  nogle  Aar  tilbage  i 
Tiden. 

I    en    af    de    sidste    Sæsoner    af    Heibergs    Direk- 

torat  gjorde  min  Broder  i\dolph  en  Dag  et  lille  Sel- 
skab, hvortil  jeg  var  indbudt.  I  samme  Øjeblik,  jeg 
træder  ind,  kommer  Hoedt  hen  til  mig  og  siger: 
« Medens  jeg  husker  det  —  hvis  De  faar  tilstillet  For- 
pagterkonen  Mad.  Georges  Rolle  i  Erneste  Legouvés 
Skuespil:  «Kamp  og  Sejr»,  maa  De  sende  den  til- 
bage. Den  eneste,  der  kan  udføre  den  Rolle,  er  Mad. 
Nielsen. »  Jeg  kendte  ikke  Stykket  og  vidste  aldeles 
intet  om,  at  det  skulde  gaa,  men  havde  dog  den 
Aandsnærværelse  at  svare :  «Ja,  derom  kan  jeg  jo  intet 
sige,  Høedt,  før  jeg  har  læst  Stykket. »  «Naa,  saa- 
ledes!»  sagde  Høedt,  og  saa  talte  vi  ikke  videre  om 
det.  —  En  Formiddag  kort  efter  kom  jeg  ud  til  Hei- 
bergs. Medens  jeg  sidder  og  taler  med  Fru  Heiberg, 
gaar  Døren  op,  og  Heiberg  kommer  ind  med  en  Bog 
i  Haanden.  «Gør  mig  den  Tjeneste, »  siger  han,  «at 
spille  denne  Rolle. »  Det  var  Mad.  Georges.  «Jeg 
havde  oprindelig  bestemt  den  for  Dem,  der  er  den 
eneste,  som  kan  spille  den,  men  da  Mad.  Phister  har 
haft  saa  lidt  Virksomhed  i  den  senere  Tid,  blev  den 
tilbudt  hende.  Hun  afslog  den  imidlertid,  vistnok  af 
Hensyn  til  Mad.  Nielsen,  der  ganske  vist  kan  udføre 
Rollens  ene  Side,  den  alvorlige,  men  efter  mit  Skøn 
ganske  mangler  Forudsætningerne  for  den  anden,  den 
komiske.  De  derimod  har  alle  Betingelser. »  Jeg  tog 
da  Rollen  med  hjem,  gennemgik  den,  og  da  jeg  saa, 
at  jeg  kunde  gøre  den,  erklærede  jeg  mig  villig  til  at 
spille  den.  Der  blev  da  holdt  Oplæsning  paa  Stykket. 
Fra  denne  Oplæsning  mindes  jeg  følgende.  Markisens 
Rolle  var  tildelt  Mad.  Nielsen,  hvis  glimrende  Frem- 
sigelse af  Replikkerne   jeg    endnu    mindes.     En    af  de 

medvirkende  siger  da  til  hende:  «Det  er  en  morsom 
Opgave,  De  der  har  faaet.»  Alad.  Nielsen  saa  halvt 
ærgerlig  hen  paa  den  paagældende  og  svarede:  «Aa, 
hvad  er  min  Rolle  mod  Mad.  Georges !»  —  Kort  efter 
denne  Oplæsning  afgik  Heiberg  som  Direktør,  og  Mad. 
Nielsen  døde.  «Kamp  og  Sejr;  blev  henlagt,  og  jeg 
hørte  aldrig  Tale  om  det. 

Da  jeg  nu  hin  Dag  henimod  Slutningen  af  Aaret 
1858  søgte  Direktør  Christensen,  var  min  gamle  Ven- 
inde Madam  Georges  i  mine  Tanker.  Jeg  tog  straks 
Bladet  fra  Munden  og  sagde  min  Direktør,  at  den  nu- 
værende Tilstand  var  mig  uudholdelig.  Hvis  jeg  skulde 
sættes  ganske  ud  af  Virksomhed,  maatte  jeg  foretrække 
at  gøre  Skridtet  helt  ud  og  tage  min  Afsked.  Jeg 
havde  jo  min  anden  store  Opgave  her  i  Livet:  mit 
Hjem,  min  Mand  og  mine  Børn.  Christensen  hørte 
opmærksomt  paa  mig  og  indrømmede  mine  Klagers 
Berettigelse,  men  bemærkede  tillige,  at  jeg  maatte 
have  Taalmodighed,  da  Repertoiret  for  Sæsonen  nu 
engang  var  lagt.  Jeg  spurgte  da:  « Hvorfor  kommer 
ikke  «Kamp  og  Sejr»  til  at  gaar»  Christensen  tænkte 
sig  om:  «Ja,  hvordan  er  det,  Høedt  siger,  at  der  er 
en  Fejl  ved  Rollebesætningen!)  Da  jeg  mærkede,  at 
Direktøren  aldeles  intet  kendte  til  det  tidligere  pas- 
serede i  denne  Sag,  følte  jeg  Ulyst  til  at  sætte  ham 
ind  deri  og  sagde  ham  Farvel.  Der  gik  herefter 
endnu  nogen  Tid,  uden  at  Forholdene  forandrede  sig. 
Da  jeg  saa  en  Dag  traf  Høedt  paa  Teatret,  sagde  jeg 
ham,  at  enten  maatte  jeg  have  Virksomhed  eller  Af- 
sked. Høedt  svarede  hertil,  idet  han  trak  et  Papir 
frem,  at  der  i  den  nærmeste  Fremtid  vilde  blive  tildelt 

mig  flere  Opgaver.  «Men  nu  «Kamp  og  Sejr»?» 
spurgte  jeg.  Høedt  saa  lidt  paa  mig;  saa  sagde  han: 
«Véd  De,  at  den  Skuespillerinde,  som  udførte  Rollen 
i  Paris,  var  en  Skønhed  ?»  Jeg  lo  højt.  «Hør,  véd  De 
hvad,  Høedt,  den  Bemærkning  forstaar  jeg  ikke!  Har 
mit  Ydre  været  godt  nok  til  at  fængsle  min  Mand, 
skal  De  se,  at  Forpagterkonen  Mad.  Georges  intet  vil 
tabe  ved  at  faa  det!»  «Saa  skal  Stykket  blive  sat  i 
Scene !»  var  Høedts  Svar. 

Kort  efter  begyndte  Prøverne.  Indholdet  af  Erneste 
Legouvés  Skuespil  er  bekendt.  Man  ved,  at  det  be- 
handler Kærlighedsforholdet  mellem  den  borgerlige 
unge  Mand  og  den  adelige  unge  Pige.  Det  er  den 
bestandige  Romantik,  der  ligger  over  det  Æmne,  at 
de  Elskende  staa  paa  forskelligt  socialt  Trin,  der  gør, 
at  Forfatterne  stadig  optage  det  til  Behandling  i  for- 
skellig Form  efter  de  skiftende  Tiders  Krav.  I  «Kamp 
og  Sejr>/  var  det  for  øvrigt  endnu  mere  Forholdet 
mellem  Sønnen  og  Moderen,  den  brave  Forpagterkone, 
som  interesserede,  og  for  mig  havde  Fremstillingen  af 
denne  Skikkelse  den  store  Interesse,  at  den  var  ny  i 
min  Kunst.  Jeg  havde  aldrig  tidligere  haft  den  Op- 
gave at  skulle  være  Tolk  for  de  Følelser,  der  bevæge 
til  Taarer. 

Mine  medspillende  vare:  Mad.  Nielsens  Søster, 
Jfr.  Brenøe  (Markisen),  Fru  Jacobson  f.  Larcher 
(den  unge  Pige),  Nielsen  (Markis'en),  Hultmann  (Vi- 
comten),  Michael  Wiehe  (Sønnen,  Georges  Bernard). 
Alle  gik  med  stor  Interesse  til  deres  Opgaver.  Paa 
Arrangementsprøven  var  jeg  noget  forknyt.  Jeg  havde 
sporet  ligesom  nogen  Uvilje  mod  mig  paa  visse  Steder; 

det  var  saaledes  blevet  mig  sagt,  at  en  af  Teatrets 
første  Skuespillere  ude  i  Byen  havde  ytret:  < Den  Rolle 
brækker  hun  Halsen  paa!»  Og  saa  den  lange  For- 
historie! Ja,  jeg  var  beklemt.  Jeg  forholdt  mig  da 
paa  Prøven,  hvad  jo  for  øvrigt  var  min  Sædvane  paa 
en  første  Prøve,  væsentlig  iagttagende  de  andre.  Dagen 
efter  fik  jeg  Bud  fra  Fru  Heiberg,  at  hun  gerne  vilde 
tale  med  mig  i  Anledning  af  nogle  Bemærkninger,  som 
hendes  Broder,  Påtges,  havde  ladet  falde  om  Prøven. 
Jeg  gik  straks  ud  til  hende.  Hun  kom  mig  i  Møde 
med  de  Ord:  «De  er  da  ingen  Tosse!  Den  Rolle 
ligger  jo  lige  for  Dem!  Spil  ud  af  Deres  Hjerte  og 
vær  ikke  ængstelig!).  Hun  gik  ud  paa  Gulvet  for  at 
antyde  mig  Rollens  Karakter,  men  kunde  ikke  finde 
den  rette  Stilling.  Hun  sagde  da  halvt  fortr}'delig : 
«Jeg  tror,  jeg  har  glemt  at  spille  Komedie  1 »  Fru  Hei- 
bergs Ord  opmuntrede  mig  mægtigt,  og  i  bet}^delig 
lysere  Stemning  gik  jeg  til  den  anden  Prøve.  Fra  nu 
af  skred  Indstuderingen  rask  frem.  Høedt  var  for- 
træffelig som  Iscenesætter  af  Stykket  og  havde  mange 
morsomme  og  karakteristiske  Ideer.  Med  den  største 
Interesse  gik  han  ind  paa  Skuespillernes  Tanker,  og  intet 
fik  Lov  til  at  passere,  før  det  gik  af  sig  selv.  Paa  en 
af  de  sidste  Prøver  gik  jeg  hen  til  Michael  Wiehe,  der 
stod  ude  i  Kulissen,  og  spurgte  ham,  hvorledes  han 
syntes  det  gik  med  mig.  Han  saa  paa  mig  og  sagde: 
«Fra  den  anden  Prøve  har  jeg  været  fuldkommen 
rolig ! » 

Samme  Dag  som  s  Kamp  og  Sejr>>  skulde  gaa 
første  Gang  om  Aftenen,  modtog  jeg  følgende  Blyants- 
skrivelse  fra  Fader: 

Min  Julie! 

I  Dag  troede  jeg,  der  var  mgen  Prøve,  og  derfor 
kom  jeg  her  for  blot  at  sige  Dig,  hvad  der  forresten 
jo  vel  ikke  behøves,   men  heller  ikke  kan  skade : 

Vær  fast  i  Tanken,  at  Du  er  en  jævn,  djærv  og 
dygtig  Bondekone,  men  tillige  en  ædel,  sjælden  Bonde- 
kone. At  Du  er  en  øm  Moder,  men  særdeles  stolt  af 
Din  Søn ;  dette  give  Dig  Vægt  og  Værdighed ! ! !  til- 
pas, hverken  for  liden  eller  for  megen.  —  Vær  Herre 
over  Din  Bevægelse  i  Din  vigtige  sidste  Scene  med 
Sønnen  —  og  lad  der  som  i  hele  Rollen  Moderen  ikke 
tage  Luven   fra   den    sikkre,    faste,    kjække  Bondekone . 

—  Din  Stemme  være  saa  jævn,  dyb,  djærv  som  det 
er  muligt  uden  at  det  moderlige,  ædle,  qvindelige 
tabes.  —  Kort  —  vær  brav  i  alle  Henseender,  saa- 
ledes  som  jeg  saae  Dig  i  Stykkets  første  Scener.  — 
Du  har  Alt  for  Rollen,  brug  det  nu  bare  Altsammen ! ! 

Roe,  Selvtillid  nu.  Der  er  ikke  Een  i  hele  Stykket, 
der  da  vil  kunne  maale  sig  med  Dig.      Ganske  rolig!! 

—  Og  læg  vel  Mærke  til :  siger  Du  noget  mindre  godt 
i  Aften;  mærk  Dig  det  for  næste  Gang.  Det  gjor 
jeg  altid. 

Husk,  at  iste  Gang  er  egentlig  kun  en  god  Gene- 
ral-Prøve. 

Befalende  min  elskede  Julie  i  Guds  Haand,  thi 
hvorfor  kan  ikke  den  beskytte,  hvad  der  er  godt  og 
skjønt  ogsaa  i  Comoedien  r  ? 

Din 
R. 

Og  saa  gik  da  <Kamp  og  Sejr»  for  første  Gang. 
Mad.  Georges  kommer  forst  ind  i  anden  Akt.  Jfr. 
Brenoe  som  Markisen  og  jeg  stod  bag  Doren  i  Bag- 
grunden. Scenen  var  tom.  Da  Fortæppet  gik  op  — 
jeg  horer  endnu  Lyden  —  sagde  jeg:  «Nu  giver  vi  os 
Tid  og  tager  det  ganske  roligt ! »  Saa  træder  Markisen 
ind  ad  Doren  og  vender  sig  om:  «Kom  De  kun  her- 
ind, Madam  Georges.  Her  kan  vi  tale  i  Ro  I .  Jeg 
folger  efter.  Da  lyder  en  tordnende  Velkomsthilsen 
fra  Publikum.  Benene  rystede  under  mig.  «Værs'go, 
sæt  Dem  ned,»  siger  ^Markisen.  «Tak,  Fru  Markise, 
jeg  sætter  mig  aldrig.  Jeg  afgor  helst  mine  Forret- 
ninger paa  staaende  Fod!>;  Ak  ja,  hvor  rig  blev  ikke 
den  Aften  for  mig.  Jeg  faar  Taarer  i  Øjnene,  naar 
jeg  tænker  derpaa.  Replik  for  Replik  fulgte  Publikum 
mig  med  den  kærligste  Forstaaelse,  og  Latterudbrud 
hilste  hver  lille  Pudsighed,  som  naar  Madam  Georges 
i  Samtalen  med  ^Markisen  i  sin  Iver  sætter  sig  ned, 
men  straks  farer  op,  sigende:  «Jeg  tror,  jeg  var  lige 
ved  at  sætte  mig  ned.)  Lander  Slutningsscenen  mellem 
^lichael  Wiehe  og  mig,  hvor  Madam  Georges  for  ikke 
at  staa  Sonnens  Lykke  i  \'ejen  lader,  som  om  hun 
frivillig,  af  egoistiske  Hensyn  vil  skille  sig  fra  ham, 
\"ar  Bevægelsen  paa  Tilskuerpladsen  dyb.  Wiehe  var 
her  uforlignelig  i  simpel  og  ædel  Naturlighed.  Re- 
plikkerne falde  saaledes: 

J/ad.    Georges 

(træder  ind  og  taler  ud  af  Døren;. 

Men,  som  sagt,  I  spænde  straks  for! 

Julie  Sødring:    Erindringer.    II.  " 


—    2>2     — 

Georges. 
Og  hvor  vil  Du  hen,    Du   slemme  Moder,    uden  at 
underrette  Din  Søn  derom  r 

Md.   Georges. 
Du  har  Ret,  min  Søn!    Jeg  er  en  slem  Moder,  thi 
jeg  vil  gøre  en  slet  Handling. 

Geo7'ges. 
Du? 

Md.    Georges. 

En  egenkærlig  Handling. 

Geo7'ges. 
Det  kan  Du  ikke! 

Md.   Georges. 
Det  sagde  jeg  ogsaa  imorges,    —   men  nu?  —   Du 
erindrer  det  Løfte,  jeg  havde  givet  Dig,  at  sælge  min 
Forpagte rgaard,   og  bo  for  Fremtiden  hos  Dig. 

Georges. 
Ja. 

Md.   Georges. 

Ja,    seer  Du,    Hjertet  er  en  underlig  Ting,    og   det 

er  ganske   rigtigt,    naar    man    siger,    at  Naturen   gaaer 

over  Optugtelsen. 

Georges. 
Hvad  mener  Du? 

Md.   Georges. 
At  jeg  troede,  jeg  elskede  kun  Dig  i  hele  Verden, 
at  jeg  kun  trængte  til  Dig.     Men  skulde  man  nu  troe, 
at  i  det  Øjeblik,    hvor   jeg  skal   sige  Farvel   til   denne 

Forpagtergaard,  til  disse  deilige  Kreaturer  —  ja  til 
disse  7nageløse  Kreaturer  I  —  jeg  veed  nok,  at  der  ikke 
er  sund  Sands  i  at  begræde  dem,  —  og  dog  —  i  det 
Øjeblik,  da  jeg  skulde  tænke  paa  at  forlade  dem,  lob 
Hjertet  af  med  mig. 

Georges. 
Hvorledes:    Forklar  Dig! 

]\ld.  Georges. 
Aa,  det  falder  mig  tungt  at  sige  det;  jeg  veed,  at 
jeg  vil  volde  Dig  Sorg,  —  og  jeg  selv  sorger  ogsaa 
derover.  Men  jeg  maa  jo  tilstaa  Dig  det,  da  det  nu 
engang  maa  være  saaledes.  Den  Kobekontrakt,  som 
jeg  havde  lovet  Dig  at  lade  undertegne  i  Dag,  —  den 
har  jeg  revet  itu.  Jeg  vender  tilbage  til  min  For- 
pagtergaard. 

(Alice  og  Markisen    rejse    sig    bevægede.       Georges    ser    paa    dem   og  vender   sig 

derpaa  til  sin  Moder.) 

Georges 

(meget  bevæget). 

Du  rejser?     Du  vil  da  ikke  leve  mere  med  mig? 

Md.    Georges. 
Det  er  slet  af  mig,    det  veed  jeg  I     Men  hvad  skal 
jeg    gøre?     Gamle    Folk    have    haarde   Pander,    —    de 
lade    sig    ikke    bøje.     Jeg   vilde   være    fremmed  i  Dine 
prægtige  Sale;  jeg  vilde  ikke  være  lykkelig. 

Georges 

(med  Smerte). 

Ikke  lykkelig!  — Aa,  Du  elsker  mig  ikke,  som  jeg 
elsker  Dig! 

6* 

Md.    Georges 

(heftig). 

Jeg  elsker  Dig  ikke  ?  —  (Mere  roiig.)   Fy !   det  var  stygt 

sagt  af  Dig!    (Med  Anstrængelse   for   at   synes  rolig.)     Her   er  jO   ikke 

Tale  om  en  fuldkommen  Adskillelse,  —  vi  ville  see 
hinanden  engang  imellem,  —  ikke  sandt,  Fru  Markise? 
ikke  sandt.  Froken  Alice  ?  —  De  vil  tillade  mig,  uagtet 
jeg  kun  er  en  Forpagterkone,  at  omfavne  den  kære 
Søn  engang  imellem?  —  Det  er  ikke  for  stedse,  at 
jeg  i  Dag  rejser  herfra. 

Georges. 
I  Dag? 

Md.   Georges 

(med  mere  Fasthed). 

Ja,  i  Dag,  paa  Øjeblikket!  —  thi  det  nytter  ikke, 
at  jeg  gør  mig  stærk,  jeg  har  et  voldsomt  Hjerte,  og 
i  sørgelige  Ting  skal  man  ikke  lade  det  komme  til  at 
tale  for  højt.  See,  derfor  har  jeg  ladet  spænde  for, 
og  vi  maa  nu  sige  hinanden  Farvel. 

Georges 

(overvældet). 

O,   Moder!     Moder! 

(Synker  ned  paa  en  Stol.) 

Md.   Georges 

f^gaaer  til  ham). 

Vil  Du  da  ikke  omfavne  mig  til  Afsked?  Skulle 
vi    forlade    hinanden    som    Uvenner?      Vilde    Du    ikke 

skamme    Dig    derved?      (Omfavner   ham   længe   og   siger  med  Fatning:) 

Og  nu  Farvel!  —  Farvel,  Fru  Markise!  —  Farvel, 
Frøken  Alice !  —  Jeg  kommer  igen !  jeg  kommer 
snart ! 

(Hun  gaar  langsomt  mod  Baggrunden,  medens  Georges,  som  har  gættet  Grunden 
til  hendes  Beslutning,  følger  hende  med  Blikket.  Derpaa  iler  han  efter  hende  og 
fører  hende  tilbage  til  Damerne,  omfavner  og  kysser  hende  lidenskabeligt  og  siger:) 

O,  min  Gud!  —  seer  De  da  ikke,  at  hun  lyver? 


Julie  Sødring  som  Mad.  Georges  i  «Kamp  og  Sejer». 
(Efter  Fotografi.) 


Da  Wiehe  paa  sin  ejendommelig  indtrængende 
Maade  sagde  dette,  gik  der  en  Brusen  af  Bevægelse 
henover  Tilskuerpladsen. 

Den  første,  der  efter  Forestillingen  kom  og  lyk- 
ønskede mig,  var  Fader.     Han  omfavnede  mig  og  ud- 

brød:  «Ja  —  Du  er  min  Datter !»  Og  saa  kom  alle 
mine  gode  Venner  og  Kammerater  strømmende,  tryk- 
kede mine  Hænder  og  udtalte  deres  Glæde  for  mig 
over  mit  Held.  Bournonville  var  saa  bevæget,  at  han 
næppe  kunde  tale. 

Den  næste  Dag  skrev  jeg  et  Brev  til  Heiberg  og 
takkede  ham  for  den  Hovedandel,  han  havde  i  min 
Glæde  —  uden  ham  var  Rollen  aldrig  blevet  mig  be- 
troet.    Herpaa  sendte  Heiberg  mig  følgende  Svar: 

« Tillad  mig,  kjære  Fru  Sødring,  at  takke  Dem  for 
Deres  Brev,  som  ret  har  glædet  og  fornøjet  mig,  først 
fordi  jeg  seer,  at  De  selv  er  glad  og  fornøjet  over,  at 
Deres  nye  Fremstilling  har  været  saa  heldig.  Noget, 
jeg  allerede  fra  flere  Sider  havde  erfaret;  men  dernæst 
ogsaa,  fordi  De  er  saa  god  at  sætte  dette  heldige  Ud- 
fald i  Forbindelse  med  mine  tidligere  Bestræbelser  for 
at  bringe  Rollen  i  de  bedste  Hænder.  Jeg  tror  gjerne, 
som  De  siger,  at  dersom  Rollen  ikke  tidligere  havde 
været  Dem  tildeelt,  havde  De  ikke  faaet  den.  Det 
skulde  glæde  mig,  om  det  gunstige  Resultat  maatte 
have  bidraget  til  at  aabne  Øjnene  paa  de  høje  Ved- 
kommende, der  hidtil  have  været  blinde;  thi  ellers 
havde  de  vel  ikke  ladet  Stykket  hvile  i  flere  Aar  og 
imidlertid  fremdraget  Nyheder,  der  uden  Undtagelse 
ere  daarlige,  medens  dette  Stykke  er  det  første  af 
nogen  Værdi,  som  er  fremkommet  i  de  sidste  halv- 
tredje Aar  eller  meer;  alt  det  andet  er  jo  ubetinget 
Pjat  og  Vrøvl,  eller,  hvad  « Salomon  de  Caus»  angaaer, 
trist,  uhyggeligt  og  i  Grunden  forfejlet.  Der  henligger 
endnu    flere    antagne    Stykker,    der,    om    de    ikke    ere 

Mesterværker,  dog  staae  saa  høit  over  de  hidtil  givne, 
at  det  er  utroligt,  man  ikke  kaster  det  urene  Vand 
bort,  naar  man  dog  har  det  rene.  Dog,  Alt  det  kom- 
mer mig  ikke  ved,  og  det  var  ikke  herom,  jeg  vilde 
skrive.  Hvad  jeg  vilde  sige,  har  jeg  sagt,  men  gjen- 
tager,  at  jeg  takker  Dem  for  Deres  kjærkomne  Brev 
og  for  den  venlige  Erindring,  hvori  De  bevarer  mig 
fra  den  Tid,  da  jeg  stod  i  et  Embedsforhold,  hvis  lyse 
Side  for  saa  stor  en  Del  skyldes  Dem. 

Min  Kone  takker  Dem  for  Deres  venlige  Yttringer. 
Vi  begge  glæde  os  til  at  see  Dem,  og  jeg  beder  Dem 
bringe  Hr.  Sødring  min  forbindtligste  Hilsen. 

Deres  hengivne 

J.   L.   Heiberg. 

23.  Januar   1859. 

S.  T. 
Fru  Julie  Sødring. 

Vi  fik  i  det  Hele  megen  Fornøjelse  af  «Kamp  og 
Sejr».  Det  gik  17  Gange  i  den  Sæson  for  fuldt  Hus. 
Phister,  der  efter  Sigende  havde  været  utilfreds  med, 
at  Mad.  Georges'  Rolle  var  bleven  tildelt  mig,  saa 
først  Stykket  ved  en  af  de  senere  Opførelser.  Da  jeg 
den  Aften  efter  anden  Akt  stod  og  talte  med  Liebe, 
gik  han  flere  Gange  forbi  os.  Paa  een  Gang  kom  han 
hen  til  mig,  gav  mig  Haanden  og  sagde:  «Tak;  hvad 
jeg  hidtil  har  set,  er  aldeles  fortræffeligt ! »  —  Paa 
Grund  af  de  hyppige  Opførelser  naaede  vi  efterhaanden 
et  sjældent  Sammenspil  i  dette  Skuespil.  Michael  Wiehe, 
hvis  Stemning  straks  var  kommet  mig  i  Møde,  sluttede 

sig  nærmere  og  nærmere  til  mig  for  hver  Gang.  Han 
var  uforglemmelig  at  spille  sammen  med.  Jeg  mindes 
følgende,  som  viser,  hvor  ejendommelig  han  kunde 
være.  Ved  en  af  Opførelserne  henad  Foraarstiden 
havde  jeg  faaet  nogle  afskaarne  Blomster  tilsendt,  hvor- 
imellem en  sjælden  pragtfuld  Forglemmigej.  Den  gav 
jeg  til  Wiehe.  Til  min  Forbauselse  og  jeg  maa  sige 
Indignation  stikker  han  Blomsten  hel  og  holden  ind  i 
Munden  og  synker  den!  «Men  Gudbevares,  Wiehe !» 
udbryder  jeg.  « Spiser  De  den?»  «Ja,»  svarer  han 
roligt,  «kan  De  forlange  mere?»  —  Efter  Michael 
Wiehes  Død  i  1864  overgik  Georges  Bernard  til  Bro- 
deren Vilhelm.  Om  denne  end  ikke  naaede  Michael, 
var  dog  ogsaa  han  en  overordentlig  indtagende  og 
sympatetisk  Fremstiller  af  Rollen.  Da  vi  en  Aften 
havde  opført  Stykket,  og  Tæppet  var  faldet  for  sidste 
Akt,  saa  jeg  min  brave  Paaklædningskone,  Mad.  Han- 
sen, staa  grædende  ude  i  Kulissen.  Hun  kom  hen  til 
os  og  sagde  hulkende:  « Sikken  en  Mo'r  og  sikken  en 
Søn!  Hvor  det  dog  er  dejligt,  at  der  endnu  gives 
saadanne  Mennesker  i » 

Af  mine  øvrige  medspillende  i  «Kamp  og  Sejr» 
maa  jeg  navnlig  fremhæve  Hultmann,  som  udførte  Vi- 
comtens  Parti  med  en  Elegance  og  Elskværdighed,  som 
ganske  indtog  Publikum.  Da  jeg  flere  Aar  senere 
gjorde  en  Rejse  til  Paris  og  fik  Lejlighed  til  at  se 
Kunstnere  som  Bressant  og  Delaunay  optræde  paa 
Théåtre  frangais,  var  en  vis  Lighed  mellem  disse  og 
Hultmann  mig  paafaldende. 

«Kamp  og  Sejr»  blev  af  afgørende  Betydning  for 
min  Kunst  —  et  Vendepunkt  i  min  Udvikling.     Mad. 

Georges  forte  mig  ind  i  en  Række  af  Opgaver,  hvoraf 
jeg  i  det  følgende  vil  komme  til  nærmere  at  omtale 
nogle  enkelte.  I  Tanken  om  min  egen  elskelige  Moder 
gengav  jeg  disse  Skikkelser  —  Moderkærlighedens  og 
Hjemmets  Repræsentanter. 


[ 


^. 


Hultmann. 

(Efter  Fotografi.) 


V. 

Den  25.  August  1860  afgik  Heiberg  ved  Doden 
paa  Hovedgaarden  Bonderup.  Den  Sorg,  jeg  følte  ved 
Efterretningen  herom,  viste  mig,   hvor  stærkt  jeg  havde 

følt  mig  knyttet  til  ham.  Med  sine  Svagheder  var  Heiberg 
en  saa  overlegen  Personlighed,  saa  indtagende  overfor 
dem  han  nærede  venlige  Følelser  for,  at  jeg  følte  det, 
som  om  jeg  havde  mistet  noget  af  det  bedste,  mit  Te- 
aterliv havde  bragt  mig.  For  hans  Hustru  oprandt 
der  en  mørk  og  ensom  Tid.  Et  Brev  fra  hende  til 
Fader,  der  formentlig  er  skrevet  sent  paa  Efteraaret 
1860  som  Svar  paa  en  versificeret  Henvendelse  fra  ham 
til  hende,  i  hvilken  han,  som  det  synes,  har  kaldt 
hende  sin  «Muse»,  viser,  skønt  hun  deri  forsøger  at 
anslaa  en  lettere  Tone,  hvor  tung  hendes  Sindsstemning 
var.     Brevet  lyder  saaledes: 

«Som  man  raaber  i  Skoven,  burde  man  have  Svar! 

Til  Musen  at  skrive  Vers 
Naar  man  er  sexoghalvfjerds*, 
Det  lader  sig  høre,   min  Tro. 

Saa  vidt  kom  jeg  efter  at  have  læst  Deres  Vers, 
da  Lystigheden  paa  engang  gjorde  ondt,  og  jeg  kom 
til  at  græde.  De  som  Digter  vil  forstaae,  at  naar 
man  græder,  saa  gaaer  det  ikke  med  Lystigheden,  og 
Verset  blev  opgivet. 

Jeg  gik  i  Theatret  hiin  Aften  for  engang  igjen  at 
see  og  høre  Dem  og  Julie  udøve  den  Kunst,  der  saa 
ofte  har  ikke  alene  glædet  mig,  men  været  mig  til 
Nytte  og  Lærdom.  Jeg  sendte  Dem  Appelsinen  som 
et  Tegn  paa  min  Venlighed  og  Tak.  I  Fjor  yttrede 
jeg  min  Glæde  over  at  see  Dem  paa  en  anden  Maade, 


*    Fru    Heiberg    tager    her    fejl    af    Faders    Alder.      Han    fyldte 
75   Aar  d.   8.  Januar   1861. 

men  saameget  er  anderledes  for  mig  i  Aar,  jeg  er  sky- 
og  nærmer  mig  ikke  Menneskene,  hvor  jeg  kan  undgaa 
det,  jeg  er  tung  paa  Sjæl  og  Legeme,  men  Takken 
var  ligesaa  varmt  meent,  uagtet  den  saae  koldere  ud. 
Tak  for  Digtet  og  Tak  for  enhver  venlig  Tanke,  De 
skænker 

Deres  hengivne 

Johanne  Luise  Heiberg. 

En  Dag  i  Begrundelsen  af  1861  besøgte  jeg  Fru 
Heiberg  og  fandt  hende  i  en  oplivet  Stemning.  Hun 
fortalte  mig  da,  at  hun  agtede  at  tage  tre  smaa  for- 
ældreløse Piger  fra  Vestindien  til  sig.  «Det  er  for 
tomt, »  sagde  hun,  (<at  leve  saaledes  udelukkende  for 
sig  selv  og  hver  ^Morgen,  naar  man  vaagner,  spørge 
sig:  hvormed  skal  Du  behage  Dig  i  Dagr»  Jeg  lyk- 
ønskede hende  til  den  store  Gerning,  og  vi  talte  længe 
sammen  om  den  Velsignelse,  der  ligger  i  at  leve  for 
andre. 

I  Forsommeren  samme  Aar  modtog  jeg  Indbydelse 
fra  Fru  Heiberg  til  at  opholde  mig  nogle  Dage  hos 
hende  paa  Bonderup.  Jeg  tog  da  i  Slutningen  af  Juni 
med  Banen  til  Ringsted,  hvor  den  lille  Kaleschevogn 
fra  Bonderup  holdt  ved  Stationen.  Saa  kørte  jeg  de 
to  ]\Iil  til  Fru  Heibergs  Residens  i  et  dejligt  Vejr 
gennem  smilende  Land.  Bonderup  Hovedgaard  var 
nylig  restaureret  og  af  den  afdøde  Ejer,  Etatsraad  Suhr, 
stillet  til  Disposition  for  Heibergs.  Fru  Heiberg  modtog 
mig  overordentlig  hjerteligt.  Jeg  fandt  hende  omgivet 
af  sine  tre  smaa  Plejebørn  i  et  Hjem,  som  hun  med 
sin   store   Smag  havde   indrettet   baade   fantasifuldt   og 

hyggeligt.  Navnlig  mindes  jeg  Havestuen.  Ved  Hjælp 
af  Shirtings-Gardiner,  hvide  med  blaa  Striber,  havde 
hun  omdannet  den  til  et  luftigt  Telt,  hvorfra  man 
gennem  de  aabne  Havedøre  nød  Skuet  af  den  prægtige 
Park,  hvor  alt  stod  i  den  tidlige  Sommers  skønneste 
Flor.  Over  de  lysegrønne  Plæner  med  de  store  Blomster- 
partier og  Trægrupperne  paa  Siderne,  Busketterne  med 
Guldregn  og  Syringer,  vandrede  Blikket  til  det  lille 
Vand  med  Svanerne  i  Havens  Baggrund  og  Lunden 
paa  den  modsatte  Side.  Fru  Heiberg  havde  indrettet 
to  Værelser  til  mig  paa  første  Sal  og  gjort  alt,  for  at 
jeg  skulde  befinde  mig  saa  vel  som  muligt.  Naar  jeg 
desuagtet  ikke  følte  mig  rigtig  i  mit  Es  paa  Bonderup, 
laa  dette  i  en  vis  Svaghed  hos  mig,  som  jeg  ikke  tid- 
ligere havde  haft  Lejlighed  til  at  blive  mig  ret  bevidst. 
Jeg  gjorde  nemlig  her  den  Opdagelse,  at  jeg  ikke  var 
i  Stand  til  at  leve  selv  den  korteste  Tid  adskilt  fra 
min  Mand  og  mine  Børn.  Noget  gjorde  det  vel  ogsaa, 
at  mit  mindste  Barn  var  knap  tre  Aar  gammelt,  men 
denne  Følelse  af  Hjemve  pinte  mig  i  den  Grad,  at  jeg 
aldrig  nogensinde  i  mit  senere  Liv  begav  mig  ene  ud 
paa  Rejse  og  selv,  da  jeg  flere  Aar  efter  rejste  i  Ud- 
landet sammen  med  min  Mand,  kunde  Længslen  efter 
Børn  og  Hjem  blive  mig  fuldstændig  uudholdelig  og 
ødelægge  al  Fornøjelse  for  mig.  Jeg  var  derfor  kun 
til  ringe  Opmuntring  for  Fru  Heiberg.  Dette  bedrøvede 
mig,  thi  hun  var  en  udmærket  Værtinde  og  viste  mig 
megen  Opmærksomhed. 

Min  Dag  gik  saaledes.  Om  Morgenen  stod  jeg 
tidlig  op.  Storkene  paa  Taget  med  deres  Knebren 
med    Næbene    og    de    mange    andre    fremmede    Lyde, 


—    93    — 

Malkepigernes  og  Karlenes  Træsko  mod  Stenbroen  i 
Gaarden,  Vogntummelen  o.  s.  v.  vækkede  mig  aarle. 
Efter  at  have  nydt  en  Kop  The  spadserede  jeg  ud  i 
den  dejlige  Have.  Fru  Heiberg  havde  giv^et  mig  en 
Blomsterkniv  med  de  Ord:  «Jeg  ved,  De  holder  saa 
meget  af  selv  at  skære  Blomster  af.  Derfor  plukker 
jeg  ingen  til  Dem.»  Jeg  kunde  da  ret  af  Hjertens 
Lyst  samle  Buketter.  Efter  min  Morgentur  trak  jeg 
mig  tilbage  til  mine  \'ærelser  og  skrev  hjem.  I  mit 
ene  Værelse  stod  et  stort  Skrivebord  med  Skrivetøj  og 
mange  Penne.  Det  morede  mig  at  tænke  paa,  at 
Heiberg  maaske  havde  skrevet  med  en  af  disse  Penne, 
som  jeg  nu  ben}1:tede.  Undertiden  naar  jeg  stod  ved 
Mnduet  og  saa  ned  i  Haven,  legede  Fru  Heibergs 
Smaapiger  dernede.  Den  ældste  raabte  da  op  til  mig: 
<Lady  —  Lady,  kom  herned  I  Her  er  saa  mange  store 
Forglemmigejer  I  -  —  Fru  Heiberg  stod  forst  sent  op, 
og  vi  spiste  i  Reglen  Frokost  hver  for  sig.  Middagen 
indtoges  forst  Kl.  6,  hvorefter  vi  tilbragte  Aftenen  i 
Havestuen.  Fru  Heiberg  var  da  meget  talende.  Hun 
trængte  til  at  meddele  sig  om  Heibergs  sidste  Dage 
og  om  de  tunge  Tanker,  der  opfyldte  hende  efter  hans 
Dod.  L'ndertiden  fortalte  hun  mig  om  sit  og  Heibergs 
indbyrdes  Forhold,  hvor  elskværdig,  jævn  og  oplivende 
han  var  i  det  daglige  Samliv.  Paa  sin  morsomme 
^laade  kunde  han  satirisere  over  hende,  naar  hendes 
Sværmeri  tog  Magten  fra  hende.  Saaledes  fortalte  hun 
om  en  Koncert,  hvor  Heiberg  og  hun  havde  været 
nærværende,  og  hvor  Christian  Hansen  havde  sunget 
Romancer.  L'nder  hans  Foredrag  var  hun  ganske 
smeltet  hen,    da   hun   pludselig   vaktes   ved  at  Heiberg 

bøjede  sig  hen  til  hende  og  med  grædende  Stemme 
sagde:  «Gud,  Hanne,  hvor  Hansen  synger  øndigt!» 
Sværmeriet  var  hermed  jaget  paa  Flugt,  og  begge 
havde  leet  hjerteligt. 

Ogsaa  om  andre  Æmner  drejede  vor  Samtale  sig, 
og  det  viste  sig  da,  at  Fru  Heiberg  og  jeg  var  af 
forskellig  Mening  paa  saa  godt  som  alle  Omraader. 
Vi  talte  om  Børneopdragelse.  Fru  Heiberg  syntes  mig 
her  altfor  stræng  i  sine  Teorier.  Jeg  foretrak  mere 
Frihed  for  Børnene,  mere  Ømhed.  Vi  talte  om  Litte- 
ratur. Jeg  nævnte  Dickens  Værker  og  udtalte,  at  jeg 
havde  lært  uendelig  meget  af  dem.  Fru  Heiberg  be- 
mærkede hertil:  «Hvem  læser  vel  sligt?  Læs  Wilhelm 
Meister!»  Uvilkaarlig  kom  jeg  til  at  mindes  Michael 
Wiehes  Svar,  da  jeg  en  Gang  ligeoverfor  ham  udtalte 
mig  om  Dickens.  Wiehe  sagde:  « Romaner  overlader 
jeg  til  min  Kone!» 

Først  sent  ud  paa  Natten  skiltes  vi.  Jeg  var  da 
meget  træt,  thi  min  Sædvane  var  at  gaa  tidlig  til 
Sengs.  Mine  Værelser  laa  som  før  nævnt  ovenpaa. 
Heroppe  havde  Heiberg  ogsaa  haft  sine.  Naar  jeg 
havde  sagt  Godnat  til  Fru  Heiberg,  begav  jeg  mig 
alene  op  ad  de  brede  Trapper.  Mine  Trin  gav  Genlyd 
fra  fjern  og  nær  i  det  stille  Hus,  og  jeg  følte  mig 
helt  uhyggelig  tilmode.  Fru  Heiberg  lagde  vist  Mærke 
hertil,  thi  en  Dag  sagde  hun:  «Hvis  De  føler  Dem 
altfor  ene  deroppe  om  Natten,  saa  bank  i  Gulvet!  Jeg 
ligger  lige  nedenunder. » 

Under  mit  Ophold  paa  Bonderup  fik  Fru  Heiberg 
Besøg  af  Etatsraad  Krieger  og  Arkitekt  Herholdt. 
Vi  foretog  alle  fire  en  Udflugt  med  den  lille  Kalesche- 

vogn  til  et  Udsigtspunkt  i  Omegnen.  Kaleschen  var 
egentlig  kun  indrettet  til  to,  men  Fru  Heiberg  havde 
ladet  gore  et  lille  Sæde  foran  til  Børnene.  Her  sad 
Krieger;  Fru  Heiberg  og  jeg  tog  Plads  paa  Bagsædet, 
og  Herholdt  klavrede  op  paa  Bukken.  Ved  vor  Bort- 
kørsel fra  Bonderup  fik  vi  os  en  hjertelig  Latter.  Da 
alle  havde  indtaget  deres  Pladser,  og  Fru  Heiberg  med 
Stentorstemme  kommanderede:  «Kør!»  trak  Hestene 
nemlig  i  Vognen  med  et  saa  voldsomt  Ryk,  at  Krieger, 
der  sad  skævet  og  meget  umageligt  paa  det  lille  Sæde, 
tabte  Balancen  og  gik  bagover,  idet  han  stak  begge 
Benene  op  i  Luften  og  nær  var  faldet  ud  af  V^ognen. 
Dette  saa  saa  komisk  ud,  at  Fru  Heiberg  og  jeg, 
efterat  den  første  Forskrækkelse  var  overstaaet,  og 
efterat  vi  ærlig  havde  kæmpet  for  at  bevare  vor  Alvor, 
brast  ud  i  Latter,  og  paa  sin  godmodige  Maade 
istemte  Krieger  vor  Munterhed.  Udsigtspunktet,  som 
var  vort  Maal,  viste  sig  at  være  en  Høj,  bevokset 
med  smukke  Træer  med  ganske  lige  Stammer.  \^i 
lagde  os  i  Græsset,  og  Fru  Heiberg  foreslog  da,  at  vi 
skulde  døbe  Højen  med  et  Xavn.  Der  blev  bragt  for- 
skellige i  Forslag,  og  endelig  vedtog  man  at  kalde 
Udsigtspunktet  for  « Søjlehøjen »  efter  Træernes  Form. 
Efter  vor  Hjemkomst  spiste  vi  til  Middag.  Bordet  var 
den  Dag  smykket  med  store  Buketter,  som  Fru  Heiberg 
og  jeg  havde  bundet  om  Morgenen,  og  vore  to  Herrer 
lod  til  at  være  meget  tilfredse  med  vore  Arrange- 
menter. 

I  de  sidste  Dage  af  mit  Besøg  var  min  Hjemve 
steget  til  en  fuldkommen  sygelig  Følelse.  Jeg  har  be- 
varet   et   Vidnesbyrd    herom.     Naar    en   Stemning   har 

fyldt  mig  i  høj  Grad,  har  jeg  stedse  maattet  give  den 
Luft  i  skriftHg  Form.  Jeg  har  altid  følt  dette  som  en 
Lettelse.  Saaledes  nedskrev  jeg  da  ogsaa  min  længsels- 
fulde Stemning  paa  Bonderup.  Foran  i  en  Almanak 
for  1 86 1  finder  jeg  følgende  Udbrud  til  min  Mand, 
mine  Børn  og  mit  Hjem: 

Søndagen,  den  29de  Juni  1861,  paa  Bonderup. 

«Jeg  har  gaaet  en  lang  Tour  med  Fru  Heiberg. 
Xu  sidder  jeg  atter  paa  mit  Værelse,  har  spist  Frokost 
og  glæder  mig,  saa  jeg  gjerne  kunde  le  og  græde  paa 
een  Gang  ved  Tanken  om,  at  jeg  imorgen  med  Guds 
Hjælp  skal  hjem  til  mit  velsignede  Hjem.  Gud  give 
nu,  at  alt  maa  være  godt  hjemme.  Du  min  Ven,  min 
eneste  Ven,  at  Du  og  vore  elskelige  Børn  maa  være 
raske  og  glade. 

Ja,  det  er  vist  og  sandt,  at  Intet  kan  lignes  ved 
Hjemmet.  Og  Hvem  holder  saaledes  af  mig  som  Dur 
Hvem  kan  jeg  tale  med  som  med  Digr  Hvem  kjender 
mig  som  Dur 

Intet  Menneske  paa  Jorden. 

Nu  har  jeg  saa  meget  og  dog,  jeg  blev  syg,  der- 
som jeg  skulde  blive  her  længer.  Jeg  har  en  Følelse 
af  at  være  forviist  og  sidde  fangen  paa  et  Slot.  Hvad 
er  to  smukke  Værelser  med  mange  Blomster,  en  stor 
Have  med  gamle,  store  Træer,  en  Park  med  Svaner, 
en  Skov  med  Masser  af  Sangfugle,  store  Marker  med 
et  Flor,  jeg  aldrig  har  set  Mage  til;  hvad  er  fire  Retter 
Mad,  tre  Slags  Vin,  stadig  Opvartning  af  en  Tjener  i 
Væsen  som  en  Kavaler;  hvad  er  Gjæster  som  Etatsraad 
Krieger,    Arkitekt   Herholdt;    hvad   er   en   Herregaard 

eller   et    Gods,    h\'ad    er   Johanne  Luise  Heiberg  imod 
Dig,   imod  mine  Born,   imod  mit  Hjem? 
Ja!    Hjem  —  hjem  til  Eder  alle!» 

Og  saa  fik  jeg  da  mit  Ønske  opfyldt  og  kom  hjem. 


VI. 

Fra  det  Afsnit  af  Faders  Liv,  der  falder  efter  Moders 
Død,  er  der  bevaret  to  Breve  fra  ham  til  min  Søster 
Marie,  der  bl.  a.  vise,  hvor  fast  han  altid  følte  sig 
knyttet  til  de  Steder,  hvor  han  havde  levet  i  sin  Barn- 
dom og  Ungdom.     Brevene  lyde  saaledes: 

«Min  kiære  Marie!   (egentlig  Maren  Falck!) 

Nu  er  jeg  paa  Vejen  til  Slagelse. 

Jensen  er  sendt  derud '"^  for  at  tage  alt  mit  Eye  der 
og  faae  det  hjem;  thi  komme  derud  for  at  være  der 
Natten  over,  det  vil  jeg  ikke  oftere.  Til  at  betale 
Madame  Weis  og  til  Pigen  og  Karlen  har  jeg  givet 
Jensen  Penge;  jeg  mener,  det  er  bedst,  at  han  giør 
det,  saa  er  Du  aldeles  udenfor  den  Sag.  Havde  jeg 
ikke  tilfældigviis  modt  min  gamle  Legekammerat, 
Dreyeren  fra  Slagelse,  hvorved  jeg  med  Eet  fik  saadan 
en  stor  Lyst  til  at  følge  med  ham  —  og  Du  veed  jo, 
det  øjeblikkelige  Indfald,  det  morer  det  mig  at  følge  — 
naar  det  gaaer  an  —  saa  var  jeg  gaaet  Kl.  9  med 
«Ophilia»  derud.  Men  saa  mødte  jeg  i  Aftes  min 
gamle  tykke  Dreyer,  og  vi  bleve  sammen  et  Par  Timer, 


*    Formodentlig    et    eller    andet   Sted    i    Hovedstadens    Nærhed, 
hvor  Fader  havde  været  paa  Besøg, 

Julie  Sødring:  Erindringer.     II.  7 

Og  saa  aftalte  vi  at  samles  ved  Jernbanestationen  Kl.  12. 
Der  bliver  jeg  et  Par  Dage,  saa  troer  jeg,  at  det  kunde 
være  muntert  at  giøre  en  Svip-Tour  til  Fyen,  eller  til 
Aarhuus,  eller  til  Flensborg  eller  til  Stettin,  giøre  en 
Afstikker  til  Berlin,  eller  gaae  til  Norge  for  at  see 
Mad.  Godefroy  (Kåthchen  Renz)  blive  begravet  under 
Blomster-Dynger  af  Christianienserne  eller  maaske  ogsaa 
til  et  andet  Sted.   — 

Igaar  hørte  jeg  første  Gang  i  mit  Liv  et  Kalve- 
hoved synge  Tenor  i  Tivoli  og  det  godt  virkelig! 
Men  et  Kalvehoved  saa  ligt,  at  blinde  Sødrings  Kone, 
som  ogsaa  hørte  ham,  sagde  akkurat  det  samme.  — 
Holmblad  er  rar  som  altid,  men  jeg  synes  ikke,  han 
er  meget  vel.  Derfor  troer  jeg  heller  ikke,  jeg  giør 
min  Tour  meget  lang;  til  Paris  ikke. 

Nu  gaar  jeg  til  Barbereren,  som  boer,  —  ja,  det 
kan  nu  være  ligemeget,  da  Du  jo  ikke  har  ham.  Hils 
nu  hele  Prisskaftet  og  Julie  og  s.  v.  og  Georg  og 
Sødring  og  Rose  og  Johanne  og  Chr.  N.  og  Mine  og 
Anna  og  Adolph  og  —  ja,  som  sagt,  hele  Prisskaftet, 
og  møder  Du  Frue  Tutein,  og  hun  taler  til  Dig,  eller 
Adolph  f.  Ex.,  saa  fortæl  om  mine  forestaaende  Reise- 
toure. Nu  slog  Kl.  ellers  12,  saa  før  Kl.  5  bliver  der 
nu  ikke  noget  af  i  Dag. 

Lev  inderlig  vel!  og  lad  mig  endelig  haabe,  at  Du 
er  en  rar  og  flittig  Bibel-Læserinde,  og  naar  jeg  seer 
Dig  igien,  at  Du  da  kan  besvare  mig  det  Spørgsmaal : 

«Hvad  er  la  og  Nei,   naar  de  er  nok?» 

Nu  er  dette  Skriveri  ogsaa  nok,  og  saa  siger  jeg 
bare:    Gud   velsigne  Dig,    naar  Du  nyser,    uden   at  jeg 

derfor  vil  sige,   at  naar  Du  ikke  nyser,  at  saa  behoves 

det  ikke.» 

Din 

R. 


Aarhuus   iSde — 19de  Juli,   Loverdag. 

«Min  sode,  gode,  kierlige  ]\lariel 
Jeg  staaer.  Bag  ved  mig  stemmer  En  et  Forte- 
piano. Dette  Par  Ord  sender  jeg  Dig,  for  at  Du  skal 
vide,  at  om  jeg  endogsaa  ikke  er  kommen  hjem  — 
min  bestemte  Tanke  var  jo  at  være  hos  Dig  som  i 
Søndags,  men  saa  blev  jeg  forst  her  i  Aarhuus  for 
mange  Dage,  saa  kom  jeg  for  sildig  til  Silkeborg'-', 
nemlig  i  Dag  otte  Dage,  der  maatte  jeg  ikke  komme 
fra  for  Torsdag  d.  i6de.  Xu  er  jeg  hos  ]\Iolleren 
A.  Weis,  og  har  nu  det,  som  jeg  onsker  det,  naar  det 
skal  være  mig  tilpas.  Maaskee  jeg  bliver  her  til  — 
—  ja,  hvem  kan  vide  det?  Forst  og  fremmest  maae 
det  være  godt  Veir  og  Norden  Vind,  hvis  jeg  ikke 
skal  gaae  hjem  over  Fyen  med  Diligencen,  og  saa 
gaaer  der  jo  flere  Dage.  Frisk  er  jeg!  ^lin  Hoste 
forlod  mig  forst  paa  Silkeborg.  ]\Ien  borte  er  den! 
Gaae  over  til  min  \'en,  min  egen  A.  Holmblad  og 
hils   ham;    mange  Loverdage   skal  han  ikke  savne  min 

Morgenkaffe-Nærværelse  og  Du  ikke 

Din 

R. 

Men    saa,    da   dette   var   smurt   op,    saa   var   Tiden 
gaaet,   da  det  skulde  paa  Posten.    I  Dag  Søndag,  see, 


*  Til  Michael  Drewsens. 

saa  skulde  vi  til  en  Mølle  Taskou,  hvor  der  boer  en 
Møller,  som  hedder  Thomas  Schmidt,  som  jeg  engang 
1806  har  skullet  lære  Læsning  og  mere,  som  jeg  selv 
trængte  til  at  lære.  Men  der  bliver  nok  ikke  noget 
af  for  Regnevæders-Skyl ! 

Jeg  har  besøgt  alle  gamle  Venner;  fra  Mathilde 
Strunck  hilses  Adolph  og  Du;   og  fra  Elmqvist! 

Jeg  er  her  i  Møllen  næsten  hele  Dagen.  A.  W. 
og  Kone  ere  af  mine  Folk! 

Nu  er  da  min  Stue  i  Orden?  Det  glæder  jeg 
mig  til! 

Aarhuus  kan  man  ikke  kiende  igien,  saaledes  er 
den  taget  til. 

Et  daarligt  Brev  dette  her! 

Veiret ! » 


Som  jeg  tidligere  har  fortalt,  indrettede  Fader  sig 
faa  Aar  efter  Moders  Død  paa  Ungkarlevis.  Han  be- 
boede en  lille  Stuelejlighed  paa  tre  Værelser  i  en 
Ejendom  i  Stormgade.  Her  havde  han  indrettet  sig 
hyggeligt  og  studentikost.  Naar  jeg  besøgte  ham  og 
han  var  hjemme,  traf  jeg  ham  i  Reglen  siddende  i 
Nærheden  af  Vinduet  i  sin  store  Lænestol,  læsende  i 
sine  kære  latinske  Forfattere.  Hans  Studereværelse 
var  tarveligt  udstyret.  Man  kender  det  lille  Interiør 
fra  Blochs  Billede.  En  Stump  Tæppe  paa  Gulvet, 
uldne  Gardiner,  det  gamle  bornholmske  Ur,  et  lille 
simpelt  Træbord,  hvorpaa  stedse  stod  et  Glas  med 
Sukkervand,  paa  Væggen  et  Litografi  af  Slagelse  og 
nedenunder  dette  et  Billede  af  Faders  beundrede  afdøde 


'/r^Z^i^C^ 

Ven,  Dr.  Ryge.  Saaledes  saa  Stuen  ud.  Portnerkonen, 
den  brave  ]\Iadam  Jensen,  sorgede  for  hans  Opvartning, 
og  sin  ^Middagsmad  fik  han  fra  et  Spisekvarter.  Denne 
tarvelige  Levevis  bekom  den  Gamle  godt,  thi  Luksus 
manglede  han  alle  Forudsætninger  for  at  kunne  taale. 
Den  vilde  blot  have  besværet  og  t\'nget  hans  Sind. 
I  høj  Grad  nød  Fader  at  have  sin  ubetingede  Frihed, 
og  kun  saare  nødigt  bojede  han  sig  for  Verdens  For- 
mer. I  mit  Hjem  kom  han  og  gik,  naar  han  havde 
Lyst.  Juleaften  var  han  stedse  hjemme  hos  os,  saa 
tog  han  sin  Violin  med,  og  naar  Juletræet  var  tændt, 
og  Børnene  tumlede  ind,  sad  den  Gamle  paa  Kanten 
af  en  Stol  og  spillede  en  af  ham  i  yngre  Dage  kom- 
poneret Vals.  Fader  elskede  Børn.  Han  genfandt 
hos  dem  tidt  Toner,   som  han  kendte  fra  sig  selv. 

Blandt  mine  Papirer  ligger  en  lille  Lap  fra  ham,  der 
i  al  sin  Simpelhed  vidner  om,  hvor  meget  mine  Smaa 
laa  ham  paa  Hjerte.     Den  lyder  saaledes: 

«Lad  endelig  Børnene  strax  om  mueligt  komme! 
De  velsignede  L'nger,  der  saa  elendigen  bleve  kiorte 
til  Dørs  igaar.  Hoedt  var  i  Begreb  med  at  læse  noget 
for  mig;  derfor  kunde  jeg  ikke  have  dem  her;  hvad 
skulde  jeg  saa  gjører  Jeg  har  ikke  næsten  kunnet  sove 
i  Nat  bare  for  det  samme!    De  maa  endehg  komme  I » 

Da  Fader  nu  kun  havde  sig  selv  at  sorge  for,  og 
da  han  levede  yderst  tarveligt,  bedrede  hans  Finanser 
sig  i  hans  sidste  Leveaar  i  en  mærkelig  Grad.  Hvad 
han  kunde  opspare,  lagde  han  hen  til  min  Søster 
]\Iarie,  der  som  ugift  vilde  komme  til  at  staa  ene. 
Fader  havde  lovet  at  ville  holde  min  ældste  Datter 
Rose  i  Skole.      Jeg    modte   da   hver   [Nlaaned   hos  ham 

Og  hævede  Pengene.  En  Dag,  da  jeg  kom  til  ham  i 
denne  Anledning,  blev  han  yderst  betænkelig,  kløede 
sig  bag  Øret  og  gik  ind  i  sit  Bibliotekværelse,  hvor 
jeg  til  min  store  Forbauselse  saa  ham  tage  Bøgerne 
ud  af  Reolerne  en  for  en  og  ryste  dem  omhyggeligt. 
Endelig  fik  han  fat  i  en  tyk  Foliant,  hvorfra  han  til 
min  endnu  større  Forbauselse  trak  en  Femdalerseddel 
ud.  Da  han  derefter  kom  ind  til  mig,  saa  jeg  spør- 
gende paa  ham,  og  han  sagde  da:  «Ja,  min  Pige,  Du 
er  vist  forundret  over,  at  jeg  gemmer  mine  Penge  i 
mine  Bøger.  Men  jeg  skal  sige  Dig,  det  morer  mig, 
naar  jeg  tager  en  Bog  ud  for  at  se  et  eller  andet  efter, 
da  at  finde  en  Pengeseddel  i  den ! »  Idet  han  sagde 
dette,  holdt  han  stadig  paa  Femdalersedlen,  men  med 
en  rask  Beslutning  gav  han  den  pludselig  til  mig, 
sigende  i  en  alvorlig  Tone:  «Jeg  tror  saagu,  jeg  bli'r 
gerrig  paa  mine  gamle  Dage!» 

Sine  gamle  Venner  omgikkes  han  stadig  og  sendte 
dem  sine  smaa  Breve,  hvori  han  traf  Aftale  om  Spille- 
partier, meldte  Forfald  eller  lignende.  Jeg  hidsætter 
følgende  som  typiske  for  hans  Maade  at  skrive  paa: 

Til 
Hr.   Carl  Petersen,   Overlærer  ved  Cathedralskolen. 

«Det  hedder  overalt,  hører  jeg,  at  Ministrene  ere 
frifundne.  Jeg  kan  ikke  troe  det!  Dersom  der  er 
nogen  hjemme  Kl.  5,  saa  kommer  jeg  ud  for  at  høre, 
om  det  skulde  være  mueligt.  Saadan  en  Nolo!  3 
blanke  Konger  og  I.  vidste  det,  for  han  seer  —  «om 
Hjørnet »  —  og  Modspilleren  har  Kløer  Es  blank,  er 
i  Forhaanden,    kan    hugge    H.    den    lige    i    Snuden  — 

men  det  falder  mig  ind:  I  skulle  sagtens  til  Benefi- 
ciummen!  Skulde  det  forholde  sig  anderledes,  saa 
kunde  vel  C.  P.  sende  mig  en  Pilt  Kl.  2.  Kommer 
der  ingen  Pilt,  saa  veed  jeg,  at  o.  s.  v.  Imorgen?  — 
Alexei*  er  det  rædsomste,  der  kan  tænkes!  heller  Xolo 
paa  K.  D.  Knægt  i  Spader,  især  naar  Forhaanden 
har  9  af  de  storste  Boutiks  Ruder. 

Med  Agtelse 


Narrestreger  det  Hele,  for  I  gaaer  vel  til  Benefi- 
ciummen? 

Antagende  nu,  at  Pilten  dog  kom.  og  jeg  var 
alligevel  ude,  saa  lad  ham  skrive  et  5  paa  Tavlen  1» 


Carl  Petersens  Gebd.  ** 

« Aldeles  skidt! 

Var  dog  paa  \'eien  igaar  udad  til  Ordrups  Kanten, 
men  saa  hortes  der  et  Bulder  i  Dybet  —  saa  forfær- 
deligt! at  jeg  fandt  det  rettest  ( — jeg  er  saa  skidt,  at 
jeg  ikke  engang  gider  sagt:  hensigtsmæssingst  — )  at 
vende  om.  Mit  Øje  er  ogsaa  saa  forargende,  at  jeg 
troer,  jeg  burde  rive  samme  ud  og  kaste  det  fra  mig 
al  Men  jeg  veed  jo  ikke,  om  Biblen  foreskriver  denne 
Methode  som  moralsk  eller   medicinsk-chirurgisk  Cuur. 


*  Tragisk  Drama   af    Athalia    Schwartz,    opført    første    Gang  den 
5te  Marts    1856. 

**  o:  «Geburtsdag5. 

Nu,  Gud  være  med  Jer  allesammen  og  velsigne 
Jer  —  forstaaer  sig  jo  —  enten  I  saa  nyser  eller  giøer! 

At  jeg  ikke  kan  paa  saadan  en  Aften  —  jeg  er 
saa  gal  i  —  tju!» 


Til  Julie  og  Christoffer. 

«Jeg  ligger!  Jeg  skriver  dette  med  en  Blye-Aands 
Pen.  Jeg  er  møiet  nertynget!  Siden  i  Aftes  Kl.  5 
har  jeg  havt  saa  ondt  i  min  Mave.  Nu  staaer  jeg  op. 
Saa  gaaer  jeg  ud  lidt  i  Loften,  maaskee  ner  omkring 
ved  Dronehuset,  det  kan  jo  maaskee  more  mig  at  see 
lidt  paa  Liggene.  Jeg  er  møiet  skidt  og  troer  ikke 
rettere  end,  at  jeg  har  faaet  Forgiffd  ind  af  noget 
bersigskgsk  Tobak.  Naar  jeg  saa  har  brægget  mig 
—  for  nu  skal  jeg  —  saa  ligger  jeg  mig,  og  ingen 
skal  faae  hverken  det  eller  det  Ansigt  at  see  af 

Eders  R.  i  Dag  — 

ikke  heller  ikke  i  Aften,  for  jeg 

er  møiet  daarlig  i  min  Mave.» 


Til 

Julie. 

« Fornuftigvis  begriber  jeg  ikke,  hvor  min  gode  Julie 
kan  undre  sig  over,  at  jeg  ikke  seer  op  til  Johanne. 
Kunde  det  more  hende  maaskee  at  høre  mig  idelig 
snyde  Næsen?    og   hoste?     Jeg   hører   ved  Silfverberg* 

*  Lægen  S. 

og  Marie  og  Walsoe*  flittig  til  det  lille  Bæst  og  glæder 
mig  over,   at  der  er  rimelig\'iis  ingen  Fare. 
Nei ! !  seer  Du : 

Om  jeg  var  ærgerlig  over,  at  ingen,  ingen 
en  heel  Dag  som  nu  igaar  seer  til  mig  om  ikke  for 
andet  saa  for  at  fornoje  sig  over  at  hore  Snyderiet 
og  see  paa  tre  gjennemsnydte  Lommetørklæder  og  eet, 
som  hænger  paa  Kakkelovnen  til  Tørring ! !  see  det 
kunde  der  være  Raison  til! 

men  jeg  forbliver  Din 

kierlige  men  ogsaa  desuden 


fornumftige 


Fader. 


Ikke  at  tale  om  at  jeg  efter  Silfverbergs 
Raad  gaaer  slet  ikke  ud  siden  Lørdags 
Formiddag  —  ikke  uden  for  Døren !» 


I  sit  Hjem  følte  Fader  sig  aldrig  ensom.  Han  til- 
bragte sin  Tid  med  at  læse  udmærkede  Boger  og  le- 
vede sammen  med  de  Mennesker,  han  læste  om. 

Naar  jeg  i  de  Aar  besøgte  ham,  fandt  jeg  ham  ofte 
fordybet  i  Thiers'  Værk:  Den  franske  Revolutions 
Historie.  Han  havde  stedse  følt  sig  hendraget  til  hint 
store  Tidsafsnit,  hvis  brusende  Stemninger  og  Friheds- 
røre  bragte  Strenge  i  hans  Indre,  der  vare  stemte  af 
hans  Kunstnersind  og  hans  Modbydelighed  for  enhver 
Art  af  Tyranni,   til  at  vibrere. 


Teaterbudet  W. 

Efter  at  Fader  havde  fyldt  sit  74de  Aar,  kom  der 
en  Dag  Bud  til  ham,  at  Kongen  vilde  tale  med  ham, 
hvorfor  han  anmodedes  om  at  indfinde  sig  paa  Slottet 
til  den  og  den  Tid.  Skønt  Fader  var  forkølet  og  ilde 
tilpas,  lod  han  dog  alligevel  bestille  Vogn  og  trak  i  de 
sorte  Klæder.  Vognen  holdt  for  Døren,  da  den  Gamle 
til  sin  Skræk  opdager,  at  han  ikke  kan  finde  sit  Ridder- 
kors. Fortvivlet  farer  han  ud  paa  Gangen  og  raaber: 
« Madam  Jensen!  Madam  Jensen !»  Portnerkonen 
kommer  op  fra  Kælderen:  «Men  Gudbevares,  Hr. 
Rosenkilde,  hvad  er  der  paa  Færde  ?»  Fader  forklarer 
hende  det  ulykkelige  Tilfælde,  og  baade  Madam  Jensen 
og  han  giver  sig  til  at  vende  op  og  ned  paa  Skufiferne 
i  hans  Kommode.  Endelig  udstøder  Madamen  et  Jubel- 
skrig, hun  har  fundet  Korset  mellem  Uldsokkerne. 
«Men  nu  Baandet!»  udbryder  Fader  fortvivlet.  «Hvor 
i  Alverden  er  Baandet?»  Ja,  Baandet  var  der  ikke, 
men  i  det  samme  opdager  Fader,  at  Madam  Jensen, 
som  han  havde  afbrudt  i  den  Beskæftigelse  at  stoppe 
Strømper,  i  sin  Barm  bærer  en  Stoppenaal  med  et 
Stykke  Uldgarn.  «Giv  mig  det.  De  har  der!»  udbryder 
Fader.  «Men,  Hr.  Rosenkilde,  det  er  Uldgarn !»  «Ja, 
det  er  det  samme!  Giv  mig  det  bare.  Tak!  Og  bind 
saa  Korset  i  Knaphullet.  Tak,  det  sidder  udmærket !» 
Lettet  stiger  Fader  ind  i  Vognen  og  kører  til  Hove. 
Han  bliver  som  altid  modtaget  med  stor  Hjertelighed 
af  Kong  Frederik.  Under  Samtalen  søger  den  Gamle 
imidlertid  med  sin  Haand  at  dække  over  Uldtraaden, 
og  dette  opdager  Kongen.  «Jeg  vil  da  haabe.  Rosen- 
kilde, at  De  bærer  mit  Ridderkors, »  siger  han  lidt 
alvorligt.      « Bevares,    Deres  Majestæt!«    og  den  Gamle 

tager  Haanden  bort.  « Deres  Majestæt  maa  blot  ikke 
tage  mig  det  ilde  op,  at  jeg  har  bundet  det  fast  med 
Madam  Jensens  Uldtraad,  men  jeg  kunde  ikke  finde 
Baandet!»  Kong  Frederik  brast  nu  ud  i  en  saadan 
Latter,  at  han  maatte  holde  sig  med  begge  Hænder 
paa  sin  Mave,  og  den  Gamle  blev  ikke  lidt  ængstelig, 
da  Kongen  flere  Gange  gav  sig  ynkeligt.  Endelig 
kom  Kong  Frederik  dog  til  sig  selv  igen  og  sagde: 
«Ja,  bare  jeg  nu  kan  finde,  hvad  jeg  har  til  Dem!» 
og  han  gav  sig  til  at  soge  i  sine  Sidelommer,  sine 
Benklædelommer  og  sin  Baglomme,  hvorfi-a  han  ende- 
Hg  trak  Sølvkorset  op.  «Værsgod,  Rosenkilde,  og  Tak 
for  de  mange  Glæder,  De  har  gjort  mig!» 

Fader  har  selv  fortalt  mig  denne  Historie,  som  synes 
mig  karakteristisk  baade  for  Kong  Frederik  VII  og 
for  ham. 

I  Løbet  af  Aaret  1861  havde  Fader  jævnlig  skrantet. 
Hans  Breve  til  Venner  og  Bekendte  i  det  Tidsrum 
vare  af  og  til  prægede  af,  at  han  ligesom  anede  sin 
nærforestaaende  Død.  Han  begyndte  dog  Sæsonen 
1 86 1 — 62  med  frisk  Mod,  men  efter  at  han  den  7de 
September  var  optraadt  som  Sivert  Posekigger  i  <;Den 
politiske  Kandestøber »,  meldte  han  sig  syg.  Fra  nu 
af  gik  det  Dag  for  Dag  tilbage  med  hans  Kræfter,  og 
han  følte,  at  der  ikke  var  langt  tilbage.  Jeg  besøgte 
ham  daglig  og  sad  ved  hans  Seng.  Han  mindedes  de 
svundne  Aar  og  alt  det  meget,  han  havde  oplevet. 
Hans  Interesse  for  den  Virksomhed,  han  havde  tilhørt, 
var  usvækket.  Vi  indstuderede  netop  paa  den  Tid 
Holbergs  «Den  honnette  Ambition »,  hvori  jeg  skulde 
spille  Magdelones  Rolle.      Jeg    talte    med  ham  herom. 

Denne  Karakter  stod  ham  ikke  fuldstændig  klar,  og 
han  spurgte:  «Er  hun  konsekvent ?»  Hermed  mente 
han,  om  Karakterskildringen  var  gennemført.  Jeg 
sagde  ham  da  nogle  af  Replikkerne.  Han  talte  om 
Fru  Heiberg.  Minderne  fra  den  Tid,  da  han  havde 
spillet  med  hende  i  Poul  Møllers  lille  dramatiske  Spøg: 
«Hans  og  Trine »,  dukkede  op  Han  saa  sig  selv  i 
den  stumpede  Trøje  og  hende  i  den  hvide  Kjole  med 
Skoleposen.  Jeg  fortalte  Fru  Heiberg  om  mine  Besøg 
hos  Fader,  og  hun  sendte  ham  et  stort,  smukt  Æble. 
En  af  de  sidste  Gange,  jeg  besøgte  ham,  laa  han  og 
kølede  sine  feberhede  Hænder   med  dette  Æble. 

Den  1 2te  November  døde  Fader.  Vi  var  alle  for- 
samlede i  hans  lille  Dagligstue,  og  kort  efter,  at  Døden 
var  indtraadt,  kom  Faders  trofaste  Ven,  Assessor  Holm- 
blad, til  Stede.  Han  gik  lige  ind  i  Soveværelset  og 
lagde  sin  Haand  paa  den  Afdødes  Pande,  idet  han 
blot  sagde:    «Ja,   nu  er  det  forbi !» 

Hvor  afholdt  Fader  havde  været,  viste  sig  ret  ved 
hans  Død.  Hvor  jeg  saa  kom  hen  i  de  Dage,  mødte 
jeg  den  oprigtigste  Sorg.  Fra  Fru  Heiberg  modtog 
jeg   følgende  kærlige  Brev: 

Den    19de  November   1861. 

Kjære  Veninde!  Jeg  havde  alt  været  hos  Dem, 
dersom  jeg  ikke  havde  anseet  det  for  min  Pligt  mod 
Dem  og  Deres  Smaa  at  opsætte  mit  Besøg.  Min  lille 
Anna  har  nemlig  faaet  noget,  som  seer  ud  som  Skold- 
kopper; jeg  tør  altsaa  ikke  udsætte  Dem  for  Smitte. 
Tro  mig,  at  Deres  Faders  Død  ogsaa  hos  mig  har 
vakt  Veemod  og  Smerte.     Barndoms,  Ungdoms,   og  jeg 

kan  jo  gjerne  sige,  Alderdoms  Minder,  have  vandret 
om  i  min  Tanker.  Lykkelig  den,  der  som  han  bevarer 
Aandens  Friskhed  til  det  Sidste.  En  ny  Begyndelse 
er  han  nu  gaaet  imøde.  De  forste  Christne  kaldte 
Døden  en  Fødsel,  ja,  kjære  Veninde,  dette  Haab 
klynge  vi  os  til  for  vore  kjære  Afdøde.  En  ny  Fødsel! 
En  Fødsel  under  lykkeligere  Betingelser  end  dem,  vi 
stakkels  Mennesker  have  at  kæmpe  med.  Da  jeg 
bandt  Kransen  til  Deres  Faders  Kiste,  maatte  jeg 
tænke  paa  en  Krans,  han  en  Aften  havde  hængt  ind 
paa  mit  Værelse  under  Opførelsen  af  «Tonietta»,  en 
Rolle,  hvis  Udførelse  havde  glædet  ham.  Saaledes 
binde  vi  Kranse  for  hinanden,  en  i  Glæde,  en  anden 
i  Sorg,  men  Hjertelaget  er  eens  i  begge.  Jeg  har  i 
dette  tunge  Aar  bundet  6  sørgelige  Kranse  for  mine 
Venner,  men  vi  vil  som  sagt  trøste  os  med,  at  Døden 
ikke  er  en  Slutning,   men  en  Begyndelse. 

De  har  længe  været  forberedt  paa  Deres  Faders 
Bortgang,  men  ak!  Jeg  veed  det,  jeg  har  erfaret  det, 
hvad  en  saadan  Forberedelse  betyder;  kommer  Øje- 
blikket, det  store,  det  smertelige,  da  ere  vi  ikke  for- 
beredte, thi  vi  kj endte  ikke  Smertens,   Savnets  St}Tke. 

Gud  trøste  Dem  og  os  alle. 

Deres  hengivne 
Johanne  Luise  Heiberg. 

Bladene  udtalte  sig  i  varme  Ord  om  det  Tab,  Na- 
tionalscenen havde  lidt.  Særlig  følt  og  inspireret  var 
en  Artikel  i  Dagbladet,   hvori  det  hed: 

«Den  uudtømmelige  Begeistring,  hvormed  Rosen- 
kilde dyrkede  sin  Kunst,    er  noksom  bekjendt.     I  sæl- 

som  Modsætning  til  hans  første  Aften  paa  Teatret,  da 
han  i  Begyndelsen  vilde  løbe  sin  Vei  og  bagefter 
springe  i  Kanalen,  var  han,  som  han  selv  fortalte,  siden 
neppe  til  at  bringe  fra  Scenen,  og  det  er  neppe  for 
Meget  sagt,  at  det  var  denne  Begeistring,  der  saa 
længe  opholdt  det  svækkede  og  udtærede  Legemes 
Kraft.  I  Theatret  levede  han  den  bedste  Del  af  sit 
Liv.  Var  han  syg,  var  han  mismodig,  tyngede  Livets 
prosaiske  Sorger  og  Bekymringer  paa  ham  —  lige 
meget:  naar  han  stod  for  Lamperækken,  var  det  Alt- 
sammen glemt.  Da  var  det  ikke  den  samme  affæl- 
dige Mand,  som  man  om  Formiddagen  havde  mødt 
paa  Gaden,  langsomt  stavrende  sig  frem  ved  en  Stok, 
og  som  for  et  Øjeblik  siden  sad  mat  og  syg  i  Kou- 
lissen.  Da  strømmede  Ungdommens  Ild  gjennem  hans 
Aarer,  der  kom  Smil  i  Øjet  og  Smidighed  i  Musk- 
lerne, selv  Gangen  blev  elastisk  og  let.  Omkring 
ham  bølgede  der  en  Strøm  af  Lystighed  og  Lune,  og 
hvem  var  vel  saa  dødbideragtig  forstokket,  at  han 
modstod  den  sympathetisk  smittende  Magt? 

Xu  er  Alt  dette  forbi.  Naar  vi  nu  træde  over 
Tærskelen  i  vore  Digteres  Hus,  Holbergs  og  Heibergs 
Hus,  ville  vi  aldrig  mere  møde  ham,  den  Gamle  og 
dog  Evigunge.  Aldrig  mere  vil  Trop  komme  farende 
ind,  skrivende  paa  Hattepullen,  aldrig  mere  vil  Viel- 
geschrei  diktere  Skriverkarlene  og  fortvivlet  løfte  Stolen 
i  Veiret!  Med  Rosenkilde  synker  dette  og  meget 
Andet  i  Graven.  Som  en  Skrift  i  det  flygtige  Sand 
er  jo  selv  Scenens  sjælfuldeste  Værk,  tilbage  bliver 
kun  en  Erindring  og  en  Klang,  et  nomeji  iname. 
Rosenkilde    efterlader    sig    en    rig  Arv,    men  Ingen  vil 

vove  at  hæve  den.  Og  vel  er  det  sandt,  at  hans  Tid 
var  omme  og  hans  Maal  fuldt,  men  denne  Trøst,  hvis 
det  er  nogen,  taler  kun  til  Forstanden,  ikke  til  Hjertet. 
Men  Rosenkilde  elskede  vi  næsten  endnu  mere,  end  vi 
beundrede  ham.  Ved  hans  Baare  fremstige  uvilkaarlig 
for  Mindet  Ciceros  Ord  om  den  romerske  Skuespiller 
Roscius:  «Vel  dode  han  som  Olding;  men  han  var  saa 
fortræffelig,  saa  indtagende  i  sin  Kunst,  at  Enhver 
mente,  at  en  saadan  Mand  burde  aldrig  do.» 

Ved  Begravelsen  talte  vor  kære  Ven  Stiftsprovst 
Paulli,  der  i  Faders  sidste  Dage  ofte  havde  besøgt 
ham,  over  ham  i  jævne,  højtidsfulde  Ord,  og  følgende 
smukke  Sang  af  Overskou  blev  afsunget: 

Som  alderstegen  Præst  i  Musers  Tempel, 
Men  med  saa  ungdomsfrisk  og  kraftfuld  Aand, 
At  hver  Din  Idræt  med  Geniets  Stempel 
End  præget  blev  af  Gratiernes  Haand, 
Som  Olding,   der  af  Kunstens  Ild  opluet 
Var  Yndling  blandt  en  Slægt,  Du  fødes  saa, 
Saa  har  beundrende  vi  nys  Dig  skuet,  — 
Nu  kun  med  Mindet  ved  Din  Grav  vi  staa. 

Hvor  rigt  og  skjont  fremstrommed'   ei  for  Folket 
Dit  Vids,  Dit  Lunes  evigfriske  Væld? 
Hvor  aandfuldt  har  Du  gjennem  Kunst  ej  tolket 
Os,  hvad  Naturen  stilled'   for  Din  Sjælr 
Om  Graad,   om  Latter  Spillet  skulde  vække, 
Det  altid  stod  paa  Smags  og  Sandheds  Grund; 
Derfor  var  Storhed  i  den  Billedrække, 
Som  opløst  blev  med  Dig  i  Dødens  Blund. 


—      112     

Det  er  forbi!   —  de  Skikkelser,  Du  skabte 
Os  af  Dig  selv,  ved  Phantasiens  Magt, 
De  ere  nu  med  Dig  for  evig  tabte, 
Skjøndt  Du  til  Folkeliv  dem  havde  bragt! 
De  stode  for  vort  Blik  saa  kraftig  klare, 
At  gav  dem  andre  Liv,   de  blev  kun  Savn; 
Dog,   om  de  ikke  kan  sig  selv  bevare, 
Bevare  de  Aarhundreder  Dit  Navn! 


Da  Faders  Papirer  efter  hans  Død  blev  undersøgte, 
fandt  man  imellem  en  Del  Breve  og  Manuskripter  føl- 
gende Skrivelse  i  en  Konvolut  med  Udskrift:  «Til 
Børnene  mine». 

Den  2ode  Marts   1861. 

«Kiære  Børn  allesammen!  Georg  og  Adolph  i  Sær- 
deleshed med  Hensyn  paa  dette  mit  Forlangende  — 
min  bestemteste  Villie,  der  anbefales  i  kiærligst  Tillid 
til  Eders  samvittighedsfuldeste  Omhu.  Jeg  beder  Eder 
Alle  fire,  fem,  C.  Sødring  vil  nok  ogsaa  tage  sig  af 
Overholdelsen  af  den  Pietets-Lov,  som  Eders  Følelse 
for  mig  vil  foreskrive  Eder.  Altsaa:  Jeg  beder  Eder 
kiærligst  og  indstændigst,  at  der  ikke  i  mindste  Maade 
spekuleres  paa  at  søge  op  mellem  de  Skriverier,  som 
findes  efter  mig  for  at  faae  noget.  Lidet  eller  Meget, 
udgivet  i  Trykken.  Der  er  ikke  det  allermindste,  som 
er  det  værd.  Der  er  slet  intet  ved  noget  af  det,  der 
maatte  findes,  intet  af  Værd.  Det  er  min  Hensigt 
eller  var,  udfører  jeg  den  ikke,  saa  er  det,  fordi  dette 
vilde  røbe  Mistillid  til  mine  Børns  Agtelse  for  min  vel- 
berettigede  sidste  Villie,  jeg  siger:  Det  var  min  Hensigt 

at  lade  indr}'kke  i  et  offentligt  Blad :  At  skulde  Nogen- 
somhelst  faae  i  Sinde  at  lade  noget  tr^^kke,  da  er  det 
aldeles  imod  min  Villie;  at  jeg  erkiender  saadant  for 
et  Slags  Ty\'eri,  at  jeg  aldeles  har  forlængst  opgivet 
al  Tanke  om  Forfatterskab,  hvortil  Naturen  nægtede 
mig  alle  væsentlige  Evner  —  især  Smag  og  Udhol- 
denhed. 

Gientagende  beder  Eders  Fader  derfor,  beder  Eder 
med  fuld  Tillid  —  hvis  I  maatte  forefinde  noget,  som 
kunde  maaske  faae  Eder  til  at  troe,  at  det  vist  var 
engang  bestemt  til  at  blive  udgivet,  at  det  maaske 
med  Tilføjning,  Fuldstændiggjorelserr  o.  s.  v.  —  lod 
sig  giore  til  Xoget  - —  saa  brænd  det!  Beskæm  ikke 
mit  Xavn  ved  at  variggjore  det  ved  et  Forfatterskab, 
som  det  ingenlunde  vilde  opnaae  Ære  ved.  Hvad  der 
er  i  Fortiden  udgivet  i  Tr}'kken  af  mig,  er  Mere  end 
nok.  De  mange,  med  stor  Foje  r}'nkede  Xæser  have 
straffet  mig  og  lode  sig  kun  forsone  senere  ved,  at  jeg 
stak  Piben  i  Sækken  (saa  at  sige)  og  ved  det,  jeg  blev 
for  Theatret.  Lad  mig  ikke  skuffes  i  det  Haab,  jeg 
har  til  Eders  Godhed  og  Agt  for  mig.  V^ogter  Eders 
Faders  jo  dog  ganske  hæderlige  Skuespiller-Xavn  for 
at  friste  en  retfærdig  Spots  Straf.     Og  — 

forresten  værer  yderst  maadeholdende  i  Eders  Iver, 
naar  nogen  enten  mundtUg  eller  skriftlig  tager  sig  for 
at  reducere,   maaske  ad  absurdum,  Eders 

kiærlige  Fader. 

XB.  idet  jeg  skrev  fem,  mente  jeg  sex  —  men  I 
ere  jo  syv. 

o 

Julie  Sødring:    Erindringer.     II.  ** 

I  Henhold  til  disse  Faders  Udtalelser  blev  alt  skrift- 
ligt, der  fandtes  efter  ham,  som  kunde  komme  ind 
under  Kategorien  « Forfatterskab » ,  og  som  ikke  alt 
havde  været  offentliggjort,  brændt.  Det  eneste,  man 
ikke  ansaa  sig  for  forpligtet  —  og  berettiget  —  til  at 
tilintetgøre,  var  det  lille  autobiografiske  Fragment, 
som  nu  findes  foran  i  Udgaven  af  hans  efterladte 
Skrifter.  Dels  var  disse  Optegnelser  af  særlig  Natur, 
gjorde  ikke  Fordring  paa  noget  i  Retning  af  « For- 
fatterskab»,  dels  var  de  med  Omhu  lagt  tilside  af 
Fader,  medens  man  vidste,  at  han  havde  brændt  en 
hel  Række  Optegnelser  fra  sit  senere  Liv. 

Faders  strænge  Dom  over  sig  selv  som  Forfatter 
er  ikke  bleven  godkendt  af  hans  Venner  i  Publikum. 
Naaede  han  end  ikke  her  den  Plads,  han  indtog  som 
scenisk  Kunstner:  een  Egenskab  var  dog  fælles  for 
Skuespilleren  og  Forfatteren  Christen  Nieman  Rosen- 
kilde,  og  det  var   Oi'iginalitet. 


VII. 

Sommeren  1859  havde  bragt  Teatret  en  ny  Chef. 
Efter  at  Hall  var  bleven  afløst  af  Monrad  som  Kultus- 
minister, havde  den  ny  Minister  afskediget  Hauch  og 
Christensen.  Alle  havde  nu  ventet  at  se  Høedt  i  Spidsen 
for  den  nationale  Scene,  men  det  var  kommet  anderledes. 
Under  1 7de  Juni  var  Gehejmekonferentsraad  von  Tillisch 
bleven  udnævnt  til  Chef  for  det  kgl.  Teater  og  Kapel, 
hvilken  Stilling  han  indtog  i  fem  Aar.  Med  denne  Sæson 
var  derhos  Fru  Heiberg  vendt  tilbage  til  Teatret  og  var 
den  5te  Oktober  genoptraadt  som  Lady  Teazle. 

Tillisch  stod  stedse  kold  og  bureaukratisk  overfor 
Teaterpersonalet,  hvorfor  han  heller  aldrig  lærte  det  at 
kende.  Hvad  mig  personlig  angaar,  da  følte  jeg  mig 
ganske  fremmed  overfor  ham,  og  vort  Forhold  blev 
ikke  bedre,  efter  at  følgende  var  foregaaet.  Min  pe- 
kuniære Stilling  ved  Teatret  var,  som  tidligere  berørt, 
selv  efter  hine  Tiders  langt  beskednere  Forhold,  meget 
ringe.  Jeg  holdt  ikke  af  at  trænge  mig  frem  og 
maatte  egentlig  altid  have  en  Impuls  udefra  for  over- 
hovedet at  gøre  mig  gældende.  Det  syntes  mig,  at 
jeg  efter  de  Udtalelser  om  Betydningen  for  Teatret  af 
min  kunstneriske  Virksomhed,  som  de  vekslende  Be- 
styrelser rigeligt  betænkte  mig  med,  ikke  selv  burde 
være  den,  der  drog  Konsekvenserne  af  disse  Udtalelser. 
Efter  Udløbet  af  Sæsonen  1861 — 62  kommer  Fru  Hei- 
berg en  Eftermiddag  hjem  til  mig,  begynder  at  tale 
om  ligegyldige  Ting,  men  spørger  mig  pludselig,  om 
jeg  ikke  har  faaet  Meddelelse  om,  at  jeg  er  rykket  op 
i  første  Feuklasse  A.  Hertil  svarer  jeg:  «Nej,  det  er 
ikke  saa  vel!»  Fru  Heiberg  siger  da,  at  hun  finder 
dette  højst  mærkeligt,  da  der  netop  har  fundet  en  Op- 
rykning Sted,  og  at  de  fleste  ved  Teatret  havde  ventet, 
at  jeg  vilde  være  bleven  indstillet.  Da  jeg  nogle  Dage 
efter  kom  over  paa  Teaterkontoret,  opfordrede  man 
mig  der  til  at  indgive  Andragende  om  en  forbedret 
Stilling  i  økonomisk  Henseende,  og  kort  derpaa  indgav 
jeg  ogsaa  et  saadant  Andragende,  hvori  jeg  foruden  at 
anholde  om  at  maatte  rykke  op  i  den  nævnte  Feu- 
klasse tillige  androg  om  højere  Lønning,  samt  om  at 
min  Anciennetet  maatte  beregnes  fra  min  Debut.  Ved 
Indgivelsen   af  dette  Andragende    begik   jeg   imidlertid 

en  formel  Fejl,   idet  jeg  indsendte  det  direkte  til  Mini- 
steriet i  Stedet  for  gennem  Teaterchefen. 

Følgende  Skrivelse  gjorde  mig  opmærksom  paa 
min  Fejl: 

Ministeriet 

for 

Kirke-  og  Underviisningsvæsenet. 

«I  en  til  Ministeriet  indgivet  Skrivelse,  dateret 
Ilte  Juli,  har  De  andraget  paa  at  erholde  Deres  An- 
ciennetet  beregnet  fra  Deres  Debut  i  1843,  ^^  anvises 
Plads  som  Feuberettiget  i  iste  Classe  A  og  at  tillægges 
en  forhøjet  Lønning. 

I  Anledning  heraf  skal  Ministeriet  tjenstligst  tilmelde 
Dem,  at,  saa  kjært  det  vilde  være  Ministeriet  at  for- 
handle med  en  saa  udmærket  Kunstnerinde  om  Betyd- 
ningen af  hendes  Talent  for  Scenen,  dets  Begrænds- 
ning  og  pecuniaire  Berettigelse,  saalidet  seer  Ministeriet 
sig  dog  i  Stand  hertil  efter  den  engang  vedtagne  For- 
retningsgang for  Sager,  som  angaae  Theaterpersonalets 
Stilling  og  Forhold. 

Man  skal  derfor  indskrænke  sig  til  den  Bemærk- 
ning, at  intet  Theatret  vedrørende  Spørgsmaal  vil  blive 
afgjort  under  Chefens  Fraværelse,  og  at  De  derfor  ej 
vil  savne  Lejlighed  til  gennem  Deres  nærmeste  Fore- 
satte at  indgive  de  Andragender,  hvortil  de  maatte 
finde  Dem  foranlediget. 

Kjøbenhavn,  d.   21de  Juli    1862. 

D.   G.  Monrad. 

Schwartzkopf. 
Til  kongelig  Skuespillerinde,   Madam  Sødring. 

Straks  efter  Modtagelsen  af  denne  Skrivelse  ind- 
leverede jeg  mit  Andragende  til  det  kgl.  Teater  med 
Anmodning  om,  at  det  maatte  blive  fremsendt  til  Kul- 
tusministeriet. Den  1 8de  August  modtog  jeg  direkte 
fra  Ministeriet  følgende  Skrivelse: 

Ministeriet 

for 

Kirke-  og  Underviisningsvæsenet. 

Efter  Indstilling  af  Theatrets  Feucomitee  af  3 1 .  Mai 
d.  A.'-'  har  Ministeriet  approberet,  at  der  for  Fremtiden 
tillægges  Dem  Feu  som  Feuberettiget  i   iste  Classe  A. 

Hvilket  herved  tjenstlig  meddeles  Dem  til  behagelig 
Underretning. 

Kjøbenhavn,  d.   18.  August   1862. 

D.   G.   Monrad.  / 

/       Schwartzkopf. 

Til 
kgl.   Skuespillerinde,   Md.   Sødring. 

Gehejmekonferentsraad  Tillisch  følte  sig  imidlertid 
ilde  berort  over,  at  jeg  ikke  havde  søgt  hans  Raad  i 
denne  Sag,  og  da  han  otte  Dage  senere  meddelte  mig 
Ministeriets  til  Chefen  for  det  kgl.  Teater  og  Kapel 
under  25  de  August  indløbne  Afslag  paa  de  tvende 
andre  Punkter  i  mit  Andragende  —  hvilket  Afslag 
motiveredes    ved   Pensionslovens   Bestemmelser   og  l'e- 


*  Hos  Overskou  (Theaterhistorien  VII,  Pag.  130)  findes  kun 
Jfr.  Juliette  Price  og  Schram  anførte  som  indstillede  af  Teater-Juryen 
til  Oprykning. 

atrets  økonomiske  Status  —  ledsagede  han  sin  officielle 
Meddelelse  med  følgende  Bemærkninger: 

Kjøbenhavn,  d.   26de  August   1862. 

Kiære  Madam  Sødring! 
Idet  jeg  i  Dag  sender  Dem  Ministeriets  Svar  paa 
det  af  Dem  indgivne  Andragende,  hvoraf  De  vil  erfare, 
at  man  ikke  har  kunnet  opfylde  Deres  Ønske,  forsaa- 
vidt  det  gik  ud  paa  en  fremrykket  Anciennetet  og 
Gagetillæg,  kan  jeg  ikke  undlade  at  ledsage  denne 
Meddelelse  med  nogle  Ord.  Jeg  har  allerede  forberedt 
Dem  paa  dette  Udfald  og  ifølge  det,  jeg  har  udviklet 
for  Dem,  tør  jeg  haabe,  at  De  vil  være  kommen  til 
den  Erkiendelse,  at  det  havde  været  bedre,  om  De 
ikke  havde  indgivet  dette  Andragende  og  derved  sparet 
Dem  selv  for  den  Ubehagelighed  at  faa  et  Afslag  og 
mig  for  den  ikke  mindre  Ubehagelighed  at  maatte 
meddele  Dem  Underretning  derom.  De  kan  nemlig 
ikke  være  uvidende  om,  hvor  meget  jeg  skatter  det 
sjeldne  Talent,  hvormed  De  er  begavet,  og  hvor  meget 
jeg  paaskjønner  den  Flid,  Iver  og  Beredvillighed,  De 
udviser  i  Tjenesten,  og  De  maa  derfor  ogsaa  være 
overbevist  om,  at  det  har  bedrøvet  mig  i  ikke  ringe 
Grad,  at  De  har  troet  at  have  Aarsag  til  at  være 
misfornøjet  med  Deres  Stilling.  Jeg  haaber  imidlertid, 
at  De  nu,  da  De  dog  har  opnaaet,  hvad  der  for- 
nemmelig laa  Dem  paa  Hjerte,  vil  betragte  Sagen  med 
andre  Øjne  og  ønsker  oprigtig,  at  Deres  nærværende 
Upasselighed  ret  snart  vil  tillade  Dem  igjen  at  begynde 
Deres    for    Theatret    saa    betydningsfulde    Virksomhed, 

og    derom    imødeseer  jeg   med    Længsel   Underretning 
fra  Dem. 

Med  sand  Agtelse 

Deres  venskabelige 

F.  TiUisch. 
Til 

Kongelig  Skuespillerinde,   Madam  Sodring. 

Om  end  ganske  vist  dette  Brev  i  dets  Begrundelse 
bar  Præg  af  en  vis  Irritation  hos  Tillisch  overfor  mig, 
og  for  saa  vidt  var  holdt  i  en  Tone,  som  var  mig  ny, 
anfægtedes  jeg  dog  ikke  synderlig  heraf  Derimod 
beredte  Geheimekonferentsraaden  mig  unægtelig  den 
allerstørste  Overraskelse  ved  sin  Optræden  overfor  mig 
i  et  andet  Anliggende  det  følgende  Aar.  Hermed  for- 
holdt det  sig  saaledes: 

Da  jeg  en  Formiddag  i  ]\Iaj  1863  sad  ved  Frokost- 
bordet kom  det  gamle  Teaterbud  Walsoe  og  meldte 
Forandring  til  om  Aftenen.  Der  var  i  Stedet  for  den 
oprindelige  Forestilling,  ved  hvilken  jeg  ikke  skulde 
medvirke,  blevet  ansat  to  St^^kker,  saavidt  jeg  husker 
en  Komedie  og  en  Vandeville,  i  hvilke  begge  jeg  havde 
store  Roller.  Jeg  har  selvfølgelig  aldrig  nogensinde 
gjort  Vanskeligheder  ved  at  spille  paa  «rød  Plakat »  og 
erklærede  mig  da  ogsaa  denne  Gang  redebon.  Umiddel- 
bart efter  at  Walsøe  var  gaaet,  og  medens  jeg  klædte 
mig  om  i  mit  Soveværelse,  paakom  der  mig  imidlertid 
—  formodentlig  fremkaldt  ved  den  Spænding,  hvori 
jeg  pludselig  var  blevet  sat  ved  [Meddelelsen  om.  den 
forandrede  Forestilling  —  et  Xer\'etilfælde,  hvoraf  jeg 
paa  den  Tid  og  i  mange  Aar  efter  af  og  til  led.  Dette 
Tilfælde   indfandt  sig  altid   uden  Varsel   og  bevirkede, 


—     120     — 

at  jeg  blev  ude  af  Stand  til  at  gaa.  Det  er  saaledes 
paakommet  mig  i  Selskab,  hvor  man  har  maattet  bære 
mig  ned  i  min  Vogn.  Jeg  sendte  da  øjeblikkelig  Bud 
til  Teatret  og  meldte  mig  syg.  Efter  det  Navn  for 
Pligtfølelse  jeg  gennem  mange  Aars  Virksomhed  havde 
erhvervet  mig  mellem  mine  Kammerater  og  hos  Te- 
atrets Embedsmænd,  ligesom  efter  det  Kendskab  Tillisch 
i  Løbet  af  fire  Sæsoner  havde  vundet  til  mig,  se  Ud- 
talelserne i  hans  nysanførte  Brev,  kunde  det  selvfølgelig 
ikke  et  Øjeblik  falde  mig  ind,  at  PaalideHgheden  af  en 
saadan  Sygemeldelse  fra  min  Side  i  mindste  Maade  kunde 
drages  i  Tvivl  af  min  Chef.  Jeg  maatte  derfor  ogsaa 
spørge  mig  selv,  om  jeg  drømte,  da  jeg  en  Timestid 
senere  ser  Teaterlægen  træde  ind  i  min  Stue.  «Men 
Doktor !»  udbryder  jeg.  «Hvad  vil  De?»  Lægen  svarede 
øjensynlig  forlegen:  «Ja,  Teaterchefen  har  anmodet  mig 
om  at  undersøge  Dem.»  Jeg  blev  selvfølgelig  aldeles 
opbragt:  «Det  maa  sandelig  være  drøjt  for  Dem, 
Doktor,  at  gaa  det  Ærinde.  De,  som  burde  kende 
mig  bedre.  For  øvrigt  har  jeg  min  Huslæge,  Dr.  Silfver- 
berg;  De  kan  henvende  Dem  til  ham.  Han  kender 
min  Svaghed !»  Dermed  gik  Teaterlægen.  Kort  efter 
kom  Dr.  Silfverberg,  som  straks  udfærdigede  en  Attest, 
der  blev  tilstillet  Teaterchefen. 

Det  anførte  Træk  er  betegnende  for  Tillisch.  Han 
kendte  kun  Skuespillerstanden  af  Omtale  og  gik  ud 
fra,  at  '' Teaterfolket »  bestaar  af  Individer,  hvis  Op- 
fattelse af  Ret  og  Moral  er  stik  modsat  den,  der  op- 
stilles som  Idealet  for  Samfundets  øvrige  Lag.  Han 
troede,  at  det  lod  sig  gøre  at  behandle  en  Kunstner- 
inde,   om  hvem  han,    hvor  han  forhørte  sig,  kun  vilde 

have  faaet  een  Besked  —  den  nemlig,  at  hun  med  sin 
gode  Vilje  aldrig  nogensinde  havde  forsømt  sin  Tjeneste- 
pligt —  at  behandle  hende  som  en  lunefuld  Primadonna. 
Men  Geheimekonferentsraad  Tillisch  blev  revet  ud  af 
sin  Vildfarelse.  Da  jeg  atter  havde  meldt  mig  til 
Tjeneste,  hvilket  paa  Grund  af  anden  tilstødende  Syg- 
dom først  skete  længe  efter,  var  min  første  Gang  til 
Teaterchefen.  Jeg  mindes  ikke  ordret,  hvad  jeg  sagde 
til  ham,  men  min  Protest  maa  have  været  ret  skarp, 
thi  i  sin  Utaalmodighed  gik  Tillisch  hen  ved  \'induet 
og  trommede  en  hel  Fanemarsch  mod  Ruden.  Jeg 
berørte  senere  i  en  Samtale  Sagen  for  Fru  Heiberg  og 
ytrede:  « Sligt  kunde  Heiberg  aldrig  have  gjort  sig 
skyldig  i!>  Fru  Heiberg  svarede  hertil:  «Hvor  kan 
De  sammenligne  en  Dem  ganske  fremmed  med  en 
Ven!»  Jeg  mente  nu  rigtignok,  at  Heiberg  overhovedet 
ikke  med  sin  fuldendte  Dannelse  og  Takt  vilde  have 
kunnet  byde  en  Dame  noget  saadant,  som  Tillisch  bod  mig. 
Skønt  jeg  saaledes,  efter  hvad  her  er  meddelt,  ikke 
føler  nogen  Sympati  for  Tillisch  som  Teaterchef,  sk\'lder 
jeg  dog  Retfærdigheden  at  indrømme,  at  der  i  den 
nyeste  Tid  er  fremkommet  en  Oplysning,  som  ganske 
vist  bekræfter,  hvad  jeg  har  sagt  om  Tillischs  forud- 
fattede Mening  om  Skuespillerne,  men  som  tillige  i 
betydelig  Grad  undskylder  og  forklarer  hans  hele  Frem- 
gangsmaade.  Jeg  tænker  paa  den  Oplysning,  som  Fru 
Heiberg  i  sine  Erindringers  fjerde  Del,  Side  138 — 42, 
bringer  om  de  Ytringer,  hendes  Misstemning  mod 
Skuespillerne  har  forledet  hende  til  at  fremkomme  med 
overfor  Monrad  —  Ytringer,  der  selvfølgelig  ikke  ere  for- 
blevne  Tillisch    ubekendte.     Hvad    skulde   Tillisch    tro 


1 22     

om  disse  Skuespillere,  naar  han  af  Samtaler  med  Monrad 
erfarede,  hvor  uskaansomt  en  af  deres  egne  dømte  dem. 
Og  det  var  i  Sandhed  undskyldeligt,  at  Tillisch,  der 
ikke  kendte  Fru  Heiberg,  oversaa,  hvilken  Følelse  der 
stod  bag  hendes  Udtalelser,  naar  selv  jeg,  der  til 
hendes  Død  stod  hende  nær,  først  gennem  hendes  Livs- 
erindringer er  bleven  bekendt  med,  hvilken  lidenskabelig 
Bitterhed  Stridighederne  under  Heiberg  havde  efterladt 
i  hendes  Hjerte.  Ganske  vist  har  jeg  ofte,  efterat  Fru 
Heiberg  og  jeg  begge  vare  blevne  ældre,  ført  Samtaler 
med  hende  om  Skuespillerstanden,  og  hun  har  da  ofte 
udtalt  sig  nedsættende  om  denne,  men  selv  i  slige 
Samtaler  bar  dog  hendes  Ytringer  —  maaske  med 
Undtagelse  af  en  eneste  Gang,  hvorom  senere  —  ikke 
Præg  af  den  Foragt,  som  farver  store  Partier  af  hendes 
Erindringer.  —  Hvad  forøvrigt  Monrads  Samtaler  med 
Fru  Heiberg  om  Skuespillerne  angaar,  har  han  maaske 
nok  set  skarpere,  end  Fru  Heiberg  har  anet,  men  en 
klog  Politiker,  der  ønsker  en  Sag  bragt  til  Afslutning, 
staar  sig  undertiden  ved  at  lade  nærsynet.  Jeg,  der 
kendte  Monrad  personlig,  kom  aldrig  til  at  tale  med 
ham  om  Tillisch,  hvad  vistnok  nærmest  havde  sin 
Grund  i,  at  jeg,  der,  efterhaanden  som  mine  Børn 
voksede  til,  trak  mig  tilbage  fra  Selskabslivet,  kun 
sjældent  eller  aldrig  traf  sammen  med  ham  i  den  Pe- 
riode, hvori  han  var  Minister. 


VIII. 

Om  kunstneriske  Begivenheder  ved  Teatret,   medens 
Tillisch  var  Chef,  skal  jeg  nu,   i  det  jeg  afslutter  mine 

Erindringer  fra  dette  Tidsafsnit,  gøre  nogle  Bemærk- 
ninger. Sæsonen  1859 — 60  frembød  to  Forestillinger 
af  særlig  Interesse.  Den  ene  var  « Macbeth »,  hvori 
Fru  Heiberg  for  første  og  eneste  Gang  udførte  Lady 
Macbeths  Rolle,  den  anden  var  fire-akts  Lystspillet 
« Skikkelige  Folk»   af  Th.  Barriere. 

Fru  Heibergs  Fremstilling  af  Lad}-  Macbeth  var 
overordentlig  interessant  og  yderst  gennemtænkt.  Dog 
forekom  det  mig,  at  hun  ikke  naaede  Mad.  Nielsens 
rystende  Naturlighed.  Fru  Heibergs  Fremstilling  virkede 
dog  stærkt,  og  da  jeg  Dagen  efter  talte  med  hende, 
kunde  jeg  paa  hendes  Spørgsmaal  om,  hvorledes  Ind- 
trykket havde  været,  med  Sandhed  sige,  at  vi  alle 
havde  været  grebne,  hvad  den  dybe  Stilhed  i  Huset 
under  hendes  Scener  noksom  vidnede  om.  Fru  Hei- 
berg sagde  hertil:  «Naa,  det  beroliger  mig.  Jeg  vidste 
egentlig  slet  ikke,  om  jeg  havde  gjort  nogen  Virkning, 
netop  fordi  Folk  var  saa  stille.  Den  komiske  Skue- 
spiller kan  sagtens.  Han  faar  straks  Svar  fra  Publi- 
kum, naar  noget  lykkes  for  ham!»  - —  Af  Fru  Hei- 
bergs tragiske  Roller  var  der  dog  en  anden,  hvori  jeg 
satte  hende  højere.  Det  var  Ragnhild  i  « Svend  Dy  rings 
Hus».  Hun  ejede  her  alt,  hvad  Rollen  kræver:  et 
interessant,  glimrende  Ydre,  Evnen  til  at  give  Uroen 
og  Længslen  et  betagende  Udtr}'k  og  til  at  sprede 
Romantikens  Glans  over  Skikkelsen. 

Barrieres  « Skikkelige  Folk »  frembød  Interesse  baade 
paa  Grund  af  St}^kkets  Værd  i  og  for  sig,  og  fordi  det 
for  det  danske  Publikum  introducerede  det  nyere  franske 
Lystspil.  Høedt  havde  sat  det  i  Scene  og  havde  skilt 
sig    ganske    fortræffeligt    derved.     Han  var   i  det  Hele 

taget  efter  mit  Skøn  den  første  Sceneinstruktør,  Teatret 
i  min  Tid  har  haft.  PHgtopfyldende  til  det  yderste, 
nøjagtig  og  besjælet  af  den  varmeste  Interesse  for  den 


Høedt. 
(Efter  Fotografi.) 


dramatiske  Kunst,  mødtes  han  med  de  samvittigheds- 
fuldeste af  Skuespillerne  i  Fordringen  om  aldrig  at  føre 
et  dramatisk  Arbejde  frem,    før  det  gik  saa  godt,    det 

var  muligt.  Han  var  derhos  som  Sceneinstruktor  ikke 
Spor  af  borneret,  men  rettede  sig  villigt  efter  enhvers 
kunstneriske  Individualitet,  naar  han  saa,  at  Helheden 
ikke  led  der\'ed.  Endelig  besad  Hoedt  de  for  en 
Sceneinstruktor  uundværlige  Egenskaber:  fj-sisk  Ud- 
holdenhed og  Taalmodighed.  Naar  vi  havde  afholdt 
et  Antal  Prover  paa  et  St\'kke,  skete  det  ofte,  at 
Scenen  blev  taget  fra  os  til  anden  Brug.  Saa  fort- 
satte vi  Indstuderingen  paa  Syngeskolen  —  som  oftest 
uden  Sufflør  —  indtil  Hoedt  erklærede,  at  nu  kunde 
Stykket  ansættes  til  Opforelse.  Hvad  særlig  Ind- 
studeringen af  « Skikkelige  Folk»  angaar,  da  holdt  \i 
et  Utal  af  Prøver  paa  dette  Sty^kke,  men  det  kom  jo 
ogsaa  til  at  gaa  med  en  Fart  og  Præcision,  som  var 
mønsterværdig.  Jeg  mindes,  at  Hoedt  paa  Prøverne 
ikke  kunde  faa  Tempoet  hastigt  nok.  Da  han  vedblev 
at  klappe  i  Hænderne  og  raabe:  Hurtigere  —  hur- 
tigere!»  nedlagde  jeg  Indsigelse  i  Tydelighedens  og 
Karakteriseringens  Xavn.  Skønt  Lystspillet,  hvori  sær- 
lig M.  Wiehe,  Phister,  Hultmann  og  den  talentfulde 
Jfr.  Julie  Smith*  glimrede,  i  Begyndelsen  mødte  noget 
Mishag  hos  en  Del  af  Publikum,  der  følte  sig  forarget 
over,  at  Teatret  havde  aabnet  sine  Døre  for  et  saa 
« realistisk »  Skuespil,  vandt  det  dog  efterhaanden  Terræn 
og  fyldte  Huset  Aften  efter  Aften. 

I  samme  Sæson  slog  et  andet  Arbejde  an  i  en  aldeles 
forbausende  Grad.  Det  var  De  Fattiges  Dyrehave  >  af 
Hertz.  Ingen  af  de  medvirkende  ha\-de  ventet,  at  denne 
lille  Vaudeville,  som  forekom  os  alle  yderst  tynd,  skulde 


*  Senere  Fru  Paetz. 


126    — 

vinde  Bifald,  og  saa  skete  det  mærkelige:  Folk  jublede 
over  Stykket,  og  «Dyrehaven»  blev  et  Kassestykke.  Min 
Broder  Adolph  og  jeg  spillede  her,  saavidt  jeg  mindes 
for  første  Gang,  Mand  og  Kone,  som  vi  siden  gjorde 
det  utallige  Gange  i  mange  forskellige  Stykker.  Adolph 
var  ypperlig  som  Kasketmager  Conradsen,  morsom  og 
elskværdig.  Paa  en  af  Prøverne  fik  jeg  et  Indfald. 
Det  var  efter  Frokostscenen.  Conradsen  staar  i  For- 
grunden og  taler  med  Sjøberg.  Da  gaar  jeg,  uden  at 
de  aner  det,  hen  bag  dem,  tager  Adolph  om  Halsen 
midt  under  en  af  hans  Replikker  og  giver  ham  et 
ordentligt  Kys,  idet  jeg  siger:  «Tak  for  Mad,  søde 
Fatter !»  Adolph  blev  noget  perpleks,  men  gik  straks 
ind  paa  Ideen,  og  Phister  morede  sig  saadan  over  den, 
at  han  forlangte  den  gentaget  om  Aftenen.  Det  blev 
den  ogsaa  - —  skønt  Hertz  ikke  holdt  af  Tilføjelser  — 
og  da  Indfaldet  vakte  megen  Munterhed,  blev  det  be- 
varet, saa  længe  jeg  var  ved  Teatret. 

I  den  følgende  Sæson  opførtes  atter  et  nyt  Arbejde 
af  Hertz  —  denne  Gang  et  større  og  betydeligere  — 
nemlig  Lystspillet  « Besøget  i  København«,  hvori  Adolph 
og  jeg  fremstillede  Ægteparret  Vinge.  Justitsraad  Vinge 
blev  i  Tidens  Løb  en  af  min  Broders  første  Roller. 
Den  gnavne,  halvforstyrrede,  ministerielle  Embedsmand, 
som  Hertz  her  har  skildret,  blev  i  Adolphs  Haand  til 
en  komisk  Karakter  af  udmærket  Rang.  Adolph  var 
for  mig  ypperlig  at  spille  sammen  med.  Paa  Prøverne 
kunde  han  nok  til  Tider  være  noget  vanskelig  paa 
Grund  af  sin  Nervøsitet.  Men  om  Aftenen  føjede  han 
sig  med  Humør  og  Hjerte  efter  mine  Indfald,  og  jeg 
følte  ofte,  hvor  det  morede  ham  at  samvirke  med  mig. 

Efter  at  jeg  i  de  nærmest  foregaaende  Aar  havde 
spillet  Magdelonerne  i  « Kilderejsen »  og  « Erasmus  Mon- 
tanus»  samt  Leonore  i  « Jacob  von  Tyboe»,  blev  der 
i  Sæsonen   1861 — 62  stillet  mig  to  nye  Opgaver  i  det 


Adolph  Rosenkilde  som  Justitsraad  Vinge 
i   »Besøget  i  Københavns. 

(Efter  Fotografi.) 


Holbergske  Repertoire,  af  hvilke  jeg  allerede  har  be- 
rørt den  ene:  Magdelone  i  «Den  honnette  Ambition ». 
Den  anden  var  Kandestobermadammen  i  «Den  poli- 
tiske Kandestøber ».  For  at  sige  det  straks  —  denne 
sidste  Karakter    laa    ikke    for    mine   Evner.      Jeg    folte 

allerede  ved  de  første  Opførelser,  at  jeg  manglede 
væsentlige  Betingelser  for  at  udføre  den,  som  den  burde 
udføres.  Ligesom  da  jeg  afgav  Nille  i  « Jeppe  paa 
Bjerget »,  var  det  dog  ogsaa  her  en  tilfældig  Begiven- 
hed, som  fik  Bægeret  til  at  løbe  over.  Da  jeg  nemlig 
en  Aften  havde  spillet  i  «Den  politiske  Kandestøber« 
og  sad  i  Vognen  inde  i  Teatrets  Port  for  at  køre  hjem, 
kom  en  af  Skuespillerinderne,  som  aldrig  havde  sagt 
mig  et  venligt  Ord  om  min  Udførelse  af  nogen  Rolle, 
hen  ved  Vognvinduet  og  sagde,  idet  hun  rakte  sin 
riaand  ind  til  mig:  « Hjertelig  Tak  for  i  Aften.  Det 
er  ypperhgt!»  Dette  gjorde  Udslaget,  og  jeg  bad  mig 
kort  efter  fritaget  for  Rollen.  —  Magdelone  i  «Den 
honnette  Ambition »  hørte  derimod  til  mine  kæreste 
Holbergske  Roller.  Holberg  har  her  skildret  den 
jævne,  naturlige  Borgerkone,  der  ivrigt  modsætter  sig 
sin  Mands  Rangsyge.  Han  har  bevist  Kvindekønnet 
den  Ære  at  lade  hende  repræsentere  den  sunde  For- 
nuft og  gjort  hende  til  Organ  for  sine  moraliserende 
Bemærkninger  samtidigt  med,  at  han  har  understreget 
hendes  Kvindelighed  og  ladet  hende  føje  sig  efter 
Mandens  pjaltede  Ønske  om,  at  hun  skal  tage  Skylden 
for  hans  Taabelighed  paa  sig.  Det  var  mig  en  stor 
Nydelse  at  sige  de  glimrende  Replikker.  Naar  jeg 
tænker  paa  Komedien,  dukke  de  alle  op  igen,  og 
skønt  jeg  ikke  har  læst  den  i  flere  Aar,  kan  jeg  dem 
dog  korrekt  udenad.  En  særlig  Glæde  havde  jeg  af 
følgende  Replik  i  iste  Akts,  3dje  Scene:  «Een,  som 
har  meriteret  en  Rang,  bær  den  med  Ære;  thi  han  er 
ret  ærværdig,  ikke  i  Henseende  til  den  blotte  Charak- 
tere,   men  i  Henseende  til  de  Meriter,   hvorved  han  har 

erhvervet  sig  den.>  Da  jeg  havde  spillet  denne  Mag- 
delone  første  Gang,  kom  Hoedt  op  til  mig  paa  Scenen 
og  sagde  til  mig  paa  sin  fint  forstaaende  Maade :  « Den 
Rolle  har  De  indstuderet  med  Kærlighed !»  Naar  jeg 
trods  alt  dette  var  Foranledningen  til,  at  Stykket  efter 
kun  faa  Opforeiser  blev  henlagt,  havde  det  hermed  sin 
egen  Sammenhæng.  Mantzius  spillede  Jeronimus.  Hvor 
fortræffelig  en  Skuespiller  han  end  var,  havde  han  en 
Fejl,  og  det  en  Fejl,  der,  hvor  Talen  er  om  Fremstil- 
lingen af  Holbergske  Karakterer,  er  særlig  utilgivelig. 
Han  var  ukorrekt.  Holbergs  ejendommelige  Sprog  ud- 
kræver den  fuldkomneste  Sikkerhed  i  Memoreringen. 
Glipper  den,  glipper  alt;  thi  her  lader  det  sig  ikke 
gøre  i  en  snæver  Vending  at  hjælpe  sig  med  sine  egne 
Udtryk.  Mantzius,  hvis  Fremstilling  af  Jeronimus  i 
«Den  honnette  Ambition »  var  ypperligt  anlagt,  mang- 
lede her,  som  saa  ofte,  Frihed  i  Udforeisen,  fordi  han 
maatte  knibe  sig  igennem  ved  Hjælp  af  Suffløren,  hvori 
han  havde  stor  Routine.  Det  var  gaaet  nogenlunde 
ved  den  første  Opførelse,  men  ved  den  anden  skete 
følgende.  Mantzius  og  jeg  staa  i  Kulissen  og  vente 
vort  Stikord.  Saa  ligesom  det  falder,  vender  han  sig 
imod  mig  og  siger  hurtigt:  :Det  er  sandt,  jeg  har 
ikke  faaet  læst  Rollen  igennem  i  Dag.  Stopper  jeg  op 
i  en  Replik,  fortsætter  De  nokI>;  Ved  disse  Ord  gik 
der  en  saadan  Skræk  igennem  mig,  at  jeg  var  ved  at 
besvime.  Jeg  spillede  med  Livet  i  Hænderne  og 
lovede  mig  selv,  at  det  indlod  jeg  mig  ikke  oftere 
paa.  Efter  Forestillingen  forlangte  jeg  mig  ubetinget 
sikkret  mod  en  Gentagelse.    Da  Direktionen  formodentlig 

Julie  Sødring:   Erindringer.    II.  -9 

ikke   magtede  at  tale  Mantzius  til  Rette,    blev  Stykket 
henlagt  —  men  mit  Hjerte  blødte! 

I  «En  Kurmethode»,  som  af  Hertz  var  skrevet  for 
Fru  Heiberg  og  Michael  Wiehe,  overtog  jeg  Mulatinden 
Marys  Rolle  paa  Fru  Heibergs  Anmodning.  Rollen  var 
ikke  stor,  men  voldte  mig  dog  hver  Gang,  jeg  spillede 
den,  megen  Ulejlighed,  da  jeg  skulde  farve  mit  Ansigt, 
min  Hals  og  mine  Hænder  brune,  hvilken  Proces  tog 
lang  Tid  baade  ved  Paalægningen  og  Aftagningen  af 
Farven.  Derimod  havde  jeg  ikke  vanskeligt  ved  at  opfatte 
Figuren,  idet  jeg  her  som  saa  ofte  ellers  i  min  Kunst 
havde  et  bestemt  Forbillede  fra  det  virkelige  Liv  at 
gaa  efter.  Medens  jeg  boede  paa  Kastelsvejen,  kom 
nemlig  en  dansk  Søofficer  hjem  fra  Vestindien  og 
flyttede  ud  i  vor  Nærhed,  medbringende  sine  to  Børn 
og  deres  Pige,  der  var  Mulatinde.  Denne  var  et  mage- 
løs godmodigt  Væsen,  der  elskede  de  to  Børn  over  al 
Beskrivelse.  Hun  havde  sin  Races  Forkærlighed  for 
kulørte  Stoffer  og  gjorde  derfor  tidt  et  mærkeligt  Ind- 
tryk ved  den  Farvepragt,  hvormed  hun  fremtraadte. 
Jeg  mødte  hende  saaledes  en  Dag,  da  hun  skulde  ind 
til  Byen  for  at  se  en  Ballon  gaa  op.  Hun  var  iført 
lyseblaa  Nederdel  med  3  Garneringer,  hvidt  Liv  og  et 
broget  Tørklæde  om  Hovedet.  Saaledes  turde  jeg 
ikke  klæde  Mary  paa.  Virkningen  fra  Scenen  vilde 
have  været  for  stærk.  Man  maa  i  det  Hele  altid  i 
Kunsten  afdæmpe  Forbillederne  fra  det  virkelige  Liv, 
ellers  tror  Folk,  at  Kunstneren  overdriver,  og  Virk- 
ningen gaar  tabt  —  men  jeg  skabte  forøvrigt  Mary  i 
min  Mulatindes  Lignelse  —  dæmpede  som  sagt  blot 
Farverne  lidt.     Og  saa  fik  jeg  megen  Glæde  af  Mary, 

ja,  jeg  fik  hende  saa  kær,  at  jeg  beholdt  hende  ogsaa 
efter  Fru  Heibergs  Afgang  fra  Teatret.  Xaa,  dette 
skyldtes  nu  ogsaa,  at  Fru  Heibergs  Efterfølgerske  som 
Fru  Thompson  —  Fru  Eckardt  —  baade  som  Kunst- 
nerinde og  Menneske  var  mig  meget  sympatetisk. 

Ogsaa  en  anden  Opgave  i  denne  Sæson  blev  mig 
overdraget,  fordi  Fru  Heiberg  ønskede  at  spille  sam- 
men med  mig.  Det  var  Teresa  i  «Tonietta»  —  tid- 
ligere fremstillet  af  Mad.  Xielsen.  Rollen  var  oprindelig 
tildelt  en  Debutantinde,  for  hvem  Mantzius  interes- 
serede sig.  En  Dag  kommer  jeg  ind  paa  mit  Paa- 
klædningsværelse  og  finder  den  paa  mit  Bord.  Umid- 
delbart efter  træffer  jeg  Mantzius  og  fortæller  ham 
det,  idet  jeg  tilføjer:  «Kan  De  forstaa  det?  Jeg 
troede,  at  Jfr.  Muller  skulde  udfore  Rollen !»  Mantzius 
saa  satirisk  paa  mig  og  sagde:  «Xaa,  saa  det  troede 
De!»  Jeg  forstod  da,  at  han  mistænkte  mig  for  at 
have  benyttet  min  Stilling  til  at  skaffe  mig  denne  Op- 
gave, og  det  viste  sig  ogsaa  ganske  rigtig,  at  det  for- 
taltes ved  Teatret,  at  saaledes  var  Sagen  gaaet  til. 
Senere  erfarede  jeg,  at  det  var  Fru  Heiberg,  der  havde 
udvirket,  at  Rollen  blev  mig  tildelt.  Om  selve  min 
Udførelse  af  Teresa  har  jeg  ikke  andet  at  sige  end,  at 
denne  Opgave  ikke  laa  ret  for  mine  Evner,  og  at  mit 
Spil  derfor  var  noget  mat. 

Af  nye  Arbejder,  der  fremkom  i  Sæsonen  1861 — 62, 
skal  jeg  endnu  kun  nævne  Froken  Clara  Andersens 
smukke  Lystspil  «Rosa  og  Rosita»,  der  gjorde  megen 
Lykke  og  i  mange  Aar  hørte  til  det  faste  Repertoire. 
—  Sæsonens  vigtigste  Begivenhed  var  dog  Nyrops 
glimrende    Debut    som    Masaniello    i    «Den    Stumme    i 

9* 

Portici».  Det  hele  Personale  saavel  som  Publikum  var 
grebet  af  Beundring  for  denne  mærkelige  Naturbegav- 
else, hvor  alt:  Stemmemidler,  dramatisk  Talent  og  ydre 
Midler   var  forenede. 

Jeg  glider  henover  de  to  følgende  Sæsoner,  der 
ikke  bragte  mig  nye  Opgaver.  Sæsonen  1863 — 64 
\'ar  den  sidste,  i  hvilken  Tillisch  var  Teatrets  Chef.  I 
Løbet  af  Sommeren  tog  han  sin  Afsked,  og  Etatsraad 
Kranold  blev  konstitueret  i  hans  Sted.  Samtidig  op- 
gav Høedt  Stillingen  som  Sceneinstruktør.  Denne 
Sæson  blev  ogsaa  Fru  Heibergs  og  Michael  Wiehes 
sidste.  Den  førstnævnte  trak  sig  tilbage  med  Sæsonens 
Udgang,  og  Wiehe  afgik  ved  Døden  i  Oktober  1864. 
Nogle  Aar  i  Forvejen  —  i  Juni  1861  —  havde  han 
kunnet  fejre  Femogtyveaarsdagen  for  sin  første  Op- 
træden som  Kosinsky  i  « Røverne ».  Dagen  gik  efter 
Wiehes  Ønske  ganske  stille  hen.  Men  Fru  Wiehe  har 
fortalt  mig,  at  da  Michael  om  Morgenen  kom  ud  i 
deres  lille  Have  —  de  tilbragte  Sommeren  i  Fredens- 
borg —  laa  der  i  Lysthuset  paa  Bordet  en  prægtig 
Rosenkrans.  Hvem  der  havde  sendt  ham  den,  fik  han 
aldrig  at  vide. 

Wiehes  Bortgang  føltes  af  os  alle  som  et  smerteligt 
Tab.  Det  var  i  Ordets  egentligste  Forstand  som  om 
et  Lys  var  slukket,  thi  ingen  blandt  os  var  afholdt 
som  dette  ejendommelige  Menneske  trods  hans  Til- 
bageholdenhed, der  kunde  slaa  over  i  Særhed.  Og 
denne  Yndest,  hvori  Wiehe  stod  hos  alle,  havde  først 
og  fremmest  sin  Grund  i,  at  den  store  Kunstner  tillige 
var  en  saa  udmærket  Kammerat. 

IX. 

Det  er  ikke  min  Hensigt  at  fordybe  mig  i  Min- 
derne fra  det  for  Danmark  saa  sorgelige  Aar  1864. 
Jeg  skal  blot  drage  nogle  enkelte  rent  personlige  Ind- 
tryk frem.  Jeg  mindes  saaledes  Troppernes  Afrejse. 
Vi  boede,  som  tidligere  berort,  ved  Vestervold  paa 
Hjornet  af  St.  Pederstræde,  og  hele  Dagen  igennem 
til  langt  ud  paa  Xatten  horte  vi  de  taktfaste  Trin, 
Officerernes  Kommandoraab  og  Vaabnenes  Klirren. 
Der  var  noget  trykket  over  Stemningen,  noget  tungt. 
Xaar  jeg  om  Aftenen  sad  i  min  Dagligstue,  Gardinerne 
var  trukne  for  og  Lampen  tændt,  og  jeg  forsogte  at 
læse,  bortlededes  min  Opmærksomhed  stadig  fra  Bogen 
ved  Soldaternes  Forbimarsch. 

Vi  sagde  Farvel  til  mange  kære  Venner,  der  drog 
afsted.  Imellem  disse  var  Premierlieutenant  Ernst  Bruhn, 
Son  af  General  Bruhn.  Jeg  har  tidligere  omtalt  denne 
Familie*,  som  fra  gammel  Tid  var  Venner  af  det 
Rosenkildeske  Hus.  Ernst  Bruhn  var  et  ualmindelig 
indtagende  Menneske,  talentfuld  —  han  havde  saaledes 
ikke  ringe  Evner  som  Billedhugger  —  og  let  til  at 
blive  begejstret.  Den  Formiddag  han  afmarscherede 
med  sine  Soldater,  kom  hans  Broder  Frederik  ilende 
op  til  os  og  raabte:  «Xu  kommer  de!»  Vi  for  alle 
til  Vinduerne  og  saa  Regimentet  drage  forbi.  Ernst 
Bruhn  gik  paa  Fortouget.  I  sin  venstre  Haand  holdt 
han  en  lille  Tobakspibe,  som  havde  hængt  paa  vort 
sidste  Juletræ   til   ham,    og   idet  han   vinkede  op  til  os 


*   Julie  Weber  Sødring:    Erindringer   fra    min  Barndom   og  Ung- 
dom, Side  72. 

med  Sabelen,  straalede  hans  Ansigt  af  Begejstring. 
Han  stolede  saa  trygt  paa  vor  Sag.  Saalænge  det  var 
os  muligt,  fulgte  vi  hans  høje,  smukke  Skikkelse  med 
Øjnene. 

Kort  Tid  efter  begyndte  Jobsposterne  at  indløbe. 
En  Dag  ringer  det  paa,  og  min  Svoger,  den  blinde 
Hans  Sødring,  træder  ind,  ligbleg  af  Bevægelse.  «Har 
Du  hørt  det?»  udbryder  han,  « Dannevirke  er  faldet !» 
Man  kan  ikke  tænke  sig  den  Bevægelse,  dette  Ulykkes- 
budskab forvoldte.  Alle  i  København  stolede  saa 
sikkert  paa,  at  Dannevirke  var  uindtageligt,  og  saa 
faldt  det  uden  et  Slag.  Pressen  angreb  Hærledelsen  i 
de  skarpeste  Udtryk,  og  i  den  første  Tid  var  der  kun 
saare  faa,  som  tænkte  paa,  hvilke  forfærdelige  Lidelser 
de  stakkels  Soldater  maatte  gennemgaa  midt  i  Vintrens 
Hjerte.  Af  et  Brev*,  som  jeg  under  Indtrykket  af 
min  dybe  Medfølelse  med  Soldaterne  og  min  Indignation 
over  Pressens  Angreb  skrev  til  Ernst  Bruhn,  hidsætter 
jeg  følgende: 

Den  1 6  Februar. 

Kjære  Ernst ! 
Jeg  føler  en  inderlig  Trang  til  at  skrive  Dem  til, 
jeg  har  længe  følt  den,  nu  kan  jeg  ikke  længer  mod- 
staa.  —  Gid  jeg  kunde  beskrive  Dem,  hvad  vi  føle  for 
vore  mageløse  Soldater  —  men  det  tror  jeg  ikke  staar 
i  noget  Menneskes  Magt.  Det  er  vist  og  sandt,  vi, 
med  vi  mener  jeg  Alle,   have  kun  een  Tanke  i  denne 


*  Jeg  skriver  ingenlunde  altid  Koncepter  til  Breve,  men  dette 
Brev  skrev  jeg  med  en  stærk  Hovedpine  og  blev  derfor  paa  Grund 
af  den  slette  Skrift  nødsaget  til  at  skrive  det  om.  Det  kasserede 
Brev  er  da  blevet  liggende  mellem  mine  Papirer. 

Tid,  Tanke  for  Eder,  /  trofaste,  modige,  taalmodige 
«yensery).  —  Jeg  har  bedet  til  vor  Gud  om  Styrke  og 
Taalmod  for  Eder,  jeg  har  bedet,  at  han  vil  holde  sin 
Haand  velsignende  over  Eder  og  vort  elskede,  dyrebare 
Fædreland.   — 

Jeg  var  hdt  oppe  hos  Deres  Fader  igaar  —  han 
var  som  altid  velsignet  god  og  kærlig. 

De  kan  tro,  her  er  Liv  og  \^arme  i  Kjobenhavn; 
synes  De  ikke,  det  er  et  sandt  Hexeri  med  alt  det 
Uldtoj,  som  i  saa  kort  en  Tid  myldrer  frem.  Da  det 
forste  Opraab  lod  i  Aviserne,  at  Jens  trængte  til  dit 
og  dat,  var  det  neppe  muligt  at  komme  frem  paa 
Gaderne,  saaledes  vare  Damerne  ude  om  Garn  og 
Strikkepinde.  To  Dage  efter  var  her  intet  Garn  i 
Byen.  Jeg  veed,  at  Fru  Hofman  Bang  skrev  til  Odense 
efter  Garn.  Jo,  De  kan  tro,  her  er  rigtignok  Stem- 
ning. Her  er  Deltagelse  og  Taknemmelighed ,  men 
hvor  skulde  det  ogsaa  være  anderledes.  Gid  man 
kunde  vise  Eder  alle,  hvor  glade,  hvor  taknemmelige 
vi  ere! 

Den  Uro,  her  blev  i  Byen  ved  Efterretningen  om 
Dannevirkes  Rømning,  var  jo  meget  beklagelig,  men 
Gud  være  lovet,  den  blev  ikke  til  noget  videre.  De 
kan  tro,  vi  har  grædt  over  alt,  hvad  vore  kjære  Brodre 
have  lidt  og  gjennemgaaet,  og  vi  har  trolig  deelt  en- 
hver Glæde,  enhver  Sorg.  Vi  ere  ikke  lidt  stolte  af 
Eder,  I  heltemodige  ]\Iennesker!  Gud  velsigne  Eder 
for  alt,  hvad  I  taaler  og  lider. 

Mange  kiærlige  Hilsener  har  jeg  til  Dem  fra  Sodring 
og  Børnene.    Rose,  Johanne  og  jeg  have  strikket  nogle 

Muffediser,    som  jeg   vil   bede  Dem   om  at  hjælpe   paa 
nogle  af  vore  Helte. 

Vil  De  bringe  enhver  Soldat  de  kjøbenhavnske 
Qvinders  dybe  og  kiærlige  Hilsen;  sig  dem,  at  vi  ere 
stolte  af  dem,  stolte  af  at  kalde  os  Jejise^'ues  Søstre. 
De  kan  tro,  kjære  Ven,  at  det  er  ikke  let  for  mig  i 
denne  bevægede  Tid  at  spille.  Man  staar  og  siger 
Replikker  i  Kjøbenhavn,  medens  man  egentlig  er  paa 
Als,  undertiden  paa  Forpost  i  et  grueligt  Sneveir. 
Forleden  Aften,  da  jeg  spillede,  opdagede  jeg  pludselig 
en  Soldat.  Han  stod  i  Parquettet;  see  den  Aften  var 
det  nok  værd  at  spille.   — 

Og  nu  lev  vel,  min  kjække  Ven.  Gud  være  med 
Eder. 

Deres  hengivne  Veninde 

Julie  Sødring. 

Og  saa  gik  Krigen  da  sin  sørgelige  Gang.  Vi  saa 
aldrig  vor  kære  Ernst  Bruhn  igen.  Han  faldt  paa 
Dybbøl! 

X. 

Etatsraad  Kranold  efterfulgte  Tillisch  som  Chef  for 
det  kongelige  Teater.  Uviljen  mod  alt,  som  blot  havde 
den  mindste  Berøring  med  Tyskland,  gjorde,  at  han, 
der  var  af  holstensk  Familje,  blev  yderst  slet  modtaget 
af  Pressen.  Det  lykkedes  ham  imidlertid  i  de  to 
Sæsoner,  han  var  Teatrets  Chef,  at  godtgøre,  at  han 
sad  inde  med  endogsaa  ualmindelige  Betingelser  for  at 
kunne  udvikle  sig  til  en  dygtig  Teaterchef.  Kranold 
var    ikke    blot    en    forretningskyndig    Mand,    men    han 

besad  tillige  Smag  og  Dannelse.  Derhos  forstod  han 
at  omgaas  Kunstnerne  paa  en  beleven  og  human  Maade, 
saa  han  gjorde  sig  almindelig  afholdt  af  Personalet. 
Selvfølgelig  undgik  Kranold,  der  som  ganske  fremmed 
kom  ind  i  alle  disse  nye  Forhold,  ikke  at  begaa  Fejl. 
Men  han  besad  den  heldige  Egenskab  at  kunne  drage 
Lærdom  af  sine  Fejlgreb.  I  det  daglige  Liv  var 
Kranold  rolig  og  iagttagende.  Han  horte  opmærksomt 
efter,  naar  man  udviklede  sine  Anskuelser  om  en  eller 
anden  Sag  for  ham  og  gjorde  stedse  Indtryk  af  at  be- 
stræbe sig  for  at  dømme  retfærdigt.  Han  var  i  Virke- 
ligheden i  Besiddelse  af  ikke  ringe  Overlegenhed. 

Af  nye  Opgaver  for  mig  under  Kranolds  Direktorat 
var  der  to,  som  jeg  mindes  med  særlig  Glæde.  Den 
ene  af  disse  Opgaver  var  Tante  Gjertrud  i  Hertz'  en 
Akts  Lystspil  «Portraitet».  Det  morede  mig  i  høj 
Grad  at  fremstille  denne  overgivne  gamle  Pige,  og  Folk 
lo  hjerteligt  over  de  friske  Replikker  I  —  I  fuldkommen 
Modsætning  til  denne  Karakter  stod  den  anden  ny 
Rolle,  som  blev  mig  overdraget.  Det  var  Madame 
Dupuis  i  Octave  Feuillets  ejendommelige  og  yndefulde 
lille  Skuespil  «Le  village».  «I  Landsbyen »,  som  Stykket 
kaldtes  her,  opførtes  første  Gang  den  14.  Februar  1866. 
Dets  Indhold  er  følgende.  To  gamle  Folk,  en  forhen- 
værende Notar,  Georges  Dupuis,  og  hans  Hustru  leve 
i  Stilhed  og  Fred  i  deres  gammeldags  Hjem.  Da 
bryder  Verden  ind  til  dem  i  Skikkelse  af  Notarens 
Ungdomsven  Thomas  Rouviére.  Ved  sine  Fortællinger 
om  Livet  derude  bringer  «Tom»  den  gamle  Notar  til 
at  længes  efter  Afvekslingerne  i  dette  Liv  og  til  at  se 
med  Misfornøjelse  paa  det  Hjems  rolige  Fred,  som  han 

for  har  været  saa  lykkelig  ved.  Rouviére  opfordrer 
ham  til  at  rejse  bort  med  sig  i  et  Aar  eller  to,  og  den 
gamle  Notar  lader  sig  tilsidst  overtale.  Vennen  skal 
da  forberede  Madame  Dupuis  paa,  hvad  der  forestaar. 
I  den  paafølgende  Samtale  mellem  disse  to  rører  den 
gamle  Kone  imidlertid  den  barske  Rouviére  ved  den 
Kærlighed,  hun  røber  overfor  Manden  og  ved  den 
Hjertets  Finhed,  der  præger  hendes  Ord.  Han  opdager 
pludselig,  at  Madame  Dupuis  er  et  langt  betydeligere 
Menneske,  end  han  har  tænkt  sig.  Han  gør  da,  hvad 
der  staar  i  hans  Magt  for  at  raade  Bod  paa  den  Ulykke, 
han  har  afstedkommet,  og  Stykket  ender  med,  at  ikke 
blot  Dupuis  bliver,  men  at  ogsaa  Rouviére  slaar  sig 
ned  i  den  lille  Rede.  Dupuis  spilledes  af  min  Broder, 
Rouviére  af  Mantzius.  Begge  var  fortræffelige.  Vi 
havde  i  det  Hele  indstuderet  Stykket  med  stor  Omhu. 
Min  Opgave  var  jeg  gaaet  til  med  Kærlighed  og  Inter- 
esse, og  Minder  om  min  egen  elskelige  Moder  dukkede 
op,  medens  jeg  indstuderede  Madame  Dupuis  Rolle. 
Vi  fik  da  ogsaa  stor  Glæde  af  vor  Fremstilling  af 
«I  Landsbyen)).  Der  var  dødsstille  paa  Tilskuerpladsen 
under  mine  Scener,  og  Folk  var  bevægede.  Da 
Tæppet  var  faldet  den  første  Aften,  kom  Operasanger 
Ferslew  hen  til  mig  og  sagde:  «Til  Lykke,  Elskerinde!)) 
Man  vil  forstaa,  at  denne  Udtalelse  var  af  største 
Interesse  for  mig. 

Endnu  en  ny  Kvindeskikkelse  førte  jeg  frem  for 
Publikum  i  disse  Aar.  Det  var  Jomfru  Hagenau  i 
H.  C.  Andersens  romantiske  Lystspil:  «Da  Spanierne 
var  her!)).  Om  min  Samvirken  med  Andersen  under 
Indstuderingen   af  dette   Arbejde   skal  jeg   nu    fortælle. 

Naar  et  Stykke  er  antaget  til  Opførelse  og  dets  Ind- 
studering forestaar,  holdes  der  « Oplæsning«  paa  det. 
Ved  denne  er  det  Skik  og  Brug,  at  Skuespillerne  selv 
oplæse  de  dem  tildelte  Roller,  hvorved  Karakteren 
straks  gives  i  de  store  Træk.  Andersen  ønskede  imid- 
lertid denne  Gang  selv  at  foredrage  sit  Lystspil.  Vi 
samledes  da  i  Foyeren.  Andersen  placerede  sig  i  en 
Lænestol  ved  Siden  af  et  lille  Bord,  hvorpaa  var  an- 
bragt et  Glas  Sukkervand,  og  rundt  i  en  Kreds  sad  de 
Skuespillere,  der  skulde  optræde  i  St>'kket.  Tilbage- 
lænet i  Sophaen  sad  Teaterchefen,  og  ligeoverfor  ham 
havde  jeg  min  Plads.  St}'kket  gjorde  et  grumme  t}'ndt 
Indtryk,  saameget  mere  som  Andersen  ikke  læste  det 
godt  op.  Kranold  holdt  Øje  med  mig  hele  Tiden,  og 
da  Oplæsningen  var  forbi,  blev  der  en  trj^kkende 
Taushed.  De  tilstedeværende  hilste  paa  Digteren  og 
fjernede  sig  en  for  en.  ^Andersen,  der  havde  rejst  sig, 
ordnede  nervøst  sine  Papirer  og  drak  af  Sukkervandet. 
Tilsidst  var  han  og  jeg  ene  tilbage.  Da  Andersen  saa 
gik  ud  i  Gangen  for  at  tage  sin  Frakke,  syntes  jeg 
det  var  Synd  for  ham  og  gik  hen  til  ham.  «Men 
Andersen !»  sagde  jeg.  « Hvorfor  gjorde  De  det?» 
Han  saa  ynkeligt  paa  mig,  fægtende  med  de  lange 
Arme  for  at  faa  Frakken  paa.  « Hvorfor  læste  De  dog 
Stykket  selv  opr»  —  «Tror  De  ikke  Personalet  syntes 
om  det?»  —  «Nej,  det  tog  sig  ikke  ud!»  —  «Men  Herre- 
gud, jeg  læser  jo  dog  saa  udmærket  op,  det  siger  alle!» 
Jeg  blev  lidt  ærgerlig:  «Ja,  kære  Andersen,  ude  i 
Selskab,  naar  Folk  sidder  og  keder  sig  —  og  Deres 
Eventyr,  men  det  vil  De  dog  ikke  sammenligne  med 
en  Oplæsning  her!     Men  nu  skal  De  ikke  være  urolig. 

Vil  vi  alle  gøre,  hvad  der  staar  i  vor  Magt,  for  at  De 
kan  faa  Fornøjelse  af  Deres  Arbejde !»  —  « Synes  De  da 
ikke,  at  Deres  Rolle,  Jomfru  Hagenau,  er  morsom  r»  — 
«Nej,  Andersen,  morsom  er  hun  ikke,  men  hun  kan 
maaske  blive  en  hyggelig  Pige  og  komme  til  at  gøre 
et  rart  Indtryk.  Kom  nu  hjem  til  mig  en  Dag  og  lad 
os  tale  om  Sagen  !>;  Saa  kom  Andersen  hjem  til  mig, 
jeg  fik  indlagt  nogle  Replikker  i  min  Rolle,  og  han 
rettede  sig  i  det  Hele  med  stor  Elskværdighed  efter 
mine  Ønsker.  Efter  den  første  Opførelse  sendte  han 
mig  Stykket  sirligt  indbundet  i  et  blaat  Bind.  Paa 
det  første  Blad  havde  han  skrevet  følgende: 

Fru  Sødring 

født  Rosenkilde. 

De  kommer  som  Digtningens  gode  Aand, 
Og  lægger  paa  den  Velsignelsens  Haand, 
De  virker  med  Hjertet  og  med  Humeuret; 
Lunet  straaler  i  Skjønheds  Sløret. 

H.  C.  Andersen. 

En  Dag  da  Fru  Heiberg  besøgte  mig,  bemærkede 
hun  den  lille  blaa  Bog  paa  mit  Bord,  aabnede  den 
og  læste  Verset.  « Skønheds- Sløret !»  gentog  hun, 
«naa,   det  er  for  Rimets  Skyld !» 

Lige  til  H.  C.  Andersens  Død  stod  jeg  i  det  ven- 
ligste Forhold  til  ham,  og  det,  skønt  jeg  aldrig  smigrede 
for  ham.  Han  vidste,  at  jeg  elskede  hans  Eventyr. 
Derfor  sendte  han  mig  regelmæssigt  de  smaa  gule 
Hefter,  naar  de  udkom,  og  skrev  foran  paa  Titelbladet 
de   nydeligste  Hilsener   til   mig.    Hilsener,    der   lyste   af 

hans  Hjertensgodhed.  Jeg  besøgte  ham  ofte.  Han 
blev  altid  rorende  glad  ved  at  se  mig.  En  Dag  i  hans 
sidste  Aar  gik  jeg  op  til  ham  efter  en  Prøve,  men  traf 
ham  ikke  hjemme.  Han  var  kort  ud,  blev  der  sagt. 
Da  jeg  kom  ned  paa  Gaden,  vendte  Vognen  netop  til- 
bage. Da  Andersen  saa  mig,  lænede  han  sig  helt  ud 
af  Vognvinduet,  og  idet  han  \-iklede  sig  ud  af  et  uhyre 
langt  Halstørklæde,  sagde  han  inderligt:  «Aa,  jeg  har 
længtes  saadan  efter  Dem !  >;  Jeg  maatte  love  ham  at 
komme  ret  snart  igen.  —  En  anden  Gang  var  en  af 
de  unge  Piger  ved  Balletten  fulgt  med  mig  op  til 
ham.  Da  vi  kom  ind  i  hans  Stue,  traf  vi  ham 
helt  sammensunken  i  en  stor  Lænestol  med  de  lange 
Ben  over  Kors.  Glad  over  at  se  os  vilde  han  springe 
hurtigt  op,  men  kunde  ikke  faa  Benene  fra  hinanden  i 
en  Fart,  og  stønnende  faldt  han  tilbage  i  Stolen.  Det 
saa  ubeskrivelig  komisk  ud,  men  Andersen  fandt  det 
ikke  morsomt.  Han  troede,  at  han  var  blevet  lam  og 
følte  sig  først  beroliget,  da  han  var  kommet  op  og 
havde  mærket,  at  hans  Ben  intet  fejlede.  —  x-\ndersen 
havde  i  sine  sidste  Aar  et  stort  Arbejde  for,  som  han 
bad  mig  give  Bidrag  til.  Han  arbejdede  nemlig  paa 
en  Kakkelovnsskærm,  der  skulde  fremtræde  som  en 
hel  Billedverden.  Fra  alle  mulige  Kanter  samlede  han 
Billeder,  og  med  sin  Digterfantasi  ordnede  han  dem  og 
klistrede  dem  paa  Skærmen,  der  kom  til  at  se  ganske 
eventyrlig  ud.  Jeg  lovede  Andersen  to  Fotografier  af 
mig  og  sendte  et  af  mine  Børn  op  til  ham  med  Bille- 
derne. Mit  lille  Sendebud  kom  hjem  straalende  af 
Fornøjelse.  Det  var  tilfældigvis  Digterens  Fødselsdag, 
hvad  jeg   ikke  havde  tænkt  paa,    og  skont  det  jo  nok 

havde  varet  noget  længe,  inden  Drengen  var  kommet 
ind  til  Andersen,  fordi  Frisøren  var  hos  ham  for  at 
krølle  ham,  saa  havde  det  dog  rigeligt  betalt  sig  at 
vente,  thi  den  gode,  gamle  Digter  havde  været  saa 
rar  og  trakteret  med  Vin  og  Kage.  En  Ting  havde 
dog  Andersen  været  misfornøjet  med,  og  det  var,  at 
alle  Skibene  i  Havnen  den  Dag  flagede  paa  halv  Stang. 
Han  betragtede  dette  som  et  ulykkeligt  Varsel,  og  det 
trøstede  ham  slet  ikke  at  høre,  at  Grunden  til  denne 
Flagning  var  at  søge  i  Dagens  religiøse  Betydning. 
Det  var  nemlig  Langfredag.  For  Fotografierne  takkede 
han  og  sendte  mig  til  Gengæld  et  af  sine  smukke  Ud- 
klip i  Papir.  Det  forestillede  en  Pjerrot  baaren  af  en 
Svane,   d:   Komiken  baaren  af  Skønheden. 

En  af  de  sidste  Hilsener,  jeg  modtog  fra  Andersen 
var  følgende.  Syg  og  nervøs  var  han  en  Aften  gaaet 
i  Teatret  for  at  søge  Adspredelse.  Jeg  spillede  den 
Aften  en  af  mine  stærkt  komiske  Roller,  jeg  husker 
nu  ikke  længer  hvilken.  Jeg  var  ualmindelig  oplagt, 
og  der  var  stor  Jubel  paa  Tilskuerpladsen.  Andersen 
forlod  imidlertid  Teatret,  før  Forestillingen  var  endt. 
Dagen  efter  sagde  han  til  en  fælles  Bekendt:  «Jeg  var 
ikke  stærk  nok  til  at  taale  hende  i  Gaar  Aftes.  Hun 
var  saa  livlig !»  — 

I  Vinteren  1864 — 65  opholdt  Bjørnstjerne  Bjørnson 
sig  hernede  i  København.  Jeg  gjorde  som  tidligere 
berørt  hans  Bekendtskab  hos  min  Svoger  Hans  Sød- 
ring*.    Bjørnsons  eminente  Digterbegavelse,  hans  per- 


*   Julie  Weber    Sødring:    Erindringer   fra    min  Barndom  og  Ung- 
dom, Side   199. 

sonlige  Friskhed  og  Djærvhed  indtog  mig  straks.  Jeg 
folte,  at  jeg  her  stod  overfor  noget  nyt  og  oprindeUgt. 
Bjørnson  besøgte  mig  senere  i  mit  Hjem,  og  jeg  havde 
stort  Udbytte  og  megen  Fornøjelse  af  at  tale  med  ham. 
Hans  Skuespil:  «De  Xygifte»  blev  opført  paa  Teatret 
i  December  1865.  Fru  Heiberg  havde  sat  det  i  Scene 
med  betydelig  Dygtighed,  og  Skuespillet,  der  blev 
smukt  udført,  gjorde  ikke  lidt  Lykke. 

Efterat  Bjørnson  var  bleven  Direktør  for  Kristiania 
Teater,  skrev  han  til  mig  og  opfordrede  mig  til  at  give 
Gæsteroller  paa  den  norske  Hovedstadsscene.  Af  Brevet, 
der  var  holdt  i  en  hjertelig  og  spøgefuld  Tone,  hid- 
sætter jeg  følgende: 

17de  Februar   1865. 

Kjære  Fru  Sodring: 

De  husker  mig  ganske  vist.  hvor  højt  jeg  elskede 
Dem  (sammen  med  min  Hustru,  Gud  bevar's),  hvor- 
mange  Smigrerier  jeg  har  sagt  Dem,  og  hvor  elskværdig 
jeg  bestræbte  mig  for  at  være  mod  Dem,  skjønt  det 
maaske  ikke  lykkedes  i  den  Grad,  som  min  Hengivenhed 
havde  Trang  til.  Dette  maa  De  altsammen  forsøge  paa 
at  huske  for  ret  at  kunne  begribe  Omfanget  af  den 
Bøn,  jeg  har  til  Dem,  nemlig  at  komme  op  og  spille 
for  os,  bo  hos  min  Hustru  og  mig,  more  Dem  og  os 
og  være  Fru  Sodring  om  Dagen  og  Magdelone  om 
Aftenen !  De  har  vist  ikke,  siden  De  kom  til  Theatret. 
havt  Permission,  uden  hvergang  det  blev  altfor  nød- 
vendigt —  søg  den  nu  engang,  det  slet  ikke  er  nød- 
vendigt, men  bare  morsomt  og  forbundet  med  at  tjene 
Penge. 

Har  De  gjort  det  samme  uimodstaaelige  Indtryk 
paa  Chefen  som  paa  mig,  hvorom  jeg  naturUgvis  ikke 
tvivler,  maa  De  have  let  for  at  faa  blive  fri,  om  ikke 
mere  end  tre  Uger  i  Mai  og  da  komme  op  og  spille! 
De  skal  faa  god  Betaling  f.  Eks.  loo  Rd.  (50  Spd.) 
for  hver  Aften,  —  er  det  Dem  ikke  nok,  saa  vil  jeg 
ikke,  at  « disse  lumpne  Penge »  skulle  staa  ivejen,  men 
Mere  faar  rigtignok  ikke  gjerne  den  største  Kunstner. 
De  maatte  da  opgive  mig,  hvilke  Stykker  De  ønskede 
at  optræde  i  og  snarest  muligt. 

I  Slutningen  af  Mai  eller  Begyndelsen  af  Juni  have 
vi  Pricerne  her,  hvis  Alt  gaar  som  det  skal.  De  maatte 
jo  ikke  komme  samtidigt.  At  komme  efter  dem  er 
farligt,  saasom  det  da  er  bleven  meget  varmt  i  vor 
forfærdelige  Sommerhede,  men  Brødrene  Wiehe  og 
Phister  spille  dog  her  endnu  for  fuldt  Hus  den  27de  Juni. 

Min  Hustru  hilser  Dem  mangfoldig.  Ganske  vist 
er  hun  noget  skinsyg  paa  Dem,  men  ikke  værre  end 
at  hun  vil  sætte  en  Ære  og  Glæde  i  at  faa  Dem  til 
at  bo  hos  hende  under  en  saadan  Sejour  hos  os. 

Jeg  beder  Dem  meget  hilse  Deres  ærede  Ægtefælle; 
hans  norske  Gemyt  maa  skyde  til,  saa  De  kommer. 
Endvidere  maa  De  hilse  Deres  Svoger  og  Svigerinde 
mangfoldig  og  sige,  at  vi  har  det  rigtig  godt. 

Med  de  varmeste  Kom,  kom,  kom,  kom,  og  de 
mest  rygende  Hilsener  fra  Karoline  og  mig  er  jeg 
Deres  hengivne,  ærbødige 

Bjørnstjerne  Bjørnson. 

Skønt  Bjørnsons  venlige  og  ærefulde  Tilbud  unæg- 
telig havde   ikke  saa  lidt  tillokkende  for   mig,    maatte 

jeg  dog  afslaa  det,  og  hertil  var  Grunden  forst  og 
fremmest  den,  at  jeg  aldrig  har  kunnet  tænke  mig  at 
optræde  paa  en  fremmed  Scene  for  et  fremmed  Publi- 
kum, selv  for  et  saa  beslægtet  som  det  norske.  Men 
ogsaa  Tanken  om  at  skulle  forlade  Hjem,  Mand  og 
Børn  gjorde  mig  det  umuligt  at  følge  den  udmærkede 
norske  Digters  Opfordring.  Der  blev  saaledes  intet  af 
Gæstespillet.  Senere  i  Livet  fjernedes  jeg  fra  Bjørnson, 
men  jeg  bevarer  altid  et  kært  Minde  om  vort  Samvær 
under  hans  Ophold  i  København  i   1864 — 65. 


XI. 

I  Efteraaret  1866  ansøgte  jeg  om  Tilladelse  til  at 
foretage  en  Rejse  i  Udlandet  og  opnaaede  den  ogsaa. 
Tillige  modtog  jeg  et  Stipendium  paa  300  Rdlr.  til 
Rejsen.  Min  Mand  holdt  imidlertid  paa,  at  jeg  skulde 
være  hans  Gæst.  « Stipendiet  kan  Du  bruge  til  Lom- 
mepenge»,  sagde  han.  Heller  ikke  ønskede  han,  at 
jeg  skulde  gøre  Anstrengelser  for  at  opnaa  Friplads 
i  de  fremmede  Teatre,  vi  maatte  besøge,  og  heri  føjede 
jeg  mig  gerne  efter  ham.  Det  er  saa  dejligt  at  have 
sin  Frihed.  Sødring  og  jeg  begav  os  da  ud  i  den  vide 
Verden.  Det  var  første  Gang,  vi  skulde  rejse  sammen, 
og  uagtet  jeg  var  meget  øm  om  Hjertet  ved  at  skilles 
fra  Børnene,  glædede  jeg  mig  dog  i  høj  Grad  til  at 
stifte  Bekendtskab  med  al  det  nye  og  ejendommelige, 
der  laa  dér  syd  for  Grænsen.  Sødring  var  jublende 
glad.  Han  var  i  høj  Grad  et  Stemningsmenneske 
og  paa  Grund  af  sin  store  Kærlighed  til  Kunst,  sin 
Belæsthed    og   sin    Interesse    for  Xatur   og  Folkeliv  en 

Julie  Sødring:   Erindringer.     II.  ^^ 

aldeles  udmærket  Rejsefælle.  Saa  optagne  af  vor 
Spænding  og  Forventningsfuldhed  var  vi,  da  vi  tog 
Afsked  fra  Hjemmet  ved  Vestervold,  at  vi  glemte  — 
Rejsepengene.  Forst  da  vi  sad  i  Kupeen  paa  Bane- 
gaarden,  opdagede  min  Mand  til  sin  Forskrækkelse, 
at  han  ikke  havde  sin  Brevtaske.  I  samme  Øjeblik 
kom  imidlertid  min  ældste  Dreng  løbende  ind  paa 
Perronen  med  den  savnede  Genstand,  der  lige  efter 
vor  Bortkørsel  var  bleven  fundet  paa  Sødrings  Skrive- 
bord. 

Rejsens  første  Maal  var  Paris.  Vi  kom  til  Verdens- 
staden paa  et  saare  gunstigt  Tidspunkt.  Keiser  Na- 
poleons Magt  stod  paa  sit  Højdepunkt,  og  Paris  gjorde, 
Dag  efter  Dag,  Aften  efter  Aften,  Nat  efter  Nat,  Ind- 
tryk af  at  befinde  sig  i  en  Festrus.  At  jeg,  der  aldrig 
før  havde  været  uden  for  mit  Lands  Grænser,  var  be- 
taget af  alt  det  nye  og  pragtfulde,  jeg  saa,  falder  af 
sig  selv. 

Min  Mand  og  jeg  havde  en  kyndig  og  elskværdig 
Fører  i  Købmand  Julius  Goldschmidt  fra  København. 
Han  var  utrættelig  i  at  vejlede  os  og  føre  os  omkring 
i  den  mægtige  By.  Vi  havde  for  øvrigt  bestemt 
os  for  at  holde  os  borte  fra  den  skandinaviske 
Koloni  af  den  naturlige  Grund,  at  man  paa  en  kortere 
Rejse  har  mest  Udbytte  af  at  slutte  sig  til  de  frem- 
mede. Dette  forhindrede  os  dog  ikke  fra  at  træffe 
sammen  med  flere  elskværdige  danske.  I  første  Række 
mindes  jeg  her  Hr.  Harald  Hoskiær.  der  paa  sin  fine 
og  gæstfri  Maade  viste  os  overordentlig  Opmærksom- 
hed. Blandt  andet  overraskede  han  mig  en  Dag  med 
i    en    Restaurant    paa    Boulevarden    at    servere    os    en 

Middag,  som  var  fuldstændig  sammensat  paa  dansk 
Vis,  noget  der  havde  kostet  ham  utrohg  Vanskehghed 
at  faa  sat  igennem  her  midt  i  Hjertet  af  Paris.  —  En 
anden  Landsmand,  der  Hgeledes  sluttede  sig  til  os, 
var  Premierlieutenant  Arendrup,  som  vi  kendte  fra 
København.  Han  kom  en  Dag  op  til  os  paa  vort 
Hotel  og  fortalte,  at  han  den  foregaaende  Aften,  da 
han  sad  udenfor  en  Kafé  paa  Boulevarden,  til  sin  store 
Forbauselse  havde  set  os  gaa  forbi  og  ind  i  Hotellet. 
Arendrup  hørte  til  den  Slags  Mennesker,  med  hvem 
man  hurtig  kom  til  at  staa  paa  en  fortrolig  Fod.  Han 
var  en  Gentleman  og  besad  tillige  meget  Gemyt*.  — 
Af  andre  danske,  vi  mødtes  med  i  Paris,  maa  jeg 
nævne  Nyrop,  der  paa  den  Tid  studerede  hos  den  be- 
rømte Syngelærer  Wartel. 

Théåtre-Frangais  stod  i  sin  fulde  Glands.  Man  vil 
forstaa,  med  hvilken  Interesse  jeg  søgte  Mølleres  Hus. 
En  Række  første  Rangs  Kunstnere  —  Bressant,  Delau- 
nay,  Got,  Provost,  Coquelin,  Madeleine  Brohan,  Mad. 
Lafontaine,  Favart  o.  fl.  —  fik  vi  Leilighed  til  at 
beundre  i  den  franske  Litteraturs  Mesterværker.  Hvad 
jeg  straks  maatte  lægge  Mærke  til  ved  Théåtre-Fran- 
gais' Kunstnere,  var  deres  Stilfuldhed,  Sammenspillet 
og  den  glimrende  Tradition.  Dog  syntes  det  mig,  at 
Stilfuldheden  stundom  kunde  drives  for  vidt  og  blive  til 
Maniererthed.  Undertiden  kunde  der  være  en  vis  søgt 
Naturlighed    til    Stede,     som     skadede     Tydeligheden. 


*  S.  A.  Arendrup,  senere  Oberst  og  Adjutant  hos  Khediven  af 
Ægypten,  Ismail-Pascha,  falden  i  November  1875  paa  en  Ekspedition 
mod  Abyssinien. 

lO* 

Saaledes  naar  Bressant  og  Madeleine  Brohan  spillede 
omtrent  hele  Octave  Feuillets  Proverbe  «Le  cheveu 
blanc»  i  Scenens  Baggrund,  tildels  med  Ryggen  til 
Publikum.  Jeg  maatte  misunde  de  franske  Skuespillere 
den  Lejlighed,  der  blev  givet  dem  til  at  gennemprøve 
et  Stykke,  før  det  opførtes.  Det  blev  mig  sagt,  at 
20 — 30  Prøver  var  det  almindelige. 

Hvad  der  naturligvis  i  ikke  ringe  Grad  bidrager 
til,  at  Præstationerne  paa  Théåtre-Frangais  saa  ofte  naa 
Fuldendtheden,  er  den  Omstændighed,  at  Teatret  ude- 
lukkende eller  da  saa  godt  som  udelukkende  fremstiller 
franske  Forfatteres  Arbejder.  Det  Spørgsmaal  faldt 
mig  ind:  « Hvorledes  ville  disse  Kunstnere  stille  sig 
til  Opgaver,  som  ligge  udenfor  Deres  eget  Lands 
Litteratur  ?»  Og  jeg  tænkte  med  Stolthed  paa,  hvilke 
glimrende  Præstationer  vort  Teater  har  kunnet  opvise 
paa  saavel  den  engelske  og  tydske  som  den  franske 
og  italienske  dramatiske  Litteraturs  Omraade. 

Foruden  Théåtre-Frangais  besøgte  vi  de  forskellige 
Operascener.  Paa  Théåtre-Lyrique  hørte  vi  Christina 
Nilsson  som  Elvira  i  Mozarts  «Don  Juan»  og  paa 
Théåtre-Italien  Adelina  Patti  i  « Søvngængersken ».  Op- 
rigtig talt,  vi  var  skuffede!  Med  al  Respekt  for  de 
skønne  Stemmemidler  forekom  de  to  Sangerinder  os 
kolde.  For  Nilssons  Vedkommende  maa  jeg  dog  sige, 
at  man  fra  alle  Sider  meddelte  os,  at  Elvira  var  hendes 
mindst  heldige  Parti.  Men  nu  Patti.  Det  var  os 
umuligt  at  blive  henrevne  af  en  Sangerinde,  som  al- 
drig gav  sig  hen  i  sin  Fremstilling.  Stadig  sang  hun 
med  en  Fjerdedel  af  sin  Stemme,  gerrigt  gemmende 
paa  Resten.      Det    lød    ganske    vist    smukt,    men   man 

følte  intet  Øjeblik,  at  man  stod  overfor  en  virkelig 
beaandet  Kunstnerinde.  Ulige  mere  tiltalte  Mad.  Car- 
valho  paa  Théåtre-Lyrique  os.  Vi  hørte  hende  som 
Margrethe  i  « Faust »  og  var  i  høj  Grad  betagne  ved 
hendes  skønne  Kunst.  Af  Opéra-Comiques  Kunstnere 
var  det  navnlig  Tenoristen  Capoul  og  Sopransanger- 
inden Marie  Roze,  som  rørte  os.  Vi  hørte  dem  begge 
i  Méhuls  skønne  Opera  « Joseph  i  Ægypten«  —  hen- 
holdsvis i  Titelrollen  og  som  Benjamin. 

Interessant  for  mig  at  iagttage  var  den  Forskel, 
der  i  social  Henseende  bestod  mellem  de  franske  Skue- 
spillere og  de  danske.  I  Frankrig  betragtedes  Skue- 
spillerne som  en  Pariakaste  trods  al  den  Verdens- 
berømmelse og  alt  det  Guld,  hvormed  de  overøstes. 
Teaterdamerne  straalede  af  Diamanter,  men  regnedes 
ikke  til  det  gode  Selskab.  Paa  en  Udflugt,  vi  gjorde 
til  Versailles,  kom  vi  i  Kupeen  i  Samtale  med  en  fransk 
Herre.  Da  denne  erfarede,  at  jeg  var  Skuespillerinde, 
sagde  han:  «Saa  vil  jeg  raade  Dem,  Frue,  til  at  passe 
godt  paa  Deres  Juveler!  Her  vrimler  af  Tyve!»  Jeg 
kunde  med  Sandhed  sige,  at  jeg  ingen  Juveler  ejede, 
hvad  vistnok  galdt  om  de  fleste  af  mine  Kunstfæller 
i  København.  Deri  bestod  netop  de  danske  Skue- 
spillerinders Smykke.  Den  franske  Herre  saa  dog 
noget  vantro  ud  til  denne  min  Udtalelse.  I  Virkelig- 
heden har  jeg  aldrig  ejet  en  Diamant  og  har  aldrig 
savnet  nogen. 

Et  glimrende  Smykke  erhvervede  jeg  dog  netop  i 
Paris,  og  dette  gik  saaledes  til.  En  Dag,  da  min  Mand 
og  jeg  spadserede  paa  Boulevarderne,  kom  vi  forbi  et 
Udsalgsted    for    imiterede    Juveler.       I    Vinduet    hang 

nogle  pragtfulde  og  virkelig  smukke  Brocher.  I  Spøg 
gik  da  Sødring  ind  og  købte  en  saadan  til  mig.  Da 
jeg  et  Par  Aar  senere  spillede  Oberstinde  Mac  Cann  i 
Lystspillet  « Engelskmænd  i  Indien »,  benyttede  jeg  min 
franske  Broche.  I  Lamperækkens  Skær  lynede  « Dia- 
manterne»  saaledes,  at  flere  af  mine  Kammerater  al- 
deles forbausede  kom  op  fra  Parkettet  og  spurgte, 
hvor  jeg  havde  faaet  det  kostbare  Smykke  fra.  Jeg 
fortalte  Dem  saa  om  mine  Pariseroplevelser. 

Trods  den  Pragt,  det  Liv  og  den  selvsikre  Storhed, 
der  var  over  Paris  under  vort  Ophold,  gjorde  vi  dog 
enkelte  Iagttagelser,  som  syntes  at  tyde  paa,  at  den 
glimrende  Overflade  dækkede  over  hule  Partier.  Me- 
dens saaledes  Boghandlervinduerne  vrimlede  af  Billeder 
af  Keiserfamilien  og  af  Karikaturer,  der  havde  Hensyn 
til  den  nylig  endte  Krig  mellem  Østerrig  og  Preussen 
—  latterlige  Soldaterskikkelser  i  østerrigske  og  preus- 
siske Uniformer  stikkende  til  hinanden  med  Bajonetter 
og  Sabler  eller  Preussere  gennemborende  Østerrigere 
med  deres  Pikkelhuer*  —  saa  vi  til  vor  Forbauselse 
franske  Regimenter  trække  over  Boulevarderne  ved 
højlys  Dag  med  drukne  Folk  i  Rækkerne.  Dette  Syn 
virkede  ligefrem  uhyggeligt  midt  i  al  Glansen.  Man 
glemte  imidlertid  snart  sin  øjeblikkelige  Forstemthed 
over  den  Tummel  og  Festjubel,  hvoraf  man  var  om- 
bølget. Om  Aftenen  var  ofte  store  Dele  af  Paris  illu- 
minerede, og  Støjen  fra  Gaderne  forhindrede  os  mangen 


*  Vi  købte  to  saadanne  Karikaturer,  Under  det  ene  Billede 
staar:  «Gare  le  Prussien!!!*  og  under  det  andet:  «Fusil  å  aiguille, 
casque  å  pointe,  ces  Prussiens  sont  bien  piquants!!» 

Nat  fra  at  sove.  Damernes  Pragt  i  Teatrene  overgik 
al  Beskrivelse,  ligesom  deres  Dragter  ved  Promenade- 
kørslerne gennem  Boulogneskoven  aabenbarede  en 
Mangfoldighed  og  Rigdom,  hvorom  jeg  aldrig  havde 
drømt.  Uagtet  der  udfoldedes  megen  Smag,  saa  jeg 
dog  ikke  ret  mange  Skønheder.  To  virkelig  elegante 
og  fine  Damer  bemærkede  jeg  en  Dag  ude  i  Parken 
ved  Slottet  St.  Cloud.  Sodring  og  jeg  stod  og  beun- 
drede det  herlige  Blomsterflor  og  de  deilige  grønne 
Plæner,  da  disse  to  Damer  kom  spadserende  i  rolig 
Samtale  og  bojede  ind  i  en  af  Alleerne.  ]eg  var  dem 
ikke  paa  saa  nært  Hold,  at  jeg  tj-deligt  kunde  skelne 
Ansigtstrækkene,  men  uvilkaarlig  forestillede  jeg  mig, 
at  den  ene  af  dem  var  Keiserinden,  der  netop  boede 
paa  Slottet.  Faa  Aar  efter  var  det  skønne  Slot  en 
rygende  Ruinhob  og  Keiserfamilien  forjaget. 

Vor  kæreste  Fornøjelse  i  Paris  var  at  sætte  os  paa 
en  Bænk  eller  Stol  paa  Boulevarderne  og  lade  Strøm- 
men af  Mennesker  og  Køretøjer  glide  os  forbi.  Hvil- 
ket broget  og  afvekslende  Skue  det  dog  var!  Man 
kunde  ikke  blive  træt  —  stadip-  nve  02^  nve  S\'ner ! 
Ofte  tilbragte  vi  ogsaa  flere  Timer  inde  i  Tuilerihaven. 
Vi  vandrede  ad  de  lige  Gange  mellem  de  prægtige 
Blomsterpartier,  der  omgav  Statuer  og  kolossale  Vaser 
af  Marmor.  Udenfor  Slottet  gik  alvorlige  Gardister 
frem  og  tilbage  med  Geværet  i  de  korslagte  /\rme,  og 
rundt  i  Haven  legede  nydelige  Børn.  Vor  Yndlings- 
plads  var  en  Bænk  ved  et  deiligt  Spring\'and,  omgivet 
af  Statuer,  Myrther  og  Laurbærtræer  med  mægtige 
Kroner.  Da  vi  en  Dag  sad  her  og  nød  det  varme 
Solskin,    kom    der    en    gammel    Turteldue    gravitetisk 

gaaende.  Den  stod  lidt  stille,  fik  Øje  paa  en  Ven  og 
afleverede  nogle  smaa  Bøjninger  med  Halsen,  fløj  saa 
let  hen  til  Kanten  af  den  store  Skaal,  hvorfra  Vandet 
strømmer  ned,  og  efter  at  have  tilfredsstillet  sin  Tørst 
slog  den  stille  og  smukt  Vingerne  ud  og  fløj  hjem. 
Det  var  et  nydeligt  Syn! 

Fra  Paris  rejste  vi  til  Schweiz  og  tilbragte  her 
nogle  uforglemmelige  Uger.  Derfra  gik  Vejen  hjem 
til  København,  og  glad  var  jeg,  thi  min  Hjemve  og 
Længsel  efter  Børnene  havde  adskillige  Gange  gjort 
mig  slemme  Knuder. 


xn. 

Ved  min  Hjemkomst  fandt  jeg  Forholdene  ved 
Teatret  ganske  forandrede.  Kranold,  der  ikke  havde 
kunnet  opnaa  de  efter  hans  Mening  nødvendige  Penge- 
midler til  Teatrets  Drift,  navnlig  til  Personalets  Løn- 
ninger, var  bleven  ked  af  det  og  havde  taget  sin  Af- 
sked. Som  man  vil  kunne  forstaa,  efter  hvad  jeg 
tidligere  har  udtalt  om  Kranold,  modtog  jeg  denne 
Efterretning  med  oprigtig  Bedrøvelse.  I  Stedet  for 
Kranold  var  Departementschef,  Etatsraad  Linde  kon- 
stitueret som  Teaterchef  og  Teatersekretæren,  Justits- 
raad  Berner  som  Intendant.  I  de  følgende  Aar  viste 
det  sig,  at  den  ledende  Kraft  i  denne  Kombination 
var  Berner,  hvis  mangeaarige  Kendskab  til  Teatersager 
gav    ham    en    naturlig    Overvægt    over    Teatrets   Chef. 

Kort  efter  at  jeg  havde  meldt  mig  til  Tjeneste,  be- 
gyndte Indstuderingen  af  et  een  Akts  Lystspil:  «En 
nyttig    Onkel ».      Vi    var    fire,    der    spillede    heri:    Fru 

Eckardt,  Hultmann,  min  Broder  og  jeg.  Det  lille  Ar- 
bejde morede  os,  og  vi  indstuderede  det  med  stor 
Omhu.       Foruden    at    prøve    det    paa    Teatret    gik    vi 


Adolph  Rosenkilde  som  Majoren  i 
«En  nyttig  OnkeU  *. 

(Efter  Fotografi.) 

parvis  vore  Scener  igennem  hjemme,  Fru  Eckardt  med 
Hultmann,  Adolph  med  mig.      Vi  opnaaede  da  ogsaa, 


*    «I  min  Ungdom  hændte  det  mig  saa    tidt, 
At  naar  i  et  Hus  jeg  gjorde  Visit, 
Jeg  de  unge  Damer  forsvinde  saa 
For  at  møde  med  andre  Kjoler  paa!» 

at  Stykket  ved  den  første  Opførelse  i  December  gik 
med  en  Lethed  og  Afrundethed,  som  endog  i  de 
Tider  var  sjælden,  og  Publikum  lod  til  at  more  sig 
fortræffeligt.  Desto  større  var  vor  Forbauselse,  da 
« Fædrelandets »  Teateranmelder  ikke  blot  nedrev 
vore  kunstneriske  Præstationer  —  hvad  han  som  en- 
hver Kritiker  selvfølgelig  havde  Lov  til  —  men  ogsaa 
« alvorlig »  protesterede  mod  det  «Sjudskeri»,  der  var 
præsteret  af  os.  Jeg  spurgte  mine  medspillende,  om 
de  agtede  at  finde  sig  i  dette  og  henvendte  mig  der- 
paa  til  Sceneinstruktøren  H.  P.  Holst  og  til  Suffløren 
Boje,  hvilken  sidste  endnu  ikke  havde  læst  « Fædre- 
landets)) Anmeldelse.  Holst  derimod  havde  læst  den 
og  fandt  den  ganske  utilbørlig.  Han  tilskrev  da  Bla- 
dene et  Par  Ord,  hvori  han  tildelte  den  paagældende 
Anmelder  en  fortjent  Tilrettevisning.  Boje  sendte  mig 
følgende  Skrivelse: 

Kjære  Fru  Sødring! 

Efter  at  have  læst  Clemens  Petersens  Artikel  i 
« Fædrelandet »  om  Udførelsen  af  «En  nyttig  Onkel », 
der  først  nu  er  kommen  mig  for  Øje,  og  deri  seet 
disse  uforskammede  og  usandfærdige  Paastande  om  en 
sjudsket  Udførelse  og  mangelfuld  Memorering,  tillader 
jeg  mig  herved  i  Henhold  til  en  Samtale,  jeg  i  den 
Anledning  havde  den  Ære  at  have  med  Dem  paa 
Theatret,  at  bede  Dem  modtage  nedenstaaende  Er- 
klæring fra  mig: 

I.  At  ligesom  jeg  i  min  lange  Tjenestetid  ikke  min- 
des,  at  Indstuderingen  af  et  nyt  Stykke  nogensinde 

er    paabeg}'ndt    med     den    Interesse    fra    alle    de 
Rollehavendes    Side    som    Indstuderingen    af   «En 
nyttig  Onkel »,    saaledes   tør   jeg    tillige    fremhæve 
Dem,   Fru  Sødring,   som  den,   der  særlig  med  den 
største   Varme    omfattede   Indstuderingen   og    med 
utrættelig  Iver    bestandig    søgte    ved    Gjentagelser 
og    smaa    Aftaler    med    de    Medspillende    at    give 
Replikkerne    og    Scenerne   den    Lethed   og  Afrun- 
ding,  som  St}'kkets  Natur  krævede. 
2.  Da  Ingen  bedre  end  jeg  kan  vide,   at  en  fuldstæn- 
dig correct  Memorering    alt    var  tilstede    ved    den 
første  Prøve  hos  alle  de  Rollehavende,   saa  er  Be- 
skyldningen   i    ovennævnte    Artikel     om     sjudsket 
Udførelse  og  mangelfuld  Memorering  saa  grundløs 
og  saa  uforskammet  —  for  ikke  at  bruge  et  værre 
Udtr}^k  —  at  jeg  kun  kan  antage,   at  det  er  gaaet 
Hr.  Cl.  P.  ligesom  «Trop»,  at  en  Forkjølelse  maa 
have    slaaet   sig   paa   hans   ene  Øre,    der  vel  ikke 
hindrede  ham  ligesom  Trop  fra  at « overvære  Forestil- 
lingen)),  men  som   dog   for   den  Aften  idetmindste 
maa  have  slaaet  ham  med   complet  Døvhed.  —  I 
det    Hele    er    enhver    Beskyldning    for    mangelfuld 
Memorering    imod    Dem,     Fru    Sødring,    baade    i 
dette  og  i  alle  andre  Stykker  saa  latterlig,   at  den 
i  Grunden  slet  ikke  behøver  at  tilbagevises.  — 

Det  er  min  store  Højagtelse  for  Dem  som  Kunst- 
nerinde, bedste  Fru  Sødring,  der  har  bevæget  mig  til 
at  tilstille  Dem  ovenstaaende  Erklæringer,  og  jeg  beder 
Dem  at  modtage  dem  som  et  Udtryk  for  den  Indigna- 
tion,   jeg    har    følt    ved    at    see    saa   uforskammede  og 

usandfærdige  Beskyldninger    fremførte   mod   Dem,    een 
af  vor  Scenes  første  Kunstnerinder. 


i  dybeste  Højagtelse 

•es  hengi'' 

C.   Boje. 


Deres  hengivne 


den  27.  December  1866. 

Til 


Kongelig  Skuespillerinde,   Fru  Sodring. 

Man  vil  sagtens  nu  finde,  at  der  fra  vor  Side  blev 
gjort  for  meget  ud  af  denne  Affære,  men  man  maa 
huske,  at  den  Ærbødighed,  som  vi  følte  for  den  Scene, 
vi  tilhørte,  gjorde,  at  Beskyldninger  for  at  have  ladet 
det  mangle  paa  Respekt  for  vor  Opgave  ramte  os 
særlig  føleligt. 

Ved  Genoptagelsen  i  Marts  1867  af  Hostrups 
«Tordenveir»  blev  det  efter  Digterens  Ønske  overdraget 
mig  at  udføre  Madam  Mortensens  Rolle.  Jeg  har  al- 
drig kendt  Hostrup  personlig,  og  jeg  har  aldrig  nogen- 
sinde talt  med  ham.  At  han,  hvis  Komedier  havde 
saa  varm  en  Beundrer  i  mig,  ved  denne  Leilighed 
viste  mig  sin  Sympati,  var  mig  derfor  til  megen  Glæde. 
«Tordenveir»  gjorde  overordentlig  Lykke  og  oplevede 
mange  Forestillinger. 

I  September  samme  Aar  fremtraadte  Goldschmidt 
første  Gang  som  dramatisk  Digter  med  Skuespillet 
«En  Skavank »,  der  i  en  fortræffelig  Udførelse  vakte 
ikke  ringe  Interesse.  Min  Broder  fremstillede  her  med 
stor  komisk  Finhed  en  ældre  Fuldmægtig  paa  et  Sag- 
førerkontor   og    viste,    hvorledes    selv    en    ganske    lille 


I 

Rolle  i  en  talentfuld  Kunstners  Haand  kan  blive  af 
bety'delig  Virkning.  Kontorfolk  har  jo  deres  egne 
Poesi,  og  Adolph  interesserede  sig  levende  for  denne 
Races    mange    komiske  Ejendommeligheder.      Han  har 


Adolph  Rosenkilde  som  Fuldmægtig  Jensen 
i   «En  Skavank:*. 

baade  behandlet  dem  novellistisk  og  fremstillet  dem 
paa  Scenen.  Fuldmægtig  Jensen  i  cEn  Skavank »  var 
en  af  hans  mest  vellykkede  Ydelser  paa  dette  Omraade. 


*   3die  Akt.    iste  Scene:    tVi!  Prokuratoren  se  om  det  stemmer?> 

Med  Slutningen  af  Treserne  begynder  en  ny  Tid  i 
Teatrets  Historie  at  bryde  frem.  En  Skare  unge 
Mennesker  gør  deres  første  Indtræden  paa  Scenen,  ja, 
Sæsonen  1866 — 6^]  ligefrem  vrimlede  af  Debuter.  Der 
var  Talenter  herimellem,  som  tilførte  Fremstillingen 
af  Nationalscenens  klassiske  Repertoire  nyt  Blod,  og 
som  i  Aarenes  Løb  blev  Bærere  af  moderne  Digteres 
Værker. 

Med  flere  af  de  unge  kom  jeg  til  at  samvirke, 
saaledes  navnlig  med  Brødrene  Olaf  og  Emil  Poulsen 
i  det  Holbergske  Repertoire.  Jeg  mindes,  at  da  jeg 
under  en  af  Prøverne  paa  « Erasmus  Montanus »  hørte 
Emil  Poulsen,  der  debuterede  i  Titelrollen,  oplæse 
Brevet  fra  Montani  Kæreste,  slog  det  mig,  hvor 
megen  Følelse  der  var  i  hans  Oplæsning,  og  jeg  sagde 
da  til  ham:  «De  skal  se,  De  kommer  til  at  udføre 
Elskerroller ! »  Han  lod  dog  ikke  til  at  være  af 
den  Mening,  men  Tiden  viste,  at  jeg  ikke  havde 
taget  fejl. 

Af  Sæsonens  kvindelige  Debutanter  var  det  navnlig 
en  ung  Balletdanserinde,  der  vakte  Opmærksomhed 
ved  den  Ynde  og  Poesi,  der  var  over  hendes  Frem- 
stilling. Det  var  den  sekstenaarige  Betty  Schnell,  der 
i  November  1866  debuterede  som  Prinsessen  i  « Valde- 
mar».  Flere  Aar  efter  gik  hun  over  til  det  reciterende 
Skuespil  og  fik  snart  Lejlighed  til  at  vise,  at  hun 
ogsaa  her  sad  inde  med  ikke  almindelige  Evner.  Ballet- 
skolen viste  sig  i  dette  Tilfælde  som  adskillige  Gange 
baade  tidligere  og  senere  at  være  en  i  mange  Hen- 
seender udmærket  Forskole  for  Skuespileleven.  Vor 
geniale  Bournonville  lærte  ikke  blot  de  unge  Mennesker 

Plastik  og  Sans  for  Skonhedsvirkningen,  men  han  ind- 
podede dem  tillige  Respekt  for  den  kunstneriske  Helhed 
og  Ærbødighed  for  Opgaven.  Hvor  ofte  har  jeg  ikke 
maattet  beundre  Bournouville,  naar  han  prøvede  en  af 
sine  Balletter.  Jeg  ser  ham  for  mig  med  den  sorte 
Kalot  paa  Hovedet,  siddende  paa  Ryggen  af  en  af 
Stolene  i  Parkettet,  styrende  det  hele  og  ivrigt  vin- 
kende, naar  han  bemærkede,  at  en  eller  anden  et  Øje- 
blik faldt  ud  af  sin  Rolle. 

Naar  jeg  i  den  Vinter  havde  spillet  og  kom  ned  i 
Teaterporten  for  at  kore  hjem,  skete  det  jævnlig,  at 
en  af  Teatrets  Elever,  en  ung  Student,  sprang  til  og 
lukkede  Vogndøren  op  for  mig  med  en  ærbødig  Hilsen. 
Og  var  jeg  saa  naaet  til  min  Bolig  ved  Vestervold, 
stod  han  der  til  min  Forbauselse  atter  og  aabnede 
Vogndøren  for  mig.  Han  havde  lobet  den  hele  \'ej  for 
at  komme  tidsnok.  Men  om  han  gjorde  dette  for  min 
ældste  Datters  eller  for  min  Skyld,  har  jeg  aldrig  faaet 
at  vide.  Det  unge  Menneske  hed  Dorph  Petersen  og 
blev  senere  min  kære  Svigersøn. 

Der  var  nu  forløbet  henimod  tre  Aar,  siden  Fru 
Heiberg  havde  forladt  Teatret.  Dog  erfarede  jeg  ved 
mine  Besøg  hos  hende,  at  hun  stadig  beskæftigede  sig 
med  dets  Anliggender,  og  jeg  forbausedes  tidt  over, 
hvor  velunderrettet  hun  var  om  Sagerne.  I  Reglen 
vidste  hun  langt  bedre  Besked  end  jeg.  Helt  havde 
hun  heller  ikke  i  dette  Tidsrum  holdt  sig  borte  fra 
den  gamle  Bygning  paa  Kongens  Nytorv,  idet  hun  jo 
som  ovenfor  berørt  i  Sæsonen  1865 — 66  havde  sat 
Bjørnsons  «De  Nygiftes   i  Scene. 

En  Dag,   da  jeg  sidder  alene  i  min  Stue,   ringer  det 

paa,  og  Fru  Heiberg  træder  ind.  Hun  begyndte  at 
tale  om  forskellige  ligegyldige  Ting,  men  jeg  mærkede 
snart,  at  hun  havde  noget  paa  Hjerte.  Endelig  kom 
det,  idet  hun  meddelte  mig,  at  hun  var  bleven  op- 
fordret til  at  overtage  Stillingen  som  Sceneinstruktrice 
ved  Teatret,  og  hun  spurgte  mig  nu,  hvad  jeg  troede, 
Skuespillerne  vilde  sige  dertil.  Jeg  svarede,  at  det  var 
min  Overbevisning,  at  man  vilde  glæde  sig  over  atter 
at  se  hende  knyttet  til  Teatret,  og  hvad  mig  personlig 
angik,  vidste  hun  jo  nok,  at  jeg  kun  med  Sorg  havde 
set  hende  forlade  det  Sted,  hvor  hun  hørte  hjemme 
som  ingen  anden.  Mit  Svar  lod  til  at  glæde  Fru  Hei- 
berg i  høj  Grad,  og  hun  forlod  mig  med  nogle  ven- 
lige Ord.  1  Virkeligheden  ansaa  jeg  det  for  et  stort 
Gode  for  Teatret,  at  hendes  rige  Evner  og  Erfaring 
atter  blev  stillet  til  dets  Raadighed. 

Med  Sæsonen  1867 — 6S  —  Fru  Heibergs  første 
som  Sceneinstruktrice  —  kom  jeg  da  atter  til  at  sam- 
virke med  hende.  Min  Forventning  om,  at  hun  vilde 
virke  heldbringende  i  sin  nye  Egenskab,  blev  saavel  i 
denne  Sæson  som  i  de  følgende  retfærdiggjort  ved 
mange  smukke  kunstneriske  Resultater,  som  hendes 
Sceneinstruktion  havde  at  opvise  paa  Skuespillets  Om- 
raade.  Men  jeg  kunde  tillige  ikke  være  blind  for,  at 
de  physiske  Kræfter  undertiden  syntes  at  svigte  hende, 
og  dette  tiltog  naturligvis  med  Aarene.  Det  var  til 
Tider  som  om  den  Energi,  der  udkræves  til  at  lede 
Sceneinstruktionen,  og  som  navnlig  viser  sig  i,  at  In- 
struktøren ikke  afleverer  det  paagældende  Skuespil 
til  Opførelse,  før  det  er  i  enhver  Henseende  modent 
dertil,    men  utrættet  prøver  og  atter  prøver  det,    svig- 

tede  hende.  Ganske  vist  skyldtes  saadanne  forhastede 
Opforeiser  ofte  Direktionen,  der  af  finansielle  Hensyn 
onskede  nye  Forestillinger,  men  det  er  Sceneinstruk- 
tørens Pligt  at  modsætte  sig  Direktionens  Forlangender 
i  saa  Henseende,  og  dette  gjorde  Fru  Heiberg  ingen- 
lunde altid.  Ligeledes  kunde  det  i  senere  Aar  ske,  at 
Fru  Heiberg  efterat  have  overværet  de  første  Prøver 
paa  et  Skuespil  trak  sig  tilbage  og  forst  atter  viste 
sig  paa  Generalproven.  Dette  er  imidlertid  mindre 
heldigt,  da  Instruktoren  bor  følge  Indstuderingen  Skridt 
for  Skridt.  Men  som  sagt,  bortset  fra  disse  Indven- 
dinger, som  jeg  skylder  Sandheden  at  fremkomme  med, 
var  der  mangt  og  meget  at  rose  hos  Fru  Heiberg 
ogsaa  i  hendes  Egenskab  af  Sceneinstruktrice.  Hendes 
kunstneriske  Blik  og  dramatiske  Sans  skabte  tidt  Stem- 
ning og  Virkning,  hvor  der  fra  Forfatterens  Side  kun 
var  givet  saare  lidt. 

Fru  Heibergs  og  mit  personlige  Forhold  til  hinanden 
var  vedblivende  godt,  om  end  det  ganske  vist  var 
undergaaet  nogen  Forandring.  Dette  laa  dels  i,  at 
min  Stilling  ved  Teatret  nu  var  en  anden,  end  da  hun 
i  1864  forlod  det,  og  dels  i,  at  jeg  i  de  faa  Aar  havde 
gennemgaaet  en  personhg  Udvikling.  Jeg  var  nu  sik- 
ker paa  mine  kunstneriske  Midler  og  følte,  at  jeg  ikke 
alene  kunde  men  ogsaa  burde  staa  alene.  Mennesker 
med  betydelig  aandelig  Begavelse  udøve  ofte,  endog 
mod  deres  Vilje,  et  Tr}'k  paa  deres  Omgivelser,  selv 
paa  deres  kæreste  og  bedste  Venner,  ja,  selv  paa 
deres  Børn.  Min  kære  Ven,  Digteren  H.  \'.  Kaalund 
sagde  engang  til  mig,  at  saadanne  ^lennesker  i  Reglen 
« sætte    en    Urtepotte »    over    deres    Omgivelser.       Fru 

Julie  Sødring:   Erindringer.      H.  II 

Heiberg  havde  ogsaa  sat  en  Urtepotte  over  mig,  men 
nu  var  den  slaaet  i  Stykker.  At  den  var  det,  op- 
dagede vi  første  Gang  i  Anledning  af  et  nyt  Stykkes 
Indstudering.  Fru  Heiberg  gav  de  rollehavende,  der 
væsentlig  bestod  af  yngre,  Raad  med  Hensyn  til  deres 
Dragter.  Idet  hun  vendte  sig  til  mig,  begyndte  hun: 
«0g  De  — ».  Videre  kom  hun  ikke.  Jeg  gjorde  en 
afværgende  Bevægelse  og  sagde  stilfærdigt:  «Tak,  Fru 
Heiberg;  jeg  har  allerede  gennemtænkt  min  Dragt !» 
Hun  saa  lidt  overrasket  paa  mig,  men  forstod  øje- 
blikkelig den  forandrede  Stilling  og  vendte  sig  til  en 
af  de  andre. 

Muligvis  har  Fru  Heiberg  følt  det  som  en  Skuffelse, 
at  jeg  i  en  vis  Forstand  var  « vokset  fra  hende ».  Jeg 
glemte  dog  ingensinde,  hvad  jeg  skyldte  hende  og 
bevarede  stadig  min  Sympati  for  hende,  om  end  min 
Ungdoms  Fanatisme  var  afløst  af  en  roligere  Betragt- 
ning. 

I  Sommeren  1868  opholdt  jeg  mig  fire  Uger  ved 
det  lille  Badested  Lundeborg  paa  Fyen.  Mine  to 
Pigebørn  og  min  yngste  Søn  var  hos  mig;  den  ældste 
var  indbuden  af  vore  gamle  Venner,  Pastor  Poulsens  i 
Karleby  paa  Falster,  til  at  være  hos  dem  i  Ferien. 
Det  var  en  ganske  dejlig  Tid,  jeg  tilbragte  i  Lunde- 
borg. Sommeren  var  skøn  og  varm,  og  de  friske 
Bade  i  det  salte  Bælt  foryngede  og  styrkede  mig. 
Stor  Opmærksomhed  og  Gæstfrihed  vistes  mig  og 
mine  Børn  af  den  Sehestedske  Familie  paa  det  nær- 
liggende Broholm,  saa  Dagene  svandt,  uden  at  vi  vidste, 
hvor  de  blev  af.  Da  —  henimod  Slutningen  af  vort 
Ophold  —  modtager  jeg  en  Aften  et  Brev,   hvori  med- 

deles  mig,  at  min  Son  ligger  haardt  angreben  af  Tyfus 
i  Præstegaarden  paa  Falster.  Xæste  Dag  brød  vi  op 
til  København,  hvorfra  jeg,  saa  hurtig  det  kunde  lade 
sig  gøre,  rejste  til  min  syge  Søn.  Under  hans  Sygdom 
og  Rekonvalescens,  der  trak  ud  til  forst  i  Oktober, 
forblev  jeg  i  Præstegaarden  og  kunde  saaledes  først 
melde  mig  til  Tjeneste  ved  Teatret  noget  ind  i  Sæ- 
sonen. I  Beg\'ndelsen  af  September  sendte  jeg  Fru 
Heiberg  en  Meddelelse  om,  hvorledes  jeg  havde  det, 
og  hvorledes  Sagerne  i  det  hele  stod,  og  i  Svar  her- 
paa  modtog  jeg  følgende  interessante  Skrivelse: 

Kjære  Fru  Sødring! 

«Tak  for  at  De  i  Deres  stille  Ensomhed  har  betænkt 
mig  med  nogle  venlige  Ord.  Tro  mig,  mine  Tanker 
have  ofte  været  hos  Dem  og  Deres  syge  Barn.  Ja, 
saadanne  Tider,  som  dem  De  i  Sommer  har  levet,  ere 
alvorlige  og  indholdsrige,  naar  vi  selv  forstaaer  at 
drage  os  Indholdet  til  Xytte,  og  den,  der  scm  De 
lever  med  Gud  i  Hjertet,  paa  den  ere  saadanne  Tider 
ikke  spildte.  Det  er  naturligt,  at  jeg  nu  bedre  end 
forhen  veed,  hvad  det  vil  sige  at  sidde  ved  et  Barns 
Sygeleie  med  Angst  og  Uro  i  Hjertet,  at  jeg  nu  bedre 
end  forhen  forstaaer  den  inderlige  Glæde  og  Taknem- 
melighed, vi  føle,  naar  vor  Uro  og  Angst  forvandler 
sig  til  Haab  og  Glæde.  Ak,  det  er  jo  med  disse 
Følelser  vort  hele  Liv  gaaer  hen  i  forskjellige  Ret- 
ninger, men  ikke  alletider  ere  vor  Angst  og  vor  Glæde 
af  saa  reen  Xatur,  som  de  vi  fole  ved  et  elsket  Barns 
Sygeleie.    Det  Smaa  griber  os  kun  altfor  ofte  med  sin 

II* 

Angst  og  Glæde,  og  først,  naar  det  Større  indfinder 
sig,  forstaaer  vi  vor  egen  Vildfarelse  og  faaer  det  rette 
Syn  paa  begge  Deele. 

I  denne  deilige  September  Tid  lever  De  paa  Landet, 
lykkelig  over  en  overstanden  Fare,  i  Ro  og  Fred,  jeg 
i  Theatrets  Støi  og  Lampe-Os,  midt  i  de  mange  bøl- 
gende Lidenskaber,  hvoraf  nogle  ere  ægte,  nogle  falske; 
man  kalder  denne  Verden  den  Ideale,  o  Gud!  hvor 
ofte  træder  den  os  dog  uideal  imøde !  Lykkelige  Ung- 
domstid, hvor  kun  det  Første,  aldrig  det  Sidste  træder 
os  imøde!  Om  Ungdommen  siger  Øhlenschlæger  i 
sin  Norgesreise: 

«De  smile  i  Solen, 
«De  smile  i  Skyggen 
«Med  noget  i  Ryggen 
«0g  intet  i  Ryggen. 

Dette  naive  Vers  er  vel  ikke  den  store  Digter  vær- 
digt, og  ofte  har  jeg  leet  ret  hjerteligt  deraf,  men 
bag  ved  det  keitede  ligger  dog  en  Mening,  vi  alle 
kjende  fra  vor  Qgen  Ungdom. 

Ved  Theatret  ere  vi  midt  i  at  tærske  Langhalm 
med  Gjenoptagelsen  af  Bjørnsons  « Maria  Stuart »  til 
Ære  for  Fru  Gundersen.  Det  skjærer  mig  i  Pisken,  som 
man  siger,  at  høre  Sprogene  saaledes  blandede  sammen 
paa  vor  Scene.  Hvad  vilde  Heiberg  sige,  om  han 
hørte  dette!  Jeg  holder  meget  af  det  norske  Sprog, 
thi  det  er  kraftigt  og  vellydende,  naar  en  Dannet  ud- 
taler det,  men  alt  til  sit  Brug  sagde  den  vise  Salomon. 
Norsk  for  sig  og  dansk  for  sig;  blandes  de  sammen, 
ophæv^es  Renheden  i  begge  Sprog. 

Man  mærker  allerede  i  Pressen  og  i  Theatret  Præ- 
ludier, der  skal  tjene  som  Indledning  til  Fru  G. 's  gun- 
stige Modtagelse.  Jeg  onsker  hende  alt  Held  og  Lykke; 
vi  kunde  vel  trænge  til  at  modtage  noget  nyt  og 
friskt  —  ifald  hun  virkelig  er  ny  og  frisk  —  men 
sorgeligt  er  det,  at  det  Urene,  det  Hensynsløse,  altid 
skal  optræde  som  Prologus  ved  slige  Leiligheder. 
Forleden  Aften  i  Et  \'interevent}T;>  udhyssedes  for- 
melig Fru  Eckardt.  Sagen  er,  at  Fru  G.  ønskede  at 
spille  hendes  Rolle,  men  at  Berner  afslog  dette  Ønske. 
Denne  indre  Begivenhed  i  Theatrets  hemmelige  Historie 
er  naturligvis  bragt  ud  som  alt  andet  i  Publikum, 
og  dette  skulde  jo  straffes.  Saaledes  har  alt  sin  gode, 
gyldige  Grund,   naar  man  blot  kjender  Sagen   ret. 

Den  unge  Holm-Hansen,  som  Alle  have  kastet  sig 
over  med  feberagtigt  Raseri,  har  efter  min  ^lening  ikke 
faa  Midler  til  sin  Raadighed,  naar  disse  ved  Øvelse 
blive  noget  afslebne.  Han  selv  er  et  net  og  dannet 
Menneske,  en  ^lening,  jeg  haaber  De  vil  give  mig  Ret 
i,  naar  De  personlig  lærer  ham  at  kjende,  uagtet  dette 
just  ikke  er  saa  let,  thi  han  er  taus  og  indesluttet. 
Han  skriver  meget  smukt  for  sig,  og  det  er  egentlig 
igjennem  Breve,   at  jeg  har  lært  ham  at  kjende. 

De  troer  ikke,  i  hvilken  Grad  der  melder  sig  Ta- 
lenter —  om  man  kan  kalde  dem  saaledes  —  til  vort 
Theater.  Det  er  som  en  Epidemie!  Alverdens  Stu- 
denter! Damer,  unge  og  gamle,  alle  ville  de  op  paa 
de  slibrige  Brædder  for  at  snuble  over  Theatergulvets 
Ujevnheder.  Hvoraf  kan  dette  dog  kommer  Er  Livet 
saa  tørt,  at  de  tørster  efter  Illusionens  Verden:  Eller 
er  det  kun  Pengene  —  hvoraf  Theatret  ingen  haver  — 

som  De  vil  have  fat  i?     Jeg  veed   det   ikke,    men   jeg 
synes  næsten,   at  det  er  uhyggeligt. 

Og  nu,  min  kjære  Fru  Sødring,  fremdeles  Held  og 
Lykke  med  Deres  Dreng!  De  savnes  stærkt  ved  The- 
atret,  og  naar  De  kommer  hjem,  veed  De,  at  De  ikke 
alene  vil  modtages  med  Glæde  af  et  heelt  Publikum, 
men  ogsaa  af 

Deres  hengivne 

Johanne  Luise  Heiberg, 
lo.  Sep.   1868. 


II.  Sep. 
Dette  Brev  til  Dem  er  ved  en  Misforstaaelse  ikke 
afsendt  igaar.  Jeg  benytter  derfor  Leiligheden  til  at 
fortælle  Dem,  at  jeg  nu  har  seet  en  ordentlig  Prøve 
paa  « Maria  Stuart »  og  kan  altsaa  have  en  Mening  om 
Fru  Gundersen.  Ja  visselig  gjør  det  godt  engang  igjen 
at  see  et  Menneske  i  slige  Roller!  Jeg  tvivler  ikke 
paa,  at  hendes  Spil  vil  gjøre  Opsigt  og  Lykke,  og  jeg 
haaber,  at  dette  baade  vil  være  til  Gavn  for  vort  Publi- 
kum og  for  vort  Theaters  yngre  Kræfter. » 


xm. 

Den  femte  November  1 868  var  der  forløbet  fem  og 
tyve  Aar  siden  min  Debutaften.  Hvor  v^are  disse  Aar 
blevne  afr  For  min  Bevidsthed  stod  det,  som  om  hin 
Aften  med  sin  Spænding  og  sin  Glæde  var  ganske 
nylig  oplevet.     Jeg  maatte  tænke  paa  mine  kære  For- 

ældre  og  kunde  knap  forstaa,  at  den  ganske  unge  og 
kaade  Debutantinde  nu  selv  var  Moder  til  to  unge 
Piger.  Lykkelige  Aar  havde  det  været,  Aar  fulde  af 
Arbejde  og  rige  paa  Belæring. 

Da  Femogtyveaarsdagen  nærmede  sig,  blev  Spørgs- 
maalet,  om  jeg  den  Aften  skulde  optræde  eller  ej,  be- 
rørt i  en  Samtale,  jeg  havde  med  Fru  Heiberg.  Hun 
fraraadede  mig  at  optræde,  og  jeg,  der  selv  nærede 
Sky  for  store  Teaterfestligheder,  erklærede  mig  enig 
med  hende.  Samme  Dag  kom  Sagen  paa  Tale  i  min 
Familjes  Kreds,  og  jeg  ytrede  da,  at  jeg,  trods  Op- 
fordringer fra  mine  Kammerater  om  at  optræde,  var 
mest  tilbøjelig  til  at  tilbringe  Aftenen  i  mit  Hjem  og 
fejre  Højtideligheden  i  al  Stilhed.  Min  Mand,  der  af 
Princip  stedse  overlod  alle  Teaterspørgsmaal  til  min 
egen  Afgørelse,  ønskede  heller  ikke  i  denne  Sag  at 
øve  nogensomhelst  Indvirkning  paa  mig,  men  mine 
Børn  tog  sig  desto  ivrigere  af  Tingen,  og  de  var 
ganske  uenige  med  mig.  ^lin  yngste  Søn  udbrød: 
«Alle  Dine  Venner  glæde  sig  til  den  x-\ften!  Hvad 
tror  Du,  de  ville  sige  til,  at  den  gaar  hen  som  enhver 
anden  ?»  Dette  omstemte  mig,  og  da  Justitsraad  Berner 
et  Par  Dage  senere  spurgte  mig,  om  han  maatte  an- 
sætte «Den  sorte  Domino »  til  Opførelse  den  femte 
November,  gav  jeg  mit  Samtykke  dertil  og  underrettede 
skriftligt  Fru  Heiberg  om  Grunden  til  min  forandrede 
Beslutning.  Fru  Heiberg  sendte  mig  derefter  følgende 
Skrivelse : 

Kjære  Fru  Sødring! 

Jeg  svarede  Dem  ikke  strax  paa  Deres  Brev,  deels 
fordi  jeg  forst  fik  det,  da  jeg  sildig  i  Aftes  kom  hjem, 
og  deels  fordi  der  ved  min  Hjemkomst  laa  en  ny 
Prøveseddel  til  mig  og  et  Par  Ord  fra  Berner,  der  for- 
klarede mig  den  forandrede  Prøveseddel  paa  Grund  af 
Deres  seneste  Beslutning  om  den  5.  November.  Jeg 
saa  altsaa,  at  mine  Raad  vare  overflødige.  Min  Me- 
ning om  saadanne  Aftener,  hvor  man  faaer  u.  g.  med 
Kryds  og  Slange  af  Publikum,  kjender  De,  og  jeg  har 
vist  min  Tro  af  mine  Gjerninger,  eftersom  jeg  aldrig 
selv  har  godvillig  indladt  mig  herpaa.  Men  nu  vil  jeg 
følge  A.  S.  Ørsteds  Exempel  under  de  Konger,  han 
tjente,  nemlig,  at  naar  en  Ting  var  besluttet,  da  ube- 
tinget at  forsvare  den.  Altsaa,  glæd  Venner  og  Be- 
kjendte,  og  hvad  den  lille  Dreng  angaaer,  da  vil  jeg 
haabe,   at  han  særlig  bliver  belønnet  paa  hiin  Aften. 

Deres  hengivne 

Johanne  Luise  Heiberg. 

D.   27.  October   1868. 

Den  Tilbageholdenhed  og  Kølighed,  der  syntes  mig 
at  være  udbredt  over  dette  Brev,  gjorde  mig  ondt, 
og  jeg  tilskrev  derfor  Fru  Heiberg  et  Svar,  som  vist- 
nok ikke  var  vel  betænkt.  Men — jeg  var  vred!  Den 
følgende  Dag  paa  Prøven  kom  Fru  Heiberg  mig  imøde 
med  de  bebrejdende  Ord:  «0g  saadan  et  Brev  kan  De 
skrive  til  mig!»  Jeg  sagde  hende  da,  hvor  ilde  berørt 
jeg  var  blevet  af  hendes  Skrivelse,  og  hvor  underlig 
skæv  hendes  Forstaaelse  af  min  Beslutning  syntes  mig 

at  være.  Hun  forsvarede  sin  Opfattelse  ud  fra  sine 
Anskuelser. 

« Men  De  kan  ikke,»  indvendte  jeg,  «gaa  ud  fra  de 
samme  Synspunkter  for  Deres  og  mit  Vedkommende. 
De  indtager  en  ganske  anden  Stilling  end  jeg,  og  Deres 
Forhold  ere  vidt  forskellige  fra  mine.  Jeg  har  mange 
Hensyn  at  tage,   som  De  ikke  har!» 

« Hvilke  f.   Eks.?:^ 

«Til  mine  Kammerater !» 

Fru  Heiberg  gentog  med  Spot:    « Kammerater !» 

«Ja,  Kammerater!  De  ved  jo,  at  jeg  altid  har 
staaet  i  det  bedste  Forhold  til  saa  godt  som  alle  her- 
ovre. Og  mange  af  mine  \^enner  her  vilde  fole  det 
som  en  Skuffelse,  hvis  jeg  ikke  var  sammen  med  dem 
den  Aften.  Man  har  sagt  mig,  at  det  vilde  blive  be- 
tragtet som  en  Fornemhed  af  mig!» 

Jeg  kom  til  at  nævne  Høedts  Navn  i  Forbindelse 
med,  at  det  var  ham,  der  havde  haft  Ideen  til,  at  jeg 
skulde  debutere  som  Jacintha  i  «Den  sorte  Domino ». 

«Høedt!»   udbrød  Fru  Heiberg  forbauset.     «Høedt!» 

«Ja,   Høedt,   det  husker  De  jo  nok?» 

«Men  det  var  jo  mig  — I  De  kom  jo  op  til  os  i 
Bredgade  — !» 

«Ja,  for  at  hilse  paa  Dem  og  fortælle  Dem  om 
Valget  af  min  Debutrolle!  ^len  De,  Fru  Heiberg,  var 
den,   der  raadede  mig  med  Dragten !» 

«Aa  —  Dragten !» 

«Ja,  det  var  ikke  uvæsentligt  for  mig,  og  desuden 
gav  De  mig  mange  andre  Vink!» 

Det  blev  en  lang  og  bevæget  Samtale.  Vi  kom 
efterhaanden    bort   fra   vort   oprindelige  Udgangspunkt. 


—    1 70    — 

Jeg  sagde  Fru  Heiberg,  at  jeg  betragtede  det  som  en 
Ulykke  for  hende,  at  hun  havde  mødt  saa  hdt  Mod- 
sigelse i  sit  Liv,  at  hun  bestandig  havde  haft  et  lille 
Hof  om  sig,  der  kun  smigrede  for  hende,  og  at  hun 
havde  levet  saa  Hdt  sammen  med  almindelige,  jævne 
Mennesker.  « Derved  er  De  kommen  til  at  staa  saa 
ene ! » 

Fru  Heiberg  hørte  paa  mig  i  Taushed.  Da  jeg 
havde  endt  og  vilde  gaa  bort,  vendte  hun  sig  om 
imod  mig,  rakte  Haanden  ud  og  sagde:  ^<Skal  vi 
skilles  saaledesr»  Vi  forlod  da  hinanden  med  et 
Haandtryk. 

Fru  Heibergs  Udtalelse  om,  at  det  var  hende,  hvem 
min  Debut  som  Jacintha  skyldtes,  havde  imidlertid  sat 
mig  i  nogen  Uro.  Var  det  tænkeligt,  at  jeg  kunde 
huske  fejl?  For  at  faa  Vished,  skrev  jeg  til  Høedt  og 
bad  ham  se  op  til  mig  en  Formiddag.  Han  kom  straks, 
og  jeg  modtog  ham  da  med  følgende  Ord: 

«Vil  De  sætte  Dem  der,  Høedt,  og  svare  mig  paa 
et  Spørgsmaal.  Hvem  var  det,  der  gav  mig  Ideen  til 
at  debutere  i   «Den  sorte  Domino»?» 

Herpaa  svarede  Høedt  intet,  men  faldt  tilbage  i 
Stolen  og  stirrede  paa  mig.  Jeg  udbrød  da  i  største 
Spænding : 

«Men  Høedt,  hvorfor  svarer  De  ikke?» 

«Fordi,»  sagde  Høedt  endelig,  «jeg  sidder  og 
sveder  af  Skræk  for,  at  De  skal  have  glemt,  at  det 
var  mig\-» 

Jeg  beroligede  ham  nu  med,  at  jeg  intet  havde 
glemt  og  fortalte  ham,  hvorfor  jeg  havde  gjort  ham 
Spørgsmaalet. 

Jeg  fik  ikke  Grund  til  at  fortryde,  at  jeg  havde 
givet  efter  for  mine  Børns  og  mine  Venners  Ønsker. 
Den  femte  November  1868  blev  en  af  de  smukkeste 
Dage  i  mit  Liv,  saa  rig  paa  Ytringer  af  Sympati  fra 
nær  og  fjern,  at  jeg  maatte  fyldes  af  den  mest  levende 
Følelse  af  Glæde  over  al  den  Kærlighed  —  jeg  tror 
jeg  tør  bruge  dette  Ord  —  der  blev  mig  vist.  Mit 
Hjem  var  fra  tidlig  Morgen  for\^andlet  til  en  Have,  og 
saa  lang  Dagen  var,  strømmede  Blomsterne  ind.  En 
mægtig  Buket  af  Violer  med  en  hvid  Kamelia  i  Midten 
bragte  mig  Hilsen  fra  Hoedt,  og  Hertz  sendte  mig 
følgende  Brev: 

Kbh.  d.   5.  Xov.   1868. 

Iblandt  de  Mange,  der  idag  føle  sig  opfordrede  til 
at  bevidne  Dem,  høistærede  Fru  Sødring,  deres  Er- 
kjendtlighed,  er  der  vist  Ingen,  der  med  større  Foie 
end  jeg  kan  henvende  sig  til  Dem.  Fra  Deres  første 
Optræden  paa  vor  Xational-Scene  og  lige  til  den  sidste 
Tid  har  De  bidraget  Uendeligt  til  at  skaffe  mine  Skue- 
spil Indgang  hos  vort  Publikum  og  ved  Deres  ufor- 
lignelige Talent  forherliget  de  Skikkelser,  hvis  Frem- 
stilling jeg  var  glad  ved  at  betroe  Dem.  Det  er  mit 
som  Alles  Ønske,  at  der  endnu  længe  maatte  forundes 
Dem  Lyst  og  Evne  til  at  virke  for  den  Scene,  der 
skylder  Dem  saa  ]\Ieget. 

Med  uskrømtet  Hoiagtelse  og  med  det  Haab,  at 
De  fremdeles  vil  bevare  Deres  Godhed  for  mig. 

Deres  hengivne 
Til  Henr.   Hertz. 

Fru  Julie  Sodring. 

Ogsaa  andre  af  mine  Venner  sendte  mig  skriftlige 
Hilsener,  hvori  deres  Hengivenhed  for  mig  ganske  lod 
dem  glemme  mine  Skrøbeligheder  og  Ufuldkommen- 
heder. 

Om  Formiddagen  skulde  jeg  paa  Prøve,  og  da  jeg 
kørte  over  Torvet  ved  den  Tid,  det  ordinære  Billet- 
salg blev  aabnet,  bemærkede  jeg,  at  der  ingen  stod 
udenfor  for  at  tage  Billet.  Jeg  sagde  da  til  mig  selv, 
at  «Den  sorte  Domino »  var  et  gammelt,  udspillet 
Stykke,  og  at  der  formodentlig  vilde  blive  tomt  Hus 
om  Aftenen.  Paa  Teatret  blev  jeg  modtaget  med 
glade  Velkomsthilsener  af  alle  de  tilstedeværende.  Man 
havde  ikke  ventet  mig  til  Prøven.  Min  gode  Ven, 
Regissøren  Fredstrup  kom  hen  til  mig,  og  jeg  sagde 
da  til  ham:  «Ja,  der  kommer  vel  sagtens  ingen  i  Te- 
atret i  Aften  til  det  udspillede  Stykke !»  « Ingen  i  Te- 
atret,»  svarede  han  smilende,  «men  kære  Fru  Sødring, 
er  det  Deres  Alvor?  Alt  var  udsolgt  en  halv  Time 
efter,  at  det  forhøjede  Salg  var  aabnet.  Teatret  gør 
store  Forretninger ! » 

Da  jeg  efter  Prøven  var  vendt  tilbage  til  mit  Hjem, 
ventede  der  mig  en  Overraskelse,  som  inderligt  glædede 
mig.  Der  var  kommet  en  lille  Pakke  og  et  Brev  til 
det  af  mine  Børn,  der  ivrigst  havde  talt  for,  at  jeg 
skulde  optræde  om  Aftenen.  Da  vi  aabnede  Pakken, 
viste  det  sig,  at  den  indeholdt  et  smukt  Sølvur,  og  af 
det  fine  og  elskværdige  Brev  fremgik,  at  Uret  var  en 
Gave  fra  Fru  Heiberg.     Brevet  lød  saaledes: 

Min  goåe,  lille  Dreng! 

Da  jeg  for  en  otte  Dages  Tid  siden  fik  et  Brev 
fra  Din  Moder,  der  sagde  mig,  at  det  havde  ligget  Dig 
saa  meget  paa  Hjerte,  at  hun  skulde  glæde  sine  mange 
Venner  i  Publicum  med  at  spille  paa  25  Aarsdagen 
efter  hendes  forste  Optræden,  fik  jeg  den  Idee  at  give 
Dig  et  Tegn,  som  varigt  kunde  minde  Dig  om  denne 
Dag.  Jeg  raadførte  mig  med  mine  Børn  om,  hvad  de 
troede  mest  kunde  glæde  en  lille  Dreng  som  Dig,  og 
Anna  paastod,  at  af  Alt  glædede  det  mest  et  Barn  at 
have  et  Uhr.  Jeg  gik  da  strax  ud  og  kjøbte  et  saa- 
dant  til  Dig.  Paa  Grund  af  nogle  Omstændigheder, 
som  kom  imellem,  opgav  jeg  denne  Plan,  idet  jeg 
frygtede  for,  at  Gaven  alligevel  tiltrods  for  Annas  Paa- 
stand ikke  vilde  være  kjærkommen.  Men  da  jeg  nu 
i  Dag  hører  det  Hlle  Uhr  dikke  — ■  Heiberg  sagde  al- 
tid, at  et  Uhr  er  som  et  levende  Menneske  —  da 
syntes  jeg,  at  jeg  i  denne  Dikken  horte  ligesom  en 
Stemme,  der  sagde:  hvorfor  skal  jeg  ligge  her  til 
Ingens  Glæder  Hvorfor  maa  jeg  ikke  komme  til  Den, 
for  hvem  jeg  er  bestemt?  Denne  Stemme  giver  jeg 
nu  efter  for  og  lader  Uhret  faae  sin  \^illie  i  Haab  om, 
at  Annas  Mening  skal  faae  Ret,  at  Uhret  vil  glæde 
Dig.  I  Tidens  Løb,  naar  jeg  ikke  er  mere,  vil  det 
sige  Dig,  at  jeg  var  En  af  dem,  der  med  Varme  og 
Beundring  har  fulgt  Din  Moders  Talent  fra  den  første 
Dag,  hun  optraadte  for  25  Aar  siden,   indtil  denne  Dag. 

Johanne  Luise  Heiberg. 
D.   5.  Novb.    1868. 

Hele  Eftermiddagen  vedblev  Blomsterne  at  strømme 
ind.  Det  var  med  bevæget  Sind,  at  jeg  om  Aftenen 
i  den  gamle  Teaterkarosse  med  min  skikkelige  Jens 
paa  Bukken  rullede  ind  i  den  gamle  Teaterport. 

Her  i  denne  Port  var  jeg  for  25  Aar  siden  staaet 
af,  her  op  ad  disse  Trapper,  gennem  disse  klaprende 
Døre  var  jeg  steget,  og  her  laa  mit  tarvelige  Værelse. 
Dog  ikke  tarveligt  i  Aften.  Det  straalede  af  Lys  og 
Blomster.  Mine  Kammerater  havde  smykket  det,  og 
alle  kom  de  mig  i  Møde  i  Bevægelse.  Da  jeg  satte 
mig  ned  foran  mit  Speil,  kom  min  Paaklædningskone 
og  skød  en  ny,  broderet  Skammel  ind  under  mine 
Fødder.  Paa  Skammelen  var  hæftet  en  lille  Seddel, 
hvorpaa  var  skrevet: 

Med  en  Skammel 

(til  Brug  her  i  Kammeret) 

til 

JULIE  SØDRING 

paa  hendes  2  5aarige  Jubilæum 

d.    5.  Novb.    1868. 

Den  Sokkel,  hvorpaa  Du  nu  staaer, 
har  Du  selv  af  Din  Fortid  Dig  reist. 

Men  en  Skammel  er  ogsaa  probat, 

den  er  lun  for  Din  Fod,   naar  Du  sidder. 

Fra  Din  Broder 

Adolph. 

Paa  mit  Toiletbord  stod  opstillet  en  Tegning  af 
Otto  Haslund,    forestillende    en  Hyrdedreng,    der    med 


—    I 

halvt  bortvendt  Ansigt  sidder  omgivet  af  sine  Faar. 
Tegningen  var  en  Gave  til  mig  fra  Mantzius,  med  hvis 
Haand  stod  skrevet  nedenunder:  «En  Hyrdedreng  med 
sine  Faar,  der  ser  efter  Madam  Mortensen,  som  lige 
er  gaact  forbi  paa  Hjemveien  fra  Fru  Ribolt!.> 


Julie   Sødring  som  Jacintha. 
Efter  Fotografi.) 


Jeg  maatte,  medens  jeg  klædte  mig  om,  tænke  paa 
hin  Aften,  da  Døren  dér  var  bleven  aabnet  paa  Klem, 
og  min  gamle  Fader  havde  stukket  sit  Hoved  ind  og 
rakt  mie  Kassen  med  Sminke  os:  Barberkoste  til  Brug 

i  mit  Teaterliv ■■=' .  Ak  ja,  den  svundne  Tid  havde  været 
rig  og  lykkelig  for  mig. 

Første  Akt  var  spillet,  og  jeg  begav  mig  ned  paa 
Scenen.  Da  —  medens  vi  stod  og  ventede  paa,  at 
Forspillet  skulde  begynde  —  lod  der  en  sælsom  Brusen 
nede  fra  Tilskuerpladsen.  Det  var,  som  om  en  Sværm 
af  Fugle  fløj  op.  Senere  blev  det  mig  fortalt,  at  det 
var  Publikum,  der,  da  den  gamle  Lysekrone  med  sine 
mange  Ringe  begyndte  at  gaa  i  Vejret  og  Mørket 
Slør  for  Slør  at  brede  sig  over  Tilskuerpladsen,  ligesom 
satte  sig  til  Rette  og  sagde:    ^<Saa,   nu  kommer  hun!» 

Naar  Tæppet  gaar  op,  er  Jacintha  alene  og  staar 
henne  i  Baggrunden  af  Scenen  til  venstre,  beskæftiget 
ved  et  Bord  med  Ryggen  til  Publikum.  Her  stod  jeg 
da  som  for  25  Aar  siden  —  dengang  en  tyveaarig 
ung  Pige  —  i  samme  Dragt,  men  Gud  være  lovet  med 
en  anden  Udvikling.  Den  hjertelige  Hilsen,  Publikum 
sendte  mig,  straks  man  saa  mig,  og  under  en  Blomster- 
regn fornyede,  da  jeg  langsomt  gik  ned  mod  Rampen, 
viste  mig,  at  jeg  ejede  det  bedste,  en  Kunstner  kan 
eje:  Publikums  Sympati.  Det  var  neppe,  at  jeg  kunde 
komme  til  Orde.      Hver   Gang   jeg    saa    op   mod  Uret 


*  Samme  Kasse  var  for  øvrigt  ikke  bleven  ret  meget  benyttet  af 
mig,  thi  jeg  brugte  overhovedet  kun  Sminke  i  saare  ringe  Grad. 
Naturligvis  adlød  jeg  Forfatterne,  naar  de  foreskrev,  at  jeg  skulde 
farv^e  mig  —  saaledes  ved  F'remstillingen  af  den  kalkunske  Frøken  i 
»Abekatten 2/ ,  der  skal  være  rød  i  Hovedet,  ligesom  Mulatinden  Mary 
i  «En  Kurmethode*  skal  være  mørk  —  men  ellers  undgik  jeg  som 
sagt  Sminke.  Navnlig  brugte  jeg  den  aldrig  for  derved  at  markere 
Rollens  Temperament.  Dette  maa  efter  mit  Skøn  udtrykkes  gennem 
Mimiken.  De  malede  Streger  træde  netop  hindrende  i  Vejen  for 
denne. 


—  ^11  — 


for  at  begynde  min  Monolog,  lød  Bifaldet  igen.  Phister 
var  magelos  den  Aften.  Han  overrakte  mig  for  aabent 
Tæppe  en  Sølvsnustobaksdaase  med  Indskrift:   Fra  GU 


Phister  som  Gil  Perez. 
(Efter  Fotografi.) 


Perez  til  Jacintha  paa  Sølvforlovelsesdage7i  og  impro\-i- 
serede  stadig,  hvad  der  ellers  ikke  horte  til  hans 
Naturel. 

Jacintha    optræder   kun   i   anden  Akt.     Da  Tæppet 


Julie  Sødring:  Erindringer.     II. 

var  faldet,  forlangte  Publikum  indtrængende  at  se  mig 
igen.  Jeg  var  gaaet  op  paa  mit  Værelse,  men  flere 
af  Personalet  kom  og  hentede  mig:  «De  kan  jo  ikke 
gaa  frem,»  sagde  de,  «men  De  skal  dog  høre,  hvor 
morsomt  det  lyder.  Man  raaber  Deres  Navn  dernede !» 
Tilsidst  maatte  Vilhelm  Holst  frem  og  sige,  at  jeg  ikke 
kunde  vise  mig  for  Publikum,  da  det  vilde  stride  mod 
Reglementet.  Oppe  i  Skuespillerindelogen  sad  hans 
Hustru,  min  kære  Veninde.  Hun  bemærkede  ganske 
tørt:  «Naar  han  kan  komme  frem,  kan  hun  jo  ogsaa!>^ 
Fra  Teatret  kørte  jeg  hjem  sammen  med  Fru  Jacobson, 
født  Larcher,  og  efter  Vognen  kom  to  Maskinfolk  med 
en  Bærebør  belæsset  med  Blomster.  Da  vi  kom  i 
Nærheden  af  min  Bolig,  blev  vi  begge  yderlig  for- 
skrækkede ved  et  stærkt  rødt  Skin:  «Min  Gud  —  her 
er  Ildløs !»  udbrød  jeg.  Men  det  var  der  ikke.  Det 
var  Begfakler,  hvormed  Husets  Beboere  hædrede  mig. 
Flammerne  kastede  deres  Ildskin  op  over  Stedet  med 
dets  oplyste  Vinduer  og  spillede  over  mod  Volden, 
hvor  Efteraarsblæsten  ruskede  i  de  bladløse  Træer. 
Der  var  forsamlet  en  hel  Mængde  Mennesker,  da  jeg 
stod  ud  af  Vognen,  og  paa  Trappen  stod  min  Vært- 
inde, den  kære  Fru  Bang,  med  udbredte  Arme  og  — 
revnede  Handsker,  som  hun  med  Stolthed  viste  mig, 
idet  hun  sagde:    «Saadan  har  jeg  klappet !» 

Inde  i  mine  Stuer,  som  straalede  i  et  Lyshav  og 
duftede  af  de  skønneste  Blomster,  blev  jeg  modtaget 
af  Sodring  og  Børnene,  der  vare  henrykte  over  den 
dejlige  Aften.  Snart  begyndte  Gæsterne  at  indfinde 
sig.  Blandt  de  første  var  min  blinde  Svoger,  Hans 
Sødring.     Han   blev   ledet   hen  til  mig  af  sin  Søn,    og 

i  stor  Bevægelse  satte  han  en  Laurbærkrans  paa  mit 
Hoved.  Det  varede  ikke  længe,  inden  et  muntert 
Selskab  af  gamle  og  unge  var  bænket  om  det  velbe- 
satte Bord,   og  saa   beg}^ndte  Talernes  Række  med,  at 


Julie  Sødring  som  Jacintha. 
''Efter  Fotografi.) 


først  Kriminalretsassessor  Holmblad  og  dernæst  Høedt 
udbragte  Skaalen  for  mig  i  hjertelige  Ord.  Timerne 
fløj,  som  de  femogt\^ve  Aar  vare  fløjne. 

Dagen    efter    kom    Fru    Heiberg    hen    til    mig    paa 


12' 

Teatret,  gav  mig  et  varmt  Haandtryk  og  sagde:  «Tak 
for  i  Gaar.  Det  var  smukt !»  «Var  De  der?»  spurgte 
jeg  fornøjet.  «0m  jeg  var  der?  Hvor  kan  De  spørge 
om  det?»  svarede  hun  alvorligt. 

Mantzius,  der  som  bekendt  var  hjertensgod  og  altid 
havde  en  eller  anden  ung  Protegé,  som  han  arbejdede 
for  at  faa  frem  ved  Teatret,  henvendte  sig  en  Dag  til 
mig  kort  efter  mit  Jubilæum  og  sagde:  « Efter  den 
Triumf  kan  De  forlange,  hvad  det  skal  være  af  Be- 
styrelsen. Jeg  interesserer  mig  meget  for  den  unge 
N.  N.  Gør  mig  den  Tjeneste  at  anmode  Berner  om, 
at  der  maa  blive  tilstaaet  ham  en  Debut. »  Jeg  kendte 
imidlertid  aldeles  intet  til  Hr.  N.  N.  Endog  hans 
Navn  var  mig  fremmed,  saa  jeg  maatte  afslaa  den  til 
mig  rettede  Opfordring,  men  dette  tog  Mantzius  mig 
meget  ilde  op.  Ogsaa  paa  anden  Maade  søgte  han  at 
faa  mig  til  at  stille  min  ved  Jubilæet  vundne  Popularitet 
i  sine  gode  Formaals  Tjeneste.  Han,  der  jo  var  en 
ypperlig  Oplæser  og  assisterede  ved  et  Utal  af  Vel- 
gørenhedsforestillinger, anmodede  mig  nemlig  en  For- 
middag, da  vi  var  paa  Prøve  sammen,  om  at  læse  op 
i  et  nærmere  angivet  veldædigt  Øjemed.  Denne  Hen- 
vendelse satte  mig  i  Forlegenhed,  fordi  jeg  aldrig 
nogensinde  havde  holdt  Oplæsning,  hvortil  der  ud- 
kræves ganske  særlige  Evner.  Mantzius,  der  saa  mit 
Ansigtsudtryk,  udbrød  da  i  en  meget  gnaven  Tone: 
«Nej,  naturligvis.  De  vil  ikke!»  Hertil  svarede  jeg: 
«Kære  Mantzius,  jeg  har  aldrig  forsøgt  mig  som  Op- 
læser og  aner  ikke,  om  jeg  har  Talent  derfor.  Des- 
uden spiller  jeg  for  Tiden  4 — 5  Gange  om  Ugen!» 
«Aa  Snak,»    sagde  Mantzius;    «var  jeg  Teaterdirektør, 


—    i8i    — 

skulde  De    spille    hver  Aften !»     Og    dermed    snurrede 
han  rundt  paa  Hælen  og  gik. 

I  Sæsonen  1868 — 69  føjede  jeg  tre  nye  Skikkelser 
til  mit  Repertoire.  I  Hostrups  « Mester  og  Lærling »  kom 
jeg  til  at  fremstille  Fru  Bøgedal.  I  Skuespillet  inter- 
esserede mig  særlig  de  Scener,  hvor  Aage  ved  Hjælp 
af  Tryllesalven,  hvormed  han  har  besmurt  sine  Øjne, 
gennemskuer  sine  Omgivelser  og  faar  dem  til  at  be- 
kende. For  at  den  fulde  \''irkning  her  skal  kunne  op- 
naas,  maa  Aages  medspillende  ligesom  lammes  og  fast- 
holdes af  hans  Blik,  hvorfor  de  under  Replikkerne  ikke 
maa  ophøre  at  se  ham  ind  i  Øjnene.  Han  eller  rettere 
den  Magt,  hvoraf  han  er  besjælet,  ligesom  fravrister 
dem  Tilstaaelserne.  —  En  morsom  Opgave  tildeltes 
mig  i  Goldschmidts  interessante  Lystspil  «I  den  anden 
Verden »,  idet  Udførelsen  af  Tjenestepigen  Trines  Rolle 
blev  mig  overdraget.  Jeg  havde  her  en  Rigdom  af  For- 
billeder fra  det  virkelige  Liv,  Erfaringer  fra  min  egen 
Husstand  at  gaa  efter.  Hvor  Trine  i  Begyndelsen  af 
anden  Akt  viser  sig  rejseklædt  i  Døren  lige  hentet 
fra  « Gardergaarden » ,  var  jeg  i  min  Dragt  og  i  hele 
min  Oppakning  en  nøje  Kopi  af  de  Bondefruentimmer, 
som  jeg  saa  ofte  morede  mig  over,  naar  jeg  paa  mine 
Spadsereture  saa  dem  komme  rullende  ind  ad  Vester- 
bro og  ned  ad  Vestergade  til  de  forskellige  Gæstgiver- 
gaarde. Billedets  Naturtroskab  virkede  ogsaa  saa  stærkt, 
at  Publikum  uvilkaarlig  brød  ud  i  Bifald,  da  jeg  traadte 
ind  paa  Scenen.  Under  Prøverne  paa  Lystspillet  var 
Goldschmidt  selv  nærværende.  Det  morede  mig  at 
se  den  forhenværende  Redaktør  af  «Corsaren»  og  Fru 
Heiberg    arbejde   sammen.     Hun  viste   sig  yderst  kold 

imod  ham,  han  overdrevent  høflig  Uge  overfor  hende. 
—  Thornams  «Ægteskabspolitik»,  hvori  jeg  spillede 
den  jævne  Moder,  der  bringer  Orden  i  Datterens  Ægte- 
skab og  taler  Svigersønnen  til  Rette,  var  et  mindre 
betydeligt  Arbejde,  men  Stykket,  hvis  andre  Roller 
spilledes  meget  smukt  af  Vilh.  Wiehe,  Fru  Eckardt  og 
Hultmann,  og  hvori  min  unge  Ven  Dorph-Petersen 
skilte  sig  særdeles  kønt  fra  en  ingenlunde  let  Opgave, 
gjorde  dog  ikke  lidt  Lykke  og  holdt  sig  længe  paa 
Repertoiret. 

Den  følgende  Sæson  bragte  tvende  originale  Lyst- 
spil med  Opgaver  for  mig,  nemlig:  «Et  Herreselskab » 
af  Hertz  og  « Grøns  Fødselsdag »,  hvis  Forfatterinde 
ikke  navngav  sig,  men  viste  sig  at  være  Frøken  Clara 
Andersen,  der  allerede  tidligere  havde  skrevet  talentfulde 
Arbejder  for  Teatret.  Skønt  Hertz'  Lystspil,  der  op- 
førtes første  Gang  den  i8de  September  1869,  ^^^.r  tem- 
melig svagt,  virkede  det  dog  baade  ved  sin  Dialog  og 
ved  enkelte  morsomme  Figurer  underholdende.  Den 
gamle  Digter,  der  kort  efter  afgik  ved  Døden  (den 
25de  Februar  1870),  fik  saaledes  ogsaa  Glæde  af  sit 
sidste  Arbejde  for  den  Scene,  som  han  havde  elsket 
saa  højt,  og  som  skyldte  ham  saa  uendelig  meget. 
Nogle  Dage  forinden  Hertz'  Død  havde  den  norske 
Digter  Henrik  Ibsen  holdt  sit  Indtog  paa  den  danske 
Scene  med  sit  skarpe  og  vittige  Skuespil:  «De  Unges 
Forbund ».     Den  nye  Tid  brød  frem! 

« Grøns  Fødselsdag »  opførtes  første  Gang  den  20de 
Marts  1870.  Man  havde  ønsket,  at  jeg  heri  skulde 
udføre  Generalindens  Rolle,  og  jeg  var  ogsaa  gaaet 
ind  derpaa,    skønt  Rollen  ikke  syntes  mig  at  ligge  ret 

for  mine  Evner.  Efter  at  jeg  nøje  havde  gennemgaaet 
mine  Replikker,  fæstnede  min  Opfattelse  af  Figuren  sig 
dog  temmelig  hurtigt,  ligesom  jeg  ogsaa  snart  blev 
enig  med  mig  selv  om  alle  ydre  Enkeltheder,  navnlig 
i  Henseende  til  Klædedragten.  Fru  Heiberg  ledede 
Indstuderingen.  Som  hun  plejede,  naar  et  Skuespil 
prøvedes,  stod  hun  nede  i  Orkestret  foran  Dirigent- 
pulten. Hun  havde  her  faaet  udbredt  nogle  Tæpper, 
der  tilligemed  et  Par  store  Filtsko  skærmede  hende 
mod  Kulden.  Med  Bogen  opslaaet  paa  Pulten  og  en 
Blyant  i  den  hojre  Haand  st}Tede  hun  det  hele  og 
uddelte  sine  Ordrer  til  hojre  og  venstre.  Kort  efter 
at  Prøverne  paa  « Grøns  Fødselsdag »  var  begv'ndte, 
erklærede  hun  imidlertid  en  Dag,  at  nu  indfandt  hun 
sig  ikke  før  paa  Generalprøven.  Justitsraad  Berner 
søgte  forgæves  at  faa  et  Ord  indfort  om*,  at  Indstude- 
ringen jo  langt  fra  var  fuldendt.  Fru  Heiberg  ignorerede 
ham  ganske  og  uddelte  blot  sine  Ordrer  til  Regissøren 
og  Økonomi-Inspicienten,  hvorefter  hun  forlod  Teatret. 
Phister  var  meget  vred.  Han  gik  op  og  ned  af  Scenen, 
knappende  sin  Frakke,  og  erklærede  sluttelig,  at  han 
ikke  prøvede,  uden  at  en  kunstnerisk  Autoritet,  der 
kendte  Stykket,  var  nærværende.  Han  foreslog  da,  at 
vi  skulde  opfordre  Hoedt,  som  havde  indleveret  St}'kket, 
og  som  meget  ønskede  at  overvære  en  af  Proverne  paa 
Forfatterindens  Vegne,  til  at  komme.  Phisters  Forslag 
syntes  os  alle  rimeligt  og  naturligt.  Særlig  var  jeg 
glad  over,  at  Hoedt  fik  Lejlighed  til  at  gøre  sig  be- 
kendt med  min  Udførelse,  forinden  Indstuderingen  af 
Stykket  var  endt.  Hoedt  fulgte  Opfordringen  og  var 
til   Stede   paa   en   enkelt  Prove.     Ikke   med   en   Tanke 

var  det  faldet  nogen  af  os  ind,  at  Fru  Heiberg  vilde 
tage  os  dette  ilde  op,  saa  meget  mere  som  Høedt  jo 
stod  i  Forhold  til  Teatret  derved,  at  han  læste  med 
dets  Elever"^.  Desto  større  var  vor  Forbauselse  og 
min  Bedrøvelse,  da  vi  erholdt  Meddelelse  om,  at  Fru 
Heiberg  følte  sig  saaret  over,  at  Høedt  var  tilkaldt, 
og  at  hun  derfor  ikke  agtede  at  overvære  General- 
prøven.   Jeg  skrev  da  straks  følgende  Linier  til  hende: 

D.   5   Marts   1870. 

«I  Anledning  af  en  Hilsen,  Justitsraad  Berner  bragte 
os  efter  Frøven  idag,  ønsker  jeg  gerne  at  meddele  Dem 
følgende  for  mit  Vedkommende. 

Høedt,  ved  jeg,  ser  noget  overordentlig  udmærket 
i  den  Rolle,  der  er  mig  tildelt  i  Stykket  « Grøns 
Fødselsdag))  — jeg  anser  den  for  den  vanskeligste  Rolle, 
jeg  nogensinde  har  haft,  den  tiltaler  mig  ikke  paa 
nogen  Maade.  Derfor,  da  han  haaber  meget  af  den, 
og  Stykket  jo  er  indleveret  af  ham,  var  det  mig  magt- 
paaliggende,  at  han  var  tilstede  paa  en  Prøve.  Saaledes 
forholder  Sagen  sig  fra  min  Side,  og  det  ønsker  jeg 
gerne  De  skal  vide. 

Venligst 
Julie  Sødring. 

Fru  Heibergs  Svar  herpaa  lød  saaledes: 

«Maa  jeg  takke  Dem,  fordi  De  har  villet  orientere 
mig  med  Hensyn  til  Betydningen  af  de  afholdte  Prøver 


*  Hans  talentfuldeste  Elev,  Betty  Schnell,  debuterede  i  December 
samme  Aar. 

paa  « Grøns  Fodselsdag ! »  I  Afstand  maatte  Sagen  tage 
sig  anderledes  ud  for  mig.  Jeg  troer  Deres  Oplysning 
og  takker  Dem  derfor. 

Deres 
Johanne  Luise  Heiberg. 

D.   6  Marts   1870. 
Til 

Fru  Sødring. 

Hermed  troede  jeg,  at  denne  Sag  var  jævnet.  Den 
kom  aldrig  senere  paa  Bane  mellem  Fru  Heiberg  og 
mig.  Jeg  var  rigtignok  meget  langt  fra  at  antage,  at 
Fru  Heiberg  kendte  mig  saa  lidt,  at  hun  kunde  opfatte 
det,  som  om  jeg  ujider  Høedts  hidfiydelse  var  kommen 
over  i  hendes  Modstanderes  Leir  og  derfor  forsætlig 
havde  villet  tilføje  hende  en  Krænkelse,  hvilken  Op- 
fattelse hun  ikke  destomindre  synes  at  have  haft,  naar 
man  da  gaar  ud  fra  de  Udtalelser,  som  Udgiveren  af 
hendes  Erindringer,  Hr.  Rigsarkivar  A.  D.  Jørgensen, 
er  fremkommet  med  dels  i  en  Efterskrift  til  fjerde  Bind 
af  bemeldte  Værk,  dels  i  en  af  ham  under  en  i  An- 
ledning af  Fru  Heibergs  Beretning  om  min  Debut  op- 
staaet  Bladpolemik  forfattet  Pjece '^. 

Af  de  i  nævnte  Pjece  optrykte  Aktstykker  kan 
følgende  Skrivelse  fra  Fru  Heiberg  til  Justitsraad  Berner, 
med  hvilken  Skrivelse  jeg  forst  er  bleven  bekendt  ved 
Pjecens  Udgivelse,  maaske  have  nogen  Interesse: 


*    A.   D.  Jørgensen :    Prof.    Phisters    og   Fru   Sødrings   Kritik    af 
Fru  Heibergs  Erindringer.     (Gyldendal,  Kbhvn    1893.) 

«Fru  Sødring  har  været  saa  venlig  at  fremstille  mig 
Sagen  i  et  skønt  Lys  angaaende  de  hemmelige  Prøver 
paa  « Grøns  Fødselsdag ».  Jeg  faar  da  vel  tro,  at  det 
fra  alle  Sider  har  været  mere  Mangel  paa  Takt  end 
Vilje  til  at  være  mig  imod  eller  fortrædige  mig  i  min 
Virksomhed.  Altsaa,  da  det  i  sig  selv  er  en  ligegyldig 
Ting,  om  jeg  er  tilstede  ved  Generalprøven  eller  ikke, 
men  min  Udeblivelse  ved  denne  Leilighed  vilde  bringe 
de  sarte  Gemytter  i  Bevægelse,  skal  jeg  efterkomme 
Deres  Ønske  og  indfinde  mig  paa  Tirsdag. 

Deres  hengivne 
D.  6  Marts  1870.  J.   L.  Heiberg. 

Til 

Hr.  Justitsraad  Berner. 

Om  Fru  Heiberg,  saaledes  som  Sagen  faktisk  for- 
holdt sig,  har  haft  Grund  til  at  beklage  sig  over 
Taktløshed  fra  Skuespillernes  Side,  skal  jeg  overlade 
til  andres  Afgørelse.  Hvad  angaar  den  i  Hr.  Jørgensens 
Pjece  aftrykte  Koncept  til  et  Brev  fra  Fru  Heiberg  til 
mig,  i  hvis  Sted  det  ovenfor  aftrykte  blev  afsendt,  da 
kan  Fru  Heiberg  selvfølgelig  ikke  gøres  ansvarlig  for 
de  deri  anstillede  Betragtninger,  efterdi  hun  netop  ved 
ikke  at  benytte  Koncepten  til  det  endelige  Brev  har 
slaaet  en  Streg  over  den. 

Ved  Opførelsen  gjorde  « Grøns  Fødselsdag »  ikke 
saa  lidt  Lykke  og  oplevede  i  denne  og  de  følgende 
Sæsoner  mange  Forestillinger,  hvad  dog  ikke  skyldtes 
mig,  som  aldrig  ret  naaede  at  faa  en  Helhed  ud  af 
Generalindens  Person. 

De  fire  Sæsoner,  hvori  det  endnu  var  mig  beskaaret 
at  virke  som  Kunstnerinde  paa  den  danske  National- 
scene, frembod  ikke  mange  nye  Opgaver  af  Interesse 
for  mig.  En  virkelig  original  Figur  blev  mig  dog 
overdraget  i  Froken  Clara  Andersens  en  Akts  Lystspil 
«De  lykkeligste  Børn»,  der  opfortes  første  Gang  den 
13de  Mai  1 87 1.  Om  dette  St>'kke  skriver  Overskou*: 
«Det  livlige,  anonyme  Arbeide  gav  en  Skildring  af  den 
Kærlighedens  Egoisme,  som  saa  jævnlig  forvexles  med 
selve  Kærligheden.  Den  sære,  men  rigtig  gode,  gamle 
Frøken  Hartmann  har  et  Par  Pleieborn,  som  hun  holder 
overordentlig  meget  af,  men  hun  har  nu  engang  faaet 
den  Tro,  at  Børnene  og  hun  selv  ville  føle  sig  mest 
tilfredse  og  lykkelige,  naar  de  leve  ene  og  alene,  og 
derfor  stænger  hun  Verden  ude  og  Børnene  inde. 
Dette  gaar  imidlertid  kun  til  en  Tid;  der  kommer  det 
Øjeblik,  da  Drengen  soger  ud  i  Verden  ved  at  springe 
over  Havegærdet,  og  da  Verden  soger  ind  til  de  Inde- 
lukkede i  Skikkelse  af  en  Ingeniorkaptain,  der  elsker 
Drengens  Søster.  Saa  staaer  den  gamle  Frøken  for- 
stenet overfor  \'alget  mellem  enten  at  ofre  sit  eget 
Ideal  eller  sine  Pleiebørns  virkelige  Lykke,  og  hun 
ofrer  da  det  Første. »  Rollebesætningen  i  dette  lille 
Skuespil  var  følgende: 

Ingeniørkaptajnen Wilh.  W'iehe 

Den  unge  Pige Frøken  Dehn 

Kaptajnens  Søster Fru  Eckardt 

Drengen Olaf  Poulsen 

Frøken  Hartmann   Jeg 

*  Teaterhistorien  VII  Pag.   594. 

Endelig  spillede  min  Broder  Frøkenens  gamle 
Tjenestekarl  Søren,  der  med  sin  lamme  Arm,  som  han 
paastaar  at  have  paadraget  sig  i  Tjenesten,  er  et  sandt 
Huskors  for  den  gamle  Dame. 

Efter  Oplæsningen  paa  Stykket  stod  Frøken  Hart- 
mann mig  ikke  ganske  klar.  Da  sagde  min  Broder: 
«Gør  hende  nervøs !»  Saa  havde  jeg  hele  Skikkelsen. 
En  fin,  gammel  Dame,  som  jeg  en  Sommer  havde 
truffet  paa  en  Herregaard,  blev  mit  Forbillede.  For- 
inden Prøverne  begyndte,  kom  Fru  Heiberg  en  Dag  til 
mig  og  sagde:  «Har  De  tænkt  Dem  Stuen *?»  Det 
havde  jeg,  og  saaledes  som  jeg  ønskede  det,  blev  da 
Stykket  sat  i  Scene.  Paa  Prøverne  blev  der  fra  alle 
Sider  arbejdet  hen  til  at  naa  en  saa  fuldkommen  Natur- 
lighed i  Diktionen,  som  det  var  muligt.  I  Udførelsen 
af  min  Rolle  søgte  jeg  ved  Smaatræk  at  fremhæve  de 
mange  Vanskeligheder,  som  Opdragelsen  af  de  to  Børn 
forvolder  den  gamle  Frøken.  Medens  hun  saaledes  i 
en  af  de  første  Scener  indtrængende  skænder  paa  den 
halvvoksne  Dreng,  lod  jeg  hende  opdage,  at  han  er 
vokset  fra  sin  Trøje,  og  at  hans  Haandlinninger  stikke 
frem.  Uden  at  afbryde  Replikken  tog  jeg  da  og  trak 
ned  først  i  hans  ene  Ærme  og  saa  i  hans  andet.  Saa 
lille  dette  Træk  var,  gjorde  det  dog,  efter  hvad  der 
blev  mig  sagt,  en  betydelig  Virkning.  I  den  unge 
Poulsen  havde  jeg  her  en  baade  forstaaende  og  ved 
sit  friske  Humør  fornøjelig  medspillende.  Det  lille 
Stykke    kom    i    det  Hele    til    at    gaa    særdeles    smukt, 


*    Handlingen    foregaar   i    en    Havestue    paa    Frøken    Hartmanns 
Ejendom. 

navnlig    var    min    Broder    aldeles   ypperlig   som    Søren, 
morsom  og  moderat. 

Et  Par  Breve,    som  jeg   har   opbevaret,    skrevne  af 
tvende   af  mine  unge  Venner,    bringe  endnu  Hilsen  og 


A.   Rosenkilde  som  Søren  i   »De  lykkeligste  Børn». 

(Efter  Fotografi  ) 


Bud  til  mig  om  «De  lykkeligste  Born»!  Det  forste 
fra  Cand.  P.  Jerndorff,  der  samme  Sæson  havde  haft 
en  vellykket  Debut  som  Aage  i  « Mester  og  Lærling », 


har  følgende  Indhold: 


—    190   — 

København,  d.   13de  Mai    187 1. 

Kjære  Fru  Sødring. 

Vil  De  modtage  disse  Par  Blomster  som  en  beskeden 
Tak  for  den  Nydelse,  jeg  har  havt  af  at  see  Dem  paa 
de  2  Prøver  paa  «De  lykkeligste  Børn»,  og  tillige  som 
en  Lykønskning  til,  at  De  ved  iaften  at  føre  Deres 
Frk.  Hartmann  frem  for  Publicum  føier  et  nyt  sandt 
og  skjønt  Billede  til  de  mange,  De  tidligere  har  skabt. 
Det  er  netop  Deres  store  Fortjeneste,  at  De  veed  at 
see  paa  Menneskene  ikke  blot  med  et  klart  og  for- 
standigt, men  ogsaa  med  et  kjærligt  Øje.  De  overseer 
aldrig  det  Gode  ved  Mennesket  for  det  komiske.  Derfor 
blive  de  Figurer,  De  skaber,  ikke  blot  sande,  men 
ogsaa  skjønne  og  elskelige.  Det  er  det.  Kunsten  altid 
skulde  tilstræbe;  men  for  at  gjøre  det  maa  man  være 
Menneske  ved  Siden  af  at  være  Kunstner.  Det  er  De, 
og  derfor  gjøre  Deres  Fremstillinger  ikke  blot  Deres 
Genialitet,  men  ogsaa  Deres  Hjerte  Ære. 

Deres 
Peter  Jerndorff. 

Det  andet  Brev  er  skrevet  af  en  ung  Student,  min 
kære  Nevø  Edgar  Sødring '^,  Søn  af  den  oftere  i  dette 
Skrift  omtalte  blinde  Hans  Sødring.  Brevet,  som  man 
maa  erindre  hidrører  fra  en  Slægtning,  der  nærede  en 
meget  varm  personlig  Hengivenhed  for  mig,  lyder 
saaledes : 


Senere  Journalist,  død  i  en  Alder  af  nogle  og  tredive  Aar. 


Kære  tante  Julie 

D.   20de  Maj    187 1. 


Når  Du  byder  mig  til  gæst  i  Dit  yndige  hjem  ved 
Vestervold,  og  jeg  der  er  vidne  til  alle  de  elskværdige 
egenskaber,  Du  som  værtinde  forstår  at  udfolde  i  så 
rigt  et  mål,  så  fordrer  almindelig  dannelse  og  beleven- 
hed, at  jeg,  når  jeg  atter  ser  Dig,  takker  Dig  for  de 
timer,  jeg  har  tilbragt  i  Dit  selskab.  ]\Ien  når  du  byder 
mig  til  gæst  i  hint  Dit  andet  hjem  på  Kongens  Nytorv, 
og  jeg  atter  der  ser  Dig  udfolde  alle  Dine  vidunderlig 
rige  evner,  når  jeg  der  ved  Dig  får  et  uudsletteligt  og 
uforglemmeligt  billede  af  Din  kunst  i  al  sin  uforHgnelige 
storhed,  så  er  det  ikke  nogen  almindelig  vedtagen  social 
form,  jeg  følger,  men  det  er  meget  mere  en  indre 
følelse,  der  tilsiger  mig  det  som  en  pligt  at  udtale  for 
Dig  min  tak  og  min  dybe  beundring  over,  hvad  jeg 
har  seet  og  hørt.  Jeg  så  Dig  igår  aftes  som  den 
gamle  frøken  Hartmann,  og  aldrig  skal  jeg  glemme 
det  indtryk,  jeg  her  fik  af  den  fuldkommenhed,  hvortil 
scenisk  kunst  kan  nå;  jeg  syntes,  jeg  havde  seet  så 
meget  stort  og  skønt  netop  på  hin  scene,  så  meget 
som  kunde  danne  og  forædle,  som  kunde  løfte  og  højne 
en  op  over  hverdagslivet  med  hele  dets  trivialitet  og 
smålighed,  men  jeg  måtte  sige  mig  selv,  at  jeg  aldrig 
havde  seet  en  fremstilling  mere  kunstnerisk  helstøbt, 
mere  fuldendt  i  alle  sine  enkeltheder,  i  alle  sine  små- 
træk end  Dit  spil  i  denne  rolle.  Der  var  sandhed, 
den  mest  slående  sandhed  i  alt,  i  hver  mine,  i  hver 
bevægelse,  i  betoningen  af  hvert  ord,  sandhed  og 
simpelhed,  kunstnerisk  adel  og  højhed  over  den  hele 
fremstilling,  hvis  lige  jeg  aldrig  havde  seet,  og  jeg  følte 

en  stolthed  over  at  kende  Dig,  over  at  være  i  familie 
med  den  store  kunstnerinde,  jeg  så  for  mig.  Dette  er 
kun  en  fattig  tak,  jeg  kan  bringe  Dig,  kære  tante,  det 
ved  jeg,  men  vær  overbevist  om,  at  den  ikke  er  mindre 
velment,  mindre  hjertelig,  end  om  den  v^ar  fremsat 
anderledes  end  igennem  disse  tarvelige  linier.  Jeg  ved, 
at  Du  ikke  er  af  dem,  der  ser  paa  det  ydre,  men  langt 
mere  på  hvad  der  skjuler  sig  bag  dette,  derfor  tør  jeg 
ogsaa  trøstig  sende  Dig  denne  min  simple  tak,  fordi 
jeg  ved,  at  Du  ikke  bekymrer  Dig  om  den  desværre 
kun  altfor  mangelfulde  form,  hvori  den  er  affattet,  men 
kun  tager  hensyn  til  det  hjertelag  og  det  sind,  hvormed 
den  er  nedskrevet  paa  Papiret. 

Din  inderlig  hengivne  og  taknemlige  Nevø 
Edgar  Sødring. 

Frøken  Hartmanns  Rolle  var  ikke  stor  i  Omfang. 
Dette  gælder  i  det  Hele  taget  om  mange  af  mine 
kunstneriske  Opgaver.  Jeg  har  herved  haft  Lejlighed 
til  at  gøre  den  Erfaring,  at  ofte  de  «smaa»  Opgaver 
ere  de  største  og  fordre  mest  af  Skuespilleren.  Min 
Broder  Adolph  udtrykte  det  samme  paa  en  anden 
Maade  ved  en  bestemt  Lejlighed.  En  ung  Skuespiller- 
inde havde  udført  Hovedrollen  i  en  Tragedie  og  havde 
gjort  megen  Lykke.  Dagen  efter  kom  hun  ind  i 
Skuespillerfoyeren,  hvor  min  Broder  var  nærværende, 
uden  at  hun  lagde  Mærke  til  ham.  Hun  udbrød  da  til 
nogle  af  sine  jævnaldrende:  «Nu  tror  jeg  nok,  jeg  har 
bevist,  at  jeg  kan  spille  de  store  Roller,  v  hvortil  Adolph 
ganske   tørt   bemærkede:    «Ja,    lille  Frøken,    saa  er  der 


Julie  Sodrixg. 

Efter  Maleri  af  A.  Dorph. 

kun  tilbage  for  Dem  at  bevise,  at  De  ogsaa  kan  spille 
de  smaaly> 

Min  Virksomhed  ved  det  kgl.  Teater  nærmede  sig 
nu  sin  Afslutning.  Endnu  kun  tre  Sæsoner  og  den  er 
endt.  Noget  nyt  Gennembrud  af  min  kunstneriske 
Evne  i  disse  Aar  har  jeg  ikke  at  opvise.  Der  stilledes 
mig  ikke  nye  Opgaver  af  større  Betydning.  Hvad  jeg 
spillede  laa  indenfor  de  engang  trukne  Grænser  for  mit 
Talent.  Saaledes  de  Opgaver  jeg  udførte  i  Lystspillene 
«De  hvide  Roser »,  « Sandt  og  Usandt »  og  « Helene ». 
Det  førstnævnte  tiltalende  Arbejde  var  skrevet  af  to  af 
mine  unge  Venner,  Nicolai  Bøgh  og  William  Bloch. 
Stykket  blev  ved  Indleveringen  just  ikke  modtaget  med 
overdreven  Venlighed  af  Direktionen,  der  ikke  lod  til 
at  ynde  originale  Arbejder.  Det  er  i  det  Hele  taget 
forbausende  at  se,  hvor  lidt  Velvilje  der  fra  Autoriteter 
vises  de  unge  her  i  Verden.  Jeg  kan  af  egen  Erfaring 
henvise  til  Direktionens  Holdning  overfor  mig  ved  min 
Debut,  men  jeg  har  mange  Gange  i  mit  Teaterliv  haft 
Lejlighed  til  at  faa  denne  Iagttagelse  bekræftet.  Man 
betragtede  det  i  Reglen  som  en  Naadessag  at  opføre 
unge  Forfatteres  Arbejder,  og  man  mente,  at  saadanne 
Forfattere  egentlig  var  Teatret  stor  Tak  skyldige,  naar 
deres  indleverede  Arbejder  blev  antagne.  Det  gælder 
overalt  her  i  denne  Verden,  at  det  ny  bliver  modtaget 
med  Mistænksomhed! 

Nu  var  der  forøvrigt  ikke  mindste  Anledning  til  at 
stille  sig  mistænksomt  overfor  «De  hvide  Roser ».  Thi 
det  var  et  saare  uskyldigt  Arbejde,  men  det  rummede  en 
Del  Følelse  og  Stemning,  saa  dets  Antagelse  kunde 
særdeles   godt   forsvares.     Vi  Skuespillere  fandt  Talent 

Julie  Sødring:  Erindringer.    II.  I3 

i  Stykket  og  glædede  os  ved  at  give  det  en  omhyggelig 
Indstudering.  Fra  den  administrative  Side  udtalte  man 
sig  med  nogen  Gnavenhed  over,  hvor  taknemmelige 
Forfatterne  maatte  være  Kunstnerne  for  den  mageløse 
Interesse  de  viste  Lystspillet.  Jeg  tog  da  et  Par  Gange 
Bladet  fra  Munden  og  ytrede,  at  Teatrets  Hovedopgave 
dog  vel  var  at  støtte  den  nationale  Litteratur  og  de 
spirende  Forfattertalenter.  Fru  Heiberg  gav  mig  Ret 
heri  og  stillede  sig  i  det  Hele  venligt  til  Lystspillet, 
navnlig  efter  at  det  var  lykkedes  mig  ganske  at  ud- 
rydde en  hos  hende  opstaaet  Mistanke  om,  at  det  var 
Erik  Bøgh  —  hvis  Virksomhed  som  dramatisk  For- 
fatter dengang  udelukkende  var  knyttet  til  Privatteatrene 
—  hvem  dets  Tilblivelse  skyldtes.  Men  dette  var  for- 
øvrigt ingenlunde  nogen  let  Sag,  thi  havde  Fru  Heiberg 
først  faaet  et  vist  Syn  paa  en  Sag,  var  det  omtrent 
haabløst  at  forsøge  paa  at  bibringe  hende  et  andet. 
De  Bemærkninger,  vi  udvekslede  i  Anledning  af,  at 
den  ene  af  Forfatterne  hed  Bøgh,  kan  maaske  interes- 
sere.    Jeg  hidsætter  dem  derfor, 

(Paa  en  af  de  første  Prøver.) 

Fru  Heiberg. 
Hør,    sig   mig.    De   kender  jo   denne   Bøgh.     Hvad 
er  det  for  en  Bøgh  r 

Jeg. 
Det  er  en  ung  Student. 

Fru  H. 
Det  er  da  ikke  Erik  Bøgh? 

Jeg. 
Nej,    Fru  Heiberg,   jeg  siger  Dem  jo,    at  det  er  en 
ung  Student,   Son  af  Provst  Bøgh  i  Gamtofte  paa  Fy  en. 

Fru  H. 

Naa! 

(Nogle   Dage  senere.) 

Fi'2c  Heiberg. 
Hvem  var  det,  De  sagde,  denne  Bogh  var  en  Søn  af? 

Provst  Bogh  i   Gamtofte! 

Fru  H. 
Er  han  ikke  i  Familje  med  Erik  Bøgh? 

7eg. 
Saavidt  jeg  ved  aldeles  ikke ! 

Fru  H. 
Naa! 

(Et   Par  Dage  efter  Stykkets  Opførelse.) 

Fr2i  Heiberg. 
De  sagde,  at  den  unge  Bogh  var  Son  af  en  Præst. 

Jeg. 
Ja! 

Fru  H. 
Er  han  da  aldeles  ikke  i  Familje  med  Erik  Bøgh ! 

Jeg. 
Nej,   Fru  Heiberg,   aldeles  ikke! 

Frti  H. 

Saa — h!  tænk,   det  var  da  mærkeligt! 

13* 

«De  hvide  Roser »  opførtes  første  Gang  den  21.  Maj 
1872,  og  Publikum  modtog  Lystspillet  med  Velvilje. 
Det  gik  i  denne  og  den  følgende  Sæson  ikke  faa 
Gange  over  Scenen.  —  Et  lignende  Held  fulgte  Lyst- 
spillet « Sandt  og  Usandt  »'•',  hvis  Forfatterinde  var  Frø- 
ken Clara  Andersen,  og  hvori  min  Broder  havde  skabt 
en  overordentlig  morsom  Figur  af  den  nervesvage 
Etatsraad  Molleman. 

Derimod  gjorde  Skuespillet  « Helene  »**  kun  ringe 
Lykke.  Om  min  Udførelse  af  den  komiske  ældre 
Rolle  heri  skriver  Overskou:  « Hvorledes  selv  en 
stor  og  i  sin  Fremstilling  overordentlig  smagfuld 
Kunstnerinde  kunde  gribe  fejl  i  Valget  af  de  Midler, 
hvormed  hun  vilde  frembringe  Virkning  paa  Scenen, 
det  viste  Fru  Sødring  i  Tantens  Rolle,  thi  hun  spillede 
den  med  en  af  hende  opfunden  Jargon,  som  hun  vel 
holdt  gennem  hele  Stykket,  men  som  dels  paa  flere 
Steder  gjorde  hendes  Replikfremsigelse  utydelig  og  dels 
lagde  en  Hæmsko  paa  hendes  Fremstilling,  saa  at  der 
manglede  noget  af  hendes  ellers  saa  uudtømmelige  og 
uimodstaaelige  Lune.»  Medens  jeg  selvfølgelig  ikke 
skal  modsige  en  Kritik  af  en  af  mine  kunstneriske 
Præstationer,  er  der  dog  et  enkelt  Punkt  i  Overskous 
Udtalelse,  som  er  faktisk  urigtigt,  og  som  jeg  derfor 
skal  belyse  lidt  nærmere.  Overskou  siger,  at  jeg  ud- 
førte Rollen  med  en  af  mig  « opfunden  Jargon ».  Dette 
er  fejlagtigt.  Jeg  spillede  ganske  vist  i  «Helene»  med 
en  hel  anden  Stemmeføring  —  ikke  « Jargon »  — ,    end 


*   Opført  første  Gang  den   7.   Marts   1873. 
**  Opført  første  Gang  den  6.  Januar   1874. 

jeg  plejede,  men  denne  Stemmeføring  var  ikke  opfunden 
af  mig,  men  hentet  direkte  fra  Virkeligheden.  Medens 
jeg  indstuderede  min  Rolle  i  « Helene »,  kom  nemlig  en 
Formiddag  en  Dame  op  til  mig  for  at  forhore  sig  om 
en  Pige,  der  havde  været  i  min  Tjeneste.  Denne 
Dame  talte  med  en  udpræget  Ganelyd,  der  virkede 
yderst  komisk.  Jeg  erindrer,  at  hun  med  Hensyn  til 
vedkommende  Pige  blandt  andet  spurgte:  «Hun  glemmer 
da'nte  Gaflerne  r»  Dette  Sporgsmaal,  udtalt  paa  den 
ovenfor  nævnte  Maade,  klang  længe  efter  i  mine  Øren 
og  bevirkede,  at  jeg  uvilkaarligt  læste  mine  Replikker  i 
« Helene »  med  det  samme  Tonefald.  Det  blev  da  ved- 
kommende Dame,  som  gik  igen  i  « Helene ».  Hun 
virkede  efter  Sigende  morsomt  paa  Prøverne,  men 
muhgvis  stod  Publikum  noget  fremmed  ligeoverfor  min 
ny  Stemme,  og  Stykket  gik  kun  faa  Gange  over  Scenen, 
saa  jeg  naaede  ikke  fuld  Autoritet  i  Udførelsen  af  min 
Rolle.     Tanten  i  « Helene >;   var  min  sidste  ny  Rolle. 

Jeg  er  nu  i  mine  Erindringer  naaet  hen  til  det 
gamle  Teaters  sidste  Aar.  Dets  gamle  Kunstnere  be- 
gynde en  for  en  at  falde  fra.  Men  ogsaa  af  dets 
øvrige  Funktionærer  glide  mange  velkendte  Skikkelser 
bort.  Jeg  skal  her  indskrænke  mig  til  at  fremdrage  et 
Navn,  som  ofte,  ja  næsten  daglig,  forekom  i  mit  Te- 
aterliv, og  som  ogsaa  af  og  til  er  nævnt  i  denne  Bog 
—  Navnet  Walsøe.  Vort  gamle  Teaterbud  døde  i 
Alaj  1873.  Han  havde  oprindelig  været  Kammertjener 
hos  Kammerherre  Holstein  og  havde  faaet  Ansættelse 
ved  Teatret  under  dennes  Direktorat.  I  sin  ydre  Frem- 
træden forstod  Walsøe,  der  var  en  temmelig  svær  Mand 
med    et    bredt,    glatraget  Ansigt,    at    udfolde    megen 

\'ærdighed  og  var  ikke  utilbøjelig  til  at  efterligne  sine 
overordnede  i  Lader  og  Manerer.  Paa  et  Fotografi  af 
ham,  som  jeg  ejer,  kopierer  han  saaledes  ingen  ringere 
end    Gehejmekonferentsraad    Tillisch.      W'alsøe    var    et 


W  a  1  s  0  e. 
(Efter  Fotografi.) 


udmærket  Hoved  og  forstod  at  tale  med  Skuespillerne, 
saa  at  han  i  Tilfælde  af  «rød  Plakat »  ofte  opnaaede, 
at  man  indlod  sig  paa  at  spille,  skønt  man  følte  sig 
syg   og   utilpas.     Jeg  kan  saaledes  erindre,    at   han   en 

Formiddag  kom  til  mig,  der  var  stærkt  forkølet,  og 
meldte,  at  Forestillingen  om  Aftenen  var  forandret,  og 
at  jeg  skulde  spille  i  en  Vaudeville. 

«Det  er  umuligt,  Walsøe!»  svarede  jeg.  «De  kan 
jo  da  høre,  at  jeg  er  aldeles  hæs!» 

«Ja,»  sagde  Walsøe,  «det  kan  s'gu  enhver  høre! 
Men  Pokkers  kedeligt  er  det,  for  jeg  tror,  vi  bliver 
nødt  til  at  lukke  i  Aften,  hvis  De  melder  Forfald !» 

«Ja,  det  er  jo  slemt,  men  hvad  skal  jeg  gøre! 
Var  der  endda  Spørgsmaal  om  en  Rolle,  hvor  jeg  ikke 
skal  synge,  men  en  Vaudeville  I  Det  lader  sig  ikke 
gøre,  Walsøe !» 

«Nej,  bevares, »  vedblev  Walsøe,  «det  gaar  ikke! 
Ja,  saa  er  der  jo  ikke  andet  for,  end  at  vi  lukker ! » 

Walsøe,  der  som  sædvanlig  havde  taget  Plads  paa 
en  Stol  lige  indenfor  Døren  med  Hænderne  foldede 
over  sin  tykke  Stok,  rejste  sig  og  beredte  sig  til  at 
gaa.  Pludselig  siger  han:  « Kunde  De  ikke  forsøge, 
om  det  er  Dem  muligt  at  synger  Kan  De  sige  A — ?» 
Jeg  kom  til  at  le  og  forsøgte  virkelig  at  synge  en 
Skala.  Det  gik  bedre,  end  jeg  havde  troet,  og  da 
Walsøe  forlod  mig,  havde  han  mit  Løfte  om,  at  jeg 
vilde  spille.  —  Min  Broder  Adolph  har  fortalt  mig,  at 
Walsøe  en  Dag  sad  en  Time  i  hans  Forstue  og  ventede 
paa,  at  en  hoven  Kind,  som  Adolph  paa  Grund  af 
Forkølelse  var  bleven  velsignet  med,  skulde  falde  og 
derved   hans  Optræden   samme  Aften  blive  muliggjort. 

Mine  Børn  kendte  alle  Walsøe,  der  snakkede  og 
spøgte  med  dem.  Mødte  han  min  yngste  Søn,  hvis 
Fornavn    vakte    hans    klassiske  Erindringer  om  det  an- 

tikke  Rom  og  Carthago,  spurgte  det  gamle  Teaterbud 
ham  altid  med  udpræget  jydsk  Betoning:  «Qvid  novi 
ex  Africar» 


XIV. 

Forinden  jeg  gaar  over  til  at  skildre  de  Omstændig- 
heder, der  forte  til  min  Afsked,  skal  jeg  meddele  et 
og  andet  om  mit  Hjem  i  de  Aar,  som  jeg  i  det  fore- 
gaaende  har  omtalt  for  min  Teatervirksomheds  Ved- 
kommende. 

Som  oftere  i  denne  Bog  nævnt  boede  vi  i  Ejendom- 
men Nr.  3  paa  Hjørnet  af  St.  Pederstræde  og  Volden. 
Stedet  ejedes  af  Justitsraad  Bang,  der  var  en  stor  Sam- 
ler og  Kunstven.  Hans  Samlinger  blev  i  Aarenes  Løb 
saa  rige,  at  han  maatte  lade  Stedets  Trappegang  nyde 
godt  af  dem.  Denne  blev  behængt  med  gamle  Malerier 
og  Kobberstik,  hvorimellem  mange  udmærkede  og  kost- 
bare Ting.  Lige  fra  Kælderen  og  op  til  Kvisten  hang 
Billederne  Side  om  Side,  og  henfarne  Konger  og  Dron- 
ninger skuede  ud  af  Guldrammerne  paa  dem,  der  steg 
op  og  ned  ad  Trapperne.  Over  Indgangsdørene  til 
vor  Lejlighed  hang  fire  Akvareller  af  F.  C.  Lund, 
forestillende  en  dansk  Landsoldat,  en  Matros  i  Færd 
med  at  hejse  Dannebrog,  en  Amagerpige  og  en  sjæl- 
landsk Bondepige.  Ogsaa  en  anden  Mærkelighed  fandtes 
paa  Trappen.  I  Vestibulen  stod  nemlig  et  højt,  gam- 
melt, hvidlakeret  og  forgyldt  Ur,  der  hver  Time  spil- 
lede et  lille  Musikstykke. 

Vort  Hjem  var  i  Aarenes  Løb  blevet  ualmindelig 
smukt.     Sødring   og  jeg   satte  alt  ind  paa  at  gøre  det 

til  det  Sted,  hvor  Børnene  var  gladest  ved  at  være, 
og  hvortil  de  længtes  hen,  naar  de  var  borte  derfra. 
Der  ligger  en  sælsom  Magt  i  Hjemmet.  Det  virker 
paa  Børnenes  Sind  gennem  hele  deres  Liv.  Dette  bor 
alle  Forældre  betænke.  Hvad  der  skaber  Hjemmet,  er 
først  og  fremmest  den  Aand,  som  hersker  i  det.  Er 
denne  Aand  ufredelig  eller  forlystelsessyg,  drage  Hjem- 
mets gode  Genier  bort.  Vort  Hjem  ved  Vestervold 
var  i  adskillige  Henseender  rigere  end  det,  hvori  jeg 
var  opvokset.  Dog  blev  det  aldrig  overlæsset  eller 
pyntet.  Det  væsentligste  Smykke  var  Boger,  Blomster 
—  baade  Sodring  og  jeg  var  store  Blomsterelskere  — 
og  smukke,  solide  Møbler,  i  senere  Aar  Malerier.  Vi 
boede  paa  første  Sal.  Lejligheden  var  ret  stor  og 
Værelserne  meget  rummelige.  Min  Mands  Værelse, 
Spisestuen  og  Dagligstuen  —  i  hvis  Hjornevindu  jeg 
havde  faaet  indrettet  en  Forhøjning  lig  den,  jeg 
kendte  fra  mit  Barndomshjem  i  Adelgade  —  laa  ud  til 
Volden,  Sovekamrene  ud  til  St.  Pederstræde  og  Gaarden. 
Vort  daglige  Liv  var  roligt  og  sundt.  Naturligvis 
kunde  det  ikke  undgaas,  at  min  Teatervirksomhed 
bragte  nogen  Forstyrrelse  ind  deri,  men  jeg  bestræbte 
mig  for,  at  denne  Forstyrrelse  blev  saa  ringe  som  mulig. 
Mine  Roller  lærte  jeg  saaledes  i  Reglen,  medens  jeg 
klædte  mig  om.  Husmoderens  Pligter  har  jeg  aldrig 
nogensinde  villet  give  fra  mig.  Jeg  har  end  ikke 
kunnet  overtale  mig  til  at  overlade  nogen  anden  at 
rette  an  ved  Middagsbordet.  Vi  var  tidt  mange  til 
Bords,  min  Søster  og  en  ung  Student  spiste  sammen 
med  os.  Undertiden  var  der  ogsaa  andre.  Det  kunde 
da  ske,  at  den  gamle  Teaterkarosse  kom  rullende  om- 

kring  Hjørnet,  og  at  Jens  knaldede  med  Pisken  for  at 
minde  mig  om  min  Teaterpligt,  inden  jeg  endnu  havde 
spist  færdig.  Saa  maatte  jeg  over  Hals  og  Hoved  ned 
i  Vognen.  Køreturen  gennem  de  oplyste  Gader,  hvor 
Lysene  skinnede  ind  til  mig  gennem  de  duggede  Ruder, 
var  mig  da  en  hel  Vederkvægelse.  Xaar  Børnene 
skulde  i  Teatret,  tog  jeg  undertiden  dem  med  i  Vognen. 
Det  var  jo  en  Fest  for  dem  at  komme  over  paa  mit 
Paaklædningsværelse  og  blive  ledsaget  ned  paa  Tilskuer- 
pladsen, over  den  mørke  Scene,  af  min  Paaklædnings- 
kone'-\  Man  vil  forstaa,  at  jeg  glædede  mig,  naar 
jeg  en  Aften  var  fri  og  sad  i  min  lune  Dagligstue 
med  Lampen  tændt  og  de  mørkegrønne  Gardiner  trukne 
tæt  for  Vinduerne.  Navnlig  Vinteraftener,  naar  Sneen 
føg  mod  Ruderne,  og  Stormen  ruskede  i  Voldens 
Træer,  kunde  vi  have  det  utrolig  hyggeligt.  Af  og 
til  kom  en  Kane  forbi.  Bjælderne  klang  sølvklart  fra 
det  fjerne,  kom  nærmere  og  nærmere,  og  idet  Kanen 
for  forbi,  hørte  man  Gængerne  skumple  mod  Sten- 
broens Ujævnheder. 


*  Denne  ansvarsfulde  Post  var  i  mange  Aar  betroet  til  den  gamle 
Jomfru  Fabritius,  der  som  ung  Pige  havde  været  en  stor  Skønhed, 
men  hvis  Skikkelse  i  den  Tid,  jeg  har  kendt  hende,  var  bøjet  af 
Kummer  og  Sygdom.  Jeg  beholdt  hende,  saalænge  det  var  mig  muligt, 
men  maatte  skille  mig  ved  hende,  da  hendes  Skrøbelighed  blev  saa 
stor,  at  hun  faldt  i  Søvn,  naar  hun  satte  sig  ned  Saaledes  søgte  jeg 
hende  længe  forgæves  en  Formiddag,  da  vi  prøvede  en  Holbergsk 
Komedie.  Endelig  fandt  jeg  hende  bag  Kulisserne,  siddende  sovende 
med  min  «Holberg»  under  Armen  i  Kong  Svends  Tronstol,  der  var 
stillet  frem,  fordi  Balletten   « Valdemar«  skulde  gaa  om  Aftenen. 

Om  Foraaret  var  her  meget  smukt.  V^ore  Ture 
gik  i  Reglen  over  Volden,  forbi  Mollen,  ned  under  den 
lille  buede  Bro,  der  forbandt  Bastionerne  med  hinanden, 
og  videre  ad  den  skraa  \'ej  med  den  stejle  Voldskrænt 
paa  højre  Side  og  Kirsebærgangen  paa  venstre.  Skræn- 
tens lysegrønne  Tæppe  var  oversaaet  med  gule  Stjerne- 
blomster, og  hist  og  her  dukkede  smaa  Violer  frem. 
Vejen  fortsattes  saa  over  Teglgaardsbroen,  forbi  Glaci- 
erne,  hvor  Kagekonen  boede  i  det  lille  firkantede, 
grønne  Skur.  Ude  hvor  nu  Kvarteret  omkring  Nansens- 
gade er  vokset  frem,  laa  Gartner  Martin  Hansens  vidt- 
strakte Haver  med  Drivhuse,  Mistbænke,  talrige  Frugt- 
træer, lange  Rækker  Aspargesbede.  Den  gamle  Gartner 
og  hans  Søn  viste  altid  mig  og  mine  Børn  stor  Godhed. 
Under  Frugttræerne  bredte  sig  et  helt  Tæppe  af  Violer 
—  violette  og  hvide.  Her  havde  vi  Lov  til  at  plukke, 
og  vi  benyttede  os  af  Tilladelsen!  Heie  Kur\'e  fulde 
samlede  vi.  Forinden  vi  forlod  det  dejlige  Sted,  hvilede 
vi  os  paa  den  gammeldags  hvide  Træbænk,  der  stod 
i  Skyggen  af  mægtige  Træer  ved  Enden  af  Gangstien. 
Saa  vandrede  vi  den  korte,  smukke  \'ej  tilbage.  \>d 
Teglgaardsbroen  dukkede  Byens  Taarne  og  Tage  frem 
bag  Voldene,  hvor  Træerne  stod  i  fuldt  Udspring. 
Solen  skinnede  saa  dejligt.  Fuglene  sang,  og  i  Over- 
fladen af  Stadsgravens  stille,   sorte  Vand  slog  Fiskene. 

Vore  Ture  havde  ogsaa  ofte  \'andværket  til  ^Nlaal. 
X-'andinspektør  Poulsens  vare  vore  nære  Omgangsvenner, 
og  mange  er  de  glade  Erindringer,  som  jeg  har  fra 
deres  smukke  tljem  og  den  idylliske  Have,  der  strakte 
sig  lige  ned  til  Stadsgraven.  Til  Vandværket  høre 
Filtrene,     der    ligge    paa    den    anden    Side    af   Banens 

Terræn  ud  mod  St.  Jørgenssø.  Filtrene  ligge  nu  aabne 
og  bare,  men  dengang  var  de  omgivne  af  store  Frugt- 
haver, som  i  Forsommeren   frembød   et   feagtigt   Skue. 

Poulsens  elskede  Blomster.  Der  var  i  Sommerens 
Tid  et  Flor  af  Roser  i  deres  Haver,  hvortil  jeg  aldrig 
har  set  Mage,  og  de  delte  troligt  med  deres  Venner. 
Fra  det  tidlige  Foraar  til  det  sildige  Efteraar  smykke- 
des mit  Hjem  med  Vandværkets  Rigdomme. 

Der  er  intet  som  i  den  Grad  bringer  Mindets  Stem- 
ning med  sig  som  Duft  og  Klang.  Bringer  Lyden  af 
en  Kanes  Bjælder  mig  tilbage  til  hine  Vinteraftener  i 
mit  Hjem  ved  Volden,  saa  stiger  der  ved  Duften  af 
Nelliker,  Lavendler  og  Mosroser  et  andet  Billede  frem 
for  min  Tanke,  og  det  er  Voldmesterens  lille  Have 
langt  ude  ved  Østervold.  Herhen  valfartede  vi  ofte. 
Langs  Voldene,  hvor  Møllestenene  stod  opstillede,  og 
Rebslageren  med  Hampen  om  Livet  vandrede  sin  lang- 
somme baglænds  Gang,  medens  Drengen  drejede  det 
store  Hjul  og  Traaden  svirrede  rundt,  gik  Vejen  forbi 
Broen  over  Nørregab,  forbi  Garderkasernen  helt  ud 
til  Nyboder.  Her  laa  i  Læ  af  Volden  et  langstrakt 
Stykke  Jord,  omgivet  af  en  Tjørnehæk.  Det  var  V^old- 
mesterens  Have,  som  særlig  var  berømt  for  de  Blom- 
ster,  hvis  Navn  jeg  nylig  har  nævnt. 

Endnu  en  Have  maa  jeg  omtale,  af  hvis  Flora  mit 
Hjem  allerede  i  mange  Aar  havde  nydt  godt.  Det 
var  Søkvæsthusets  Have  paa  Kristianshavn.  Dennes 
Skønhed  skyldtes  Fru  Heiberg,  der  i  mange  Aar  havde 
plejet  og  heget  om  den.  Heiberg  var  nu  død,  og 
hans  Hustru  var  draget  andetsteds  hen,  men  Havens 
Blomster  var  dog  ikke  derfor  blevne  fremmede  for  mig, 

thi  paa  Sokvæsthuset  boede  Chefen  for  Orlogsværftet, 
Admiral  Bocher,  med  Hustru  og  Datter,  vore  kære 
Venner.  xA-dmiralen  var  en  Somand  af  den  gamle 
Skole,  frisindet  og  djærv  i  sine  Udtalelser,  varmtfølende 
og  en  fuldendt  Kavaler.  Ved  den  Aabenhed,  hvor- 
med han  stedse  sagde  sin  Mening,  være  sig  i  Politik 
eller  paa  andre  Omraader,  stodte  han  mange  fra  sig, 
og  Folk  tilgav  ham  endnu  mindre,  naar  de  saa,  at 
Tiden  næsten  altid  gav  ham  Ret.  Paa  Danmarks 
politiske  Stilling  udadtil  saa  Bocher  ganske  nøgternt 
og  lod  sig  ikke  vildlede  af  overspændte  Anskuelser. 
]\Ien  netop  her  er  der  et  Felt,  hvor  man  særlig  nødig 
hører  Sandheden.  Jeg  kan  i  saa  Henseende  domme 
fra  mig  selv,  som  paa  Grund  af  min  Begejstring  for 
Danmarks  Sag  ikke  altid  har  haft  let  ved  at  indrømme, 
at  det  i  Politik  forst  og  fremmest  kommer  an  paa 
Fornuften.  Bocher  havde  en  ejendommelig  Evne  til  at 
tale  overbevisende.  ]\Iaaske  laa  denne  hans  Evne  for 
en  stor  Del  i  den  Tillid,  som  vi,  belærte  af  tidligere 
Erfaringer,  havde  til  hans  Ord.  Jeg  mindes  bl.  a. 
følgende.  Den  i6de  August  1870  var  min  ]\Iand, 
mine  Børn  og  jeg  indbudne  til  Middag  paa  Sokvæst- 
huset. Dagen  forinden  havde  Frankrig  erklæret  Tydsk- 
land  Krig,  hvilken  Efterretning  var  indtruffen  hertil 
om  Aftenen  og  havde  vakt  en  umaadelig  Bevægelse. 
Til  langt  ud  paa  Xatten  havde  ]\Iarseillaisen  og  Hurra- 
raabene  lydt  over  til  os  fra  Tivoli  og  fra  den  gamle  Klub- 
have paa  Hjørnet  af  Vesterbro  og  Farimagsvejen.  En 
af  mine  Sønner  kom  hjem  fra  Skolen,  medbringende 
de  første  Telegrammer  og  Lobesedler,  som  han  havde 
købt  udenfor  Posthuset.      Alle   troede,    at  vort  Fædre- 

land  skulde  deltage  i  Kampen.      Ogsaa  vi  vare  meget 
begejstrede.     Sødring    og   jeg  havde   bragt  saa  mange 
skønne  Minder  med  fra  vor  Rejse  til  Paris,   Minder  om 
Frankrigs  Magt  og  Herlighed.      Det   faldt   os  ikke  ind 
at  tvivle  paa  den  store  Nations  Sejr.     Saa  var  det,  at 
vi    hin    Dag    kom    ud    paa    Søkvæsthuset.       Vi    havde 
Løbesedlerne  med.    I  en  af  dem  stod  følgende  Tirade: 
«De    franske    Armeer    ere    under    hurtig    Fremrykning 
mod  Øst,    de    tydske  Hærkorpser    ile   frem  mod  Vest. 
Længe    vil    det  ikke   vare,    inden  Sammenstødet   sker, 
som    vil    ryste    Verden    i    dens    Grundvold !»       Bøcher 
læste  Tiraden.    Saa  sagde  han  tørt:    «Aa,  Verden  staar 
s 'gu  fastere  end  som  saa!»     Da  han  blev  opmærksom 
paa  vor  Begejstring  for  Frankrig,    ytrede   han   paa  sin 
godmodige  Maade :    «]a.,   det  gør  mig  hjertelig  ondt  for 
Jer,   kære  Venner,  men  der  er  for  mig  ingen  Tvivl  om, 
at  Frankrig  faar  Prygl !»     Det  er  en  af  de  faa  Gange, 
jeg  virkelig  var  misfornøjet  med  Bøcher.     Vor  Sviger- 
søn Dorph-Petersen  var  Soldat  og  laa  i  Lejr  ved  Hald. 
Vi  havde  hørt,   at  Tropperne  skulde  dirigeres  syd  paa 
mod  Grænsen,    og   jeg   var  trods  min  krigerske  Stem- 
ning meget  ængstelig  til  Mode.     Bøcher  beroligede  os 
imidlertid    med,    at    alle    Tropper    efter    de    sidste   Be- 
stemmelser skulde  føres  over  til  Sjælland. 

Da  vi  efter  at  have  tilbragt  en  dejlig  Dag  paa  Sø- 
kvæsthuset kørte  hjem  gennem  Gaderne,  der  var  myl- 
drende fulde  af  begeistrede  Mennesker,  var  min  Mand 
længe  taus.  Endelig  sagde  han:  «Bøchers  Udtalelse 
er  ligefrem  gaaet  mig  nær.  Han  faar  altid  Ret  i  sine 
Forudsigelser ! »  Det  varede  desværre  ikke  længe,  før 
det  viste  sig,  at  Admiralen  ogsaa  denne  Gang  fik  Ret.  — 


—     207     — 

Et  fra  Barndommen  næret  Ønske  om  selv  at  komme 
til  at  eje  en  Stump  Have  fik  jeg  opfyldt,  da  min 
Mand  købte  et  lille  Stykke  Jord  ude  paa  Johannevej 
ved  Ladegaardsaaen  og  der  lod  opføre  et  Ishus  til 
Fabrikken.  Rundt  om  Ishuset  blev  plantet  Popler  og 
anlagt  Blomsterbede.  Ja,  der  var  saamænd  endda 
Plads  til  et  Lysthus.  I  flere  Aar  var  dette  lille  Anlæg 
os  til  stor  Glæde.  I  sin  knappe  Fritid  gravede  og 
sled  Sødring  derude  som  en  Nybygger  og  kom  hjem, 
drivvaad  af  Varme. 

Søndagen  tilbragte  vi  i  Skoven  paa  gammeldags 
Vis.  Sødring  havde  købt  en  lille  Char  å  bane,  og 
med  den  foretog  vi  mange  fornøjelige  Udflugter.  Senere 
da  Banen  til  Klampenborg  blev  anlagt,  benyttede  vi 
altid  denne.  Vi  indtog  saa  paa  god  Borger\'is  vore 
Maaltider  ved  Fortunen  eller  ved  et  eller  andet  Skov- 
løbersted. Den  \'enlighed,  som  Folk  tble  for  Skue- 
spillerne, og  som  jævnlig  giver  sig  et  ret  generende 
Udslag  ved  den  Maade,  hvorpaa  man  betragter  dem, 
vender  sig  om  efter  dem  eller  nævner  deres  Xavne 
højt,  satte  mig  undertiden  paa  disse  Skovture,  hvor 
jeg  helst  vilde  være  saa  ubemærket  som  muligt,  i 
slemme  Forlegenheder.  Ganske  fremmede  Mennesker 
kom  hen  og  tiltalte  mig,  ja,  en  Gang  hændte  dette: 
Vi  spiste  Frokost  i  et  aabent  Lysthus  paa  Fortunen, 
da  jeg  bliver  opmærksom  paa  en  ældre  Herre,  som 
har  taget  Plads  umiddelbart  udenfor  Lysthuset  og  ufra- 
vendt betragter  mig,  der  just  var  i  Færd  med  at  tragte 
Kaffe.  Da  min  Svigersøn  Dorph-Petersen,  der  var  i 
Soldateruniform,  saa,  hvor  ubehagelig  denne  Stirren 
var  mig,    gik    han    hen    til    den    gamle    Herre   og  bad 

ham  om  at  være  saa  venlig  at  gaa.  Herren  sagde  da 
ganske  naivt:  «Aa,  jeg  vilde  saa  gerne  se  Fru  Sødring 
skænke  Kaffe !»  Jeg  kunde  naturligvis  ikke  andet  end 
more  mig  over  denne  Aabenhjertethed,  men  maatte 
dog  bestemt  holde  paa  mit  Privatlivs  Fred. 

Fra  Skoven  vendte  vi  hjem,  belæssede  med  Boge- 
grene og  Blomster,  saa  mine  Stuer  i  de  følgende  Dage 
dannede  en  hel  lille  Lund. 

I  Kvarteret,  hvor  vi  nu  alt  havde  boet  i  en  Række 
af  Aar,  var  jeg  godt  kendt  af  Befolkningen.  Dette 
laa  navnlig  i,  at  jeg,  naar  jeg  spadserede  paa  Volden, 
morede  mig  over  at  indlade  mig  i  Samtale  med  de 
mange  Børn,  som  legede  derovre.  Det  var  mig  svært 
at  se  Børnene  rive  i  Træernes  Grene  eller  se  de  større 
banke  de  mindre  uden  at  forsøge  paa  at  tale  dem  til 
Rette.  Sødring  sagde  ofte  til  mig:  «Det  ender  saa- 
mænd  med,  at  Du  en  skønne  Dag  faar  Prygl !»  Det 
fik  jeg  dog  heldigvis  ikke.  Tværtimod  jeg  har  kun 
fornøjelige  Minder  fra  min  Polititjeneste  paa  Volden. 
Saaledes  morede  det  mig  meget,  da  jeg  en  Dag  nær- 
mede mig  en  Gruppe  Børn,  der  havde  travlt  med  at 
slaa  Stene  op  i  et  nylig  udsprunget  Træ,  at  høre  en 
lille  Purk  udbryde:  «Hold  op!  der  kommer  Konen !» 
Mange  Aar  senere,  da  Voldene  vare  sløjfede,  og  der 
i  Stedet  for  deres  rige  Poesi  og  Ejendommelighed  var 
kommet  lige  Gader  og  høje  Huse,  kom  jeg  en  Aften 
ud  i  mit  Køkken  og  saa  der  en  ung  Sergent,  der 
sammen  med  sin  Søster  var  i  Besøg  hos  min  Pige. 
Sergenten  sagde  da:  «Vi  kende  godt  Fruen  fra  Volden. 
Fruen    har  ofte  talt  til  mig,    naar  jeg   som  Dreng   gik 

deroppe  med  mine  smaa  Søskende,  og  sagt,  at  jeg 
skulde  passe  rigtig  godt  paa  dem!» 

Undertiden  kunde  jeg  faa  ret  morsomme  Beviser 
paa,  at  mit  Navn  \ar  godt  kendt  i  Nabolaget.  Saa- 
ledes  mindes  jeg  følgende.  Min  Mands  Søster,  hvis 
afdøde  Ægtefælle  havde  hedt  Sodring,  var  flyttet  her 
til  København  fra  J\'lland  og  ha\de  taget  Bopæl  i 
St.  Pederstræde.  En  Dag  gik  jeg  hen  for  at  besøge 
hende,  men  kunde  ikke  huske  Husnummeret.  Jeg  hen- 
vendte mig  da  til  en  gammel  Kone  paa  Gaden  og  spurgte 
hende,  om  hun  ikke  vidste,  « hvor  Fru  Sødring  boede  ?» 
«Jo,»  svarede  hun  straks,  «det  ved  jeg  saamænd  saa 
møjet  godt !  Følg  De  kuns  med,  saa  skal  jeg  vise 
Dem  det.  Jeg  skal  samme  Vej ! »  Jeg  travede  da  tro- 
skyldig efter  Konen  tilbage  ad  den  Vei,  hvorfra  jeg 
var  kommet,  undrende  mig  over,  at  min  Mands  Søster 
boede  saa  langt  oppe  mod  Volden.  Endelig  pegede 
Konen  over  paa  Hjørnet  af  St.  Pederstræde  og  Volden, 
idet  hun  sagde:  «Der  paa  første  Sal  bor  Fru  Sodring, 
Farvel !»  « Mange  Tak,»  sagde  jeg,  inderlig  flov  over 
at  have  faaet  min  egen  Bopæl  at  vide. 

Paa  min  Væg  hænger  et  lille  Billede,  som  Frants 
Henningsen  har  malet.  Det  forestiller  Udsigten  fra 
mine  Vinduer  en  Aftenstund  i  det  tidlige  Foraar.  Solen 
er  gaaet  ned,  men  dens  stærke  Rødme  ligger  over 
Horizonten.  Gaslygten  i  Forgrunden  er  endnu  ikke 
tændt.  Op  mod  den  dunkelblaa  Himmel,  hvor  enkelte 
Stjerner  glimre,  hæver  Møllen  sig  med  de  store  Vin- 
ger bag  de  knoppende  Trær.  Mølleren  er  i  Færd 
med  at  slutte  Dagens  Arbejde.  Tøjet,  der  er  hængt 
til   Tørring   paa    Snorene    over   det   frodige   Grønsvær, 

Julie  Sødring:  Erindringer.    II.  I4 

er  endnu  ikke  taget   ind.      Yderst    ude    paa   Bastionen 
tegner  et  elskende  Par  sig  skarpt  mod*Aftenhimmelen. 


Udsigten  fra  Ejendommen  Nr.   3  ved  Vestervold. 
(Efter  Maleri  af  Frants  Henningsen.) 

Han  har  lagt  sin  højre  Arm  om  hendes  Liv  og  stræk- 
ker den  venstre  ud  mod  Solnedgangens  Pragt.  Jeg 
holder    saa    meget    af   dette    lille   Billede,    som  bringer 

mig  tilbage  til  svundne  virksomme  og  lykkelige 
Dage,  hvor  mit  Hjem  genlod  af  livlige  Menneskers 
Tale,  og  hvor  der  var  saa  megen  Glæde  omkring  mig. 
Lukker  jeg  mine  Øjne,  kan  jeg  drømme  mig  tilbage 
til  hin  Tid,  og  jeg  ser  mine  Stuer  for  mig,  ser  Skyg- 
gerne af  Mollevingerne  fare  hen  over  Billederne  paa 
Væggen.  Og  i  Erindringen  svinde  Manglerne  bort. 
Jeg  tænker  ikke  mere  paa,  hvor  forskrækkelig  varmt 
her  kunde  være  om  Sommeren,  ikke  paa  det  nærlig- 
gende Maskinværksteds  Hamren  og  ikke  paa  de  skri- 
gende Børn,  der  tumlede  ned  ad  Voldtrappen  eller 
klaprede  med  Træsko  ned  ad  St.  Pederstræde.  Jeg 
mindes  kun  mit  lykkelige  Hjem  og  de  kære  gamle 
Volde. 

Udsigten  fra  vore  Vinduer  var  os  til  stadig  Ad- 
spredelse. Folk  spadserede  eller  red  ovre  paa  Volden, 
og  Børnene  legede  i  Græsset.  Altid  var  der  et  eller 
andet  at  more  sig  over.  Fra  Skoven  kom  hele  Fa- 
miljer  dragende  med  Blomster  og  Bøgelov.  I  stærkt 
Regnvejr,  eller  naar  Sneen  smeltede,  strømmede  Vandet 
ned  ad  Skraaningerne  og  dannede  hele  Fald,  saa  at 
Gaden  kom  til  at  staa  under  \^and  og  Rendestens- 
brætterne  til  at  svømme.  Store  Bededagsaften  viste 
Volden  sig  i  al  sin  Herlighed.  I  tætte  Skarer  drog 
glade,  pyntede  Mennesker  forbi  for  at  «høre  Klokkerne 
ringe ».  Længe  efter  at  Mørket  var  indtraadt,  kunde 
man  høre  dem  larme  derovre. 

Min  Mand  var  en  stor  Ven  af  Ungdommen.  Hans 
Sind,  der  i  tidligere  Aar  under  Indtrykket  af  megen 
Modgang  havde  været  mørkt,  var  i  Tidens  Løb  blevet 
lysere.     Xaar    de    unge    fra   Teatret   —   Betty  Schnell, 

Anna  Scholl,  Agnes  Dehn,  Camilla  Jensen,  Scharff, 
Valdemar  Price  og  flere  andre  —  samledes  hos  os 
tilligemed  vore  øvrige  unge  og  gamle  Venner  og  Ven- 
inder, var  ingen  i  bedre  Stemning  end  han,  og  han 
maatte  give  sig  Luft  i  et  Utal  af  Taler,  der  stadig 
afbrødes  af  livlige  Tilraab  fra  alle  Sider. 

Med  de  bildende  Kunstneres  Kreds  kom  vi  navnlig 
i  Forbindelse,  efter  at  Sødring  havde  været  med  til 
at  stifte  Foreningen  « Fremtiden »,  af  hvis  Bestyrelse 
han  var  Medlem  til  sin  Død. 

Ogsaa  mine  Brødre,  som  begge  vare  barnløse,  satte 
stor  Pris  paa  at  knytte  unge  Mennesker  til  sig.  Adolph 
og  Anna,  som  boede  ude  i  en  af  Taarnbygningerne 
paa  Nørrebro,  samlede  hvert  Aars  lille  Juleaften  en 
stor  Kreds  af  Ungdom  fra  Teatret  og  fra  Studenter- 
verdenen i  deres  hyggelige  Hjem.  Der  blev  leget  og 
danset  til  helt  ud  paa  Natten.  Adolph  holdt  sine  mor- 
somme Taler,  og  Anna  var  utrættelig  i  at  føre  an  i 
Legene.  Senere  hen  i  den  glade  Juletid  mødtes  vi 
hos  min  ældre  Broder,  hvor  Kredsen  forøgedes  med 
flere  unge  Malere,  deriblandt  den  baade  som  Kunst- 
ner og  Menneske  i  høj  Grad  poetiske  Hans  Friis,  der 
i  Tidens  Løb  blev  en  af  mine  mest  trofaste  Venner. 

Der  var  en  sjælden  Ynde  over  disse  Sammenkom- 
ster. De  unge  Piger  fra  Balletten  gav  ved  deres  For- 
dringsløshed og  Glæde  det  Hele  et  ejendommeligt  Præg. 
Vanskeligt  kunde  man  tænke  sig  noget  mere  indtagende 
Syn,  end  naar  Betty  Schnell  fin  og  gratiøs  i  sin  prunk- 
løse sorte  Silkedragt  deltog  i  Dansen.  Hun  var  alles 
Yndling  —  ikke  mindst  min ! 

I    Begyndelsen    af   Halvfjerdserne    boede   jeg    flere 

Sommere  ude  i  det  lille  Fiskerleje  Sletten  ved  Humle- 
bæk. Min  Læge  havde  tilraadet  mig  at  opholde  mig 
saa  meget  af  min  Ferie  som  mulig  i  frisk  Soluft  for 
at  modvirke  en  stærk  Nervøsitet,  der  havde  begA-ndt 
at  udvikle  sig  hos  mig  dels  som  Følge  af  min  snart 
trediveaarige,  anstrængende  Virksomhed  og  dels  paa 
Grund  af  forskellige  legemlige  Onder,  der  voldte  mig 
mange  Smerter.  I  Sletten  boede  jeg  hos  Kobmand 
Jensen,  hvis  Søster  var  gift  med  Digteren  H.  \\  Kaa- 
lund. Et  af  Kaalunds  allerskønneste  Digte:  Til 
Hende »  er  skrevet  til  hans  unge  Kæreste  i  Kobmands- 
gaarden  i  Sletten.  Jeg  behøver  blot  at  fremsige  for 
mig  selv  Digtets  første  Vers,  saa  genser  jeg  i  Tankerne 
de  smukke  Omgivelser,  hvori  jeg  glædede  mig  saa 
mangen  en  Gang: 

Mens  Vintersolen  daler  bag  den  rødmende    Sky, 

Min   søde  lille  Brud  i  det  Fjerne! 

Jeg  sender  Dig  min  Hilsen  fra  den  fremmede  By, 

En  Hilsen  med  Aftenens  Stjerne. 

Den   funkler  og  til  Dig  nu  i   Dæmringens  Stund, 

Den   seer  Dig  blandt  Fiskerleiets  Huse 

Paa  Stranden,  hvor  Du  boer  ved  det  deilige  Sund, 

I  Hjemmet,   hist  hvor  Poplerne  suse 

I  Tidens  Løb  knyttedes  baade  den  udmærkede 
Digter  og  hans  elskværdige  Hustru  til  mig  og  mine 
ved  et  hjerteligt  Venskab.  Kaalund  var  en  sjælden 
interessant  og  prægtig  Personhghed.  Der  var  noget 
brændende  over  hans  Aand.  Naar  han  saa  paa  En 
med  sine  klare  Øjne.  var  det,  som  om  han  vilde 
trænge  helt  ind  i  det  inderste  af  Ens  Sjæl. 

Det  var  i  de  Aar,  at  nye  Strømninger  i  Aandslivet 
brød  igennem  herhjemme.    Uagtet  Kaalund  i  adskillige, 

væsentlige  Punkter  var  uenig  med  de  fremstormende 
unge,  havde  han  dog  ifølge  hele  sit  Naturel  en  stor 
Sympati  for  deres  Trang  til  Bevægelse  og  Kamp,  hvor- 
til kom,  at  han  ved  personligt  Venskab  var  knyttet  til 
adskillige  af  dem.  Vi  havde  mange  Debatter  om  de 
dengang  reiste  Stridsspørgsmaal.  Jeg  stred  for  Hjem- 
mets Betydning  og  frygtede  den  Løshed  i  Anskuelser 
og  Moral,  som  Tidsstrømmen  førte  med  sig.  Kaalund 
tog  det  mere  overlegent.  Han  mente,  at  det  Hele  var 
en  Overgang,  man  maatte  lade  Ungdommen  rase,  og 
med  Hensyn  til  den  Tilbøjelighed  til  at  leve  et  tøjles- 
løst Liv,  der  viste  sig  hos  adskillige  Kunstnere  og 
Forfattere,  ytrede  han,  at  man  maatte  holde  Kunstner- 
naturen noget  til  Gode.  Navnlig  dette  sidste  bestred 
jeg  og  udtalte,  at  de  med  særlige  Evner  benaadede 
Mennesker  netop  burde  optræde  vejledende  og  op- 
dragende for  de  øvrige. 

Kaalund  glædede  sig  over  den  Frodighed,  der  var 
hos  de  unge.  Om  Drachmann,  hvis  lyriske  Evne  han 
vurderede  højt,  sagde  han  leende:  «Den  Mand  er  et 
Blæk-Niagara ! »  I  religiøs  Henseende  var  han  uenig 
med  de  unge.  Han  ytrede  saaledes  en  Dag:  «Jeg  har 
ogsaa  haft  mit  Hoved  ude  i  det  rene  Intet,  men  jeg 
trak  det  til  mig;  der  var  for  koldt !»  Paa  den  anden 
Side  var  han  en  bestemt  Modstander  af  Pietisme  og 
Trostvang.  «De  skal  se,»  udtalte  han,  «at  der  efter 
dette  Stormløb  vil  komme  en  Pietismens  Tid,  værre 
end  under  Christian  VI !»  Kaalund  frygtede  stadig,  at 
hans  egen  Udvikling  skulde  standse,  og  indprentede 
mine  Børn,  at  det  at  leve  var  at  stræbe  mod  højere 
og  højere  aandelige  Maal. 

Samtalerne  mellem  Kaalund  og  mig  trak  i  Reglen 
længe  ud.  Kom  jeg  ud  i  Haven  om  Morgenen,  medens 
han,  hans  Hustru  og  mine  Born  spillede  Kroket  paa 
den  store  Græsplæne,  kom  han  straks  hen  til  mig  med 
Kollen  paa  Skulderen  for  at  hilse  paa  mig,  og  i  Lobet 
af  faa  Øjeblikke  var  vi  indviklede  i  en  dyb  Samtale 
om  alskens  Problemer,  hvorover  Kaalund  til  sine  med- 
spillendes Fort\'ivlelse  ganske  glemte  de  Pligter,  som 
Spillet  paalagde  ham.  En  overordentlig  Sans  for  det 
komiske  i  alle  Afskygninger  ejede  Kaalund.  Livets 
Detailler  interesserede  ham.  En  Dag,  da  jeg  stod  og 
talte  med  ham,  kom  vor  \^ærts  lille  treaarige  Son 
stavrende  hen  til  os.  Drengen  hed  Heinrich,  men  blev 
i  Reglen  kaldt  ved  Kælenavnet  Heine.  Da  Kaalund 
nu  horte  mig  sige:  « Goddag  Heine  I  ;>  brast  han  ud  i 
Latter  og  udbrod:  « Heine  1  det  var  sandelig  et  stort 
Navn    for   saa   lille    en   Purk!» 

Om  Aftenen  vandrede  vi  lange  Ture  enten  i 
Lavehegn,  ad  Strandvejen  til  Xivaagaard  og  Tegl- 
værkerne eller  nordpaa  op  over  Skrænterne  til  Sand- 
Kirstens  lille  Hus.  Sand-Kirsten  var  en  gammel 
svensk  Kvinde,  der  havde  bygget  sig  en  ussel 
Hytte  af  Ler  og  Straa  op  mod  Skræntens  overste 
Rygning.  Her  paa  dette  hoje  Punkt  boede  hun 
med  sin  Datters  to  Drenge  og  levede  af  at  sælge 
Sand,  som  hun  korte  rundt  i  en  lille  Vogn.  Hendes 
Hytte  var  om  Sommeren  romantisk  nok,  som  den  laa 
der  omgiven  af  blomstrende  Æbleroser  med  henrivende 
Udsis^t  over  det  blaa  Sund.  men  om  Vinteren  maatte 
det  være  haardt  at  leve  her.  Sand-Kirsten  saa  da 
ogsaa  saa  vejrbidt  ud,   at  hun  mere  lignede  en  gammel 

Sømand  end  en  Kvinde.  Kaalund  havde  ikke  lidt  Be- 
svær med  at  faa  mig  hejset  op  til  dette  ejendommelige 
Punkt.  Men  han  tog  mig  resolut  under  Armen,  og 
saa  lykkedes  det. 

Under  en  af  vore  Samtaler  spurgte  Kaalund 
mig,  om  jeg  ikke  tænkte  paa  at  nedskrive  mine 
Livserindringer.  Jeg  svarede  ham,  at  jeg  ikke 
havde  Tid  hertil.  «Men  naar  De  engang  trækker  Dem 
tilbage  fra  Scenen, »  vedblev  han,  « skulde  De  begynde 
derpaa.  De  ved  ikke,  hvor  man  faar  et  saadant  Ar- 
bejde kært!»  Kaalunds  Ord  bevirkede,  at  jeg  skrev 
et  og  andet  ned  fra  min  Barndom,  men  videre  blev 
det  ikke  til  den  Gang.  Først  seksten  Aar  efter  toges 
disse  Notitser  atter  frem  og  kom  til  at  danne  Grund- 
laget for  nærværende  Skrift. 

I  de  fire  Sommere,  jeg  boede  i  Sletten,  førte  jeg  en 
Slags  Dagbog;  det  var  i  Reglen  kun  smaa  Bemærk- 
ninger af  stærk  personlig  Karakter,  Familjebegiven- 
heder,  Meddelelser  om  Vejr  og  Vind  og  lignende, 
jeg  noterede  op.  Det  morede  mig  da  om  Vinteren 
at  gaa  disse  Smaating  igennem  og  atter  opleve  de 
svundne  Sommerdage.  Nogle  enkelte  af  disse  Dag- 
bøger ere  blevne  bevarede,  og  nu  saa  mange  Aar 
efter  opfriske  de  i  al  deres  Fordringsløshed  levende  i 
Erindringen  vort  daglige  Liv  under  vore  Landophold 
i  Købmandsgaarden  i  det  lille  Fiskerleje.  De  fortælle 
om  Haven  med  Syringerne,  Guldregntræerne  og  de 
lyserøde,  fyldige  Provinsroser  paa  de  gamle  løvrige 
Buske  og  de  højstammede  Trær,  om  Poplerne,  der, 
naar  det  var  Stormvejr,  susede  saa  stærkt,  at  jeg  ikke 
kunde    sove,    og    om    skønne    Sommerdage    med    dyb. 

blaa  Himmel,  skinnende  hvide,  fjerlette  Skyer  og  et 
mørkeblaat  Hav.  Ogsaa  om  de  mange  gode  Venner, 
der  besøgte  os  i  disse  Sommere,  kan  jeg  læse  i  mine 
Optegnelser,  om  hvor  glade  vi  var,  naar  Lørdagen 
kom,  der  samlede  os  alle'^',  og  hvor  hyggeligt  vi  havde 
det.  Og  Optegnelserne  fortælle  om  min  lille  Datter- 
datter, som  med  sin  Moder  boede  hos  os.  Ja,  saadan 
forholdt  det  sig  virkelig!  Den  lille  Pige  fra  Adelgade 
var  bleven  Bedstemoder! 

I  Maj  1874  kunde  min  ^land  og  jeg  fejre  vort 
Sølvbryllup.  Paa  Grund  af  Dødsfald  i  vor  nærmeste 
Familje  forløb  dog  Dagen  ganske  stille.  Men  mange 
smukke  Blomsterhilsener  strømmede  ind  over  Hjemmet 
fra  fjern  og  nær.  Den  første  Lykønskning,  der  blev 
os  bragt,  var  af  en  ganske  ejendommelig  Natur.  Da 
Pigen  om  Morgenen  lukkede  Gangdøren  op,  laa  der 
udenfor  paa  Maatten  en  Buket  Blomster  og  et  Brev. 
Hun  bragte  begge  Dele  ind  til  Sødring  og  mig,  der 
just  sad  og  nød  vor  Morgenthe.  Min  Mand  brod  da 
Konvolutten  og  udtog  et  rosenrødt  x'^rk  Papir,  i  hvis 
ene  Hjørne  var  tegnet  et  udmærket  lignende  Portræt 
af  den  lille  Mand  med  Sukkertoppene,  som  stod  over 
Porten  til  vort  første  Hjem  i  Nyhavn**.  Derpaa  læste  han : 

Endnu  før  Møllen  rører  sine  Vinger, 
Før  Spurven  kvidrer  under  Voldens  Træer, 
Ja,  ganske  tidligt  jeg  min  Hilsen  bringer 
Og  lægger  min  Buket  ved  Døren  her; 


*  Min  Mand    og    mine  Sønner    førte  Husholdning  i  Byen  og  be- 
søgte mig  kun  fra  Lørdag  til  Mandag. 

**  Se    «Julie   Weber   Sødring,    født   Rosenkilde:    Erindringer    fra 
min  Barndom  og  Ungdoms.      Side    128  og  Side  222. 

Saa  bliver  den  vel  nok  af  Pigen  funden, 

Thi  jeg  maa  bort  endnu  før  Morgenstunden! 

Det  kan  I,  kjære  Sølvfolk,   nok  begribe, 

Der  blev  en  svær  Alarm  paa  Havnens  Skibe, 

Og  Gaden  vilde  korse  sig  til  Gavns, 

Ifald  man  savned  en  af  Kjøbenhavns 

Bekj endte  Statuer,  hvis  ej  man  saae 

Den  lille  Sukkermand  ved  Porten  staae! 

Thi  ham  jeg  er!    Ja,  ham  jeg  er!  —  Min  Sandten 

Idag  jeg  maatte  op  til  Fabrikanten 

Og  Sølverbruden  for  at  bringe  dem 

En  flittig  Hilsen  fra  det  første  Hjem, 

Hvor  alting  straaled  med  sin  første  Glands; 

Hvor  Dagligstuen  festligt  modtog  hans 

Og  hendes  Lykke;   hvor  de  første  muntre  Slag 

Af  Stueuhret  meldte  deres  Bryllupsdag; 

Hvor  Hymens  Fakkel  Lys  og  Lamper  tændte, 

Og  Amor  efter  « Hvedebrødet »   rendte; 

Hvor  Vuggens  første  Gyngen  glad  de  hørte; 

Hvorfra  Theatervognen  med  «Fru  Sødring»   kjørte. 

Fra  Havnehuset,   fra  det  gamle  Sted 

Jeg  bringer  mer  end  hundred  Hilsner  med!   — 

Og  Ønsker  har  jeg  af  den  bedste  Slags! 

Jeg  ønsker  Jer  nu  for  det  første  strax, 

At  denne  Dag  i  al  sin  Stilhed  maa 

Dog  blive  skjøn,  og  Himlen  være  blaa. 

At  Solen  klart  maa  ind  ad  Ruden  skinne 

Og  træffe  alt  og  alle  vel  derinde; 

At  Mindets  Fugle  i  en  broget  Hær 

Maa  flagre  ud  fra  Voldens  Elmetræer 

Og  under  Sange  ind  til  Eder  drage!   — 
Men  endnu  flere  Ønsker  staae  tilbage! 
Jeg  ønsker  Jer  en  lang  og  lysrig  Vei, 
Jeg  ønsker  Eder,  hør  mig  bare  —  —   — 
—     —     —     —     —     —     —     —     Nej, 

Nu  seer  jeg,  Dagen  over  Volden  gr>^er, 

Saa  maa  jeg  bort!     Lev  vel!    Lev  vel!    Jeg  flyer! 

Fra  Møllen  hører  jeg  en  Hane  gale, 

Saa  maa  jeg  standse  brat  min  Morgentale, 

Og  hurtigt  maa  jeg  ned  ad  Trappen  hoppe 

Og  hjem  igjen  med  mine  Sukkertoppe!  — 

De  mange  Erindringer,  som  denne  stemningsfulde 
Hilsen  —  der,  som  vi  senere  fik  at  vide,  hidrørte  fra 
vor  unge  Ven  L  Krohn  —  vakte  hos  Sødring  og  mig, 
gjorde,  at  vi  begge  beg}'ndte  vor  Sølvbryllupsdag  med 
at  « vande  Høns»,  som  man  siger.  Men,  Gud  ske  Lov, 
der  var  kun  Glæde  i  de  Taarer ! 


XV. 

Mine  Sommerophold  i  Sletten  bragte  mig  meget 
smukt  og  interessant.  Nogen  væsentlig  Bedring  i  mit 
Helbred  bevirkede  de  dog  ikke.  Naar  jeg  om  Efter- 
aaret  kom  til  Byen  for  at  beg}^nde  min  Virksomhed, 
følte  jeg  mig  træt  og  afkræftet.  Det  blev  mig  da 
mere  og  mere  klart,  at  den  Tid  nærmede  sig,  da  jeg 
ikke  vilde  være  i  Stand  til  at  udfore  min  kunstneriske 
Gerning  til  min  egen  Tilfredshed. 

Det  var  ikke  blot  de  Smerter  i  Underlivet,  hvoraf 
jeg  til  Tider  led,   eller  den  Svaghed,  hvoraf  mit  Bryst 

efter  en  haardnakket  Bronchitis  var  angrebet,  som  be- 
sværliggjorde mig  Udøvelsen  af  min  Teatertjeneste, 
Mere  end  disse  Onder  pinte  en  stedse  voksende  Ner- 
vøsitet mig.  Mit  Humør  angrebes  heraf,  jeg  lærte 
kun  med  yderste  Besvær  nye  Roller,  og  jeg  begyndte 
at  ræddes  for  de  lange  Replikker.  Denne  Skræk  tog 
navnlig  til  efter  en  Aften,  hvor  jeg  spillede  min  gamle 
Rolle,  Madam  Rust  i  « Sparekassen »,  og  pludselig 
stoppede  op  midt  i  en  Replik.  Suffløren  raabte  og 
raabte  til  mig,  men  jeg  stod  fuldstændig  tom  og  havde 
Fornemmelsen  af,  at  alt  styrtede  sammen  over  mig. 
Det  Hele  varede  kun  nogle  faa  Sekunder,  saa  fandt  jeg 
atter  Traaden,  men  Skrækken  fra  hin  i\ften  sad  mig 
altid  senere  i  Blodet. 

Hvad  der  holdt  paa  mig  ved  Teatret  var  foruden 
Samlivet  med  mine  Kammerater  navnlig  den  Omstæn- 
dighed, at  der  ingen  unge  Kræfter  viste  sig  i  min  Ret- 
ning. Jeg  syntes,  at  det  var  min  Pligt  at  holde  ud, 
indtil  Afløsningen  meldte  sig.  Undertiden  henvendte 
Damer  sig  til  mig  angaaende  Ansættelse  ved  Teatret, 
men  deres  Hu  stod  næsten  altid  til  Elskerindefaget 
eller  den  saakaidte  « højere  Komedie ».  Jeg  henviste 
dem  da  til  at  søge  Vejledning  hos  Teatrets  Instruk- 
tører. Høedt  sagde  engang  til  mig:  «Hør,  det  kan 
s'gu  ikke  nytte,  at  De  sender  Damer  op  til  mig,  som 
er  fuldstændig  skæve!  Man  kan  ikke  spille  Valborg 
med  ligefremme  Legemsfejl!» 

Højst  pudsige  Optrin  kunde  forekomme.  En  Aften 
henvendte  saaledes  en  ung  Pige  sig  til  mig  og  bad 
mig  om  Vejledning,  da  hun  agtede  at  «gaa  Teater- 
vejen»!      «Jeg  kan  ikke  taale  at  staa!»    føjede   hun   til. 

Jeg  bod  hende  da  en  Stol,  men  hun  saa  yderst  for- 
undret paa  mig  og  sagde:  «Hos  Bendix  mener  jeg! 
Jeg  har  Plads  der  for  Tiden !»  En  anden  —  ikke  ung 
—  Dame  kom  til  mig  og  spurgte:  «Hør  sig  mig,  ta'r 
de  ved  Teatret  i  alle  Aldere?»  Aldrig  skulde  jeg  op- 
leve den  Glæde,  at  en  ung  Pige  med  Lyst  og  Talent 
i  min  Retning  henvendte  sig  til  mig.  Et  Par  unge 
Damer  prøvede  ved  Teatret  i  nogle  af  mine  Roller, 
men  uden  at  der  kom  noget  virkelig  betydeligt  Re- 
sultat ud  deraf. 

Da  skete  det,  at  jeg  en  Aften  var  i  Folketeatret 
og  saa  en  Folkekomedie,  der,  saavidt  jeg  husker,  hed : 
«En  Ødelande.  Heri  spillede  Teatrets  bet}^deligste 
Skuespillerinde,  Fru  Holst,  en  ganske  jævn  Rolle.  I 
første  Akt  fremstillede  hun  en  ung  Tjenestepige,  der 
senere  hen  i  Stykket  blev  gift  og  i  sidste  Akt  viste 
sig  som  en  trivelig  Arbejderkone  med  mange  Børn. 
Fru  Holsts  Fremstilling  slog  mig  ved  sin  Natursandhed. 
Saavel  den  unge  Pige  som  Arbejderkonen  lykkedes 
fuldstændig  for  hende.  Her  var  baade  komisk  Evne, 
Elskværdighed  og  Moderation.  Da  jeg  tog  hjem  fra 
Teatret,  sagde  jeg  til  mig  selv,  at  Fru  Holst  upaa- 
tvivlelig  sad  inde  med  Evner  i  min  Retning,  og  jeg 
foresatte  mig  at  virke  for  hende,  naar  Lejlighed  dertil 
gaves.  Denne  kom  snart.  En  af  Teatrets  Embeds- 
mænd henvendte  sig  nemlig  en  Dag  til  mig  og  med- 
delte mig,  at  Fru  Holst  søgte  Engagement  ved  det 
kgl.  Teater  for  at  forsoge  sig  i  mit  Rollefag.  Man 
ønskede  at  vide  min  Mening  herom.  Denne  Hen- 
vendelse forbausede  mig,  fordi  man  i  intet  af  de  Til- 
fælde, hvor  unge  Debutantinder  i  de  senere  Aar  havde 

prøvet  i  mine  Roller,  havde  fundet  det  Umagen  værd 
med  et  Ord  at  meddele  mig,  at  saadanne  Prøver  fore- 
stod. Jeg  underrettedes  først  derom  rent  lejlighedsvis. 
Men  blev  jeg  end  forbauset  over,  at  man  nu,  hvor  det 
drejede  sig  om  en  fuldt  udviklet  Kunstnerinde,  plud- 
selig viste  mig  den  Opmærksomhed  at  spørge  om  min 
Mening,  saa  vil  man,  efter  hvad  jeg  har  fortalt,  kunne 
forstaa,  at  jeg  paa  Fru  Holsts  Vegne  glædede  mig 
inderligt  derover.  Jeg  fortalte  da  vedkommende  Em- 
bedsmand om  mit  Besøg  i  Folketeatret  og  om  det 
smukke  Indtryk,  jeg  havde  faaet  af  Fru  Holsts  Spil. 
Jeg  sluttede  med  varmt  at  tilraade  hendes  Engagement. 
Desværre,  mine  Ord  gavnede  ikke  Fru  Holst.  Jeg 
spurgte  senere  flere  Gange  om,  hvad  det  blev  til  med 
Sagen,  men  hver  Gang  slog  man  mine  Spørgsmaal 
hen.  Saa  forstod  jeg,  at  man  ikke  ønskede  at  engagere 
Fru  Holst,  og  at  man  havde  haabet,  at  jeg  vilde  have 
fraraadet  hendes  Engagement. 

Fru  Heiberg  kunde  med  sit  stærke  Helbred  aldeles 
ikke  sætte  sig  ind  i  min  Tilstand.  En  Formiddag  kom 
jeg  over  paa  Teatret  til  Prøve,  lidende  af  stærke  Under- 
livssmerter.  Fru  Heiberg  saa,  at  jeg  befandt  mig  ilde, 
og  sagde  halv  misfornøjet:  «Men  hvad  er  det  dog  De 
fejler  r»  Jeg  forklarede  hende  mine  Skrøbeligheder,  og 
hun  udbrød  da:  «Nej,  Gud  ske  Lov,  saadanne  Plager 
har  jeg  dog  ikke!»  hvortil  jeg  svarede:  «Men  saa  har 
De  heller  ikke  haft  den  Lykke  at  bringe  Børn  til  Ver- 
den,  Fru  Heiberg !» 

Til  alle  disse  personlige  Skrøbeligheder  kom  nu 
den  store  Begivenhed,  der  forestod:  Indvielsen  af  den 
nye  Teaterbygning.     I  Løbet  af  Sommeren   1874  ned- 


reves  det  gamle  kongelige  Teater.  Det  var  med 
vemodige  Følelser,  at  jeg  hørte  fortælle  om,  hvorledes 
de  Mure,  som  i  de  mange,  mange  Aar  havde  skærmet 
saa  rigt  et  aandeligt  Liv,  nu  sank  i  Grus.  En  af  mine 
Sønner  var  en  Dag  kommen  forbi  Teatret  kort  efter, 
at  Nedbrydningen  var  beg>^ndt.  Igennem  et  stort  Hul 
i  Muren  havde  Drengen  set  ind  paa  Tilskuerpladsen  og 
ind  i  det  gabende  Scenerum,  over  hvis  Gulv  han  saa 
tidt  havde  set  sin  Moder  og  hendes  Kunstfæller  vandre. 
Han  var  helt  betaget  af  denne  Ødelæggelsens  Veder- 
styggelighed. 

Den  Sommer  følte  jeg  mig  under  mit  Ophold  i 
Sletten  næsten  til  Stadighed  lidende  og  saa  med  Skræk 
den  Sæson,  der  skulde  være  det  nye  Teaters  første, 
nærme  sig.  Hvorledes  skulde  det  dog  gaa  paa  den 
ny,  store  Scene  og  i  de  uvante  Forhold!  ]\Iin  Læge, 
Dr.  Silfverberg,  med  hvem  jeg  talte  om  min  Tilstand, 
raadede  mig  til  at  søge  min  Afsked,  men  jeg  kunde 
ikke  bestemme  mig  hertil.  ]\Iin  Mand  ønskede  ikke 
at  indvirke  paa  min  Beslutning;  han  fr^^gtede  for,  at 
jeg  vilde  føle  det  som  et  Savn  paa  en  Gang  at  staa 
uden  min  store  Virksomhed. 

Saaledes  vare  vi  naaede  hen  i  August  Maaned,  og 
mit  Humør  havde  yderligere  lidt  under  den  Tvivl- 
raadighed,  som  havde  bemægtiget  sig  mig.  Da  træder 
Sødring  en  Dag  ind  til  mig  i  min  Havestue  og  op- 
fordrer mig  til  at  søge  Lægedom  for  mit  syge  Sind  i 
en  Udenlandsrejse  sammen  med  ham.  Jeg  blev  i  første 
Øjeblik  aldeles  overrasket,  men  efter  i  de  følgende 
Dage  nærmere  at  have  tænkt  over  Sagen,  følte  jeg 
med  mig  selv,    at  en  saadan  Rejse,    om   den  end  ikke 

kunde  skaffe  mig  mit  Helbred  tilbage,  vilde  virke  saare 
oplivende  paa  mig.  Jeg  trængte  til  nye  Forhold,  ny 
Luft,  andre  Omgivelser.  Jeg  sagde  da  til  Sødring,  at 
jeg  var  villig  til  at  følge  ham,  men  at  jeg  ikke  troede, 
at  Rejsen  vilde  faa  nogen  Indflydelse  paa  mit  Ønske 
om  at  forlade  Teatret.  Jeg  hidsætter  her  til  Oplys- 
ning om  hine  Dages  Stemninger  følgende  Uddrag  af 
min  Dagbog: 

« Søndag  den  9de  August  kom  Sødring  til  mig  og 
sagde  disse  mærkelige  Ord:  «JuUe,  nu  spørger  jeg  Dig: 
vil  Du  rejse  med  mig  til  Italien  ?»  Jeg  stod  ved  Fro- 
kostbordet og  tørrede  en  Kniv  af;  jeg  blev  saa  under- 
lig —  i  Øjeblikket  slet  ikke  glad;  det  kom  af,  at  det 
var  mig  altfor  pludseligt,  jeg  maa  altid  have  Tid  til 
at  sunde  mig.  Jeg  blev  ved  at  gnide  paa  den  Kniv 
og  svarede  slet  ikke  noget.  Først  den  næste  Morgen, 
da  jeg  vaagnede,  begyndte  jeg  at  føle.  Jeg  kan  ikke 
tænke  mig  en  saadan  Forandring;  det  er  paa  een  Gang 
saa  overvældende  meget.  Jeg  vilde  have  ønsket,  at 
jeg  kunde  have  glædet  mig  til  det  et  Aar  i  Forvejen. 
Jeg  bryder  mig  ikke  om  disse  store  Overraskelser. » 

«Bøchers  var  her  i  Gaar,  de  trofaste  Mennesker! 
Vi  havde  en  rigtig  rar  Dag,  Vejret  var  smukt,  og  det 
er  jo  trofaste  Venner,  som  man  kan  tale  med  om  de 
inderligste  Sager.  Min  Beslutning  at  tage  min  Afsked 
fra  Teatret  forundrede  dem  ikke.  Dels  tillader  mit 
Helbred  i  Sandhed  ikke,  at  jeg  fortsætter  denne  an- 
strengende Virksomhed,  dels  ere  Forholdene  ikke  saa- 
ledes,  at  jeg  kan  bringe  det  Offer,  som  det  virkelig  nu 
er    for    mig  at  anspænde   mit  Hoved  og  mine  Nerver. 

Nyt  kan  jeg  ikke  lære  mere  og  det,  jeg  gerne  vil  frem- 
stille af  mit  gamle  Repertoire,  har  man  ikke  den  Artig- 
hed at  tage  Hensyn  til.  Jeg  har  anmodet  om  flere  af 
mine  bedste  Roller  maatte  blive  fremtagne  igen,  men 
det  sker  ikke.  En  saadan  Opførsel  tjener  ikke  til  at 
opmuntre  mig  til  at  fortsætte ! » 

«Gid  nu  Sodring  og  jeg  maa  gore  denne  Rejse 
sammen!  Gid  den  maa  give  os  nye  Kræfter,  nyt  Liv, 
ja,  nyt  Blod!  Saa  skal  vi  vende  hjem  med  Henr^-k- 
kelse  til  Hus  og  Born  og  Venner ! » 

Min  Mand  talte  med  Dr.  Silfverberg,  der  stærkt 
tilraadede  Rejsen  og  ytrede,  at  den  mulig\-is  vilde 
kunne  bringe  en  saadan  Bedring  i  min  Tilstand,  at 
min  Afskedsbegæring  vilde  kunne  udsættes  i  nogle 
Aar.  Jeg  ansøgte  da  Teaterdirektionen  om  Orlov. 
Herpaa  modtog  jeg  følgende  Skrivelse  fra  Konferents- 
raad  Linde: 

Vedbæk,  d.   15de  Aug.    1874. 

« Deres  Skrivelse  af  lode  d.  M.,  ærede  Frue!  har 
jeg  uheldigvis  forst  modtaget  igaar  Aftes  her  i  Ved- 
bæk, skjøndt  den  var  adresseret  til  Kjøbenhavn.  Dette 
beklager  jeg  meget,  da  De,  forklarligt  nok,  ønsker  et 
hurtigt  Svar,  og  dette  ogsaa  strax  kunde  være  givet. 
Endnu  mere  beklager  jeg,  at  jeg  ikke  kan  give  Dem 
et  Svar,  som  De  venter  og  ønsker  det,  hvad  der  følger 
baade  af  Forholdet  i  Almindelighed  og  Theatrets  øje- 
blikkelige Situation. 

I  Almindelighed  gives  der  aldrig  Nogen  af  Theater- 
personalet  i  Saisonen  længere  Permission,  og  en  saa- 
dan vilde   aldricr,    saaledes    som  Theatrets  Kræfter   ere 

Julie  Sødring:  Erindringer.     II.  I^ 

Og  overfor  de  Chancer,  Repertoiret  er  underkastet, 
være  forsvarlig.  Det  Yderste,  hvortil  man  har  kunnet 
komme,  har  været  enten  noget  før  Saisonens  Udløb 
at  lade  Ferien  for  en  Enkelt  for  et  Reiseøjemeds  Skyld 
begynde  noget  tidligere  eller  ved  en  Saisons  Begyndelse 
noget  at  forlænge  Ferien  over  den  fastsatte  Tid  for 
Prøvernes  Begyndelse.  Altsaa  allerede  under  alminde- 
lige Forhold  vilde  det  have  været  vanskeligt  at  udvirke 
Dem  en  saa  lang  Permission,  som  De  attraaer.  Dog 
for  en  Kunstnerinde  af  Deres  Rang  og  Betydning  for 
Scenen  vilde  og  burde  vel  Vanskelighederne  i  saa  Fald 
kunne  overvindes,  idetmindste  saaledes  som  jeg  opfatter 
Theatrets  Forpligtelser  mod  Dem. 

Men  saaledes  som  Tingene  i  dette  Øjeblik  staae, 
da  det  gjentagne  Gange  og  endnu  for  ganske  nylig  er 
mig  officielt  meddelt,  at  den  ny  Bygning  bliver  færdig 
afleveret  d.  i.  Septbr.,  og  paalagt  mig  at  have  Alt  i 
Orden  til  at  begynde  Virksomheden  i  Septbr.  Maaned; 
da  der  med  den  største  Vanskelighed  er  bragt  et  Re- 
pertoire istand,  hvormed  der  kan  begyndes,  og  hvor- 
til der  med  den  yderste  Anstrængelse  arbeides  baade 
her  og  i  Udlandet  paa  at  skaffe  de  aldeles  manglende 
Dekorationer  m.  m. ;  da  det  forlængst  er  fastslaaet,  at 
der  skal  aabnes  med  « Barselstuen »,  til  hvilket  Stykke 
alt  er  forberedt,  og  hvor  De  har  en  Hovedrolle,  som 
er  Glandspunktet  i  hele  Spillet;  da  endvidere  Reper- 
toiret i  det  Hele  har  maattet  anlægges  paa  Stykker, 
der  spille  i  en  simpel  Dekoration  —  hvortil  høre  de 
Holbergske,  Hostrupske  og  nogle  af  Hertz',  der  alle- 
rede have  været  i  forrige  Saisons  Repertoire  —  jeg 
gjentager  det,    som  Tingene  saaledes  staa,   er  det  med 

det  Ansvar,  der  er  lagt  paa  mig,  ligefrem  umuligt  at 
anbefale  Deres  Begjæring  om  at  være  fraværende  netop 
i  de  Maaneder,  hvor  Tilstanden  er  i  egentlig  Forstand 
kritisk  for  Theatret,  og  hvori  man  ikke  længer  kan 
komme  tilbage  fra  den  engang  lagte  Plan  for  Reper- 
toiret. Dette  er  saa  ioinefaldende ,  at  jeg  ikke  har 
fjerneste  Tvivl  om,  at  selv  for  Dem,  ærede  Frue!  vil 
denne  Umulighed  staa  aldeles  klar,  og  dette  tor  jeg 
saameget  sikkrere  antage,  som  Deres  Plan  dog  er 
bygget  paa  den  ikke  begrundede  Forudsætning,  at 
Theatret  forst  vil  kunne  aabnes  i  November  IMaaned 
eller  senere*.  Men  selv  antaget,  at  jeg  vilde  gjøre  det 
Umulige  eller  det  i  det  Ringeste  med  min  Embedspligt 
Uforenelige,  at  anbefale  Deres  Begjæring,  er  Sagen 
dermed  ikke  afgjort.  Det  er  ikke  mig,  men  Ministeriet, 
der  har  at  beslutte  endeligt,  og  selv  Ministeren  kan 
ikke  bevilge  Begjæringen  uden  at  gjore  Indberetning 
til  Kongen.  Og  derom  er  jeg  fuldt  og  fast  overtydet, 
at  Ministeriet  —  ikke  at  tale  om,  hvorledes  det  vilde 
bedomme  en  saadan  Anbefaling  af  en  Theaterbestyrelse 
—  vilde  rundt  ud  afslaae  Ansøgningen.  Hertil  kommer 
endnu,  at  den  nuværende  Minister  har,  for  at  støtte 
sin  Forgængers  hele  Færd  med  den  n\-  Theaterbygning, 
den  stærkeste  Forpligtelse  til  Intet  at  foretage,  der  i 
fjerneste  ^laade  kan  gribe  forstyrrende  ind  i  Virksom- 
hedens Gjenoptagelse  i  det  ny  Theater. 

De  vil,  ærede  Frue!  af  disse  Bemærkninger  see,  at 
dette  Svar  ikke  har  kunnet  kræve  lang  Overveielse,  da 
det  saa  at  sige  er  ligefrem  givet  ved  selve  Forholdene. 


*  Teatret  aabnedes  som  bekendt  d.    15de  Oktober. 

Derimod  har  det  været  mig  i  høi  Grad  pinligt,  at 
Deres  Ønske  er  fremkommet  i  et  saa  ubeleiligt  Øieblik. 
Der  er  Ingen,  der  bedre  end  jeg  vil  kunne  fatte,  af 
hvilken  Betydning  en  Reise,  som  den  paatænkte,  i 
mange  Retninger  vil  være  for  Dem.  Jeg  vilde  derfor 
—  hvis  det  tillades  mig  at  tilføje  min  personlige  Me- 
ning —  anbefale,  ikke  at  Reisen  opgives,  men  at  den 
udsættes.  Ganske  anderledes  ville  Forholdene  forment- 
lig stille  sig,  saafremt  Tiden  sees  an.  Naar  Planens 
Iværksættelse  udsættes  til  næste  Aars  Begyndelse  og 
et  Par  Foraarsmaaneder  tages  til  Hjælp,  vil  mulig  Alt 
lade  sig  lempe  saaledes,  at  der  kan  tilstaaes  Dem  en 
længere  Permission.  Og  da  skal  jeg  visselig  —  hvis 
jeg  til  den  Tid  har  med  Theatret  at  gjøre  —  række 
Dem  al  den  Hjælp,  som  jeg  formaaer,  og  hvortil  jeg 
finder  den  stærkeste  Opfordring  ikke  mindre  i  Theatrets 
Interesse  ved  at  bevare  Dem  for  Kunsten  end  i  min 
egen  personlige  Hengivenhed  for  Dem. 

Med  største  Agtelse 

Deres  ærbødige  og  meget  forbundne 

Linde. 

Skønt  jeg  nu  vel  indsaa,  at  Direktionen  var  i  en 
vanskelig  Stilling,  følte  jeg  dog,  at  min  Tilstand  var 
saa  slet,  at  der  ikke  kunde  være  Tale  for  mig  om  at 
optræde.  Vilde  derfor  Direktionen  fastholde  sit  Afslag, 
maatte  jeg  anmode  om  min  Afsked.  Hvor  alvorligt 
jeg  tog  hele  denne  Sag,  viser  følgende  Uddrag  af  min 
Dagbog : 

«. Torsdag  d.   20.  August. 

Ja,  Gud  ved,  hvad  der  skal  ske;  nu  er  det  be- 
gyndt, det  jeg  længe  har  tænkt  —  min  Afsked  fra 
Teatret!  Det  er  ikke  noget  let  Skridt;  jeg  er  saa  for- 
underlig til  Mode  i  disse  Dage,  men  jeg  foler  bestemt, 
at  det  maa  være  saaledes.  Jeg  er  svag  —  mit  Legem 
er  svagt,  mit  Hoved  er  træt  —  og  naar  jeg  med  Ro 
og  Besindighed  overtænker  den  Virksomhed,  der  7iu 
ligger  for  mig,  saa  ser  jeg  t>'deligt:  Tilbagegang!  Det 
kan  ikke  blive  anderledes,  nye  Roller  kan  jeg  ikke 
lære  mere  —  mit  gamle  Repertoire  er  ikke  nok  til 
bestandig  Gentagelse  —  især  naar  de  bedste  af  mine 
Roller  ligge  døde,  og  uagtet  al  gentagen  Anmodning 
fra  min  Side  ikke  maa  komme  frem.  Jeg  har  nu  et 
Par  enkelte,  som  jeg  er  vedblevet  at  spille  i  mange 
Aar;  det  er  ikke  nok  for  mit  eget  Forlangende,  jeg 
skammer  mig,  og  den  Følelse  maa  en  Skuespillerinde, 
som  Publikum  sætter  Pris  paa,  aldrig  have.  Xu  beder 
jeg  Gud  hjælpe  mig,   at  det  maa  sluttes !» 

«Xu  er  det  mod  Slutningen  af  mit  Ophold  paa 
Sletten.  Gusta'-'  er  hos  mig — vi  begyndte,  vi  ender! 
Her  er  dejligt  i  Dag.  Stranden  er  saa  mørkeblaa, 
Solen  skinner  varmt.  Imorges  vare  vi  paa  Bakkerne, 
ved  Skoven  og  Steilbakke.  Ja,  jeg  siger  saadan  en 
Sommerbolig  faar  jeg  vist  aldrig,  en  saadan  Forening 
af  Strand,  Skov  og  Marker  med  de  spredte  Bonder- 
gaarde.  Jeg  vil  takke  Gud  for  de  fire  Sommere,  jeg 
har  været  her.     Gid  jeg  maa  mindes  dem  længe!    Nu 


*  Min  tidligere  omtalte  Barndomsveninde,  Augusta  West. 

skal  jeg  maaske  snart  langt,    langt  bort.     Gid  alt  maa 
være  til  sand  Lykke  og  Velsignelse  for  os!» 

Umiddelbart  efter  at  have  modtaget  Konferentsraad 
Lindes  Brev  indgik  jeg  med  Andragende  til  Ministeriet 
for  Kirke-  og  Undervisningsvæsenet  om  Permission, 
hvilket  Andragende  var  bilagt  med  følgende  Attest  fra 
min  Huslæge: 

« Kongelig  Skuespillerinde  Fru  Sodring  har  i  nogle 
Aar  haft  et  i  flere  Henseender  svagt  Helbred,  hvorfor 
hun  gjentagne  Gange  har  drøftet  det  Spørgsmaal  med 
mig,  om  det  ikke  var  bedst  saavel  med  Hensyn  til 
hendes  Helbred  som  til  den  Stilling,  hun  bestandig 
har  indtaget  i  Kunsten,  at  trække  sig  tilbage  fra  den 
sceniske  Virksomhed,  inden  hendes  Helbred  var  ned- 
brudt for  bestandigt  eller  hendes  Evner  saa  svækkede, 
at  hendes  Præstationer  bleve  mangelfulde. 

Mest  paa  Grund  af  hendes  Kjærlighed  til  Kunsten 
og  Agtelse  for  det  Publikum,  der  i  saa  mange  Aar 
har  fulgt  hendes  Virksomhed  med  Velvillie  og  Glæde, 
har  hun  hidindtil  besluttet  sig  til  at  vedblive  at  spille, 
saavidt  hendes  Kræfter  sloge  til,  men  i  det  sidste  Aar 
har  der  fundet  en  saa  betydelig  Aftagen  Sted  saavel 
af  de  legemlige  som  af  de  aandelige  Kræfter,  at  hun 
er  saa  at  sige  opslidt  i  Theatrets  Tjeneste. 

Foruden  at  hun  lider  af  flere  legemlige  Onder,  saa- 
som  Underlivs feil,  der  gøre  saavel  Gangen  som  Talen 
besværlige  og  undertiden  pludseligt  fremkalde  Smerter, 
der  nøde  hende  til  øjeblikkelig  at  søge  Hvile,  samt  en 
Svaghed  i  Brystorganerne,  der  hindrer  hende  i  at  synge, 
ofte  ogsaa  i  at  tale  højt,  og  medføre  hyppige  Indisposi- 

tioner  fra  Stemmens  Side,  have  ogsaa  hendes  aandeUge 
Kræfter  hdt,  saa  at  hun  har  vanskeUgt  ved  at  me- 
morere, ja,  for  Tiden  endog  trættes  ved  Læsning  selv 
af  en  Morskabsbog. 

Hun  havde  haabet,  at  Opholdet  paa  Landet  i  disse 
Par  Maaneder  tildels  vilde  have  raadet  Bod  paa  disse 
Onder,  men  det  har  ikke  været  Tilfældet.  Hun  føler 
sig  snarere  mere  angrebet  nu  end  ved  Saisonens  Op- 
hor. Hendes  Underlivsplager  ere  for  Tiden  værre,  og 
hendes  Sind  er  i  en  høj  Grad   af  nervøs  Forstemning. 

Som  hendes  mangeaarige  Læge,  der  tilfulde  kender 
hendes  Konstitution,  kan  jeg  ikke  tillade  hende  at 
fortsætte  en  Virksomhed,  der  øjensynlig  ødelægger 
hendes  Helbred  og  forkorter  hendes  Dage,  men  maa 
paa  det  Indstændigste  raade  hende  til  at  søge  sin  Af- 
sked fra  det  kongelige  Theater  formedelst  Svagelighed. 

Som  et  Forsøg  paa  at  undgaa  dette  for  Theatret 
og,  lad  mig  kun  sige  det,  for  Publikum  og  den  sce- 
niske Kunst  i  vort  Land  saa  uerstattelige  Tab,  har  jeg 
raadet  Fru  Sødring  til  at  søge  en  Permission  paa 
3  Maaneder  for  uopholdelig  at  foretage  en  længere 
Reise  til  sydlige  Lande,  hvor  et  mildt  Klima  og  en 
skjøn  Natur  i  Forening  med  Reisens  Adspredelser 
kunde  gjengive  hende  nogle  af  de  Legemets  og  Aan- 
dens  Kræfter,   som  nu  svigte  hende. 

Det  er  mig  ikke  ubekendt,  at  dette  Forslag  vil 
medføre  betydelige  Ulemper  for  det  kgl.  Theater,  navn- 
lig nu  ved  Aabningen  af  Saisonen  paa  det  nye  Thea- 
ter, men  jeg  har  troet,  at  det  var  min  Phgt  at  frem- 
sætte det  som  et  Forsøg  paa  at  bevare  den  udmærkede 
Kunstnerinde  for  vort  Theater. » 

Under  5te  September  erholdt  jeg  da  den  attraaede 
Reisetilladelse  ved  følgende  Skrivelse  fra  Teatret: 

Chefen   for  det   kongelige 
Theater  og  Kapel. 

Kjøbenhavn  d.   5.  Septbr.    1874. 

Ministeriet  for  Kirke-  og  Undervisningsvæsenet  har 
under  3.   d.   M.   tilskrevet  mig  saaledes: 

«Med  behagelig  Skrivelse  af  29.  f.  M.  har  Hr.  Kon- 
ferentsraaden  tilstillet  Ministeriet  et  af  kongl.  Skuespiller- 
inde, Fru  Sødring  indgivet  Andragende  om,  at  der  paa 
Grund  af  Sygdom  maa  forundes  hende  Permission  ind- 
til Udgangen  af  Aaret,  for  at  hun  derved  kan  sættes 
i  Stand  til  at  foretage  en  Rejse  til  Udlandet.  Jo  større 
den  Beklagelse  er,  hvormed  Ministeriet  saavel  af  Læge- 
attesten som  af  Hr.  Konferentsraadens  Betænkning  har 
bragt  i  Erfaring,  at  Fru  Sødrings  nedbrudte  Helbred 
nøder  hende  til  det  ovenommeldte  Skridt,  desto  mere 
redebon  maa  Ministeriet  med  Dem  erkjende  sig  at 
være  til  —  ganske  bortset  fra  de  store  Vanskeligheder, 
der  derved  opstaa  for  Theatret  —  at  opfylde  hendes 
Begjæring  i  det  Haab  og  med  det  Ønske,  at  hun  maa 
vende  saaledes  styrket  og  forfrisket  hjem  fra  sin  Rejse, 
at  hun  endnu  i  en  Række  af  Aar  maa  blive  en  Støtte 
for  Theatret  og  berede  Publikum  den  Nydelse,  hun 
ved  sit  Talent  saa  ofte  og  i  saa  rigeligt  Maal  har  for- 
skaffet det.  Hvilket  man  skulde  anmode  Dem  om  at 
meddele  Andragerinden  i  Svar  paa  hendes  Ansøgning 
med  Tilføjende,  at  Ministeriet  er  betænkt  paa,  naar 
hun  ved  sin  Hjemkomst  igjen  overtager  sin  Tjeneste 
ved  Theatret    som    en    Paaskjønnelse   af  den  Virksom- 

hed,  hun  i  saa  mange  Aar  har  udfoldet  ved  den  Kunst- 
anstalt, som  hun  har  ofret  sine  bedste  Kræfter,  at  til- 
staa  hende  den  Lonningsforhøjelse  af  200  Rdlr.,  hvor- 
ved hun  vil  opnaa  samme  Lønning,  som  er  tillagt 
Scenens  ypperste  Kræfter,  til  hvilke  hun  umiskjendelig 
maa  henregnes. » 

Dette  meddeles  Dem  herved  til  behagelig  Underretning. 

Linde. 
Til 

Kongl.   Skuespillerinde,   Fru  Sodring. 


XVL 

Da  det  blev  bekendt  blandt  Folk,  at  jeg  agtede  at 
rejse  bort  nu  da  Indvielsen  af  det  nye  Teater  stod  for 
Døren,  vakte  denne  min  Beslutning  ikke  ringe  For- 
undring og  Misfornøjelse.  Denne  Misfornøjelse  kom 
til  Orde  gennem  «Dagbladet»,  der  i  sit  Xummer  for 
iste  September  efter  forst  at  have  beklaget,  at  saavel 
Justitsraad  Berner  som  Fru  Heiberg  og  Hofballetmester 
Bournonville  vare  fraværende  med  Permission,  gav  sig 
til  at  jamre  over,  at  nu  ogsaa  jeg  rejste.  Allerede  i 
sit  følgende  Xummer  meddelte  « Dagbladet;)  imidlertid, 
at  Grunden  til  min  Orlov  var  nedbrudt  Helbred,  og 
hermed  troede  jeg,  at  Bladet  havde  slaaet  sig  til  Taals. 
Stor  var  derfor  min  Forbauselse,  da  jeg  Dagen  efter 
i  Bladet  læste  en  —  tilsyneladende  indsendt  —  Artikel 
mod  mig,  om  hvis  Tone  Slutningen  giver  et  Begreb. 
Denne  lyder  saaledes: 

«Men  vor  Hengivenhed  for  Kunstnerne  og  vor  Paa- 
skjønnelse    af  dem    tager    uvilkaarlig  sin  Maalestok  fra 

den  Kjærlighed  til  Kunsten  og  til  Theatret,  som  vi 
se  dem  selv  lægge  for  Dagen.  Og  —  tillad  mig  at 
sige  det  —  den,  der  i  dette  Øjeblik  uden  den  mest 
tvingende  Nødvendighed  unddrager  sig  det  fælles  Ar- 
bejde, viser  ikke  i  Gjerningen  den  sande  Interesse  for 
den  Scene,  hvis  Genfødelse  under  nye  og  heldigere 
ydre  Vilkaar  imødeses  med  saa  levende  Deltagelse  af 
enhver  ægte  Tilskuer !» 

Denne  Artikel  satte  min  hengivne  Ven  Prof.  Carl 
Holten  i  en  saadan  Vrede,  at  han  afsagde  Bladet.  Kun 
mine  nærmeste  havde  den  fulde  Forstaaelse  af,  hvor  over- 
hængende nødvendigt  for  mig  det  var  at  komme  bort  fra 
det  hele  og  i  nogen  Tid  leve  under  fremmede  Forhold. 

Den  lange  Rejse,  som  min  Mand  og  jeg  nu  fore- 
tog sammen,  forfriskede  ogsaa  mine  syge  Nerver  i 
en  overordentlig  Grad.  Under  Indtrykket  af  al  den 
Storhed  og  Skønhed,  jeg  blev  Vidne  til,  styrkedes 
mine  physiske  Kræfter,  og  jeg  udholdt  paafaldende 
godt  Rejsens  Strabadser.  Mit  trætte  Hoved  følte  en 
velsignet  Lindring  ved  ikke  som  sædvanlig  paa  denne 
Aarstid  at  skulde  arbejde  med  Roller.  Jeg  følte  mig 
fri  og  uendelig  lettet. 

Paa  Rejsen  medførte  jeg  en  tyk  Notitsbog,  som 
efterhaanden  blev  helt  fyldt  med  Blyantsoptegnelser. 
Skønt  meget  heraf  er  af  en  rent  personlig  Karakter 
og  udelukkende  bestemt  til  at  læses  af  mine  nærmeste, 
kunne  disse  Optegnelser  dog  maaske  ogsaa  interessere 
andre,  og  jeg  hidsætter  dem  derfor,  idet  jeg  supplerer 
dem  med  Indtryk,  som  jeg  har  bevaret  i  Hukommelsen, 
samt  med  Uddrag  af  Breve  fra  Sødring  til  Hjemmet. 

« Onsdag  den  i6de  September  1874  Kl.  7  Aften 
rejste  Sødring  og  jeg  bort  fra  vort  kære  Hjem.  Mange 
gode  Venner  vare  paa  Banegaarden  for  at  sige  os 
Farvel.  \^andinspektGr  Poulsen  og  Hustru  fulgte  os  til 
Roskilde  og  sorgede  for,  at  vi  vare  alene  i  Kupeen. 
Det  var  kærligt  af  Poulsens.  Da  vi  kom  paa  Damp- 
skibet, stod  der  en  Officer,  der  sagde:  «God  Aften, 
Sødring !»  Det  var  Kaptain  Bardenfleth,  der  fører 
Skibet.  Han  sagde,  at  vi  ingen  Separatkahyt  kunde 
faa;  allerede  for  otte  Dage  siden  var  de  to,  der  findes, 
optagne.  Jeg  kom  ned  i  Damernes  Kahyt.  Sikken 
Redehghed!  Der  var  fuldt,  stop  fuldt,  af  Damer  og 
Børn  —  smaa,  grædende  Børn.  Jomfruen  anviste  mig 
min  Køje.  Ak  jeg  arme  Skind!  en  Køje  saa  stor  som 
en  almindelig  god  Agurk.  ]Qg  stod  stille  i  stum  For- 
tvivlelse, saa  lagde  jeg  min  Taske  og  min  Buket  derind, 
og  da  jeg  vendte  mig  om,  stod  Sødring  paa  Trappen 
og  saa  ned  til  mig.  «Din  Stakkel !»  sagde  han.  «Aa, » 
svarede  jeg,  <^^'man  kan  vel  udholde  det  for  en  Nat. 
Jeg  vil  sætte  mig  paa  en  Stol.»  Saa  gik  jeg  op  i 
Salonen  for  at  spise  lidt.  Der  var  ogsaa  fuldt;  man 
spiste  og  stirrede  paa  hverandre.  Da  kom  Barden- 
fleth hen  til  os  og  tilbød  mig  sin  egen  lille  Kahyt. 
Det  var  smukt  af  ham,  og  glad  blev  jeg.  Kah\-tten 
laa  lige  ved  Herrernes  store  Salon.  Jeg  gik  derind, 
lukkede  Døren,  tog  lidt  af  mig  og  lagde  mig.  Men 
der  var  ikke  til  at  tænke  paa  at  sove.  Forst  støjede 
Herrerne  i  Salonen,  og  da  de  var  gaaede  hver  til  sit, 
begyndte  Opvarteren  at  forlyste  mig.  Hans  Huseren 
foregik  omtrent  i  mit  ene  Øre  —  Knive,  Gafler  blev 
huggede    ned    i    en    Underverden.       Dette    varede    en 

Evighed.  Saa  da  alt  var  afvadsket,  stillede  han  sig 
udenfor  min  Dør  og  børstede  Støvler.  Derefter  faldt 
han  i  nogen  Tid  ned  ad  Trappen,  og  da  det  var  forbi, 
hørte  jeg  Herrerne  komme  op  paa  Dækket.  Jeg  stod 
da  ogsaa  op  fra  mit  Smertens  Leje  og  stavlede  op  ad 
Trappen,  ind  i  Salonen.  Her  sad  Sødring  og  drak 
noget,  der  blev  kaldt  The.  Vi  nikkede  med  temmelig 
matte  Øjne  til  hinanden,  jeg  satte  mig  ned  ved  hans 
Side  og  fik  noget  lysegraat  noget  i  min  Kop.  Da 
det  var  overstaaet,  gik  jeg  op  paa  Dækket.  Klokken 
var  omtrent  fem.  Stjernerne  vare  endnu  paa  Himmelen, 
der  var  friskt  og  dejligt!  Sødring  præsenterede  mig 
for  en  ung  Mand,  en  Missionær,  og  vi  kom  straks  i 
en  meget  livlig  Samtale.  Saa  var  vi  ved  Kiel,  vi 
skyndte  os  til  Banen,  og  afsted  gik  det  til  Hamburg. 
Ankomne  hertil  tog  vi  ind  i  Hotel  l'Europe,  et  i 
enhver  Henseende  udmærket  Hotel,  dejligt  beliggende 
over  for  Aister  Bassinet,  meget  stort,  udmærkede 
Værelser,  ypperlige  Senge  og  aldeles  fortræffeligt  alt, 
hvad  man  spiser;  noget  Kød,  jeg  aldrig  har  smagt 
Mage  til.  Jeg  var  naturligvis  umaadelig  træt,  men 
Natten  gjorde  mig  godt,  jeg  sov  udmærket  og  følte 
mig  meget  styrket  om  Morgenen,  da  vi  drog  afsted 
til  Kassel.  Vi  kom  i  Kupé  med  et  ungt  Brudepar  — 
Tydskere  —  meget  forelskede!  Dernæst  var  der  en 
elskværdig  Dame,  Hannoveranerinde.  Hun  og  Sødring 
passiarede  i  et  Kørevæk.  Endelig  to  unge  Mennesker. 
De  vare  stegne  ind  til  os  i  sidste  Øjeblik,  da  vi  alt 
troede,  at  nu  skulde  vi  ikke  være  flere.  Jeg  blev  først 
ked  af  det,  men  da  jeg  saa,  hvor  syg  og  elendig  den 
Ene    af  dem    var,    glemte   jeg    mig    selv.      Det    andet 

unge  Menneske  var  smukt,  havde  et  fint  Ansigt.  Han 
bar  paa  mange  Sager  og  stod  lidt  fortvivlet  og  saa 
sig  om,  hvor  han  skulde  faa  Plads  —  vi  andre  havde 
nemlig  erobret  omtrent  alle  Rum.  Jeg  maatte  natur- 
ligvis hjælpe  ham,  og  med  Øjnene  og  min  venstre 
Pegefinger  gjorde  jeg  forskellige  Forsøg  paa  at  vise 
ham  et  lille  Rum,  idet  jeg  paa  Dansk,  som  jeg  af  visse 
Aarsagers  Skyld  helst  taler,  sagde:  «Der  tror  jeg  er 
lidt  Plads !»  Til  Sødrings  og  min  store  Overraskelse 
svarede  han  hertil:  «Aa  Tak,  jeg  tænker  det  gaar 
saaledes!»  Det  var  en  ung  dansk  Officer,  der  led- 
sagede sin  br^'stsvage  F'ætter  til  Syden.  Vi  stiftede 
Bekendtskab  og  talte  en  Del  sammen. 

Vi  kom  til  Kassel  Kl.  lo  Aften,  og  tog  ind  i 
Hotel  Konig  v.  Preussen,  hvor  vi  fik  et  stort  Værelse, 
meget  elegant  udstyret,  men  med  temmelig  daarlige 
Senge.  Opvartningen  elendig!  I  Dag,  den  19de  Sep- 
tember har  vi  besøgt  Wilhelmshohe.  Det  var  en 
ganske  dejlig  Tur.  Vi  havde  en  lille,  let  Vogn  til  to, 
og  den  bragte  os  i  Løbet  af  fire  Timer  ud  til  Slottet, 
der  ligger  meget  højt  i  henrivende  Omgivelser.  Man 
bliver  i  høj  Grad  bevæget,  naar  man  ser  dette  vid- 
underlige Sted,  som  i  sin  Natur  forener  baade  Alvor 
og  Skønhed,  og  tænker  paa,  at  her  levede  den  stakkels 
franske  Kejser  i  syv  Maaneder  under  sit  Fangenskab. 
Fra  sine  Vinduer  kunde  han  se  over  til  Herkules- 
Pavillonen.  Køllen,  som  Herkules  holder  i  Haanden, 
er  saa  stor,  at  7,  8  Mennesker  kan  være  i  den,  saa 
kan  man  gøre  sig  et  Begreb  om  den  hele  Statues 
Størrelse!  Parken  om  Slottet  er  meget  smuk,  rig  paa 
sjældne    Træsorter     og     Blomsterpartier.       Der     findes 

ogsaa  et  imponerende  Væksthus,  stilfuldt  og  smukt. 
Ved  Wilhelmshohe  ligger  et  Hotel  og  et  Pensionat, 
hvor  jeg  nok  gad  bo  en  otte  Dages  Tid.  Kassel  selv 
er  en  elegant  By  med  mange,  pragtfulde  Bygninger, 
smykkede  med  Statuer.  —  Jeg  skriver  dette  paa  Bane- 
gaarden  ved  Kassel,  medens  Sødring  er  henne  at  tage 
Billetter  til  Heidelberg.  Denne  Banegaard  er  saa  stor 
som  en  lille  Verden. 

Nu  er  vi  paa  Banen.  Vi  fare  forbi  dejlige,  store 
Skovstrækninger,  smukke  Huse  med  grønne  Skodder. 
Vejret  er  henrivende,  Vinduerne  kan  staa  aabne  paa 
begge  Sider.  Sødring  er  ret  i  sit  Es.  Han  studerer 
Badeker  og  fortæller  mig  om  alt,  hvad  vi  komme  forbi. 
Vort  Tog  er  overordentlig  langt,  Folk  er  i  Mængde 
med  til  de  forskellige  Byer.  Vi  køre  over  en  Flod 
og  passere  to  gamle  Borgruiner  paa  høje  Bakker. 
Overalt  Skov.  Her  er  et  stærkt  Folkeliv,  da  det  er 
Søndag.  Vi  har  det  udmærket,  ere  alene  i  Kupeen 
—  Sødring  har  betalt  godt  —  og  med  god  Appetit 
nyde  vi  Smørrebrød  og  drikke  Rhinskvin.  —  Det  er 
saa  morsomt  at  se,  her  hvor  vi  nu  køre,  er  Jorden 
ganske  rød.  —  Nu  er  der  et  lille  Barn,  der  græder. 
Jeg  kan  ikke  se  et  lille  Barn  eller  høre  det  le  eller 
græde,   uden  jeg  maa  tænke  paa  min  lille  Datterdatter ! 

Vi  foer  forbi  Marburg,  en  By  der  ligger  aldeles 
romantisk  med  en  prægtig  Kirke,  og  endelig  Kl.  8 
naaede  vi  Heidelberg.  Ganske  ødelagte  af  Træthed 
var  vi  efter  at  have  kørt  fra  Kl.  ii  om  Morgenen, 
og  det  smagte  os  derfor  godt  at  komme  til  Ro  i  Hotel 
Prinz  Carl.  Fra  det  skønne  Heidelberg  gik  Rejsen 
videre  til  Stuttgart.    Banegaarden  her  er  saa  umaadelig, 

at  man  ingen  Forestilling  kan  gore  sig  derom.  Der 
gaar  en  Passage  igennem  den  saa  bred  som  en  Gade. 
Her  findes  Landkort  over  hele  Verden.  Til  begge 
Sider  er  der  Dore,  som  fore  til  Ventesale  og  Re- 
staurationer. Stuttgart  er  rig  paa  Pragtbygninger,  og 
store  Paladser  ere  under  Opforelse.  Sødring  og  jeg 
tale  tidt  med  hinanden  om,  hvor  smukt  og  smagfuldt 
der  bygges  i  Udlandets  Byer  i  Modsætning  til  hjemme 
i  København,  hvor  der  ikke  synes  at  være  nogen  In- 
teresse for  Bygningskunst.  Fordi  vi  ikke  have  Raad 
til  at  bygge  pragtfuldt,  er  der  dog  ingen  Grund  til  at 
bygge  smagløst.  I  Stuttgart  var  der  forovrigt  daarlig 
Luft  og  meget  varmt.  Vi  spadserede  et  Par  Timer 
omkring,  sad  paa  forskellige  Bænke  og  saa  den  ele- 
gante Verden  drage  forbi  os,  ridende,  korende  og 
promenerende.  Vi  havde  faaet  et  elendigt  Værelse  i 
Hotel  Marquardt  i  femte  Etage,  ingen  Udsigt,  Murfolk, 
som  arbejdede,  og  om  Morgenen  stod  Solen  saaledes 
ind  i  den  lille  Stue,  at  vi  maatte  lukke  Vinduerne, 
rulle  Gardinerne  ned  og  lukke  Døren  op  ud  til  Gangen, 
medens  vi  drak  The.  Natten  havde  tilmed  været  elen- 
dig. Sødring  redte  Seng  to  Gange.  Da  han  endelig 
var  faldet  i  Søvn  og  jeg  da  med,  vaagner  jeg  ved  det 
grueligste  Spektakel.  Det  var  Sødring,  som  faldt  ud 
af  Sengen,  væltede  et  Bord  med  Vandkarafife,  Lyse- 
stager, Svovlstikker  og  andre  Sager.  Han  kunde  have 
slaaet  sig  slemt,   men.   Gud  ske  Lov,   det  gik  godtl» 

Torsdag,  den   24de  September. 

^<I  Gaar  Aftes  kom  vi  til  Friedrichshafen  og  tog  ind 
i  et  hyggeligt  Hotel  «Deutsches  Haus»,  hvor  vi  fik  et 

overmaade  smukt  Værelse  med  Altan  og  Markise,  ud- 
mærkede Senge,  de  bedste  vi  har  haft,  de  første  hvor 
der  findes  Skraakile.  Vi  blev  aldeles  henrykt  over 
dem;  de  ere  omtrent  Mage  til  vore  Senge  hjemme; 
ja,  man  lærer  at  skønne  paa,  hvad  man  har  i  sit  Hjem. 
Ligeoverfor  Hotellet  er  der  en  smuk  Have,  som  gaar 
ned  til  den  yndige  Bodensø,  Paa  den  anden  Side  af 
Søen  ser  man  en  lang  Række  Bjerge.  Her  er  Bade; 
Sødring  tog  sig  et  i  Dag. 

Nu  har  vi  spist  til  Middag,  meget  godt.  Vi  sidder 
i  Haven.  Her  er  en  meget  stærk  Hede.  Det  er  dej- 
ligt at  rejse,  især  naar  man  er  noget  stærkere  end  jeg, 
men  der  er  dog  intet,  som  kan  lignes  ved  at  være  i 
sit  eget  velsignede  Hjem.  Naar  jeg  nu  sidder  her  og 
ser  denne  skønne  Natur,  den  klare  blaa  Sø  med  Bjerg- 
kæden, der  kommer  mere  og  mere  frem  af  Taagen, 
saa  siger  jeg:  «Ak  Gud,  hvor  det  skal  blive  dejligt 
at  komme  hjem  til  min  Herlighed  ved  det  lille  tilovers- 
blevne Stykke  Vestervold,  til  Eder  mine  kære,  kære 
Børn,  til  Dig  min  yndige  Bodil,  min  lille  Engel,  som 
jeg  tænker  paa  i  eet  væk!» 

Man  ser  mange  komiske  Skikkelser  ved  de  forskel- 
lige Table  d'hoter.  Forleden  i  Kassel,  hvor  der  var 
en  Del  Officerer  til  Stede  ved  Dineren,  kom  der  en 
mageløs,  himmelblaa,  tyk  Major  ind  af  Døren  og  blev 
af  sine  Kammerater  modtaget  med  Smil  og  Haandklap, 
med  Udraab:  A-ha!  A-ha!  Han  rullede  med  Øjnene, 
rød  i  Ansigtet,  kuglerundt,  blankt  og  varmt.  Han 
satte  diverse  Flasker  Rhinskvin  til  Livs,  blev  overgiven 
og  gav  sig  til  at  plire  med  Øjnene  over  til  en  stiv 
Englænderinde,   der  sad  paa  den  anden  Side  af  Bordet. » 

«Det  er  vidunderlig  skønt  Vejr.  I  Nat  vaagnede 
jeg  ved,  at  Maanen  skinnede  lige  ind  paa  mit  Hoved.  De 
to  Vinduer  kan  vi  sætte  Skodder  for,  men  for  Altan- 
døren er  der  ingen.  Det  var  et  mærkeligt  Syn.  Jeg 
maatte  lægge  mig  helt  ind  til  Væggen  for  at  undgaa 
Maanen . 

Jeg  staar  i  Reglen  op  Kl.  6,  men  disse  to  Mor- 
gener, vi  have  tilbragt  her  i  Friedrichshafen,  har  vi 
hvilet  ud  til  Kl.  6V2  eller  7.  I  Dag  Kl.  1,30  skal  vi 
med  Dampskibet  over  Bodensø.  Saa  beg^mde  vi  paa 
Schweiz. 

Dersom  I,  kære  Børn,  nogensinde  komme  hertil, 
tag  saa  ind  i  Hotel  «Deutsches  Haus»,  som  ligger  lige 
ved  Banen,  og  husk  paa  Eders  Forældre,  som  vare 
glade  her.  I  Haven,  der  ligger  ligeoverfor  Hotellet, 
og  hvorfra  Badehusene  gaa  ud,  kan  man  gaa  over, 
som  man  gaar  i  sin  Stue,  uden  Hat.  Her  i  Haven 
sidder  jeg  nu  og  skriver.  Jeg  har  indrettet  mig  en 
hyggelig  Plads  i  Skyggen  under  dejlige  Træer.  Sød- 
ring er  i  Bad;  han  gør  allehaande  Kunster  for  mig. 
Vi  er  ene  i  Haven. » 


(Brev  fra  Sødring  til  Hjemmet.) 

Bellagio  d.  ^'Va  74- 

« Elskede  Børn! 

Ligestraks  vil  jeg  sige  Eder,  at  vi  have  det  godt. 
Moder  er  vel  nok  træt,  men  nogle  Dages  Ophold  her 
vil  forhaabentlig  gøre,   at  hun  kommer  til  Hægterne  igen. 

Julie  Sødring:    Erindringer.     II.  ^" 


—    242    — 

Vi  rejste  fra  Friedrichshafen,ret  fortryllende  Sted, 
den  25de  Septbr.  pr.  Dampskib  overfden  blaa  Bodensø 
til  Rohrschak  paa  den  anden  Side  —  kun  en  Times 
Seilads.      Da  Dampskibet  var  blevet  forsinket  omtrent 


C.   Sød  ring. 
(Efter  Fotografi.) 


10  Minutter,  var  det  med  Nød  og  næppe,  vi  kom  ind 
i  en  Kupé,  men  det  lykkedes  dog.  Julie  maa  ved  slige 
Leiligheder  holde  Vagt  ved  Tøjet  og  skiller  sig  ypper- 
ligt fra  denne  Virksomhed.     Kupeen  var  saa  temmelig 

optagen  af  en  fin,  ældre  Mand  —  en  Italiener  —  og- 
et  ungt  Ægtepar.  Naturen  her  paa  den  anden  Side 
af  Bodensø  var  vidt  forskellig  fra  den,  vi  forlod.  Syden 
begyndte  at  vise  sig  for  os.  Langs  Rhinen  kørte  vi 
ind  i  en  Dal,  hvor  store  Maismarker  afvekslede  med 
Vinplantninger  og  Frugttrær  i  Hundredvis.  Høje  Bjerge 
i  blaa,  gennemsigtig  Luft  viste  deres  Konturer  paa 
begge  Sider,  medens  den  lille  Rhin  som  et  uvornt 
Barn  summede  og  smaasnakkede  ved  Siden  af  os. 
Det  var  en  meget  interessant  Tur,  som  førte  os  til 
Ragatz,  hvor  vi  ankom  omtrent  Kl.  5V2  Eftermiddag. 
Vi  tog  ind  i  Hotel  Suisse,  et  godt  Hotel,  men  dog 
maatte  jeg  gøre  Vrøvl,  inden  jeg  fik  et  Værelse,  som 
behagede  mig,  og  som  havde  en  god  Udsigt.  Endelig 
fik  vi  da  et,  og  da  jeg  lukkede  Vinduet  op,  var  jeg 
nær  daanet,  saa  deiligt  var  det  at  se  ind  ad  Dalen, 
hvor  Bjergene  tegnede  sig  skarpt  i  den  klare  Luft, 
medens  Tamina*  brusende  lod  sig  høre.  Efter  Aftens- 
bordet gik  vi  en  Tur.  Vi  stod  paa  en  Bro,  der  forer 
over  Tamina,  da  Maanen  langsomt  steg  op  over  Bjerg- 
kanten til  venstre  for  os  og  kastede  en  Strøm  af  Lys 
og  Glans  udover  Byen,  i  hvis  Gader  Sydens  Liv  viste 
sig.  Vinduer  og  Døre  stod  aabne,  Mænd  og  Kvinder 
sad  paa  Bænke  og  Altaner  mellem  Rækker  af  blom- 
strende Nerier  og  andre  Sydens  \'ækster.  Ragatz 
tæller  om  Sommeren  50,000  Badegæster,  og  hele  Byen 
bestaar  af  Hoteller  og  Pensioner. 

Trætheden  tvang  os  hjem  og  i  Seng.    Xæste  Mor- 
gen   gik  jeg   en   lille   Tur   alene,    medens   Julie   klædte 


Biflod  til   Rhinen. 

16^ 

sig  paa.  Jeg  saa  Kvæget  blive  trukket  ud  paa  Græs- 
gangene af  smaa,  brune  Drenge  og  hørte  dets  Klokker 
klinge.  Kl.  9  holdt  en  Vogn  for  Døren,  og  vi  kørte 
da  til  Pfåffers,  der  ligger  inde  i  Bunden  af  den  Dal, 
der  gennemstrømmes  af  Tamina.  Det  var  en  hen- 
rivende dejlig  Morgen.  Alt  var  friskt  og  dugbesprængt. 
Vejen  gaar  ind  i  Dalen  ganske  tæt  ved  Tamina,  der 
bruser  og  syder  dybt,  dybt  nede.  Mange  Steder  er 
den  hugget  ind  i  Klipperne,  saa  at  disse  hænge  som 
et  Tag  ud  over  den.  Paa  andre  Punkter  er  den  brudt 
igennem  Klippen,  saa  at  man  kører  som  gennem  en 
Port.  Det  er  med  en  underlig  Følelse  af  Beklemthed, 
at  man  befarer  denne  Vej,  hvor. man  har  Stenmasserne 
truende  over  sig  og  Afgrunden  umiddelbart  ved  Vognens 
Hjul.  Undertiden  bøjer  Vejen  saa  skarpt  omkring 
Hjørnerne,  at  det  er,  som  om  Dalen  pludselig  lukkede 
sig,  og  al  videre  Fremtrængen  var  umulig.  Saa  aab- 
ner  sig  atter  en  Udgang  og  saaledes  fremdeles,  indtil 
man  staar  ved  en  temmelig  betydelig  Bygning,  der 
ligger  lige  ved  Tamina.  Det  er  Badet  Pfåffers,  berømt 
i  nyere  og  ældre  Tider  og  overmaade  meget  besøgt. 
Med  en  Fører  vandrer  man  ind  i  en  Klippespalte, 
hvor  man  gaar  paa  en  Art  Bro  eller  et  Stillads,  der 
hænger  ud  over  Tamina,  og  som  er  overhvælvet  af 
Klipperne  fra  begge  Sider,  saa  at  kun  en  smal  Stribe 
foroven  sender  lidt  Lys  ned  til  Menneskestakkelen,  der 
næsten  bedøvet  og  overvældet  føler,  at  et  Fejltrin 
bringer  Døden,  og  at  her  hersker  en  Aand,  der  tvinger 
selv  det  mest  tankeløse  Menneske  til  at  fole  en  Stem- 
ning, der  ikke  tillader  hverken  Latter  eller  høj  Tale. 
Mutter    var    nær    ved    at    daane,    og   jeg    maatte    tage 

hende  under  Armen  for  at  understotte  hende.  Inde, 
langt  inde,  er  en  Dor  i  Klippevæggen.  Naar  den 
aabnes,  strømmer  en  varm  Damp  ud.  Man  gaar  der- 
ind og  befinder  sig  pludselig  i  et  Rum,  hvor  der  er 
saa  hedt,  at  Sveden  vælter  ud  af  En.  Det  er  et  romersk 
Bad  in  natura.  Julie  gik  dristig  med  ind,  og  vi  drak 
af  Vandet.     Saa  begav  vi  os  paa  Tilbageveien. 

Da  vi  nærmede  os  Byen,  blev  vi  opmærksomme 
paa  en  Herre,  som  stod  udenfor  et  Hus.  Idet  vi  korte 
forbi,  hilste  han,  saaledes  at  Julie  udbrod:  «Den  Herre 
kendte  os  vist!x  Lidt  nede  paa  Gaden  holdt  vi  stille, 
og  da  Julie  vilde  stige  ud  af  Vognen,  kom  han  hen  til 
os  og  sagde,  idet  han  rakte  hende  Haanden:  « Goddag, 
Fru  Sødring !»  Vi  blev  jo  begge  svært  fornøjede  over 
saa  uventet  at  hore  vort  kære,  danske  Sprog.  Det  var 
Fabrikejer  Ruben  fra  København,  der  boede  her  med 
sin  Hustru,  som  netop  var  inde  i  en  Butik  for  at  kobe 
nogle  Sager.  Hun  og  han  fulgte  os  ned  ad  Gaden  og 
bad  os  til  Middag  samme  Dag.  Vi  tilbragte  da  nogle 
meget  fornøjelige  Timer  sammen.  Efter  Bordet  korte 
vi  en  dejlig  Tur,  som  forte  os  op  ovenover  \^ejen  til 
Pfafifers,  den  vi  om  Morgenen  havde  befaret  og  nu 
øjnede  2000  Fod  nede  som  et  hvidt  Baand.  Om 
Aftenen  var  vi  til  Koncert  i  Kursalen  sammen  med 
vore  Værter,  som  ikke  vidste,  hvor  godt  de  vilde  gore 
det  for  os.  Sent  var  det,  da  vi  i  det  klare  Maaneskin 
begav  os  hjemad. 

Vor  Kusk,  der  havde  kort  os  til  Pfafifers,  tilbød  os 
sin  meget  magelige  og  tospændige  Vogn  til  Colico  ved 
Comosøen,  og  da  jeg  fra  alle  Sider  hørte  ham  godt 
omtale,    saa   tog  jeg  ham  for   i6o  francs.     Næste  For- 

middag  Kl.  1 1  brød  vi  op  for  over  Via  mala  og  Spliigen 
at  komme  ned  i  Italien.  Vejret  var  smukt,  og  vi  havde 
sovet  godt  om  Natten,  saa  at  vi  vel  tilmode  kørte  en 
fortryllende  Vej  langs  med  Rhinen.  Bjerge  paa  begge 
Sider,  hvis  Skraaninger  var  bedækkede  med  Vin, 
umaadelige  Frugthaver  med  Masser  af  Æbler  og  Pærer. 
Det  prægtige  Landskab  oplivedes  af  talrige  Kvæg- 
hjorder, hvis  Klokker  tonede  højt  gennem  den  milde 
Luft.  Ud  paa  Eftermiddagen  naaede  vi  Chur.  Klokken 
var  3,  da  vi  holdt  foran  Posthuset,  og  tænk  Eder  vor 
ærgerlige  Bedrøvelse,  da  en  vrangvillig  Postbetjent 
nægtede  at  lukke  op  før  Kl.  4.  Saalænge  kunde  vi 
ikke  vente,  vi  maatte  nødvendigvis  videre.  Jeg  skrev 
da  paa  et  Visitkort  en  Ordre  til  at  sende  Eders  Breve 
til  Spliigen,  gav  en  Mand  paa  Gaden  i  franc  for  at 
besørge  det  og  steg  derpaa  lynende  gal  i  Hovedet  til 
Vogns.  Ad  en  støvet  Landevej  rullede  vi  saa  ad 
Thusis  til,  hvor  vi  først  indtraf,  efter  at  det  var  blevet 
mørkt.  Vi  tog  ind  i  Hotel  Via  mala,  der  ligger  hen- 
rivende med  Værelserne  ud  til  en  stor,  dejlig  Have. 
En  tydsk  Familje,  der  forlod  Ragatz  før  vi,  og  som 
kørte  med  fire  Heste  (de  vare  syv),  var  alt  ankommen 
og  sad  i  Salonen,  da  vi  gjorde  vor  Entré.  Trætte, 
som  vi  vare,  gik  vi  efter  en  Aftensmad,  der  bestod  af 
Foreller,  Kød  og  The,  til  Sengs,  men  fik  dog  Tid  til 
forinden  at  kaste  et  Blik  ud  af  Vinduerne.  Maanen 
gød  sit  Væld  af  Lys  udover  Bjerg  og  Dal. 

Vi  fik  just  ikke  megen  Ro  den  Nat.  Vejen  fra 
Via  mala  fører  lige  forbi  Hotellet,  og  hele  Natten 
igennem  kom  den  ene  Vogn  efter  den  anden  raslende 
og  klirrende  ned  ad  Vejen.     Saa  kom  en  Tospænder, 

saa  en  Firspænder,  saa  Diligencen  med  seks  Heste, 
kort  sagt  Vogntummel,  Bjældeklang  (alle  Heste  bære 
Bjælder  om  Halsen  eller  paa  Hov^edet)  Piskeknald,  Jodlen 
af  Kuske  og  en  Gang  imellem  en  Sækkepibe,  der  trak- 
teredes af  en  eller  anden  lokal  Virtuos,  alt  dette  — 
hvortil  endnu  kommer  en  Serenade  af  nogle  Italienere 
—  holdt  os  saa  temmelig  vaagne,  indtil  vi  skulde  op 
igen.  V^i  klædte  os  paa,  medens  Alaanen  stod  paa  den 
ene  Side,  og  Solen  gik  op  paa  den  anden.  Kl.  6  gik 
det  afsted  opad  Via  mala.  En  mageløs  interessant  Tur. 
Rhinen  paa  den  ene  Side  dybt  nede  og  høje,  høje 
F^jelde  paa  den  anden,  eller  rettere  paa  begge  Sider. 
Højere  og  højere  op,  Luften  bliver  koldere  og  koldere, 
endelig  naas  Spliigen.  Der  fik  vi  Eders  Breve,  og 
inderlig  glade  blev  vi. 

Paa  Hotel  Spliigen  spiste  vi  til  Middag.  Her  øvede 
Julie  en  Barmhjertighedsgjerning,  som  skaffede  hende 
nogle  Venner,  der  senere  stedse,  naar  vi  mødtes,  viste, 
at  de  skønnede  paa,  hvad  hun  gjorde.  Efter  Middags- 
bordet lagde  hun  Mærke  til,  at  en  ung  Dame  af  det 
Selskab,  der  samtidig  eller  lidt  før  os  havde  forladt 
Ragatz  i  den  firspændige  V^ogn,  gik  med  Torklædet 
om  Munden,  som  led  hun  af  Tandpine.  Med  det  Mod, 
som  hele  Vejen  har  karakteriseret  JuUe,  henvendte  hun 
sig  paa  Tydsk,  som  hun  endnu  kan  fra  den  Tid,  hun 
og  Ida  Storm  talte  det  med  Krøyer,  til  den  unge  Pige 
og  tilbød  hende  nogle  af  Silfverbergs  Tanddraaber. 
Julie  hjalp  hende  med  at  komme  Vat  og  Draaber  paa 
Tanden.  Senere  traf  vi  atter  Familien,  og  den  unge 
Pige  smilte  nu  over  hele  Ansigtet,  thi  vor  fortræffelige 
Silfverbergs   Draaber    havde    ganske    befriet   hende   for 


—    248    — 

Tandsmerterne.  Pigebarnet  var  en  Datterdatter  af  den 
medfølgende  Herre,  en  von  Struckradt,  Generalarzt, 
I  sten  Armeecorps  seiner  prens.  Maj.  Damerne  om- 
ringede Julie  og  takkede  hende.  Eders  Breve  læste  vi 
i  Vognen  efter  at  have  forladt  Spliigen,  medens  vi 
stadig  sneglede  os  højere  op.  Kl.  omtrent  3V2  var  vi 
oppe  paa  Toppen  i  en  kold  Luft  og  en  øde  Egn. 
Sneen  laa  rundt  om  paa  Fjeldtoppene.  Et  Kvarter 
senere  overskred  vi  den  italienske  Grænse  og  blev 
eftersete  af  Toldvæsenet.  Nu  gik  det  rask  nedad  hen- 
imod  Chiavenna.  Vi  havde  ikke  kort  ret  længe,  før 
vi  blev  overfaldne  af  smaa,  snavsede,  sortøjede  Unger, 
der  med  Haanden  udstrakt  løb  ved  Siden  af  Vognen 
og  tiggede.  Den  første  Dreng,  der  saaledes  levende- 
gjorde Italien,  var  yderst  galant  imod  Julie,  idet  han 
kastede  en  Haandfuld  af  de  hvide  Blomster,  som  vi 
hjemme  kalde  Rølliker,  ind  i  hendes  Skød.  Det  var 
Syden,  der  efter  Evne  og  ubevidst  ydede  Kunstnerinden 
fra  Norden  sin  Hyldest  —  rigtignok  kun  i  Rølliker, 
men  vi  var  ogsaa  højt  op  over  den  Linie,  der  er 
Grænsen  for  Træer  og  Blomster,  saa  at  det  unge  Italien 
vistnok  ikke  kunde  gøre  et  bedre  Udvalg.  Nedad  gik 
det  bestandig.  Mørket  begyndte  at  indhylle  Egnen, 
men  vi  kunde  dog  tydeligt  se,  at  smaa  og  smudsige 
Huse  med  Madonna  og  Barnet  malet  uden  paa  dukkede 
frem,  og,  alt  som  Tiden  led,  blev  hyppigere  og  hyp- 
pigere. Efterhaanden  forandrede  Landskabet  Karakter. 
Vi  kørte  gennem  store  Skove  af  ægte  Kastanier  med 
Træerne  bugnende  af  Frugt.  Ud  fra  Kirkerne  lød 
højtidelig  Musik.  Hele  Skarer  af  Drenge  og  Piger, 
smukke,  sortøjede  Børn,   men  gyselig  snavsede,  løb  ved 

Siden  af  Vognen  med  udstrakte  Hænder.  Vi  kom 
forbi  Osterier  og  Værtshuse  af  laveste  Rang  med  smaa 
Born,  Kvinder  og  gamle  Mænd  paa  Dørtærskelen. 
Omsider  naaede  vi  i  fuldkomment  Morke  Chiavenna  og 
tog  ind  i  Hotel  Conradi.  Vi  kom  til  dette  Hotel 
gennem  lutter  Kristenbernikovstræder,  der  i  den  morke 
Aften  tog  sig  mindre  hyggelige  ud.  Husene  ere  hoje 
og  Gaderne  saa  snævre,  at  man  kun  kan  se  en  smal 
Strimmel  af  Himlen.  Fuldt  af  Butiker  og  Værksteder 
er  der.  Vi  fik  paa  Hotellet  et  godt  Værelse  med  store 
Vinduer  ud  til  en  Have,  og  trætte,  som  vi  vare,  gik 
vi  snart  i  Seng.  Da  —  ligesom  jeg  har  slukket  Lyset, 
og  vi  begge  har  lukket  vore  Øjne  —  lyder  der  et 
Rabalder,  som  om  Klipperne  rundt  om  os  sty^rtede  ned, 
eller  som  om  man  skod  med  Kanoner.  Julie  og  jeg 
rejste  os  forfærdede  i  Sengen.  Endnu  et  Skrald,  Ruderne 
klirrede,  og  derpaa  en  Lyd,  som  om  10,000  Katte 
blev  rykkede  i  Halen  og  derudover  tilkendegav  deres 
Misfornøjelse.  Jeg  er  aldrig  bleven  mere  overrasket  og 
Julie  vistnok  heller  ikke.  Det  var  Musik,  men,  ak 
Himmel,  hvilken  Musik  og  hvilke  Trommer!  LM  af 
Sengen  røg  jeg,  hen  til  Vinduet,  og  dernede  i  Gaarden 
stod  flere  end  tyve  Militære  med  vajende  Fjederbuske 
i  Kepierne.  Tænk  Eder,  kære  Born,  Eders  gamle 
Forældre,  trætte  og  søvnige,  og  saa  denne  skrækkelige 
Musik!  Hver  Gang  Trommerne  dundrede,  klirrede 
Vinduerne,  og  derefter  kom  de  falskeste  Klarinetter, 
Oboer,  Trompeter  og  Fløjter.  Pludselig  brast  vi  ud 
i  Latter;  dette  var  altfor  komisk!  Endelig  efter  om- 
trent halvanden  Times  Forløb  holdt  man  op.  —  Morgenen 
efter  vare  vi  nede  i  Haven,  hvori  voksede  store  Citron- 

og  Orangetræer  med  Frugter  og  mægtige  Nerier  i 
Busket  ligesom  hos  os  Syringer.  Det  var  Sydens 
frodige  Vækster!  Det  var  Italien!  Omkring  os  laa 
store  BjergvStrækninger,  og  en  Flod  bruste  forbi  Haven. 
Kl.  1 1  kørte  vi  videre  til  Colico.  Her  gik  vi  ombord. 
Da  en  Hoben  Drenge  vilde  entre  op  i  Vognen,  hvor 
Julie  sad  alene,  hørte  jeg  hende  med  lynende  Øjne 
sige:  «Lascia  stare!!!»  Fortæl  Bertini'-',  at  vi  slaa 
om  os  med  Italiensk.  I  Colico  holdt  jeg  en  Tale  til 
tre  Sjovere  og  en  Dreng;  samtidig  henvendte  jeg  nogle 
Bemærkninger  paa  Fransk  til  Dampskibets  Styrmand, 
medens  en  Tydsker  tvang  mig  til  at  tale  Tydsk.  Jeg 
anbefaler  Eder  at  lægge  Eder  efter  Sprog;  jeg  har 
somme  Tider  mine  Kæbeben  helt  af  Led  for  at  komme 
ud  af  det,  og  Sveden  hagler  ned  ad  mig.  Men  det 
gaar  dog  nogenledes. 

Med  et  smukt  Dampskib  gik  vi  over  Comosøen. 
Ligesom  vi  gik  i  Land,  hørte  vi  midt  i  en  Mængde 
Mennesker  en  dansk  Stemme,  der  raabte:  « Velkommen, 
Fru  Sødring!  Maa  jeg  som  Dansk  hilse  paa  Dem  først 
af  alle! »  Det  var  en  Arkitekt  Levinsen  fra  København, 
et  elskværdigt  Menneske,  som  paa  sin  Kunsts  Vegne 
har  opholdt  sig  her  i  mere  end  et  Aar.  Vi  tog  ind  i 
Hotel  Grand  Bretagne,  fordi  det  syntes  os  at  ligge 
smukkest,  og  her  sidder  jeg  da  for  det  aabne  Vindu 
med  Comosøen  for  mig  og  med  Omgivelser,  som  ere 
smukke ,  men  rigtignok  ogsaa  som  Levinsen  siger 
« væmmelig  friserede  I »  Alt  er  nemlig  Kunst  her  om- 
kring,  alt  er  lagt  an  paa  en  Pænhed,   der  banlyser  det 


Korist  ved  det  kgl.   Teater,   Lærer  i   Italiensk. 

naturlige.  Fede  engelske  og  franske  Damer,  invalide, 
udlevede  Herrer  søge  her  at  slaa  Tiden  ihjel.  Det  er 
Folk,  som  knap  gide  leve.  Table  d'hotet  er  hver  Dag 
i  Stand  til  at  fremvise  en  pragtfuld  Samling  af  disse 
Individer  til  speciel  Fornøjelse  for  os.  Julie  er  meget 
morsom  med  sine  Bemærkninger  over  Gæsterne.  I 
Gaar  sad  ligeoverfor  os  en  gammel,  svær  Dame,  der 
var  belæsset  med  Diamanter  og  drak  sin  Flaske  Cham- 
pagne med  dovent  Velbehag.  En  uhyggelig  Tingest 
var  hun!  En  Tydsker  glædede  Julie  med  at  sige  til 
hende:  «Aber  ihr  Dånen  —  ihr  håbet  ja  doch  auch 
eine  Sprache!»  I  kan  tro,  hun  saa  venhg  ud.  —  Vi 
vare  i  Gaar  inde  i  Villa  Melzis  Have,  et  pragtfuldt 
Anlæg,  hvor  Palmer,  Busketter  af  Kamelier,  Magnolier, 
saa  høje  som  Bøgetræer,  store  Samlinger  af  Nerier, 
udstrakte  Blomsteranlæg,  Libanons -Cedre,  kort  alt, 
hvad  Syden  kan  frembringe  af  skønne  Væxter,  forener 
sig  om  at  forbause  den  Rejsende  fra  det  fjerne  Nord. 
Julie  er  lidt  træt,  og  vi  blive  her  derfor  vistnok  til 
Lørdag  —  i  Dag  er  det  Torsdag,  den  iste  Oktober  — 
mulig  ogsaa  Søndag  over.  Derpaa  tage  vi  til  Lugano, 
Mailand,  Florenz.  Eders  Breve  bede  vi  adresserede 
til  Hotel  Rudolphi,  Florenz,  via  della  scala  43.  Skriv 
Firenze,    det   er   vist   bedre.     Lev  nu   vel,    kære  Børn! 

Eders  hengivne 

Fader. 


(Fortsættelse  af  Dagbogen.) 

« Trods  alt  det  skønne,  jeg  ser,  længes  jeg  tidt  efter 
mit  Hjem.     Undertiden    er   min    Længsel   saa   stor,    at 

jeg  næsten  ikke  kan  holde  det  ud.  Jeg  siger  Eder, 
Børn,  at  har  jeg  elsket  mit  Fædreland  før,  er  mit 
Hjerte  og  Sind  nu  opfyldt  af  den  højeste  Fryd  ved 
Tanken  om  det.  Det  har  glædet  mig  at  træffe  flere 
Danske  her.  I  Dag  efter  Middagen  kom  saaledes  to 
unge  Mennesker,  Kandidaterne  Bardenfleth  og  Rosenørn, 
hen  og  hilste  paa  os. 

Vi  roede  forgangen  Dag  til  Villa  Carlotta,  et  hen- 
rivende Sted,  hvor  vi  saa  Thorvaldsens  Alexandertog 
og  dejlige  Grupper  i  Marmor  af  Canova.  I  Gaar 
Fredag  d.  2den  Oktober  gik  vi  op  til  Villa  Serbelloni. 
Her  ligger  et  stort  Hotel,  meget  højt  og  henrivende 
skønt.  Da  vi  vare  komne  derop,  begyndte  det  at 
regne.  Vi  satte  os  lidt  ind  i  Hotellet  i  det  Haab,  at 
det  skulde  holde  op,  men  tværtimod,  det  blev  stærkere. 
Endelig  kom  der  ligesom  et  lille  Ophold.  Vi  begyndte 
da  Nedfarten,  men  vi  vare  saa  uheldige  at  komme  paa 
en  fejl  Vej,  og  den  førte  os  rent  bort  fra  vort  Maal. 
Da  vi  kom  ned,  havde  vi  ikke  Begreb  om,  hvor  vi 
vare.  En  skikkelig  Italiener,  der  grinede  og  gestiku- 
lerede, gik  med  os  for  at  føre  os  paa  den  rette  Vej, 
men  vi  maatte  forst  et  langt  Stykke  op  igen.  Det 
var  næsten  for  meget  for  mig.  Da  vi  endelig  kom 
hjem,  var  jeg  saa  ødelagt  af  Varme,  at  der  ikke  kunde 
være  Tale  om  at  gaa  ned  til  Frokosten.  Jeg  maatte 
blive  paa  mit  Værelse  og  fik  lidt  Mad  op.  Imorges 
var  Vejret  bedre.  Sødring  og  jeg  blev  da  enige  om 
at  stige  derop  igen.  Vi  kom  godt  op.  Der  var  al- 
deles storartet,  en  Have  man  ingen  Forestilling  gør  sig 
om.  Mandeltræer,  store  og  løvrige,  bugnende  af  Frugt, 
Magnolier,    Cypresser,     Myrter,     Camelier,    Nerier    og 

Laurbær.  Efter  vor  Hjemkomst  blev  det  daarligt  Vejr, 
Regnen  styrtede  ned,  og  Bjergene  vare  indhyllede  i 
Sk}'er.  Vi  sad  trætte  oppe  paa  vort  Værelse  og  hvilede 
os.  Da  ser  jeg  en  lille  Trekant  mellem  Bjergene,  som 
er  lys.  Trekanten  bliver  storre  og  større,  den  blaa 
Himmel  viser  sig,  og  Solen  beg}'nder  at  skinne.  I  et 
Xu  var  alt  forandret,  Græsset  laa  blødt  paa  Siderne  af 
Bjergene,  og  en  hel  lang  Bjergkæde  traadte  frem  med 
sine  Snetoppe,  beskinnede  af  Solen.  Hvilket  Syn! 
Paa  Soen,  som  fik  sin  vidunderlige  Far\'e,  kom  der 
Liv.  Alle  Gondoler  og  smaa  Dampere  blev  satte  i 
Gang.  Englændere,  Franske  og  Tydske  kom  ud, 
snadrende  og  leende.  Engelske  Damer  anbragte  sig 
rundt  omkring  med  deres  Tegneboger  for  at  opbevare 
denne  herlige  Stund. 

Vi  rejste  fra  Bellagio  Søndag  den  4de  Oktober  i  et 
fortryllende  Vejr  over  Comosøen  og  gik  videre  med 
Banen  til  Milano.  I  vor  Kupé  sad  et  [Menneske,  som 
havde  et  Fjæs  saa  ondt  og  et  Legeme  saa  brutalt,  at 
jeg  ikke  veed,  jeg  nogensinde  har  set  Mage.  Det  er 
det  nederdrægtigste  Ydre,  der  kan  sidde  paa  nogen 
Forbr>'der.  Han  havde  et  Sæde  alene.  L'nder  Kor- 
selen rejste  han  sig,  og  idet  han  vendte  hele  sin  brutale 
Ryg  imod  mig,  tog  han  sin  \^adsæk  ned,  trak  nogle 
Spisevarer  frem  og  slugte  dem.  Til  Milano  ankom  vi 
Kl.  5  om  Eftermiddagen.  Vi  tog  ind  i  et  stort,  over- 
maade  dyrt  Hotel.  Om  Aftenen  og  den  næste  ^Morgen 
foretog  vi  Spadsereture  rundt  i  den  prægtige  By  og 
beundrede  dens  Rigdom  af  skønne  Bygninger  og  Statuer. 
Fra  Milano  tog  vi  til  Firenze,  hvor  vi  fandt  Ly  i 
Rudolphis  Hotel.   — 

Nu  er  der  gaaet  otte  Dage,  siden  vi  kom  her  til 
Firenze;  disse  Dage  ere  fløjne  bort.  Her  er  en  uover- 
skuelig Mængde  Kunst,  Storhed  og  Skønhed!  Man 
kan  faa  et  Begreb  om  det  ved  at  være  her  i  otte 
Dage,  men  blot  at  fare  det  igennem,  det  er  der  ikke 
Tale  om.  Det  ene  skønne  overgaar  det  andet.  Staar 
man  i  Galleriernes  Sale,  overvældes  man  ikke  blot  af 
Malerierne,  men  af  Lofterne,  Væggene,  Gulvene  og 
Møblerne.  Man  er  i  een  Forbauselse  over  den  vid- 
underlige kunstneriske  Evne,  som  har  levet  og  virket 
her.  Der  hører  betydelige  Kræfter  til  at  se  alt  dette. 
Kræfter,  som  jeg  desværre  mangler!  Jeg  mangler 
ogsaa  Forudsætningerne  for  ret  at  kunne  vurdere  alle 
disse  Rigdomme.  Jo  større  Kundskaber  den  har,  som 
rejser  til  denne  prægtige  By,  desto  rigere  et  Indtryk 
modtager  han  af  den.  Imorgen  Kl.  8V2  skal  vi  atter 
afsted  —  til  Verdensstaden,  til  Rom! 

Nu  er  vi  paa  Banen!  Jeg  sidder  ligeoverfor  to 
unge  Mennesker,  franske.  Han  har  lagt  sin  Arm  om 
hendes  Liv;  om  det  er,  fordi  han  ikke  veed,  hvor  han 
ellers  skal  lægge  den,  er  mig  ikke  ganske  klart,  men 
hun  er  sød!  —  Vi  køre  gennem  umaadelige  Tuneller, 
saa  lange,  at  jeg  har  talt  til  190,  og  en,  vi  nu  køre 
igennem,   var  endnu  længere. 

Jeg  har  været  oppe  i  Dag  Kl.  5V2.  Kl.  6V4  spiste 
jeg  to  blødkogte  Æg  og  drak  en  Kop  The.  Kl.  6  i 
Eftermiddag  kommer  vi  til  Rom.  Indtil  da  skal  vi 
leve  af  lidt  Brød,  Ost  og  Vin.  Unægtelig,  Rejselivet 
har  sine  mindre  behagelige  Sider.  —  Her  er  vidunder- 
ligt!    Det   ene   skønne  Landskab   præsenterer  sig  efter 

det  andet.  Nylig  kom  vi  forbi  en  meget  stor  So  med 
smaa  beboede  Øer.  Stadig  er  vi  omgivne  af  Bjerge, 
og  jævnlig  kommer  vi  forbi  Byer,  der  ligge  malerisk 
paa  disse  Bjerges  Sider.  Jorden  er  dyrket  overalt, 
Vin,  Oliven.  Af  og  til  se  vi  sorte  Svin  og  hvide 
Stude.  Vi  have  faaet  to  elskværdige  Damer  og  en 
meget  fin  og  intelligent  udseende  Herre  ind  til  os. 
De  gore  mig  hele  Tiden  opmærksom  paa  de  Skøn- 
heder, vi  passere.  —  Xu  korte  vi  over  Tiberen.  Kl. 
er  omtrent  4V2.  — 

Kl.  7  ankom  vi  til  Rom.  \^ore  kære  Venner,  Freu- 
chens*, var  der  for  at  tage  imod  os  og  fore  os  til 
Hotellets  Omnibus.  Rosenbergs'^*,  som  vi  havde 
truffet  i  Firenze,  passede  ogsaa  paa  os.  De  vilde  i 
samme  Hotel  som  vi.  Vi  banede  os  da  Vej  igennem 
Virvarret  af  Mennesker,  fandt  Omnibussen,  blev  pak- 
kede ind  og  sad  nu,  ventende  paa  vore  store  Kufferter. 
Pludselig  staar  en  ung  Herre  for  os.  Det  var  Maleren 
Pietro  Krohn,  som  havde  været  to  Aftener  ved  Bane- 
stationen for  at  tage  imod  os.  Det  var  nydeligt  af 
ham  og  rørte  mig  meget.  —  Vi  tog  ind  paa  et  Hotel 
ved  Navn  Oriente. 

Dagen  efter  vor  Ankomst  til  Rom  kom  Fru  Heiberg 
op  til  mig  for  at  se,  hvorledes  jeg  havde  det.  ]\Ian 
havde  sagt  hende,  at  jeg  var  syg,  og  hun  længtes 
efter  at  hore  rigtig  af  mig  selv,  hvorledes  det  var. 
Hun  var  meget  rar  og  venlig.  Forresten  var  hun  selv 
svag.» 


*  Lektor  ved   Landbohøjskolen  Freuchen  og  Hustru. 
**   Dr.  Rosenberg  og  Hustru  fra  Christiania. 

(Brev  fra  Sødring  til  Hjemmet.) 

Roma  d.   ^''jia  74. 

« Elskede  Børn! 

Uagtet  jeg  neppe  —  og  Moder  da  end  mindre  end 
jeg  —  kan  nære  mig  for  Fluer  og  for  en  aldeles  for- 
færdelig Kørsel,  der  rumler  som  om  Dagenes  sidste 
Dag  var  kommen;  uagtet  jeg  her  i  Roma  (vi  ere  her 
paa  2den  Dag)  endnu  intet  Brev  —  længselsfuldt  ventet 
—  har  modtaget  fra  Eder,  saa  tager  jeg  dog  min 
gamle  Pen  for  at  skrive  Eder  nogle  Linier  til  og  for- 
tælle Eder,  saa  godt  jeg  kan,  noget  om  vore  fortsatte 
Reiseeventyr. 

Mere  end  2000  Aar  have  i  Dag  fra  Tinden  af  Søjler 
og  Kapitæler  skuet  ned  paa  os,  Romas  Historie,  hvis 
Begyndelse  ligger  «blaanende»  i  Sagnets  Taage  —  ja, 
gid  jeg  kunde  den  saaledes,  at  jeg  med  rimelig  Sik- 
kerhed forstod  at  vurdere,  hvad  jeg  ser.  Børn,  stræb 
og  læs,  saa  at  I  engang,  naar  I  kommer  til  at  træde 
paa  « Romas  hellige  Jordbund »  maa  kunne  « tolke »  den 
bedre  end  jeg.   Eders  Fader,   kan  det! 

Efter  denne,  som  det  maaske  vil  synes  Eder  og 
andre,  noget  iiberschwengliche  Indledning,  gaar  jeg 
trøstig  —  uagtet  jeg  som  sagt  er  færdig  at  blive  tosset 
af  det  morderlige  Sjou  og  den  Spektakel,  der  er  paa 
Gaden  —  over  til  at  klare  Sagen  paa  en  mere  nøgtern 
Maade  for  Eder.  I  ville  alt  have  modtaget  et  « fyldigt » 
Brev  fra  Firenze*.  Ak  ja,  Firenze!  Du  var  ogsaa 
for  os   «la  bella» !     Daglig  vare  vi  ude  paa  Farten,   og 


*  Brevet  er  ikke  opbevaret. 

daglig  saa  vi,  hvad  vi  aldrig  ville  glemme.  En  Dag  i 
Ugens  Begyndelse  kørte  vi  ud  til  Klostret  «La  Cer- 
tosa»,  der  ligger  paa  en  Høj  udenfor  Byen.  En  prægtig 
Tur  var  det.  Foruden  os  deltog  i  den  Billedhugger- 
inden  Frøken  Kondrup  og  d'Hrr.  Bardenfleth  og 
Rosenørn  samt  vor  opmærksomme  Vært  Rudolphi.  En 
Munk  viste  os  om  —  en  prægtig  gammel  Fyr,  der 
blev  saa  indtaget  i  Julie,  at  han  bragte  hende  Blomster 
og  Druer  fra  sin  egen  Have.  Klostret  er  et  af  de 
interessanteste  i  Italien,  saavel  ved  sin  Historie  som 
ved  sin  Beliggenhed  og  den  Pragt,  hvormed  det  er 
udstyret.  Langt  bort  og  vidt  omkring  ser  man  fra 
dets  Buegange,  og  saa  har  det  desuden  et  kemisk 
Laboratorium,  hvor  man  tilvirker  en  Likør  —  Char- 
treuse  —  som  vi  efter  at  have  set  Klostret  gjorde  os 
til  Gode  med. 

Efter  at  vi  i  Firenze  havde  set,  hvad  vi  kunde 
overkomme,  forlode  vi  den  15de  Oktober,  Morgen 
Kl.  9V2,  den  skønne  Stad  og  dampede  afsted  til  Koma. 
Reisen  gik  meget  godt;  det  var  varmt,  og  vi  morede 
os  rigtig  udmærket,  da  det  er  en  særdeles  interessant 
Tur  gennem  Apenninerne.  Banen  er  bygget  med  stor 
Kunst  og  fører  gennem  et  Utal  af  Tuneller,  der  ofte 
have  en  saadan  Længde,  at  man  synes  for  Alvor  at 
være  inde  i  Jordens  Indvolde  med  Fr}^gt  for  aldrig  at 
komme  ud  igen.  Dejlige  Udsigter  til  begge  Sider  af- 
veksle. Kl.  5V2  omtrent  kom  vi  ned  paa  Campagnen, 
og  da  det  var  i  ^Mørkningen,  havde  vi  stor  Fornøjelse 
af  at  se,  at  Campagnolerne  o :  Hyrderne  havde  tændt 
store  Baal,  hvorom  de  sad.  Det  var  med  en  egen 
Følelse,  at  vi,  da  Toget  standsede,  hørte,  at  der  udenfor 

Julie  Sødring:  Erindringer.     II.  1 7 

Kupeen  raabtes:    «Roma!»     Men  hvad  indeholder  ikke 
ogsaa  dette  ene  Ord  af  Minder! 

Vi  have  i  øvrigt  for  saa  vidt  forandret  vor  Reise- 
plan, som  vi  have  besluttet  at  begive  os  til  Neapel 
Onsdag  eller  maaske  allerede  Tirsdag  o:  den  20de  eller 
2 1  de  Oktober.  Vi  ville  altsaa  dele  vort  Ophold  i 
Roma  i  2  Perioder  i  Stedet  for  som  først  paatænkt 
være  i  Rom  i  3  Uger  og  saa  i  Neapel  i  3  Uger.  Man 
har  nemlig  her  gjort  os  opmærksom  paa,  at  Regntiden 
ofte  begynder  i  Napoli  i  November,  og  da  dér  kun 
kan  være  Udsigt  til  Glæde  i  godt  Veir,  saa  have  vi 
ikke  turdet  fastholde  vor  første  Bestemmelse.  Denne 
Ændring  i  Programmet  er  os  for  saa  vidt  ikke  be- 
hagelig, som  den  forhindrer  os  fra  at  have  den  store 
Tilfredshed  at  være  her  i  Roma,  medens  Freuchens 
ere  her.  Alle  have  imidlertid  raadet  os  til  snarest 
mulig  at  afgaa  til  Napoli.  Vi  blive  i  Napoli  14  Dage 
i  Stedet  for  3  Uger  og  lægge  Resten  til  vort  Ophold 
i  Roma. 

Igaar  gjorde  vi  en  dejlig  Tur  til  Vogns.  Vi  kørte 
nemlig  gennem  Corso  til  Piazza  Venezia,  Forum  Roma- 
num,  Colossæum,  Titus'  ThermerogLaterankirken.  Forum 
Romanum  kunde  gerne  tage  en  hel  Dag  —  ligeledes 
Colossæum.  Det  myldrer  af  historiske  Minder!  Vi  tog 
Sagen  for  grundigt,  og  der  gik  mere  Tid,  end  vi  havde 
tænkt.  I  Colossæum  foretages  der  i  denne  Tid  Ud- 
gravninger, der  ere  saare  interessante.  I  Titus'  Thermer 
saa  vi  Frescomalerier,  der  have  holdt  sig  i  omtrent 
1800  Aar!  Farverne  stod  endnu  klart  og  smukt  Vi 
have  i  Dag   besøgt  Capitolium  med  de  prægtige  Sam- 

linger  at  Billedhuggerarbejder.  Endvidere  have  vi 
været  paa  Piazza  del  Popolo,  den  spanske  Trappe  og 
]\Ionte  Pincio,  hvorfra  vi  har  nydt  den  henrivende  Ud- 
sigt over  Rom  med  Peterskirken  og  Engelsborg  —  til 
venstre  Quirinalet,  hvor  Vittorio  Emanuele  residerer. 
Freuchens  og  Rosenbergs  vare  med  os.  Som  Kuriosum 
maa  jeg  fortælle  Dig,  min  kære  Johanne,  at  den  Flaske 
Benzonsbitter,  som  vi  i  Fjor  tog  med  paa  vor  Rejse 
til  Norge,  og  som  vi  heldig\-is  ingen  Brug  fik  for,  for 
største  Delen  er  gaaet  i  den  norske  Dr.  Rosenberg  her 
i  Italien.  Saaledes  hersker  der  selv  for  det  bittre  her 
i  Livet  visse  Forudbestemmelser. 

Jeg  bør  ikke  glemme  at  fortælle  Eder,  at  Fru  Hei- 
berg Dagen  efter  vor  Ankomst  var  her  og  besøgte 
Julie.  Hun  har  for  øvrigt  været  uheldig  med  sit  Logis. 
Lopper  og  andet  Utøj  fordriver  hende  andetsteds  hen. 
Ogsaa  vi  have  været  meget  plagede  af  disse  her  i 
Rom  dominerende  Insekter. 

Apropos!  Jeg  saa  i  Gaar  Aftes  i  « Skandinavisk 
Forening »  en  « Illustreret  Tidende  >>  med  et  Billede  af 
den  nye  Skuespilfoyer,  i  hvilken  Julie  som  Magdelone 
var  anbragt.  Xu  ja,  saa  har  man  hende  dog  der,  hvor 
man  gerne  vilde  have  hendel 


Tirsdag  d.   2  ode  Oktober. 

Sammen  med  Freuchens  og  Rosenbergs  gjorde  vi 
i  Gaar  en  mageløs  dejlig  Tur.  Vi  havde  taget  to 
Vogne,  hver  med  to  Heste  for,  og  Kl.  8  om  Morgenen 
rullede  vi  i  yndigt  Veir  gennem  Roms  gamle  Fæst- 
ningsværker,   forbi   Haver   og   Villaer,    langs   med   høje 

17* 

Mure,  ud  over  Campagnen.  Campagnoler  med  spidse 
Hatte  og  lange  Stænger  i  Haanden  kom  os  i  Møde. 
Af  og  til  kom  en  eller  flere  Abbater  gaaende,  saa  en 
Landsby  skønhed  ridende  paa  et  Æsel,  saa  en  Drift 
Okser  med  lange  Horn,  saa  en  Gumpekærre,  hvori 
Vintønder,  og  ovenpaa  hele  Læsset  laa  en  lang  brun 
Landmand  og  dvaskede  i  Solen,  medens  Muldyret, 
der  trak  ham,  gemytlig  traskede  afsted,  af  og  til 
tagende  sig  en  Dot  Hø  af  det  Knippe,  der  var  hæftet 
paa  Siden  af  det. 

Vort  Maal  var  Tivoli.  Vejen  hertil  er  næsten  halv- 
fjerde danske  Mil  lang,  og  da  den  gaar  opad,  tager 
den  Tid.  Freuchen  og  jeg  havde  indrettet  en  Mad- 
kurv, som  vi  angreb,  da  vi  kom  til  et  Osteri.  Rigtig- 
nok maatte  vi  spise  staaende,  Damerne  siddende  i 
Vognen,  men  bedre  havde  vi  aldrig  spist.  Stemningen 
var  « løftet »  og  løftedes  end  højere  ved  Nydelsen  af 
den  medbragte  udmærkede  Vin.  Efter  endt  Frokost 
kørte  vi  videre.  Lidt  efter  lidt  kom  vi  ind  i  et  bakket 
og  med  Olivenskove  bevokset  Terrain.  En  By,  rigtig 
snavset  italiensk  By,  optog  os.  Unge  og  gamle  Skøn- 
heder stimlede  sammen  omkring  os.  Børn  rakte  Hæn- 
derne ud  og  tiggede.  Man  maa  se  et  saadant  lille 
italiensk  Væsen  for  at  forstaa,  hvor  smukt  det  kan 
være  trods  det  Smuds,  der  ligger  paa  det.  Jeg  kunde 
da  heller  ikke  dy  mig,  men  kastede  Soldi  i  Grams  til 
hele  Ungdommen,  der  væltede  sig  mellem  hverandre 
og  med  paradisisk  Naivetet  fremviste,  «hvad  Gud  har 
skabt !»  Følgen  heraf  var  jo  rigtignok  ogsaa  den,  at 
Rosenberg  og  jeg  paa  vor  Gang  gennem  Byen  vare 
omgivne    af    en    Flok    Piger    og    Drenge    ligesom    de 

russiske  Matroser  hos  os.  I  et  rigtig  snavset  Albergo 
endte  hele  denne  Komedie,  og  vi  gik  da  —  efter  først 
at  have  gjort  Aftale  om  Middagsmaden  —  ind  i  « Tivoli », 
som  er  et  Terrain,  fuldt  af  de  vidunderligste  Vandfald, 
med  dybe  Grotter  og  henrivende  Udsigter  ned  igennem 
en  af  den  rigeste  Vegetation  svulmende  Dal.  Det  var 
en  anstrængende  Tur,  og  da  vi  senere  samledes  om 
Middagsbordet,  der  stod  dækket  ude  i  det  fri,  højt 
oppe  ved  en  Ruin  « Templet »,  var  Stemningen  nok 
noget  afdæmpet,  saa  trætte  som  vi  vare,  men  den  steg 
betydeligt,  da  vi  havde  faaet  rigelig  Kødsuppe,  stegte 
Høns  etc,  og  Foglietterne  med  Vin  vare  gaaede  dyg- 
tig omkring  imellem  os.  Fra  vort  Stade  nød  vi  et 
dejligt  Skue  af  hele  Tragten,  hvori  5  å  6  Vandfald 
bruste  ned  over  Klipperne  i  Skæret  af  den  nedgaaende 
Sol.  Taler  blev  holdt  og  Skaaler  drukne.  Hjemad 
gik  det  i  Maaneskin  over  Campagnen,  som  strakte  sig 
vidt  og  bredt  omkring  os,  indhyllet  i  Taagedampe. 
Af  og  til  kom  Bønder  med  Fakler  os  imøde.  Omtrent 
Kl.  9  naaede  vi  Hjemmet,  uden  at  Røverne  havde 
taget  os. 

Her  er  en  forskrækkelig  Uro  i  Gaderne  om  Natten. 
Folk  vandrer  rundt  med  Guitarer  og  Fløjter,  spillende 
og  syngende.  Det  lyder  kønt  og  morsomt,  men  man 
snyder  os  for  vor  Nattero. 

Lev  nu  vel  for  denne  Gang,  kære  Børn! 

Eders  hengivne 
Fader. 

(Fortsættelse  af  Dagbogen.) 

«Jeg  har  følt  mig  meget  træt  her  i  Rom  og  har  dog 
været  nødsaget  til  at  tage  Sovemidler.  Det  er  unægte- 
lig en  Skuffelse  for  mig,  at  vi  straks  maa  videre  til 
Neapel.  Jeg  havde  haabet  at  kunne  udhvile  her.  — 
I  Dag,  Onsdag  den  2 ide  Oktober,  Kl.  lo  Morgen, 
tog  vi  afsted  og  var  i  Neapel  Kl.  5.  Da  vi  vandrede 
igennem  Banegaarden  med  vore  Sager  (vi  have  kun 
taget  det  nødvendigste  med,  Resten  staar  i  Rom)  blev 
vi  højst  forundrede  og  meget  glade  ved  at  se  vore 
unge  Rejsefæller  fra  Florenz,  d'Hrr.  Bardenfleth  og 
Rosenørn,  staa  og  tage  imod  os.  Fra  Rom  var  vi 
i  Følge  med  en  anden  ung  Landsmand,  en  Læge  ved 
Navn  Schepelern.  Vi  kom  alle  til  at  bo  i  samme 
Hotel.  Sødring  og  Doktoren  gik  til  Table  d'hote. 
Jeg  derimod  kunde  intet  nyde,  og  gik  op  paa  vort 
Værelse.  Træt  som  jeg  var,  lagde  jeg  mig  paa  So- 
faen. Da  jeg  havde  ligget  lidt,  hørte  jeg  Musik.  Det 
var  tre  Gadesangere  med  tre  Drenge,  der  hver  havde 
sit  Instrument.  De  sang  Operamelodier  og  en  bekendt 
Folkesang,  og  da  Stemmerne  vare  gode,  klang  Musiken 
smukt.  Noget  efter  kom  Sødring.  Han  havde  været  ude 
med  de  unge  Herrer  og  havde  allerede  set  meget  mor- 
somt. Jeg  var  lidt  forknyt,  følte  mig  syg  og  var  bange  for 
at  blive  endnu  værre.  Imidlertid  sov  jeg  dog  godt  den 
Nat,  og  næste  Morgen  rejste  vi  saa  i  det  skønneste 
Veir  til  Sorrento,    hvor   vi  nu  har  været  et  Par  Dage. 

Det  smukke  Veir  beholdt  vi  ikke  længe.  I  Gaar 
regnede  det,  og  i  Dag  stormer  det  stærkt.  Sød- 
ring   er   paa    en    Ridetur    sammen    med    de    tre    unge 

Herrer.  Det  saa  grænseløst  morsomt  ud,  da  de  kom 
op  hver  paa  sit  Æsel.  Æslerne  satte  straks  afsted 
med  dem  i  Galop  ud  af  Haven  og  ned  ad  Gaden.  De 
klemte  sig  fast,  saa  godt  de  kunde,  alt  medens  de 
raabte  og  lo,  saa  de  var  nær  ved  at  falde  af.  Den 
unge  Doktor  skreg:  «Xej,  det  gaar  s'gu  ikke  an!  min 
Mave,  aa,  min  Mave!»  Men  Æslerne  stod  ikke  stille, 
for  de  havde  Lyst. 

Jeg  sidder  alene  hjemme  og  er  glad  ved  at  have 
lidt  Ro  og  Hvile.  Jeg  faar  mange  Smaating  udrettet, 
som  der  ellers  ingen  Tid  er  til.  Jeg  har  i  Dag  været 
saa  næsvis  at  stoppe  Strømper  ligeoverfor  Vesuv.  Det 
havde  jeg  ikke  tænkt  mig  for  tre  Maaneder  siden. 
Udsigten  fra  mine  Vinduer  er  henrivende.  Det  dejlige 
blaa  Vand  har  store  Bølger  med  Skum,  Kysten  ligger 
klar,  thi  Solen  skinner.  Neapel  breder  sig  lige  for 
mig,  og  lidt  til  højre  hæver  det  mægtige  Bjerg  sig 
med  sin  Fjerbusk  i  Hatten. 

Da  det  blev  os  sagt,  at  der  ingen  Udsigt  var  til 
roligt  og  stille  Veir,  besluttede  vi  tilligemed  vore  tre 
unge  Rejsekammerater  at  bestille  \'ogn  og  tage  afsted 
til  Pompeji.  Vi  begav  os  da  afsted  alle  fem  i  een 
Vogn.  Det  er  en  ganske  overordentlig  skøn  \>j  fra 
Sorrento  til  Pompeji,  og  da  \^eiret  var  smukt  klart, 
tog  alt  sig  prægtigt  ud.  Vi  vare  i  godt  Humør,  og 
Passiaren  gik  muntert.  Vi  kom  omtrent  Kl.  1V2  til 
Pompeji  og  tog  ind  i  et  lille  Hotel  «Solen».  Ak,  min 
Gud,  hvilket  Hul!  Vi  kunde  ingen  \'ærelser  faa  straks, 
men  saa  gik  vi  alle  for  at  benytte  Tiden  over  i  Pom- 
peji. Der  tilbragte  \-i  tre  Timer  og  det  tre  af  de 
mærkeligste  Timer  i  mit  Liv.      Forunderlig   betagende 

er  det  at  vandre  her  i  disse  Gader,  se  disse  Levninger 
fra  en  længst  forsvunden  Tid,  Sporene  af  al  denne 
Rigdom  og  Pragt.  Med  en  ejendommelig  højtidsfuld 
Følelse  betragter  man  Vognfurerne  i  Gaderne,  Inskrip- 
tionerne paa  Hjørnerne.  De  ere  blevne  til  for  1800 
Aar  siden.  Og  saa  denne  vidunderlige  dybe,  blaa 
Himmel,  op  mod  hvilken  Vesuv  med  sin  Røgsøjle 
hæver  sig. 

Der  var  skrækkeligt  i  « Solen »  —  snavset,  fuldt  af 
Lopper  og  Fluer.  Da  jeg  skulde  drikke  noget,  Værten 
kaldte  The,  kunde  jeg  ikke  for  Fluer.  En  ung  Arki- 
tekt Schwanenfliigel  var  saa  venlig  at  staa  og  vifte 
Fluerne  bort,  medens  jeg  drak.  Det  var  en  ligefrem 
Nydelse  at  komme  tilbage  til  vort  gode  Hotel  i  Neapel. 
Vi  har  to  meget  smukke  Værelser  her,  der  vende  ud 
til  Golfen.  Hvad  man  faar,  er  godt,  og  Folkene  meget 
venlige.  Jeg  har  forresten  været  syg,  skønt  jeg  er 
yderst  forsigtig  med,  hvad  jeg  nyder.  Jeg  længes  ofte 
inderligt  efter  at  komme  hjem. 

De  danske  Kunstnere,  vi  have  truffet  her  i  Italien, 
have  alle,  som  naturligt  er,  været  henrykte  over  Op- 
holdet i  det  skønne  Land.  Undertiden  synes  deres 
Begejstring  mig  dog  ud  over  alle  Grænser,  navnlig 
naar  den  giver  sig  Luft  paa  Bekostning  af  deres  eget 
Fædreland.  Jeg  er  inderlig  glad  over  min  Rejse,  i 
høj  Grad  taknemmelig  over  at  have  set  saa  meget 
stort  og  herligt,  men  det  nye,  jeg  lærer  at  kende, 
fremkalder  bestandig  en  Følelse  i  mig,  som  jeg  er  glad 
ved,  den  nemlig,  at  jeg,  naar  vi  atter  lykkelig  og  vel 
komme  tilbage  til  vort  kære  Danmark,  og  jeg  maa 
leve  en  Tid  endnu,    skal  i  langt  højere  Grad,    end  jeg 

hidtil  har  gjort  det,  bestræbe  mig  for  at  blive  fortrohg 
med  mit  kære  Fædrelands  mange  Skønheder.  Ja, 
Verden  er  rig!  Gid  Menneskene  skønnede  mere  paa 
al  den  Velsignelse,   Gud  har  overøst  os  med!» 


(Brev  fra  Sødring  til  Hjemmet.) 

Napoli,  d.   29/10   1874. 

« Elskede  Børn! 

Imorges,  netop  som  vi  stod  op  og  klædte  os  paa, 
lød  der  Musik  nede  paa  Gaden.  Altandørene  vare 
aabne.  Et  varmt  Solskin  —  saa  varmt,  at  vi  senere 
maatte  lade  Persiennen  gaa  ned  for  Altandørene  —  straa- 
lede  ind  i  Værelset.  Foran  os  laa  Capri  i  Morgen- 
belysning, i  denne  blaalige  Taage,  der  er  egen  for 
Italiens  Luft,  og  som  har  noget  forunderlig  bebudende 
ved  sig.  Golfen  var  rolig  og  skinnede  som  bestrøet 
med  Guldsand.  Til  venstre  hævede  Vesuv  sig  maje- 
stætisk med  Røgsøjlen  staaende  ret  op  i  den  stille 
Luft.  Foroven  bredte  Røgen  sig,  saa  den  fik  Udseende 
af  en  Kæmpe-Pinie.  Længere  ude  saas  Ischia  med 
Procida;  Sorrentsiden  præsenterede  sig  skarpt  og  klart. 
Imellem  os  og  Capri  laa  Fregatten  Vittorio  Emanuele, 
nylig  ankommen  fra  Levanten.  Dens  fine  Ræer  teg- 
nede sig  som  sorte  Linier  i  Horizonten.  Nede  fra 
Gaden  lod  Tummel  og  Raab,  men  som  anført  ogsaa 
Musik.  En  Bataillon  Soldater  marcherede  forbi  vore 
Vinduer.      I    Spidsen   gik  en  hel  Del  voksne  og  Børn, 

henrykte  over  Musiken.  Det  var  Hornmusik,  og  i 
mine  Øren  lød  den  underlig  vildt.  Børnene  vare  bog- 
stavelig talt  nøgne.  Jo,  en  Stump  laset  Skjorte  havde 
de  paa;  det  var  alt.  Barhovede  og  jublende,  vendende 
Kulbøtter,  i  Etvæk  sættende  sig  ned  for  straks  efter 
at  springe  op  igen,  saaledes  tumlede  de  foran  Solda- 
terne. Og  de  voksne  gav  ikke  Børnene  noget  efter. 
Ivrigt  gestikulerende  snart  dansede  de  og  snart  sang 
de  med  begejstrede  Miner. 

Det  morer  os  i  det  Hele  meget  at  studere  Folke- 
livet her  i  Napoli.  Knap  har  Mørket  sænket  sig  over 
Byen,  før  der  lyder  Sang  og  Guitarspil  overalt.  For- 
leden Aften  gik  vi  hjem  langs  med  Moloen  i  dejligt 
Maaneskin.  Da  ser  vi  pludselig  en  Ild  antændt  midt 
ude  paa  Gaden  og  rundt  om  den  en  Skare  Børn,  ivrigt 
optagne  af  at  stege  Kastanier.  Næppe  fik  de  dog 
Øje  paa  os,  før  de  omringede  os  og  udstødte  Raab 
om  Soldi.  En  af  dem  holdt  sin  Hue  op  for  Ansigtet, 
men  over  Huekanten  fæstede  han  sine  sorte  Øjne  fiffigt 
og  spillende  paa  mig.  Jeg  smed  da  en  lille  Mønt  hen 
til  ham,  som  han  opfangede  i  Huen,  og  saa  skulde 
I  have  set,  hvor  pudsigt  det  klædte  ham,  da  han  gav 
sig  til  at  søge  efter  Mønten  i  Huen,  idet  han  affek- 
terede,  at  den  var  saa  lille,   at  han  ikke  kunde  se  den. 

Det  har  saa  ofte  her  i  Italien  paatrængt  sig  Julie 
og  mig,  hvilken  stor  og  sand  Digter  Bournonville  dog 
er  —  jeg  mener,  vi  have  erfaret  det  end  mere  end 
forhen.  I  Sandhed  Bournonville  har  bragt  naturligt, 
levende  og  saa  smukt,  som  vel  nogensinde  vil  og  kan 
ske,  Italien  til  os  i  sine  Balletter.  Gadesangeren  i 
« Napoli »  hørte  vi  forleden  Aften  —  ganske  og  aldeles 

en  Figur  som  Bournonvilles.  « Blomsterfesten  i  Gen- 
zano»  —  Christian  Winthers  Yndlingsballet — « Festen 
i  Albano»,  og  hvad  de  nu  alle  hedde,  ere  skaarne  ud 
af  det  italienske  Folkeliv.  Denne  Følelse  blev  saa 
levende  hos  os  forleden  Aften  eller  rettere  Middag,  at 
Julie  i  en  Kreds  af  danske  udbragte  Bournonvilles 
Skaal. 

Vi  haabe  en  af  Dagene  at  komme  til  Capri  — 
Vinden  er  af  stor  Bet}-dning,  og  det  er  ikke  godt  at 
vente  paa  den. 

Søndagaften,  den   iste  Xovbr. 

Igaar  lykkedes  det  os  endelig  at  komme  over  til 
Capri.  Med  et  lille  og,  som  jeg  nok  tror,  raaddent 
Dampskib  drog  vi  afsted  i  et  udmærket  dejligt,  varmt 
Sommerveir.  Den  beromte  Grotte  er  kon,  dog  navn- 
lig for  Vandets  \'^edkommende.  Dette  er  som  det 
smukkeste  vatrede,  blaa  Silketøj.  ]\Ien  langt  over 
Grotten  sætter  jeg  selve  Capri,  der  er  et  sandt  Paradis. 
Udsigterne  ere  her  i  Sandhed  aldeles  henrivende  og 
Napoli  med  Tørre  del  Greco,  dell'Annunziato  og 
Castellamare  præsenterer  sig  saa  yndigt,  at  jeg  nok 
maatte  give  de  t}-dske  Damer  Ret,  der  fandt  det: 
« Ach  so  schon ! » 

Idag  have  vi  haft  fuldkommen  tropisk  Varme.  Julie 
og  jeg  kørte  en  Tur  i  Eftermiddag  langs  Golfen  ad 
Posihpo  henimød  Pozzuoli  og  tilbage.  Vi  havde  en 
elegant  Vogn  med  to  hvide  Heste  for.  Der  var  vrim- 
lende fuldt  af  Mennesker,  tilhorende  den  fine  Verden, 
baade  til  Fods,   til  Hest  og  i  lette,   fine  Ekvipager. 

Da  vi  om  Aftenen   var   vendt  tilbage  til  Napoli  og 

gik  fra  Dampskibet,  blev  vi  som  sædvanlig  omringet 
af  Drenge.  En  af  de  smaa,  nøgne  Sataner  kastede 
sig  pludselig  ned  foran  mig,  hvilket  ganske  rigtig  havde 
til  Følge,  at  jeg  faldt  saa  lang  jeg  er,  paa  Gaden. 
Saa  dansede  de  en  Kannibaldans  om  os,  alt  medens 
de  hylede  af  Henrykkelse  over,  at  det  var  lykkedes 
dem  at  faa  «ringlése»  til  at  lægge  sig  paa  Maven. 

En  af  de  første  Dage  tænke  vi  at  besøge  Ischia.  .  .  . 

Julie  har  det  nu  bedre,  men  man  maa  være  meget 
forsigtig  her.  Alverden  bliver  syg.  Vandet  er  aldeles 
ikke  til  at  drikke,  og  hele  Levemaaden  er  jo  forandret. 
Man  har  anbefalet  os  at  spise  Is,  og  vi  fortære  daglig 
en  god  Portion  «Granita».  Aftenluften  maa  man  vel 
vogte  sig  for.  I  det  Øjeblik  Solen  synker  under  Hori- 
zonten,  bliver  det  ofte  forfærdelig  koldt.  Vi  sidde  da 
heller  aldrig  ude  om  Aftenen 

Lev  nu  vel,   kære  Børn. 

Eders  hengivne 
Fader. 


(Brev  fra  Sødring  til  Hjemmet.) 

Roma,  d.  8de  Novbr,    1874. 
Søndagaften. 
Elskede  Børn! 

Som  Overskriften  viser,  ere  vi  komne  tilbage  til 
Roma.  Vore  Eventyr  sluttede  i  Napoli  i  Fredags 
Middag.  Vi  forlod  den  dejlige  By  i  et  fuldstændigt 
Sommerveir,  medens  alt  endnu  var  lysende  og  varmt. 
Mine  Venner,  Drengene,  løb  endnu  den  Dag  omkring 
i  den  bare  Skjorte,   uagtet  det  var  den  6te  November. 

Vesuv  sendte  sine  Røgskyer  mod  Himlen,  medens  vi 
korte  til  Jernbanen.  Det  har  været  et  yndigt  Ophold, 
saa  rigt  paa  Skønhed  og  Livslyst,  at  vi  aldrig  ville 
kunne  glemmet  det. 

Da  jeg  sidst  skrev  Eder  til,  fortalte  jeg  Eder,  at 
det  var  vor  Agt  at  gaa  til  Ischia.  Jeg  ønskede  saa 
meget,  at  Julie  skulde  se  denne  0,  og  selv  vilde  jeg 
da  ogsaa  meget  gerne  besøge  den.  Fra  vore  Vinduer 
i  Hotellet  havde  vi  daglig  kastet  lange  Blikke  til  den, 
og  som  den  laa  derude  i  Golfen  med  dens  takkede 
Bjergspidser  indhyllede  i  en  blaalig  Taage,  saa  den 
saa  indbydende,  saa  underlig  drømmende  ud,  at  vi 
ikke  kunde  modstaa  den.  Vi  tog  da  i  Tirsdags  en 
lille  Vogn,  og  afsted  gik  det  til  Dampskibet.  Da  vi 
næsten  vare  komne  ned  til  Havnen,  maatte  vi  vende 
om.  Der  var  slaaet  Bom  for  paa  Grund  af  Reparations- 
arbeider.  Her  underrettes  man  aldrig  om  noget  saa- 
dant.  Det  gaar  altsammen,  som  det  bedst  kan.  Hel- 
digvis havde  vi  god  Tid,  og  Uheldet  bevirkede,  at  vi 
fik  en  meget  morsom  Gade  at  se,  fuld  af  Handlende 
paa  begge  Sider.  Der  var  Boder  med  Kød,  Fisk, 
Mel,  Makaroni  og  Frugt.  Gaden  var  forskrækkehg 
snavset  og  stank  grusomt.  Men  det  brj^der  Italieneren 
sig  ikke  om.  Han  kan  staa  og  spise  i  det  bare  Skidt. 
Fra  Havnemolen  førte  en  Baad,  roet  af  to  pjaltede 
Fiskere  —  de  staa  altid  op,  naar  de  ro  —  os  ud  til 
Dampskibet.  Ikke  et  Menneske  var  der  at  se.  Vi  gik 
op,  uden  at  nogen  hjalp  os,  tog  os  en  Plads,  og  saa 
kom  Folk  efterhaanden.  Kl.  1V2  afgik  Skibet.  Veiret 
var  henrivende  smukt.  Da  vi  dampede  ud  af  Havnen, 
udfoldede  hele  den  Skønhed,    der  omgiver  Napoli,    sig 

for  os  saa  pragtfuldt,  at  jeg  ikke  formaar  at  beskrive 
det.  Vi  sad  paa  Dækket  og  nød  af  Hjertenslyst.  En 
stor  Mængde  Italienere  —  Præster,  Fiskere,  Landmænd 
—  var  ombord  og  sad  eller  laa  omkring  os.  Største 
Parten  var  Folk,  der  havde  bragt  Varer,  Frugter, 
Grøntsager,  Fisk  etc,  ind  til  Napoli,  og  som  nu  vendte 
tilbage,  enten  til  Procida  eller  til  Ischia.  Dygtigt 
skreg  Børnene;  navnlig  var  der  en  lille,  ilter  Satan, 
der  i  eet  væk  kom  op  at  skændes  med  sin  Dukke  og 
blev  saa  lynende  arrig,  at  hun  hvinede,  saa  det  kunde 
hores  over  hele  Skibet. 

Hele  Kysten  udover,  lige  fra  Napoli  til  Pozzuoli, 
er  henrivende  dejlig  og  saare  karakteristisk,  da  der 
overalt  er  Rester  og  Spor  af  vulkansk  Virksomhed. 
Skrænterne  stige  brat  ned  mod  Golfen,  ofte  afbrudte 
af  Grotter  og  store  Kløfter  —  een  Grotte  gaar  tværs 
igennem  Fjeldet  og  var  alt  i  Oldtiden  besøgt  som  en 
stor  Mærkværdighed.  Vandet,  hvori  man  sejler,  er 
mærkværdig  smukt.  Snart  synes  det  azurblaat,  snart 
grønligt,  snart  violet  —  altsom  man  er  længere  ude 
paa  Golfen  eller  kommer  ind  under  de  Klipper,  som 
beskylles  af  dens  Bølger.  Ved  Landingsstederne  komme 
Baadene  ud  og  tage  imod  Passagererne.  Morsomt  er 
det  da  at  høre  Fiskerne  raabe  til  hinanden.  Der  er 
et  Liv  og  et  Røre,  som  om  hver  Mand  for  sig  havde 
den  Hovedopgave  at  skrige  højest  og  fægte  livligst 
med  Armene.  Det  er  umuligt  at  se  paa  alt  dette  uden 
at  føle,  at  det  vistnok  brænder  inden  i  disse  Mennesker. 
Vi  havde  taget  Billet  til  Casamicciola,  der  er  det  Sted 
paa  Ischia,  hvor  de  bedste  Hoteller  findes,  og  som 
udmærker   sig   ved   sine   varme,    mineralske  Bade,    der 

bruges  stærkt  af  Italienere  og  Udlændinge.  Kl.  5  om- 
trent kom  vi  til  vort  Bestemmelsessted,  og  nu  skulde 
vi  da  selv  hejses  ned  i  Baaden.  Italienerne  ere  meget 
forekommende  mod  fremmede,  rigtignok  med  den 
Bagtanke  at  plukke  Soldierne  fra  dem.  Julie  kom  nok 
saa  godt  ned  i  Baaden,  og  det  gik  imod  Land.  Ved 
Landdingsstedet  modtoges  vi  af  en  hel  Sværm  Æsler, 
baade  tobenede  og  firbenede.  De  tobenede  vare  slemt 
paatrængende  og  vilde  endelig  have  Julie  op  paa  et 
af  de  firbenede.  «Lasciåte  mi  in  pace!»  raabte  jeg. 
«Jeg  vil  gaa!»  sagde  Julie  og  viste  paa  sine  smaa, 
pæne  Fødder.  Ligemeget!  Sex  firbenede  og  to  to- 
benede Æsler  vedblev  at  følge  os  lige  i  Hælene  opad 
de  stejle  Skraaninger  og  forlod  os  ikke,  før  vi  vare 
komne  til  Hotellet  «Piccola  Sentinella».  Dette  ligger 
saare  smukt  oppe  paa  en  Højde,  omgivet  af  Vinhaver, 
Orange-  og  Citronlunde  og  med  en  aldeles  henrivende 
Udsigt  over  Golfen  og  den  opad  Skraaningerne  kastede 
By.  Vore  Værelser  vendte  ud  til  en  Loggia,  hvorfra 
denne  prægtige  Udsigt  kunde  nydes. 

Lige  nedenfor  Loggiaen  laa  en  stor  Orangelund. 
Træerne  formelig  bugnede  af  Frugter  og  maatte  støttes 
for  ikke  at  knække  over.  Ogsaa  Granatæbletræer 
var  der  i  Mængde  med  Frugter  glødende  og  revnede, 
saa  at  de  røde  Kerner  kom  til  Syne.  Gennem  en  Dør 
i  Bag-væggen  paa  det  ene  af  vore  V^ærelser  kunde  vi 
komme  lige  ud  i  en  bag  Hotellet  liggende  Have,  der 
var  helt  fuld  af  Morbær-,  Orange-  og  Citrontræer 
Disse  sidste  stod  belæssede  med  gule  og  grønne  Frugter, 
medens  samtidig  de  hvide  Blomster  tittede  frem  mellem 
Frugterne.       Tillige    vrimlede    Haven    af    blomstrende 

Rosenbuske.  Man  fortærer  i  Italien  alle  de  Lærker 
og  Nattergale,  som  man  kan  overkomme  at  faa  fat 
paa.  Derfor  er  Lunden  blottet  for  Sangere.  Jo,  en 
Gang  imellem  peb  i  Hotellets  Have  en  lille  Fugl,  en 
Mejse  af  en  egen  rødbrystet  Art.  Helt  spøgelseagtig 
flagrede  den  omkring.  Denne  Stilhed  gav  Haven  et 
ejendommelig  drømmeagtigt  Præg,  som  meget  for- 
øgedes derved,  at  ikke  et  Vindpust  rørte  sig.  Stille, 
lydløst  og  stive  stod  Træer  og  Buske.  Ikke  et  Blad 
sitrede. 

Uagtet  nu  dette  Opholdssted  er  saa  smukt,  gik 
dog  min  Tanke  med  Længsel  imod  Nord  til  Hjemmet, 
til  vort  elskede  Danmark  med  den  friske  Vind  og  de 
kendte  Toner  i  Naturen.  Især  blev  denne  Følelse 
levende  hos  mig,  naar  jeg  om  Aftenen  stod  ude  paa 
Loggiaen  og  imellem  de  mangfoldige  Stjerner  paa  den 
pragtfulde  Himmel  søgte  og  fandt  Karlsvognen  og 
Nordstjernen.  Jeg  har  følt  meget  for  denne  skønne 
Natur,  men  jeg  tror  ikke,  at  jeg  kunde  leve  mit  Liv 
rigtig  glad  i  den. 

En  Dag  ved  Table  d'hotet  fortalte  en  lille,  gesvindt 
Franskmand,  der  havde  en  ligesaa  gesvindt  lille  Kone, 
at  han  havde  bestilt  en  Tarantel  til  om  Aftenen: 
« Maaske  kunde  det  more  Dem  at  se  den  blive  danset ! » 
Jeg  havde  i  Napoli  saa  ofte  raabt  til  Gadedrengene, 
der  tiggede,  at  det  vilde  regne  med  Soldi,  naar  de 
blot  vilde  danse  Tarantellen.  Drengene  stod  da  straks 
paa  Hovedet  eller  dansede  Kannibaldans,  men  nogen 
egentlig  Tarantel  tror  jeg  ikke,  at  Bournonville  vilde 
have  fundet  i  alt  dette.  Saameget  gladere  blev  Julie 
og  jeg  ved   Udsigten   til   paa   Ischia   i   en   stille,    dejlig 

Natur  under  den  «blaaeste»  Himmel  at  se  skønne 
Naturborn  ved  Kastagnetternes  Klang  danse  denne 
berømte  Dans,  der  jo  er  et  Udtryk  for  baade  « Kær- 
lighed»   og  «Had». 

Om  Aftenen  forsamlede  vi  os  da  alle  i  den  af 
Lamper  oplyste  Loggia.  Selv  den  syge  Grosserer  L. 
fra  København  \ar  kommet  ned  for  at  se  paa  Dansen. 
Julie  havde  drapperet  sig  i  det  røde  Shavl,  som  I  jo 
nok  kende.  Jeg  stod  midt  imellem  Kokkepigen  og 
Værtinden.  Foran  mig  havde  jeg  en  rodskægget, 
skallet  Engelskmand,  hvis  Xæse  en  Gang  nok  havde 
været  flækket  paa  langs,  idetmindste  var  der  en  gyse- 
lig Revne  i  den,  og  bag  mig  sad  en  t\'dsk  Dame,  der 
idelig  raabte:  «Ach  wie  schon!  reizend!»  Henne  til 
venstre  i  Halvmørket  sad  en  noget  fed  Guitarspiller  og 
en  Yndighed,  der  slog  Tamburin.  Pludselig  røg  ud 
paa  Gulvet  en  gammel  Kælling  med  bare  Ben  og  en 
ung  Pige  af  Statur  som  en  Bønnestage.  Som  van- 
vittige gav  de  sig  til  at  springe  omkring  hinanden, 
snart  skrævede  de  ud  i  den  ene  Retning,  snart  i  den 
anden.  ,  De  hoppede  og  sprang,  som  om  Gulvet  var 
gloende,  og  det  saa  ud,  som  om  den  gamle  Satan 
ledte  efter  et  Kosteskaft  for  straks  at  ride  til  Bloks- 
bjerg, medtagende  den  unge  Pige.  Saa  løftede  hun 
Hænderne  i  Veiret,    saa  faldt  hun  paa  Knæ,   saa  satte 

hun  det  ene  Ben  frem,   saa  vrikkede  hun  med  R 

Den  unge  Pige  havde  et  ganske  rart  Ansigt  og  dansede 
ret  kønt,  men  alting  blev  fordærvet  derved,  at  hun 
saa  vel  som  den  gamle  vare  umanerlig  smudsige  og 
aldeles  ikke  festlige  af  Udseende.  Lige  paa  en  Studs 
sprang    der   en   lang   Lømmel   ind   imellem  dem.      Han 

Julie  Sadring:  Erindringer.     U.  *" 

var  til  Hælvten  rødklædt  og  forresten  skiden.  Han 
overtog  den  unge  Piges  Parti,  da  hun  ikke  kunde 
mere.  Saa  sprang  han  omkring  med  den  gamle,  der 
syntes  aldrig  at  kunne  blive  træt.  Da  hun  endelig 
langt  om  længe  maatte  give  sig,  begyndte  den  unge 
Pige  paa  en  frisk,  og  samtidig  foer  en  af  Opvarterne, 
iført  graa  Bukser  og  sort  Frakke,  med  Serviet  i  Haan- 
den,  ud  paa  Gulvet.  Som  fuldkommen  ravruskende 
gale  jollede  de  rundt.  Saa  sprang  atter  Kællingen 
frem  tilligemed  to  pjaltede  og  barbenede  Drenge,  iførte 
hvide  Lærredsbukser.  Hele  Tiden  dundrede  Tambu- 
rinen og  klimprede  Guitaren,  medens  den  unge  Pige 
slog  Kastagnetterne.  En  ynkeligere  Forestilling  har 
jeg  aldrig  set. 

Fredag  den  6te  November  —  Dagen  efter  Julies 
Debutdag  —  forlod  vi  Ischia.  Dampskibet,  der  skulde 
føre  os  til  Napoli,  laa  ude  paa  Reden  og  gik  Kl.  6 
Morgen.  Vi  maatte  altsaa  op  Klokken  omtrent  4. 
Det  lykkedes  os.  Da  jeg  ved  denne  Tid  kom  ud  paa 
Loggiaen,  stod  Maanen  over  Bjergene.  Dagen  var 
endnu  ikke  brudt  frem,  og  Stjernerne  skinnede  pragt- 
fuldt paa  Himlen.  Vi  nød  —  af  visse  Aarsagers  Skyld 
—  en  Kop  Salep  hver  og  lidt  Brød.  Saa  begav  vi 
os  paa  Vej  ned  gennem  den  stille  By.  Baaden  førte 
os  ud  til  Dampskibet  og  gyngede  os  lystigt  paa  den 
sorteblaa  Golf.  Det  begyndte  at  lysne  i  Østen.  Nogle 
Skyer  —  lette  Forløbere  for  den  opgaaende  Sol  — 
gled  op  over  Horizonten.  Som  en  Kæmpe  aftegnede 
Vesuv  sig  mod  den  røde  Morgenhimmel  —  Bjerget 
laa  der,  som  om  det  var  indfattet  i  det  gyldneste  Guld, 
og  paa  tværs  af  dets  Top  hvilede  den  lange  Røgsky, 

som  nu  var  sort  til  Forandring  fra  den  lyse,  næsten 
helt  hvide  Fjerbusk,  der  i  det  fulde  Dagslys  pryder 
Kæmpens  Hoved.  Paa  een  Gang  gød  Solen  sin  Strom 
af  Lys  udover  Golfen  med  dens  mange  Fiskerbaade 
og  Sejlere  med  Latinsejl,  over  de  spidse  Klipper,  der 
danne  Overkanten  af  Capri,  Procida  og  Ischia.  Na- 
polis yderste  Pynt  imod  Pozzuoli  traadte  stærkt  frem 
i  denne  henrivende  Morgenbelysning,  de  bratte  hvid- 
gule mod  den  blaa  Golf  vendende  Skrænter  laa  badede 
i  et  Lyshav.  Det  var  et  Syn,  som  ingen  kan  beskrive. 
Dets  Farvepragt,  dets  uendelige  Storhed  og  den  Ejen- 
dommelighed, hvormed  det  overvældede  os,  var  saa 
imponerende,  at  det  var  for  os,  som  om  en  Port  blev 
slaaet  op  til  en  anden  Verden. 

Men  vi  vare  ganske  rigtig  om  end  paa  Vandet 
saa  dog  paa  Jorden.  Vore  Maver  —  ak  Ve!  —  min- 
dede os  om  Forgængeligheden.  Uagtet  vi  ere  over- 
ordentlig forsigtige,  have  vi  dog  ikke  kunnet  undgaa 
det  for  Rejsende  i  Italien  fælles  Skibbrud  og  ere  oftere 
blevne  uddrevne  af  Paradiset  formedelst  Mavepine.  Jeg 
raader  derfor  alle,  som  vil  være  i  Fred  og  Velvære  i 
Napoli,  at  hænge  Maven  op  hjemme  og  kun  medtage, 
hvad  der  kan  staa  sig. 

Indsejlingen  til  Napoli  var  en  Fortsættelse  af  alle 
de  Skønheder,  som  min  svagelige  Pen  har  beskrevet. 
Den  var  endt  Kl.  omtrent  9,  og  vi  i  Land,  slaaende 
om  os  med  Arme  og  Ben  for  at  frigøre  os  for  den 
Mængde  Dagdrivere,  der  paa  Landingsstedet  modtog 
os  som  en  hel  Sværm  Fluer.  —  Samme  Dag  reiste  vi 
til  Rom.  Medens  Veiret  i  Napoli  lige  til  det  sidste 
holdt  sig  sommervarmt,    er    her    koldt.      Vi    glæde   os 

18* 

til    at    se  Roms   Skatte    og  tænke  at  blive  her  til  den 
26de  November. 


Eders  hengivne 
Fader. 

(Fortsættelse  af  Dagbogen.) 

«Nu  er  Veiret  saa  slet,  at  det  forhindrer  os  i  meget. 
Regnen  øser  ned.  Naar  man  vil  ud,  maa  man  køre. 
Det  er  kedeligt,  og  Vognene  ere  smaa  og  daarlige. 
Vi  have  dog  set  en  Del,  men  kun  lidt  i  Forhold  til, 
hvad  her  er.  Vi  have  været  paa  Capitolium,  i  Vati- 
kanet, i  Peterskirken  og  set  flere  Malerisamlinger. 
Ogsaa  enkelte  Kirker  have  vi  besøgt  og  set  mærkelige 
Madonnabilleder,  som  Folket  pynte  med  Sølv-  og  Guld- 
hjerter, Ædelstene,  smaa  Lamper  o.  s.  v.  Skulpturen 
her  i  Italien  sætter  os  i  Beundring  —  Maleriet  ganske 
vdst  for  en  Del  ogsaa,  navnlig  da,  hvad  vi  deraf  saa 
i  Firenze,  men  Maleriets  Omraade  er  saa  ringe.  Al- 
drig Genremaleriet,  aldrig  noget  taget  ud  af  Folket, 
aldrig  Natur  eller  Landskab,  men  altid  Madonna, 
Marterhistorier.  Enten  er  det  en  Himmelfart  eller  en 
Stakkel,  hvis  Tarme  bogstavelig  blive  halede  ud  af 
Livet  paa  ham,  en  Hængnings-,  Kvælnings-  eller  Bræn- 
dingsproces  af  en  eller  anden  Martyr.  Paverne  sidde 
overalt  og  stirre  —  ligeledes  Biskopper.  Dette  bliver 
noget  langt  i  Længden.  —  Den  Gade,  vi  bo  i,  er  om- 
trent som  Pilestræde,  smal,  kold,  snavset.  Kaféerne 
ere  skrækkelige.  Man  gør  sig  ingen  Forestilling  om 
noget  lignende. 

Jeg  har  besøgt  Fru  Heiberg  et  Par  Gange.  Hun 
er  glad,  naar  jeg  kommer,  og  viser  sig  imod  mig 
aldeles  som  i  gamle  Dage.  Hun  ler  af,  hvad  jeg  for- 
tæller, og  har  intet  af  den  forunderlige  Fornemhed  og 
Pirrelighed,   som  saa  ofte  stodte  mig  tilbage  hjemme. 

Skandinaverne  her  i  Rom  indbod  mig  til  en  Fest, 
Onsdagen  den  i8de  November,  Middag  Kl.  6,  i  Hotel 
du  Globe.  Pietro  Krohn  kom  med  Vogn  og  hentede 
os  Klokken  lidt  før  6.  Vi  kørte  hen  til  et  meget  elegant 
Lokale.  Jeg  blev  modtaget  af  Komiteens  Herrer, 
Ravnkilde  og  Ingerslev,  som  førte  mig  ind  i  Salen  til 
Selskabet.  Omtrent  50  Mennesker  var  forsamlede.  De 
unge  Kunstnere  omringede  mig.  De  vise  mig  en  In- 
teresse og  Venlighed,  som  aldeles  overvælder  mig. 
Jeg  havde  Ravnkilde  tilbords,  og  lige  overfor  mig  sad 
Fru  Heiberg  med  Justitsraad  Berner  ved  sin  Side. 
Efter  første  Ret  blev  der  omdelt  en  Sang,  forfattet  af 
Maleren  Bredal,  som  jeg  har  lært  at  kende  her  i  Rom 
og  ret  er  kommet  til  at  holde  af.  Pietro  Krohn  havde 
smykket  mit  Eksemplar  med  en  nydelig  Randtegning. 
Saa  afsang  Selskabet  de  fire  første  Vers: 

Her  mellem  Romas 
deilige  Høje; 
her  hvor  den  gule 
Tiber  sig  snor, 
her  hvor  de  lette 
Ranker  sig  bøje 
frem  af  den  rige, 
solvarme  Jord; 

Her,  hvor  Cypressers 
Toppe  sig  gynge 
sagte  i  Æthrens 
lysende  Bad; 
her,  hvor  de  røde 
Roser  sig  slynge 
ind  mellem  Laurens 
glindsende  Blad; 

Her,  hvor  Du  skuer 

—  hvor  Du  end  vanker  — 

stige  af  Jorden 

tusindefold 

vidner  om  Fortids 

mægtige  Tanker, 

Vidner  om  Kunstens 

herlige  Old ; 

Her,   hvor  de  røde 
Roser  sig  slynge 
ind  mellem  Laurens 
glindsende  Blad; 
Her  vi  Dig  alle 
hilse  og  synge: 
Velkommen  hid 
til  den  evige  Stad! 

Derefter  rejste  Ingerslev  sig  og  holdt  en  mageløs 
dejlig  Tale  til  mig  —  gid  jeg  havde  den!  —  og  saa 
blev  sidste  Vers  af  Sangen  sunget: 

Lune!    Du  Snillets  elskværdige  Datter, 
dejlige  Barn,  saa  frisk  og  saa  sund, 
født  uden  Smerte  og  hilset  med  Latter, 
vaagnet  til   Liv  i  en  lykkelig  Stund ! 
Du,  bag  hvis  smilende  Læber  er  gjemt, 
blandet  saa  sodt,   baade  Alvor  og  Skjemt; 
Hør  vore  Bønner  og  vælg  Dig  et  Sæde, 
her,  hvor  Din  Yndling  er  Dronning  i  Kvæld! 
Lad  over  Festen  af  Liv  og  af  Glæde 
falde  en  Dug  fra  Dit  straalende  Væld. 

Jeg  takkede  med  et  Par  Ord  for  alt  det  skønne, 
der  var  sagt  og  sunget  til  mig,  og  nu  rejste  Sødring 
sig  og  udbragte  Fru  Heibergs  Skaal.  Han  fortalte  om 
den  store  Indflydelse,  Fru  Heiberg  havde  haft  paa  mig 
i  min  Ungdom  —  hvor  overordentlig  hun  havde  mod- 
taget mig,  da  jeg  kom  til  Teatret,  og  hvor  taknemme- 
lig vi  erindrede  dette.  Det  var  sandt  hvert  Ord,  og 
Sødring  gjorde  det  smukt  og  rigtigt.  Derefter  udbragte 
Krohn  en  Skaal  for  det  ny  Teater,  og  nu  gik  Talerne 
Slag  i  Slag.  Henimod  Slutningen  af  Maaltidet  over- 
rakte Kunstnerne  mig  en  prægtig  Mappe  med  Akva- 
reller, Tegninger  og  Fotografier.  Festen  forlob  i  en- 
hver Henseende  udmærket  smukt,  og  det  var  en  stor 
Glæde,  man  gjorde  mig. 

I  hele  den  sidste  Del  af  vort  Ophold  i  Rom  var  vi 
hyppigt  sammen  med  Medlemmer  af  den  skandinaviske 
Koloni.  En  Middag  tilbragte  vi  hos  den  elskværdige 
Frøken  Gottschalck.  Her  traf  vi  sammen  med  Krohn 
og  Haslund,  de  velsignede  rare  Mennesker.  Vi  havde 
det  ganske   udmærket,    og    der   blev   saamænd   foræret 

mig  en  høj,  romersk  Messinglampe  til  Erindring  om 
Dagen.  Saa  var  vi  en  Aften  hos  Ingerslevs,  og  lige- 
ledes gjorde  Etatsraad  Bravo  et  Selskab  for  os,  som 
var  smukt  og  meget  morsomt.  Vi  sad  til  Bords  fra 
Kl.  5  til  9.  Den  sidste  Dag,  vi  var  i  Rom,  spiste  vi 
til  Middag  sammen  med  Krohn,  Haslund,  Bredal, 
Ingerslevs,  Frøken  Gottschalck  og  Rosenbergs.  De 
vare  alle  aldeles  mageløse  imod  mig.  Da  vi  sagde 
Farvel  for  sidste  Gang,  sagde  Ingerslev:  «Det  er  mu- 
ligt, at  jeg  aldrig  ser  Dem  mere,  men  det  véd  jeg,  at 
jeg  glemmer  Dem   aldrig !» 

Fredag  den  27de  November  rejste  vi.  Da  vi  om 
Morgenen  kom  paa  Jernbanestationen,  blev  vi  mod- 
tagne af  Haslund,  Krohn,  Bredal,  Godfred  Christensen, 
den  norske  Maler  Peters,  Billedhuggerinden ,  Frøken 
Kondrup,  Bardenfleth  og  Rosenørn,  som  vare  mødte  for 
at  tage  Afsked  med  os.  Frøken  Kondrup  bragte  mig 
en  stor  dejlig  Buket  Blomster.  Dr.  Rosenberg  fik  jeg 
desværre  ikke  sagt  Farvel  til.  Han  var  ude  efter  en 
Buket  til  mig,   men  da  han  kom,  var  vi  rejste. 

Vi  pilede  da  atter  afsted  med  Banen.  Kl.  7  Aften 
naaede  vi  Firenze.  Vi  tog  ind  ligesom  sidst  hos 
Rodolphi  og  fik  et  hyggeligt  Værelse  med  Ild  i  Ka- 
minen. Vi  gik  tidlig  til  Sengs.  Næste  Dag  spadserede 
vi  rundt  i  den  dejlige  By  og  naaede  ogsaa  at  komme 
lidt  op  paa  Gallerierne.  Da  vi  den  følgende  Morgen 
stod  rede  til  at  begive  os  til  Banestationen,  kom  Ro- 
dolphi og  meddelte  mig  højtideligt,  at  Skandinaverne 
ønskede  at  ledsage  mig.  Udenfor  Hotellet  stod  nogle 
Herrer.      En  af  dem,    den    danske    Arkitekt   Amberg, 

overrakte    mig    en   prægtig   Buket   Roser.      Saa  fulgtes 
vi  ad  til  Banen.     Kl.    10V2  gik  Toget. 

Omtrent  Kl.  11  Aften  naaede  vi  Venedig.  I  Mulm 
og  Regn  tumlede  vi  ned  til  Vandet  og  blev  transporterede 
ned  i  en  Gondol.  Som  en  Pakke  stoppede  man  mig 
ind  i  et  Hylster  midt  paa  Baaden,  og  der  sad  jeg  for- 
tumlet og  troede,  at  jeg  drømte.  Føreren  roede  og 
roede  og  drejede  om  Hjørner.  Bestandig  Vand,  Vand! 
Aaren  plaskede,  Regnen  dr}'ppede;  hist  og  her  blin- 
kede Lygterne.  Alt  saa  uvirkeligt,  eventyrligt  ud. 
Endelig  holdt  Gondolen  foran  en  Trappe,  der  gik  lige 
ned  i  V^andet.  Vi  stod  ud  og  vandrede  op  ad  Trappen. 
Det  gjorde  skam  godt  at  komme  ind  i  et  varmt  Væ- 
relse. Vi  sov  godt  den  Xat,  stod  op  Kl.  8,  og  efter 
at  have  drukket  The  \-andrede  vi  ud  i  den  mærkelige 
By.  Vi  besaa  den  skønne  St.  Marcuskirke,  hvor  Loft 
og  Vægge  bestaa  af  lutter  Mosaik.  Ude  paa  Marcus- 
pladsen flokkedes  Duerne  om  os.  Jeg  købte  Mais, 
og  da  jeg  rakte  Hænderne  ud,  satte  der  sig  saa  mange 
Duer  paa  mine  Arme  og  Hænder,  at  Armene  tyngedes 
ned.  Saa  vandrede  vi  ind  i  det  pragtfulde  Dogepalads. 
Vi  saa  Værelserne,  hvor  Timands-Raadet  har  dømt  til 
Døde,  vi  saa  den  snævre  Gang,  hvorigennem  de  mange 
ulykkelige  have  vandret  over  Sukkenes  Bro  til  Fæng- 
slerne, de  skrækkelige  Fængsler,  hvor  Rummet  er 
ganske  lille  og  mørkt,  hvor  Lejet  er  af  Sten,  og  hvor 
den  Smule,  Fangen  fik  at  spise,  blev  stukket  ind  til 
ham  gennem  et  lille  firkantet  Hul.  Ak  min  Gud, 
hvor  Menneskene  dog  ere  grusomme!  Man  gaar  stille 
og  lider,  naar  man  ser  slige  Steder.  —  Den  følgende 
Dag  roede  vi   rundt   i   Kanalerne,    besøgte  Grønttor\^et 

Og  tog  endelig  hen  til  en  af  de  store  Glasfabrikker,  hvor 
vi  fik  Lejlighed  til  at  beundre  en  Rigdom  af  de  skøn- 
neste Glassager. 

Om  Aftenen,  Kl.  mellem  lo  og  ii,  forlod  vi  Ve- 
nedig. xA.tter  sad  vi  i  Gondolen  og  roede  afsted  i  en 
Taage  saa  tæt,  at  vi  ikke  kunde  se  to  Alen  frem  for 
os.  Lydløst  gik  det;  kun  Aarens  Plasken  hørtes.  Vi 
førtes  udefter,  ud.  Det  var  en  ejendommelig  Følelse. 
Ud,  ud,  bestandig  længer  ud  i  dette  Mælkehav.  Ende- 
lig saa  vi  Lys  —  to  Punkter  i  Mælken.  Det  var 
Lanternerne  paa  det  Dampskib,  hvormed  vi  skulde 
sejle  til  Triest.  Gondolen  lagde  til.  Ikke  et  Menneske 
kom  til  Syne  paa  Skibet.  Sødring  gik  først  op  paa 
Trappen,  rakte  mig  Haanden.  Saa  kom  jeg  da  op. 
Der  stod  vi.  Manden  nede  i  Gondolen  skulde  af  med 
Kufferter  og  Vadsæk.  Ingen  kom.  Endelig  viste  en 
lille  bleg  Dreng  sig,  og  henne  paa  Skibsdækket  duk- 
kede tre  mørke  Skikkelser  frem  gennem  Taagen. 
Gondolføreren  bandede.  Sødring  maatte  da  tage  fat, 
og  ved  Hjælp  af  den  lille  blege  Dreng  lykkedes  det 
at  faa  Bagagen  hejset  op.  Kort  efter  satte  Skibet  sig 
i  Bevægelse.  Jeg  gik  ned  i  Kahytten,  en  meget  god 
Salon  med  god  Luft.  Vi  havde  bestilt  Separatkahyt, 
og  denne  blev  os  nu  anvist.  Jeg  var  saa  uforsigtig 
at  se  paa  Køjernes  Puder  og  Lagner.  De  vare  kul- 
sorte af  Snavs.  I  Salonen  var  der  en  Del  Mennesker, 
nogle  Herrer  og  en  Familje,  der  talte  et  Sprog,  som 
jeg  aldrig  har  hørt  Mage  til.  Det  var  en  slavisk 
Familje,  sagde  Kahytsjomfruen.  De  snakkede,  lo  og 
vare  meget  støjende.  Endelig  blev  der  stille.  Lige- 
som   vi    sad    —    nogle    havde    lagt   sig    paa    Sofaerne 

—  beg>^ndte  Skibet  at  slingre.  «Naa!»  tænkte  jeg. 
Jeg  kiggede  ind  til  Sodring  og  sagde:  «Jeg  tror,  det 
beg>^nder  at  blæse !»  «Aa,»  svarede  han,  «det  er  ikke 
noget.  Vi  er  jo  nu  ude  paa  Adriaterhavet!«  Paa  een 
Gang  kaster  Skibet  sig  saaledes,  at  alle  fare  op.  Den 
slaviske  Madam  udbrod:  «Ach  mein  Gott,  was  ist  doch 
dies ! »  En  Herre  kom  væltende  ned  fra  en  Hylde, 
Døren  sprang  op,  Glas  og  Kopper  klirrede  imod  hin- 
anden, en  Stol  væltede.  Ligeoverfor  mig  klagede  en 
Dame:  «Aa!  Aa!!  Aa!!!»  Hun  raabte  ynkeligen: 
«Cameriere!»  Opvarteren  kom  og  forte  hende  ud. 
Saa  gav  en  af  den  slaviske  Families  unge  Piger  sig  til 
at  stønne:  «Aa!  Aa ! !  Aa!!!  Ach,  meine  Schwester 
Hanchen!»  Da  begyndte  mine  arme  Indvolde  at  gøre 
Opror.  Ævret  var  opgivet.  Første  Gang  i  mit  Liv 
gennemgik  jeg  Søsygens  skrækkelige  Kvaler.  Jeg 
troede,  jeg  skulde  opgive  Aanden.  Sødring  kom  md 
for  at  hjælpe  mig.  Saa  var  han  afleveret.  Vi  tumlede 
Haand  i  Haand  ind  i  vort  Lukaf,  jeg  tog  fat  i  et 
Gardin  for  at  holde  mig  oprejst,  og  udmattede  kastede 
vi  os  paa  vore  Hylder.  Det  var  en  skrækkelig  Nat! 
Henad  Morgenstunden  blev  det  bedre,  LVejret  stil- 
nede noget  af,  og  endelig  naaede  vi  Triest.  Men  vi 
havde  forsinket  os  seks  Timer.  Vi  blev  her  til  næste 
Dag  og  afgik  saa  med  Toget  til  Graz,  hvortil  vi  an- 
kom i  stærkt  Snevejr.  Hele  Natten  og  den  følgende 
Morgen  sneede  det.  Det  Tog,  hvormed  vi  agtede  os 
til  Wien,  skulde  efter  Planen  afgaa  Kl.  1 1  Formiddag. 
Vi  stod  og  ventede  paa  Perronen  tilligemed  en  Mængde 
andre  Passagerer,  men  Toget  udeblev.  Endelig  Kl.  12V2 
kom  et  Snetog,    der   gik  forud.     En  halv  Time  senere 

brusede  det  rigtige  Tog  ind  for  Perronen.  Det  sneede 
vedblivende  stærkt.  Omsider  kom  vi  afsted,  men  kørte 
meget  langsomt.  Rejsen  fra  Graz  til  Wien  er  for  øvrigt 
henrivende  smuk,  en  storartet,  romantisk  Natur.  Kl. 
lo — II  om  Aftenen  naaede  vi  Wien,  og  glade  var  vi. 
Vort  Ophold  i  Wien  strakte  sig  over  5  Dage.  Vi 
besøgte  i  den  Tid  to  Gange  Burgteatret  og  to  Gange 
Hofoperaen.  Den  første  Aften  i  Burgteatret  saa  vi  et 
Sørgespil  af  Adolf  Wilbrandt,  kaldet  «Gracchus  der 
Volkstribun » .  Jeg  vil  just  ikke  sige,  at  vi  vare  syn- 
derlig opbyggede  ved  denne  Forestilling.  Spillet  var 
helt  igennem  svulstigt  og  unaturligt  —  dog  med  een 
Undtagelse.  En  ung  Romer  kommer  ind  og  begynder 
at  tale.  Baade  Sødring  og  jeg  spidsede  Øren.  Her 
var  den  savnede  Naturlighed,  Intelligensen,  det  ube- 
skrivelige, som  kaldes  Talent.  Vi  saa  efter  i  Person- 
listen og  fandt  hans  Navn :  Lewinsky.  Det  var  Burg- 
teatrets berømteste  Skuespiller,  som  havde  vakt  os  af 
vor  Dvale.  Den  anden  Aften,  vi  tilbragte  i  det  gamle, 
navnkundige  Teater,  morede  vi  os  fortræffeligt.  Vi 
saa  tre  smaa  Stykker:  «Die  Schwestern  von  Rudolstadt», 
«Feuer  in  der  Mådchenschule»  og  «Wenn  man  nicht 
tanzt».  I  det  første  og  sidste  var  det  navnlig  den 
aldeles  ypperlige,  ældre  komiske  Skuespillerinde,  Fru 
Haizinger,  som  indtog  os.  Jeg  morede  mig  saaledes 
over  hende,  at  jeg  har  faaet  Lyst  til  selv  at  spille 
hendes  Rolle  i  «Wenn  man  nicht  tanzt»,  og  jeg  tager 
derfor  det  lille  Stykke,  som  er  en  Bagatel,  men  mor- 
somt i  en  god  Fremstilling,  med  hjem.  Ogsaa  Barrieres 
<'Feuer  in  der  Madchenschule»  (feu  -au  couvent)  er 
underholdende.    Her  beundrede  vi  navnlig  en  ung  Dame, 

Fru  Hartmann,  som  var  sjælden  nydelig.  —  I  Operaen 
horte  vi  «Den  Stumme  i  Portici»  og  Wagners  «Tann- 
håuser».  Af  Wagners  Musikværker  kendte  vi  «Lohen- 
grin»  og  « Mestersangerne >;  hjemmefra,  og  vi  stod 
saaledes  ikke  helt  fremmede  overfor  hans  geniale  Ud- 
tryksmaade.  Udforeisen  af  «Tannhauser»  var  glimrende; 
navnlig  henrev  Fru  Friedrich-Materna  som  Elisabeth  os 
ved  sin  skønne  Sang  og  rorende  Naturlighed.  Jeg  vil 
aldrig  kunne  glemme  hendes  vidunderlige  Foredrag  af 
Bønnen  i  sidste  Akt.  Ved  at  iagttage  den  sjældne 
Naturlighed,  hvormed  saa\^el  hun  som  flere  af  de  andre 
behandlede  deres  Partier,  kom  jeg  uvilkaarlig  til  at 
tænke  paa  en  Ytring  af  min  Broder  Adolph,  som  er 
en  stor  Beundrer  af  Wagner.  Adolph  sad  en  Dag 
under  en  af  Prøverne  paa  « Mestersangerne  >  i  vort  kgl. 
Teater  nede  i  Parkettet,  og  ved  Siden  af  ham  havde 
en  af  vore  musikalske  Berømtheder  taget  Plads.  Plud- 
selig siger  denne  til  Adolph:  « Kalder  De  nu  det 
Musik ?»  «Ja  vel,»  svarer  min  Broder,  « musikalsk 
Konversation ! » 

Vi  forlod  Wien  Torsdag  den  lode  December.  Nu 
sidder  jeg  alene  i  mit  Værelse  i  et  Hotel  i  Prag  og 
længes  inderlig  efter  mit  Hjem.  Det  er  jo  sagt  saa 
ofte:  «Det  er  dejligt  at  rejse,  men  det  bedste  er  dog 
at  komme  hjem.»  Det  allerbedste  er  dog,  at  det  er 
sandt.  Hvad  der  har  plaget  mig  mest  paa  Rejsen,  er 
—  tror  jeg  —  Opvarterne.  Man  kommer  om  Aftenen 
forfrossen  og  anstrengt  til  Hotellet,  gaar  ned  i  Spise- 
salen for  at  faa  lidt  varmt  og  st>Tkende.  Den  er  tom 
og  uhyggelig!  En  god  Stund  sidder  man  og  venter, 
saa  kommer  to,    tre   kjoleklædte  Individer  søvnigt   dri- 

vende.  Man  bestiller  The,  Æg,  Smør  og  Brød.  Langt 
om  længe  arriverer  et  af  Individerne  med  en  Thepotte, 
hvori  findes  noget  lunkent  Vand  med  en  bitter  Tilsæt- 
ning. «Hvad  er  det  for  noget  ?»  spørger  man  halv 
grædefærdig.  «Det  skulde  være  The!»  siger  Individet 
flot,  medens  han  visker  Støvet  af  sine  Støvler  med  sin 
Serviet.  Og  Brødet  og  yEggene  —  gammelt  og  mugne. 
Man  finder  sig  i  det  uundgaaelige  og  giver  sig  i  Lag 
med  Maaltidet.  Saa  begynder  Individerne  at  trave 
rundt  om  Bordene.  Bag  om  ens  Ryg  vandre  de  frem 
og  tilbage,  stadig  holdende  Øje  med,  hvad  man  fore- 
tager sig.  Hvor  jeg  dog  fryder  mig  ved  Tanken  om 
snart  at  være  fri  for  Hoteller  og  Opvartere. 

Nu  har  jeg  da  ogsaa  set  Berlin.  Ja,  Byen  er  jo 
stor  og  pragtfuld.  Der  er  mange,  meget  smukke  Byg- 
ninger, saaledes  Slottene,  hvoraf  flere  gøre  et  hyggeligt 
Indtryk.  I  Keiserens  Palais  er  der  navnlig  et  Hjørne- 
vindu  lige  for  Operahuset,  som  har  vakt  min  Opmærk- 
somhed. Vi  kom  der  forbi  en  Aften,  da  Vinduet  var 
stærkt  oplyst.  Man  saa  ind  i  en  Salon,  hvis  Vægge 
vare  højrøde.  Prægtige  Lysekroner  hang  ned  fra 
Loftet  og  kastede  deres  Skin  ud  i  Sneveiret.  Men  her 
er  ingen  Glæde  og  Livslyst  i  denne  By.  Kun  Stor- 
snudethed  og  Opblæsthed!  Militær  overalt.  Hvor  man 
end  færdes  i  Kafeer,  Teatre  eller  paa  Gaden,  hører 
man  Sablernes  Raslen  og  Knækken.  Jeg  er  glad  over, 
at  vi  snart  skal  herfra  .   .  . 

Vi  ere  atter  i  Hamburg  og  have  taget  Ophold  i  et 
udmærket    Hotel    —    TEurope.      Venlig    Tone,    gode 

Senge  og  en  meget  smuk  Beliggenhed.  Det  sner  i  Dag 
og  har  gjort  saa  i  omtrent  fjorten  Dage.  Her  sidder 
jeg  ved  \^induet,  ser  ud  paa  det  hvide  Tæppe,  den 
graa-hvide  Himmel  og  tænker  med  Ængstelse  paa,  at 
det  mulig  ogsaa  sner  hjemme,  maaske  endnu  meget 
stærkere,  saaledes  at  Korsorbanen  standses.  Det  er  en 
rædsom  Tanke! 

Hurra ! !  I  Xu  er  jeg  i  mit  velsignede  Hjem  I  Tidlig 
og  sent  takker  jeg  min  Gud  I  Alt  er  gaaet  godt!  Mine 
Erindringer  fra  min  store  Rejse  ere  utallige,  og  alle 
ere  dejlige.  Hvad  jeg  har  set  og  oplevet,  er  ikke  til 
at  beskrive.     Store,   mægtige  Indtr}-k!» 


xvn. 

Efter  at  være  hjemkommen  meldte  jeg  mig  til 
Tjeneste  i  Begyndelsen  af  Januar  1875.  Rejsen  havde 
vel  i  Øjeblikket  haft  en  udmærket  Indflydelse  paa  mine 
Nerver.  Dog  folte  jeg  afgjort,  at  der  i  de  sidste  Aar 
var  foregaaet  en  stor  Forandring  med  mig.  Jeg  var 
ikke  stærk  som  tidligere.  Jeg  maatte  stadig  tage 
Hensyn  til,  hvad  mit  Helbred  kunde  taale,  og  jeg 
maatte  forlange  en  særlig  Hensyntagen  fra  Teatrets 
Side.  Og  det  Spørgsmaal  paatrængte  sig  mig  tidlig 
og  silde,  om  det  var  muligt  for  mig  med  de  physiske 
Kræfter,  som  nu  stod  til  min  Raadighed,  at  udove  min 
Kunst  saaledes,  at  jeg  folte,  at  jeg  virkelig  udrettede 
noget,  at  jeg  ikke  gik  tilbage,  og  at  jeg  ikke  behovede 
at  skamme  mig  for  mig  selv. 

Det  var  mit  Ønske  at  optræde  første  Gang  i  en 
lille  Rolle.  Dels  turde  jeg  efter  saa  lang  Tids  Hvile 
ikke  straks  binde  an  med  en  af  mine  betydelige  Op- 
gaver, dels  kendte  jeg  jo  slet  ikke  den  ny  store  Scene 
og  vidste  ikke,  hvilken  Indflydelse  den  mulig  vilde 
have  paa  min  Kunst.  Blandt  mine  Holbergske  Skik- 
kelser var  der  en,  som  jeg  endnu  ikke  har  omtalt 
nærmere,  en  Skikkelse,  som  hørte  til  mine  tidligste  og 
kæreste  Fremstillinger.  Det  var  Gedske  Klokkers  i 
« Barselstuen ».  Det  faldt  mig  da  naturligt  at  vælge 
denne  til  min  første  Optræden.  Nogen  Vanskelighed 
kunde  dette  mit  Ønske  ikke  berede  Teatret,  thi  « Barsel- 
stuen»  skulde  jo  efter  den  oprindelige  Bestemmelse 
have  indviet  den  ny  Scene,  og  alt  var  rede  til  Kome- 
diens Opførelse.  Der  hengik  dog  næsten  seks  Uger, 
efter  at  jeg  havde  meldt  mig  til  Tjeneste,  inden  Prøverne 
tog  deres  Begyndelse. 

En  behagelig  Overraskelse  havde  jeg  paa  disse 
Prøver.  Skønt  min  Stemme  efter  Sigende  altid  har  haft 
noget  dæmpet  i  sin  Klang,  hørtes  den  dog  tydeligt 
rundt  i  Huset.  Trods  den  store  Scene  forstod  man 
hvert  Ord,  jeg  sagde.  Og  jeg  talte  dog  ganske  som 
sædvanlig.  Hermed  vil  jeg  dog  ikke  sige,  at  de  store 
Forhold  i  den  ny  Teaterbygning  ikke  ere  til  Skade  for 
det  reciterende  Skuespil.  Det  ligger  i  Sagens  Natur, 
at  den  Forbindelse  mellem  Skuespillerne  og  Publikum, 
som  ikke  kan  undværes,  hvor  den  fulde  Illusion  skal 
naas,  ikke  eller  kun  saare  vanskeligt  kan  knyttes  i 
vort  nuværende  Teater  paa  Grund  af  den  store  Afstand, 
der  er  mellem  Scene  og  Tilskuerplads.  Ligeledes  lider 
Sammenspillet  ved  Teatrets  overdrevne  Størrelse. 

Det  var  mig  en  stor  Glæde  atter  at  færdes  mellem 
mine  kære  Kammerater.  Følte  jeg  end  Savnet  af  de 
gamle  og  tar\^elige  Omgivelser,  hvor  jeg  havde  oplevet  saa 
meget  skønt  og  ^igt,  saa  inspireredes  jeg  til  Gengæld 
ved  at  se  de  mange,  kendte  Ansigter,  som  alle  ønskede 
mig  et  hjerteligt  Velkommen.  Og  Gedskes  Replikker 
faldt  da  fra  min  Mund  som  i  fordums  Dage  paa  den 
Scene,   der  nu  var  sunken  i  Grus. 

Jeg  griber  her  Lejligheden  til  at  meddele  et  og 
andet  om  min  Fremstilling  af  Gedske  Klokkers.  Min 
Forgænger  i  Udførelsen  af  denne  Rolle  var  Foersom. 
Hvorvidt  jeg  har  været  den  første  Skuespillerinde,  der 
har  spillet  Gedske,  derom  maa  jeg  sige,  véd  jeg  intet 
bestemt,  men  det  er  ikke  umuligt.  Forskellige  andre 
kvindelige  Holbergske  Karakterer  har  det  været  Skik 
og  Brug  at  lade  fremstille  af  Aktører,  men  det  er  da 
for  det  meste  stærkt  chargerede  Skikkelser,  hvorom 
Talen  er.  Imidlertid  ses  det  dog,  at  det  ikke  altid 
var  Hensynet  til  Rollens  Plumphed,  der  var  det  af- 
gørende, idet  netop  i  « Barselstuen;)  den  kvindelige 
Hovedperson  —  Barselkonen  —  der  af  Digteren  er 
skildret  saa  decent,  ved  Stykkets  Opførelse  paa  Hol- 
bergs Tid  spilledes  af  en  Mand,  nemlig  Mr.  Piloi. 
Med  dette  for  Øje  falder  det  maaske  ikke  saa  urimeligt 
at  antage,  at  ogsaa  Gedske  Klokkers  oprindelig  er 
blevet  fremstillet  af  en  Mand,  og  at  dette  siden  er 
fastholdt  som  Tradition*. 


*  I  en  Afhandling  af  Hr.  Julius  Martensen:  «0m  Holberg  og 
den  efter  Kong  Frederik  den  Femtes  Tronbestigelse  genoprettede 
danske  Skueplads5>  (Museum  1894)  oplyses  det  nu,  at  Grunden  til, 
at  Barselkonen  ved  Komediens  første  Opførelse  i   1723  spilledes  af  en 

Julie  Sødring:   Erindringer.      IT.  1 9 

Gedske  er  den  elskværdigste  af  de  besøgende,  den 
eneste,  der  virkelig  interesserer  sig  for  Barnet  og 
Familien:  «Jeg  gratulerer  Madamen  med  hendes  unge 
Datter;  det  be'  dog  ingen  Søn  denne  Gang,  som  jeg 
tænkte !»  Hun  tager  paa  den  godmodigste  Maade  imod 
de  Irettesættelser,  som  Barselkonen  tildeler  hende,  og 
stiller  sig  ikke  op,  men  er  ganske  jævn  og  naturlig. 
Det  findes  ikke  antydet  af  Holberg,  naar  Kaffen  skal 
serveres.  Vi  ordnede  det  saaledes,  at  Pigen  bød  hende 
den  midt  i  hendes  Udbrud  af  Graad  efter  Replikken: 
«Det  er  sandt  nok,  Madame!  Man  kan  holde  Døttre 
bedre  i  Ave.  Jeg  veed  nok,  hvad  Fortræd  min  Moster, 
Giertrud  Smeds,  har  haft  for  hendes  Søn  Andreas;  jeg 
kand  ikke  tænke  derpaa,  Madame!  uden  Taarene  staaer 
mig  i  Øynene.»  Jeg  betonede  saa  Overgangen  fra 
Graad  til  straalende  Glæde  over  Kaffen  skarpt  —  hele 
hendes  Ansigt  blev  lysende  af  Fornøjelse  — ,  og  dette 
Moment  var  altid  sikkert  paa  at  fremkalde  Jubel  hos 
Tilskuerne.  Jeg  lod  hende  derpaa  nyde  Kaffen  af 
Underskaalen  med  den  inderligste  Velbehag,  ganske, 
som  jeg  havde  set  Amagerkonen  Kirsten  i  Porten  til 
mit  Barndomshjem  i  Adelgade  gøre  det,  og  Træk  for 
Træk  fulgtes  jeg  af  Publikums  Forstaaelse,  indtil  jeg 
tog  den  sidste  Draabe  af  Underskaalen,  vendte  Over- 
koppen om,  lagde  Skeen  ovenpaa  og  med  et  Suk  gav 
det  Hele  tilbage  til  Pigen.    I  Replikkerne  anvendte  jeg 


Aktør,  simpelthen  var  den,  at  Aktricernes  Antal  ved  Teatret  i  Grønne- 
gade kun  var  tre,  og  at  der  var  nødvendig  Brug  for  disse  til  andre 
kvindelige  Roller  i  Komedien.  Senere  hen,  da  der  ingen  Mangel  var 
paa  Aktricer,  vedblev  man  desuagtet  i  mange  Aar  af  Respekt  for 
Traditionen  med  at  lade  Rollen  udføre  af  en  Mand. 

med  Maadehold  og  uden  shnpel  Betoning  den  folkelige 
Udtale  af  Sproget,  sagde  saaledes  «gore»,  «gort»  i 
Stedet  for  « gjorde »,  « gjort »,  ligeledes  «be»  i  Stedet 
for  «blev»  og  saa  fremdeles.  Paa  Barselkonens  Spørgs- 
maal:  «Blev  da  Suppen  god,  da  Fiesket  kom  deri?» 
svarer  Gedske:  «Ja  hun  be  deilig,  Madame !»  Jeg 
lagde  her  Eftertrykket  paa  be  (blev),  hvilket  forstærker 
Udtrykkets  Inderlighed. 

Der  er  faa  Skikkelser,  jeg  har  elsket  som  Gedske 
Klokkers,  og  ingen  af  mine  Fremstillinger  er  bleven 
modt  med  større  Sympati.  Goldschmidt  har  glædet 
mig  ved  sine  hjertelige  Ord  om  denne  Figur.  Han 
kaldte  den  for  et  lille,  hollandsk  Billede  og  mente,  at 
det  vilde  have  været  umuligt  for  mig  at  udpensle  den 
i  saa  høj  en  Grad,  hvis  den  havde  været  større  i  Om- 
fang. Ogsaa  Fru  Heiberg  interesserede  sig  meget  for 
den  brave  Kone,  og  da  vi  indstuderede  « Barselstuen);, 
medens  hun  var  Sceneinstruktrice,  afbrod  hun  Prøven, 
fordi  det  forekom  hende,  at  en  af  de  andre  Damer,  hvis 
Scene  faldt  før  min,  efterlignede  Gedskes  ]\Iaade  at  drikke 
Kaffe  paa.  «Hvad  er  det,  De  gør  der, »  udbrød  hun 
nede  fra  Parkettet;  «De  maa  ikke  kopiere  Gedske  og 
forspilde  Virkningen  for  Fru  Sødring ! »  Bagefter  sagde 
hun  meget  vredt  til  mig:  «Ja,  det  er  jo  det  nemmeste; 
naar  man  ikke  selv  kan  gøre  noget,  saa  laaner  man 
én,   der  er  saa  god  som  ti!» 

Det  morsomste  Minde  om  Gedske  ejer  jeg  dog  i  et 
Vers  fra  Konferentsraad  C.  X.  David,  der  i  yngre  Aar 
kom  meget  i  mine  Forældres  Hjem.  Verset  modtog  jeg 
Morgenen  efter,  at  anden  Akt  af  « Barselstuen »  var 
bleven   opført   ved   en  Forestilling,    der  fandt  Sted  den 

19* 

2/.  November  1872,  til  Indtægt  for  de  vandlidte.    Det 
lyder  saaledes: 

Riimbrev 

til 

Fru  Sødring. 

Den  gamle  Rosenkildes  ægte  Datter 

Jeg  bringe  vil  min  Tak  for   Gedske  Klokkers, 

Som  skafifed'   mig  saa  sund  en  Latter, 

At  til  mig  selv  jeg  sagde:   «Det  er  Pokkers, 

At  mig  et  Spil  kan  saa  forynge, 

Skjøndt  fire  Snese  Aar  nu  paa  mig  tynge; 

At  det  saa  lysteligt  kan  mane  frem 

Min  Ungdoms  glade  Tid  i  Kunstens  Hjem!» 

For  hvert  et  Træk,  De   Gedske  gav 
Og  lod  vor  Holberg  stige  af  sin  Grav, 
For  Øjets  Lyn,   som  De  til  Pigen  skjød, 
Da  hun  den  brune  Drik  Dem  bød; 
For  Holden  af  den  tagne  Kop, 
Som  ud  tilbunds  De  drak, 
Og  for  den  sidste  Draabes  Slikken  op, 
For  det  og  mere  —  tag  min  Tak! 

den  27  Novbr.    1872. 

C.  N.  David. 

Som  Gedske  Klokkers  optraadte  jeg  da  første  Gang 
efter  min  Hjemkomst  Onsdag  den  17.  Februar  1875. 
Det  talrige  Publikum  modtog  mig  med  en  stormende 
Velkomsthilsen,  og  Deres  Majestæter  Kongen  og  Dron- 

ningen,  som  overværede  Forestillingen,  sendte  mig 
smukke  Blomster.  Nogle  Dage  efter  modtog  Hendes 
Majestæt  Dronningen  mig  i  Audiens  og  viste  mig  den 
største  Ligefremhed  og  Godhed.  Under  Audiensen 
kom  Hans  Majestæt  Kongen  og  Hendes  kongelige 
Hojhed  Prinsesse  Thyra  til  Stede.  Alle  underholdt  sig 
med  mig  paa  den  elskværdigste  Maade. 

I  Lobet  af  de  folgende  Maaneder  spillede  jeg  endnu 
et  Par  Gange,  sidste  Gang  den  26.  Maj  1875  i  « Barsel- 
stuen».  Da  Tæppet  den  Aften  faldt  efter  min  Scene  i 
anden  Akt,  var  det  for  aldrig  mere  at  gaa  op  for  mig 
igen.  — 

I  Sommeren  1875  opholdt  jeg  mig  sammen  med 
min  yngste  Datter  og  Søn  nogle  Uger  i  Silkeborg  og 
frydede  mig  ret  ved  at  leve  i  Ro  og  Fred  her  midt  i 
den  skønne  Natur.  Vi  boede  paa  Hotel  Silkeborg  og 
gjorde  derfra  vore  Udflugter  til  Sos  og  til  Lands,  som 
oftest  i  Selskab  med  Kommandør  Meinertz  og  Frue, 
der  tilbragte  en  Del  af  den  smukke  Aarstid  hos  deres 
Son,  Løjtnant  Meinertz,  som  havde  Ansættelse  ved 
Papirfabrikken.  Disse  elskværdige  Mennesker  viste  os 
stor  Gæstfrihed  og  vare  utrættelige  i  at  fore  os  omkring 
til  alle  Egnens  smukke  Punkter.  Den  friske,  aroma- 
tiske Skovluft  gjorde  mig  godt,  og  den  ner\^øse  Ud- 
mattelse, som  pinte  mig  i  saa  høj  Grad  i  Byen,  fortog 
sig  næsten  fuldstændig  i  disse  herlige  Omgivelser.  Det 
Ønske  blev  levende  hos  mig,  at  jeg  maatte  kunne  til- 
bringe Resten  af  mit  Liv  i  Fred  og  Stilhed  paa  Landet. 

Den  unge  Meinertz  havde  stillet  en  Baad  til  vor 
Raadighed,  som  var  os  til  megen  Glæde.  Med  den 
roede    vi    i    de    varme    Sommerdage    op    ad    Aaen    — 

« Floden »,  som  Kommandøren  kaldte  den  — ,  lagde  os 
ind  under  Elletrunternes  skyggende  Løvtag  og  plukkede 
paa  Hjemvejen  de  dejligste  Buketter  af  Aakander,  som 
siden  smykkede  Spisebordet  i  Hotellets  store  Sal.  Helt 
op  til  Naaege  —  et  Skovfogedhus,  hvor  man  kunde 
faa  «Vand  paa  Maskine »  —  strakte  vore  Farter  sig. 
Her  tilbragte  vi  saaledes  sammen  med  Kommandørens 
en  fornøjelig  Aften,  hvor  et  Musikkorps,  bestaaende  af 
Arbejderne  fra  Papirfabrikken,  spillede  for  os.  Musiken 
lød  saa  smukt  i  den  stille  Aften,  og  ude  paa  « Floden » 
gled  Baadene,  fyldte  med  fornøjede  Mennesker,  frem 
og  tilbage. 

Fra  mit  Ophold  i  Silkeborg  har  jeg  bevaret  Erin- 
dringen om  et  for  mig  meget  interessant  Møde.  Min 
Broder  Adolph  havde  i  de  senere  Aar  oftere  talt  til 
mig  om  Sognepræsten  ved  St.  Johanneskirken  paa 
Nørrebro,  Frimodt.  Adolph  satte  stor  Pris  paa  denne 
begavede  Mand  og  havde  jævnlig  lange  Samtaler  med 
ham.  Frimodt  var  bekendt  som  en  meget  streng 
Prædikant  af  den  religiøse  Retning,  som  senere  har 
v^undet  saa  betydelig  Terræn  her  i  Landet  under  Navn 
af  «den  indre  Mission ».  Jeg  havde  selv  hørt  ham  tale 
og  undret  mig  over  hans  Haardhed,  og  det  var  kommet 
mig  for  Øre,  at  han  ved  forskellige  Lejligheder  i  skarpe 
Udtryk  havde  brudt  Staven  over  den  sceniske  Kunst. 
Jeg  kendte  ikke  Pastor  Frimodt  personlig,  men  i  længere 
Tid  havde  jeg  næret  et  brændende  Ønske  om  at  træffe 
sammen  med  ham  for  at  tale  med  ham  om  denne  Sag. 
Her  i  Silkeborg  fik  jeg  nu  mit  Ønske  opfyldt.  En 
Dag,  da  jeg  og  mine  Børn  kommer  ind  i  Hotellets 
Spisesal,    hvor    der    var    dækket    for    os    ved    den   ene 

Bordende,  se  vi,  at  der  ved  den  anden  sidder  et  lille 
Selskab,  bestaaende  af  en  yngre  Mand  med  et  ual- 
mindelig fint  og  intelligent,  skægløst  Ansigt,  en  lige- 
ledes yngre  Dame  og  nogle  ganske  unge  Mennesker. 
]eg  genkendte  straks  Pastor  Frimodt  og  besluttede, 
naar  et  belejligt  Øjeblik  dertil  gaves,  at  bede  ham  om 
at  tilstaa  mig  en  Samtale.  Under  Maaltidet  udvekslede 
vi  forskellige  Bemærkninger.  Vore  Bordfæller  kom  fra 
Himmelbjerget,  hvortil  vi  agtede  os,  og  det  var  mig 
derfor  meget  kærkomment  at  modtage  forskellige  Op- 
lysninger om  Udflugter,  Hotel  o.  s.  v.  Efter  Bordet 
kom  Frimodt  hen  til  mig,  og  idet  vi  forlod  Salen, 
sagde  jeg: 

«Det  er  ikke  en  Tilfældighed,  at  jeg  møder  Dem 
her,  Pastor  Frimodt!  Jeg  har  længe  ønsket  at  tale 
med  Dem!» 

Noget  overrasket  spurgte  han  :  « Skal  det  være  under 
fire  Øjne!» 

Han  tog  sig  dog  straks  i  det  og  fortsatte: 

^J^>  j^g  ^^  rede!  Kom,  lad  os  gaa  ind  i  Salen 
igen.     Der  er  ingen  for  Øjeblikket. » 

Vi  gik  da  tilbage  og  satte  os  ved  et  af  Vinduerne. 
Frimodt  saa  smilende,  men  lidt  spændt  paa  mig.  Jeg 
begyndte : 

« Sagen  er,  at  jeg  ofte  har  hørt  sige,  at  De  dømmer 
eller  rettere  y<?;'dømmer  Teatrets  Virksomhed.  Det  har 
gjort  mig  ondt!  Jeg  har  virkelig  ofte  haft  Lyst  til  at 
gaa  ud  til  Dem.» 

Der  kom  et  mærkeligt,  vibrerende  Træk  om  hans 
Mund:  «Ja,  jeg  har  den  Mening,  at  det  er  en  meget 
farlig  Virksomhed !» 

«Det  kommer  ganske  an  paa,  for  hvad  vndin  virker! 
Er  det  for  Sandhed,  i  dyb  Alvor,  saa  er  der  ingen 
større,   ingen  højere  eller  ædlere  Virksomhed !» 

Frimodt  trak  paa  Skuldrene,  og  hans  Mund  vibre- 
rede stærkt,   idet  han  sagde: 

«Mig  forekommer  det  at  være  en  Stilling,  der  i  høj 
Grad  maa  udvikle  Forfængeligheden ! » 

«Ja,  ganske  vist,  naar  den  virkende  kun  tænker 
paa  at  tage  sig  udi  Men,  Pastor  Frimodt,  nu  spørger 
jeg  Dem  oprigtig:  Kan  Præsternes  Stilling  i  Verden 
ikke  være  ligesaa  farlig?  Hvormange  forfængelige 
Præster  har  der  ikke  levet  og  lever ?» 

«Jo  —  ak  jo,   desværre !» 

« Sagen  er.  De  kender  saa  lidt  til  os!  De  dømmer 
uden  at  kende !» 

«Ja  —  men  kære  Frue,  rent  bortset  fra  For- 
fængeligheden kan  jeg  jo  nævne  Dem  Skuespillere, 
som  øjensynlig  paa  Grund  af  den,  om  De  nu  vil  kalde 
det  farlige  eller  nervepirrende  Virksomhed,  ere  gaaede 
ganske  til  Grunde  som  Mennesker.  Hvilken  forfalden 
Person  er  nu  ikke  f.  Eks.  X?  Tænk  Dem  dog  — 
drikker!  —  er  fuld!» 

Jeg  saa  fast  paa  Frimodt,  idet  jeg  sagde:  « Præsten 
B.»  —  her  nævnede  jeg  et  bekendt  Navn  —  «drak  sig 
ihjel!  Nej,  saaledes  kan  man  ikke  dømme.  Den  høje 
Religion  og  den  skønne  Kunst  kan  ikke  gøres  ansvarlig 
for  Menneskenes  Laster!  Det  kommer  sandelig  først 
og  fremmest  an  paa,  i  hvad  Aand  man  virker !» 

«Ja,  ganske  vist,  ganske  vist!  Men  selv  betydelige 
Kunstnere,  Kunstnere  af  højeste  Rang,  aandfulde  — 
man   kan   ikke   nægte   det    —    hvilke   ynkelige   Person- 

ligheder  ere  de  ikke  som  oftest!  Det  maa  være 
Virksomheden,  som  lægger  dem  ode!»  Frimodt  næv- 
nede en  bekendt  Skuespillerinde,  som  jeg  i  mange  Ret- 
ninger holdt  meget  af.  Jeg  imødegik  ham,  paaviste 
hendes  gode  Sider  og  sluttede  med  at  spørge: 

«Sig  mig,  Pastor  Frimodt,  kommer  De  nogensinde 
i  Teatret  ?» 

Han  smilte :    «Jeg  har  ikke  været  der  i  tyve  Aar ! » 

«Ja,  ser  De  det,  saa  kan  De  heller  ikke  bedømme 
vor  Virksomhed!/) 

«M.in  Svigerfader,  Professor  Clausen,  bebrejder  mig 
det  ofte!» 

«Ja,  det  kan  jeg  tænke.  Han  har  altid  været  en 
stor  Ven  af  Teatret!  —  Der  er  noget,  jeg  maa  sige 
Dem,  Pastor  Frimodt,  nu  vi  ere  komne  til  at  tale 
sammen.  Jeg  har  hørt  Dem  prædike.  Hvorfor  er  De 
saa  umaadelig  streng?  Der  er  mange,  som  ikke  kan 
taale  det!» 

«De  véd  ikke,  Frue,  hvilken  Menighed  jeg  har! 
De  gør  Dem  ikke  Idé  om,  hvilke  skrækkelige  Men- 
nesker jeg  skal  tale  for!» 

«Ja,  jeg  kan  maaske  ikke  dømme  her;  jeg  kender 
jo  ikke  ret  meget  til  disse  Forhold.  Jeg  kan  tænke 
mig,  at  De  maa  have  en  yderst  vanskelig  Gerning. 
Men,  ser  De,  netop  her  overfor  de  tankeløse  eller  vild- 
ledte Mennesker  har  Skuespilkunsten  sin  store  Opgave. 
Naar  Præsten  har  prædiket  og  i  Ord  foreholdt  Menne- 
skene Ret  og  Uret,  Sandhed  og  Løgn,  saa  er  der  dog 
ofte  mange  Tilhørere,  som  gaa  temmelig  upaavirkede 
bort.  Saa  sige  vi  til  Præsten:  «Xu  kan  Du  gaa,  nu 
skal  vi  mere  levende  fremstille  for  Folk,   hvad  Du  har 

begyndt !»  Se,  Pastor  Frimodt,  saaledes  skal  Skuepladsen 
benyttes,  og  den  Virksomhed  er  stor  og  alvorlig,  men 
saaledes  skal  den  ogsaa  forstaas!» 

Vi  rejste  os,  thi  Klokken  var  bleven  mange.  Jeg 
sagde : 

«Ja,  Pastor  Frimodt,  nu  har  jeg  talt  med  Dem,  om 
hvad  der  i  lang  Tid  har  ligget  mig  paa  Hjerte,  men 
jeg  har  vist  desværre  ingen  Gavn  haft  af  det?» 

Da  tog  han  min  Haand  og  trykkede  den  med 
Varme,   idet  han  meget  alvorlig  sagde: 

«Det  skal  De  ikke  sige!» 

Dermed  skiltes  vi.  Den  næste  Dag  rejste  mine 
Børn  og  jeg  til  Himmelbjerget,  og  jeg  saa  aldrig  Fri- 
modt mere,  men  nogen  Tid  efter  blev  det  mig  fortalt, 
at  han  havde  udtalt  sig  med  Glæde  over  vor  Samtale 
hin  Dag  paa  Hotel  Silkeborg.   — 

Efter  min  Hjemkomst  i  Slutningen  af  August  havde 
jeg  gentagne  Konferencer  med  min  Huslæge,  Dr.  Silfver- 
berg.  Han  mente,  at  jeg,  saaledes  som  min  Helbreds- 
tilstand var,  ubetinget  burde  søge  min  Afsked.  Jeg 
maatte  give  ham  Ret  i,  at  ikke  blot  Hensynet  til  min 
Familie,  men  ogsaa  Hensynet  til  mit  Navn  som 
Kunstnerinde  gjorde  det  uforsvarligt  at  tøve  længer 
med  at  foretage  det  afgørende  Skridt.  I  September 
indgav  jeg  da  min  Afskedsbegæring,  ledsaget  af  føl- 
gende Lægeattest: 

«Det  vil  være  i  den  høitærede  Theaterbestyrelses 
Erindring,  at  Undertegnede  som  Fru  Sødrings  Læge 
i  fjor  afgav  en  Erklæring  om  hendes  Helbredstilstand, 
hvori  jeg  udtalte  Frygt  for,    at  hun  af  Helbredshensyn 

snart  vilde  blive  nodsaget  til  at  trække  sig  tilbage  fra 
den  Kunst,  hvori  hun  saa  længe  har  virket.  Dette 
Tidspunkt  er  nu  indtraadt;  den  længere  Reise,  hun 
foretog  ifjor  med  den  hoitærede  Theaterbestyrelses 
Tilladelse,  har  ikke  været  tilstrækkelig  til  at  gjengive 
hende  den  Kraft  og  Friskhed  i  Sind  og  Legeme,  som 
er  nødvendig  for  en  fri  Udfoldning  af  de  kunstneriske 
Evner.  Hverken  de  legemlige  eller  de  aandelige  Kræfter 
strække  til,  Hukommelsen  svigter,  saa  at  hun  vanskeligt 
kan  indstudere  nye  Roller.  Hun  føler  sig  i  det  Hele 
ude  af  Stand  til  at  yde  det,  hun  fordrer  af  sig  selv  i 
Kunsten. 

Idet  jeg  tillader  mig  at  henvise  til  min  ovennævnte 
Attest  fra  forrige  Aar,  erklærer  jeg  herved,  at  hendes 
Helbredstilstand,  saaledes  som  den  der  er  skildret, 
ingenlunde  har  bedret  sig.  Under  disse  Omstændig- 
heder har  jeg  ikke  turdet  tilraade  Fru  Sodring  at  op- 
sætte  Ansøgningen    om    sin   Afsked   fra   det   kongelige 

Theater. 

Silfverberg, 

Læge. 

København  den   lode  Septbr.    1875. 

Skønt  min  Afskedsbegæring  efter  alt,  hvad  der  var 
gaaet  forud,  ikke  kunde  komme  uventet,  vakte  den 
dog  megen  Opsigt  og  —  lad  mig  sige  det,  thi  jeg  fik 
det  i  den  Tid  adskillige  Gange  at  mærke  —  megen 
Vrede.  Nogen  Medfølelse  sporede  jeg  ikke.  Tingen 
var,  at  ingen  undtagen  mine  nærmeste  Venner  troede 
paa  min  Svaghed.  Derimod  gik  man  ud  fra,  at  Be- 
væggrunden til  min  Afskedsbegæring  var  Misfornøjelse 
med  Teatrets    Ledelse.     Xu   skal  jeg   ganske   vist   ind- 

rømme,  at  jeg  i  ingen  Henseende  følte  mig  tilfredsstillet 
ved  det  kunstneriske  Resultat,  som  de  sidste  Sæsoner 
havde  at  opvise,  og  jeg  syntes  paa  mange  Punkter  at 
mærke  en  betydelig  Nedgang.  Det  gamle  Repertoire 
var  efterhaanden  udspillet,  og  Teatrets  Bestyrelse  savnede 
ganske  Energi  til  at  stille  et  nyt  paa  Benene.  Særlig 
for  min  Kunst  var  det  daarlige  Tider.  De  norske  For- 
fatteres Skuespil,  som  var  det  eneste  ny  af  Betydning, 
der  fremkom,  indeholdt  ikke  Opgaver  for  mig,  og  de 
nye  Skikkelser,  jeg  fremstillede  i  danske  originale  Ar- 
bejder, var  med  en  enkelt  Undtagelse  skaarne  til  efter 
mit  Talent,  saaledes  som  det  havde  givet  sig  Udslag  i 
tidligere  Fremstillinger,  og  tilførte  ikke  min  Kunst  nyt 
Blod.  Jeg  var  med  andre  Ord  —  hvad  undertiden 
hænder  hos  Kunstnere  —  kommet  til  et  dødt  Punkt. 
Havde  jeg  nu  været  frisk  og  rask  som  i  fordums  Dage, 
da  jeg  fik  Opførelsen  af  «Kamp  og  Sejr»  sat  igennem, 
saa  havde  jeg  vel  ogsaa  nok  fundet  den  Opgave,  som 
kunde  have  bragt  mig  ud  over  dette  døde  Punkt,  men 
desværre,  her  var  det  jo  netop,  jeg  følte,  at  det  bristede. 
Og  saa  blev  der  intet  andet  tilbage  for  mig  end  i  Tide 
at  trække  mig  bort  fra  den  Kunst,  som  jeg  elskede 
saa  højt. 

Faa  Dage  efter,  at  jeg  havde  indgivet  min  Afskeds- 
begæring, sad  jeg  en  Eftermiddag  i  Mørkningen  i  min 
Dagligstue.  Da  hørte  jeg,  at  det  ringede  paa  Gang- 
døren, og  lidt  efter  traadte  en  Dame,  indsvøbt  i  en 
lang  Kaabe  og  med  Slør  for  Ansigtet,  ind  til  mig. 
Hun  slog  Sløret  til  Side,  og  en  mig  velbekendt  Stemme 
lød:   «Men  hvad  er  det,  jeg  hører  om  Dem!»     Det  var 

Fru  Heiberg.  Jeg  svarede  blot:  «Ja,  Fru  Heiberg, 
det  kan  ikke  være  anderledes !»  «Aa,»  indvendte  hun, 
idet  hun  satte  sig  ned,  «De  tager  det  nu  vist  ogsaa 
alt  for  alvorligt!  De  føler  Dem  syg  og  træt.  Det 
kender  jeg  jo  selv  saa  godt.  Men  tag  Dem  Ferie  — 
et  Aar  for  Eksempel  —  og  kom  saa  tilbage  og  sig: 
nu  spiller  jeg  alt,  løst  og  fast!  Vil  De  have,  at  jeg 
skal  ordne  det  Heler»  Fru  Heibergs  Ord  viste  mig, 
hvilket  urigtigt  Begreb  hun  havde  om  mine  Bevæg- 
grunde til  at  forlade  Teatret,  og  hvor  lidt  hun,  trods 
vort  lange  Samliv,  i  visse  Retninger  kendte  mig.  Jeg 
vidste  tillige  af  Erfaring,  at  selv  den  længste  For- 
klaring fra  min  Side  ikke  vilde  overbevise  hende  om, 
at  hun  bedømte  mig  fejlagtigt,  og  jeg  indskrænkede 
mig  derfor  til  at  sige:  «De  maa  tro  mig,  Fru  Heiberg, 
jeg  ei'  syg  og  føler,  at  min  Forbliven  ved  Teatret  er 
en  Umulighed !»  Fru  Heiberg  rejste  sig  da  og  blev 
meget  alvorlig.  Idet  hun  gik,  sagde  hun:  «De  vil  for- 
tryde det!  Mærk  Dem  mine  Ord  —  inden  tre  Maa- 
neder  ere  gaaede,   vil  De  bitterlig  fortryde  det!» 

Heri  fik  hun  dog  ikke  Ret. 

At  Folk  ligefrem  tog  mig  det  ilde  op,  at  jeg  søgte 
min  Afsked,  fik  jeg  flere  Beviser  paa.  Saaledes  hørte 
jeg  en  Dag,  da  jeg  gik  paa  Gaden,  en  Dame  sige  til 
en  anden:  «Der  gaar  Fru  Sødring.  Hun  ser  ved  Gud 
meget  rask  ud!» 

Under  5.  Januar  1876  blev  mit  Andragende  om 
Afsked  bevilget.  Jeg  sendte  da  alle  mine  Roller  til- 
bage til  Teatret  og  skrev  følgende  Linier  til  Regissør 
Fredstrup : 

«Kjære  Ven! 

Her  sender  jeg  Dem  Resten  af  mine  Roller  —  ikke 
fordi  jeg  vil  gjøre  Dem  en  Glæde,  men  desværre  fordi 
det  er  nødvendigt. 

Jeg  kommer  en  Gang  imellem  paa  Theatret  for  at 
see  til  mine  Kammerater,  som  De  veed,  jeg  altid  har 
staaet  i  det  bedste  Forhold  til;  det  hører  til  mine 
kjæreste  Erindringer.  Jeg  siger  ikke  bestemt  «Farvel», 
det  kan  jeg  ikke  endnu.  Hils  Petrine"-',  bed  hende  om 
at  besøge  mig. 

Lev  vel!  Tak  for  den  lange  og  rare  Tid,  vi  have 
været  sammen! 

Deres  bestandig  hengivne 

Julie  Sødring. 

Mine  Besøg  paa  Teatret  i  den  følgende  Tid  ind- 
skrænkede sig  dog  til,  at  jeg  jævnlig  overværede 
Forestillingerne.  Herved  maa  jeg  bemærke,  at  jeg,  saa 
længe  Konferentsraad  Linde  var  Chef,  ikke  havde  Ad- 
gang til  Teatret.  Efter  at  det  nemlig  var  blevet  mig 
meddelt,  at  jeg  havde  erholdt  min  Afsked,  tilstillede 
man  mig  et  Kort  til  Logen  for  de  forhenværende  Skue- 
spillerinder og  Skuespillernes  Hustruer  i  første  Etage,  og 
da  jeg  sendte  dette  tilbage,  idet  jeg  beklagede  ikke  at 
kunne  benytte  det,  eftersom  jeg  de  Gange,  jeg  besøgte 
Teatret,  vilde  foretrække  at  have  Plads  paa  Gulvet,  hvor 
jeg  kunde  være  sammen  med  min  Familie,  blev  der  svaret 
mig,  at  jeg  saa  maatte  indgaa  med  særligt  Andragende  til 
Ministeriet  for  Kirke-  og  Undervisningsvæsenet.    Dette 


*  Danserinden   Frøken  Fredstrup. 

syntes  jeg  dog  var  at  gøre  for  store  Ophævelser  over 
saa  ringe  en  Sag,  tilmed  da  den  Begunstigelse,  som 
jeg  ønskede,  efter  hvad  der  var  mig  bekendt,  ingen- 
lunde var  uden  Præcedens,  og  jeg  undlod  derfor  at 
foretage  videre  Skridt.  Saaledes  stod  jeg  ved  min  Af- 
gang fra  Teatret  i  visse  Maader  ligesom  Julie  Rosenkilde, 
da  hun  hin  Aften  for  mange  Aar  tilbage,  efter  at  hun 
om  Formiddagen  havde  prøvet  for  Direktionen,  vilde 
overvære  Generalprøven  paa  « Moses »  og  pænt  maatte 
gaa  hjem  igen.  Min  « Landflygtighed »  varede  dog  kun 
et  Aar,  saa  sendte  den  ny  Teaterchef,  Kammerherre 
Fallesen,  mig  en  Dag  Meddelelse  om,  at  han  var  bleven 
opmærksom  paa  Sagen  i  Teatrets  Arkiv  og  nu  hos 
Ministeriet  havde  udvirket  Tilladelse  for  mig  til  at  over- 
være Forestillingerne,  i  hvilket  af  Parketterne  jeg  selv 
maatte  ønske.     Jeg  valgte  da  2 det  Parket. 

Fra  min  Plads  her  fulgte  jeg,  saalænge  mit  Helbred 
tillod  mig  det.  Virksomheden  paa  den  ny  Scene.  Stor 
Glæde  havde  jeg  bl.  a.  af  Bjørnsons  «En  Fallit;;  og 
Ibsens  « Samfundets  Støtter ».  Der  var  Skikkelser  i 
disse  Skuespil,  som  det  nok  kunde  have  interesseret 
mig  at  fremstille.  Ja,  havde  blot  Kræfterne  ikke  svigtet, 
saa  skulde  jeg  være  naaet  langt  videre  i  min  Kunst 
end  jeg  gjorde  I 

xvm. 

Sin  virkelig  store  Hengivenhed  for  mig  viste  Fru 
Heiberg  maaske  i  hojere  Grad  end  nogensinde  tidligere 
efter  min  Afsked  og  navnlig  efter,  at  jeg  i  1881  havde 
haft  den  store  Sorg  at  miste  min  Mand. 

«Kjære  Fru  Sødring! 

Det  er  vel  unødvendigt,  at  jeg  skriver  Dem  disse 
Linier  til  for  at  sige  Dem,  hvormeget  jeg  tager  Del  i 
Deres  Sorg,  og  dog  kan  jeg  ikke  lade  dette  være. 
Saa  mange  Erindringer  dukke  op  hos  mig  fra  hiin  Tid, 
da  jeg  gjennemgik,  hvad  De  nu  har  og  fremdeles  skal 
have  at  gjennemgaae.  Med  Glæde  tænker  jeg  paa,  at 
De  lykkeligvis  er  bedre  stillet,  end  jeg  var  paa  hiint 
Tidspunkt,  idet  De  har  kjærlige,  trofaste  Børn  omkring 
Dem,  der  kan  formilde  Sorgen  over  den  tomme  Plads 
i  Deres  Hjem. 

Den  forfærdelige  Død,  der  berøver  os  vore  Kjære, 
kommer  altid  uventet  for  os  Stakler,  men  lad  os  haabe 
og  tro,  at  Han,  hvem  vi  skylde  alt,  bedst  veed  det 
rette  Øjeblik,  saavel  for  den  Afdøde  som  for  de  sørgende 
Efterladte.  Han  give  Dem  Kraft  og  Styrke  til  at  bære 
Deres  Sorg  og  Deres  Savn! 

Deres  hengivne 
Johanne  Luise  Heiberg. 

D.   28  Septbr.    1881. 

Til 

Fru  Sødring. » 

Jeg  tror,  at  Fru  Heiberg  ligesom  havde  en  Følelse  af, 
at  hun  ofte  tidligere  havde  bedømt  mig  urigtigt  — , 
saaledes  f.  Eks.  naar  hun  var  gaaet  ud  fra,  at  jeg  ikke 
af  virkelige  Helbredshensyn,  men  af  Misfornøjelse  havde 
forladt  Teatret  —  og  nu  følte  en  Trang  til  i  Gerningen 

at   vise   mig,    at  hun   var    naaet   til    en    rigtigere   For- 
staaelse  af  mig. 

Ved  hine  mig  uforglemmeHge  Besøg,  der  ligesom 
har  sat  en  harmonisk  Afslutning  paa  vort  mangeaarige 
Forhold    til    hinanden,    talte    vi    om   mangt  og   meget. 


Johanne  Luise  Heiberg. 
(Efier  Fotografi.) 

Gamle  Erindringer  fra  vort  rige  Samliv  dukkede  op, 
og  morsomme  Minder  vekslede  med  alvorlige.  Xaar 
jeg  saaledes  havde  Fru  Heiberg  ene  for  mig,  viste  hun 
sig  fra  sin  allerbedste  Side.  Hun  var  da  jævn  og 
ganske  naturlig,  hendes  gode  Følelser  for  mig  mildnede 


Julie  Sødring:  Erindringer.     II. 

det  haarde  i  hendes  Karakter,  og  Glæden  over  vor 
fredelige  Samtale  kastede  et  Skær  af  Ungdom  over 
hendes  Ansigtstræk.  Hvor  kunde  hun  dog  le,  naar  jeg 
mindede  hende  om  en  eller  anden  af  vore  mange  for- 
nøjelige Oplevelser.  Hendes  Livfuldhed  førte  mig  til- 
bage til  længst  forsvundne  Aftener,  hvor  vi  ogsaa 
havde  siddet  og  talt  med  hinanden,  men  hvor  vi  havde 
haft  et  stort  Publikum  til  Vidne. 

Nogle  Aar  efter  min  Mands  Død  brød  jeg  op  fra 
vor  gamle  Bolig  ved  Vestervold  og  flyttede  ud  paa  en 
af  de  smaa  Sideveje,  som  løber  ned  fra  St.  Jørgens- 
søerne  til  Wodrofifvej.  Jeg  underrettede  Fru  Heiberg 
om  min  Flytning  nogen  Tid  forinden  og  modtog  til 
Svar : 

«Kjære  Fru  Sødring! 

Tak  for  Deres  venlige  Brev  til  mig !  Jeg  glædede 
mig  over,  at  Deres  Kræfter  tillader  Dem  at  flytte, 
glædede  mig  over,  at  vort  gamle  Venskab  endnu  er 
ungt,  glædede  mig  ved  Tanken  om,  naar  jeg  en  Gang 
i  April  kan  antage,  at  De  nu  er  i  Ro,  da  at  aflægge 
Dem  et  Besøg  i  Deres  nye  Hjem;  jeg  haaber,  at  Huus- 
guderne  fra  det  gamle  har  siddet  øverst  paa  Flyttelæsset 
og  ere  dragne  ind  med  i  den  Bolig,  De  nu  har  valgt 
Dem. 

Ogsaa  jeg  ønskede  at  flytte  hen  paa  et  varmere 
Sted,  thi  Træk  og  Kulde  plager  mig  mere  og  mere 
her,  men  det  er  ikke  saa  let  at  faae  en  ny  Bolig,  der 
er  efter  Ens  Hoved,  selv  om  der  for  Øjeblikket  ere 
hundrede  ledige.  Har  man  boet  længe  paa  et  Sted, 
da   gaaer   det  En   som  Sneglen:    Huset  voxer   fast   paa 

Ryggen,  og  man  kan  ikke  befri  sig  derfra  uden  stor 
Kamp.  Denne  Kamp  har  De  nu  overstaaet,  hvortil 
jeg  lykønsker  Dem. 

Gid  De  i  det  nye  Huus  maa  samle  nye  Kræfter  til 
Glæde  for  Dem  selv  og  Deres  Born  og  Venner. 

Deres  hengivne 
Johanne  Luise  Heiberg. 

D.   21   Febr.    1887. 

Undertiden  kunde  der  være  noget  uroligt  over  Fru 
Heiberg,  naar  hun  kom  til  mig.  Hun  berørte  da  Tabet 
af  sine  mange  trofaste  Venner.  Jeg  trøstede  hende 
saa  godt  jeg  formaaede  og  mindede  hende  om,  at  Ad- 
skillelsen kun  var  for  en  Stund,  og  at  hun  atter  skulde 
samles  med  sine  Kære.  Da  jeg  en  Gang  sagde  dette, 
saa  hun  skarpt  paa  mig  og  udbrod:  «Ja,  er  dette  nu 
ogsaa  vist?»  Jeg  svarede:  « Derom  kunne  vi  ikke 
tvivle ! » 

Fru  Heiberg,  der  saa,  hvor  svag  jeg  var,  nærede 
sikkert  i  lang  Tid  den  Tro,  at  hun  vilde  komme  til 
at  overleve  mig.  Da  en  af  mine  Piger  saaledes 
en  Dag  fulgte  hende  ud,  sagde  Fru  Heiberg  til  hende: 
«Naar  Deres  Frue  ikke  er  mere,  skal  De  komme  til 
mig!»  I  det  sidste  Par  Aar  af  hendes  Liv  havde  jeg 
imidlertid  en  Følelse  af,  at  hun  til  Tider  følte  Kræfterne 
svigte.  Det  var  sikkert  under  Indflydelse  af  en  saadan 
Stemning,  at  hun  en  Dag  udtalte  sig  for  mig  om  sine 
« Erindringer ».  «Jeg  er  bange  for, »  sagde  hun,  «at  De, 
hvis  De  faar  dem  at  læse,  bliver  vred  paa  mig.  \'or 
Samtale  havde  just  drejet  sig  om  vort  gamle  Strids- 
æmne :     Skuespillerstanden,     og    jeg    forstod    straks    af 

Fru  Heibergs  Ytring,  at  hun  i  sin  Bog  havde  udtalt 
sig  nedsættende  om  Teaterpersonalet.  Jeg  ytrede  da, 
som  jeg  saa  ofte  havde  gjort  det,  min  Beklagelse  over 
hendes  Haardhed  og  mindede  hende  om,  at  hun,  der 
dømte  Skuespillerne  saa  strengt,  engang,  da  jeg  under 
en  Disput  med  hende  om  et  eller  andet  bemærkede: 
«Ja,  det  er  da  Publikums  Mening !»  hertil  svarede:  «Hvad 
vil  De  bryde  Dem  om  Publikum?  Naar  Huset  er  fuldt, 
og  der  blot  er  Tre  til  Stede,  som  forstaar  vor  Kunst, 
maa  vi  være  glade !»  Fru  Heiberg  saa  da  paa  mig 
med  sit  morsomme,  skelmske  Smil:  « Sagde  jeg  virkelig 
Tre?     Nu  mener  jeg  Enh-) 

Om  jeg  end  ikke  udrettede  noget  ved  at  tage  til 
Orde  mod  Fru  Heibergs  Meninger  i  dette  Punkt,  saa 
skylder  jeg  dog  at  sige,  at  hun  altid  tog  udmærket 
smukt  mod  mine  Bemærkninger.  De  efterlod  aldrig  en 
Braad  hos  hende,  men  jeg  tror  ogsaa,  at  jeg  var  en 
af  de  faa,  som  hun  taalte  Modsigelse  af.  Og  kan  det 
egentlig  forbause,  at  Fru  Heiberg  var  overbevist  om 
sine  Meningers  Ufejlbarhed.  Tænk,  hvad  hun  gennem 
sit  lange  Liv  har  maattet  høre  af  Smiger!  Fra  hun 
var  en  ganske  lille  Pige  blev  det  atter  og  atter  sagt 
hende ,  der  manglede  den  Modvægt,  som  meddeles 
gennem  Opdragelsen  i  et  dannet  Hjem,  at  hun  var 
bedre  og  betydeligere  end  alle  andre,  og  medens  Ægte- 
skabet for  de  fleste  Mennesker  bliver  en  Skole,  hvori 
man  lærer  at  slaa  af  paa  sin  Egenkærlighed,  saa  slut- 
tede Heiberg  sig  til  hendes  Forgudere  og  erklærede 
hende,  at  hvad  der  passede  sig  for  de  andre  Skuespillere, 
det  passede  sig  ikke  for  hende,  og  at  kun  yderst  faa 
vare  værdige  til  at  nyde  godt  af  hendes  Omgang.    At 

Fru  Heiberg,  ombølget  af  al  denne  Virak,  ikke  gik  til 
Grunde  som  Menneske,  tyder  paa,  at  hun  var  i  Be- 
siddelse af  ualmindelige  Egenskaber. 

Hvor  smukt  Fru  Heiberg  kunde  tænke  paa  mig, 
fik  jeg  i  et  af  hendes  sidste  Leveaar  et  Bevis  paa. 
Hun  sendte  mig  nemlig  en  Dag  et  rødt,  uldent  Tør- 
klæde, med  hvilket  fulgte  hendes  Visitkort,  hvorpaa 
hun  havde  skrevet: 

« Kære  Fru  Sødring  ! 

Dette  lille  « Inger  Tørklæde »  har  jeg  i  Sommer 
strikket  til  Dem  at  gaa  i  Stuen  med,  Jiaar  det  bliver 
koldt. » 

Hendes  Godhed  rørte  og  glædede  mig  meget. 

En  Foraarsdag  i  Aaret  1 890  kom  hun  atter  til  mig. 
Hun  var  ledsaget  af  sin  ældste  Datter,  Fru  Suenson. 
Vi  talte  længe  sammen.  Jeg  ser  hende  endnu  for  mig, 
som  hun  sad  der  i  min  Lænestol  med  alt  sit  Overtøj, 
sin  Fløjels  Kaabe  og  Pelsværket  paa.  Hun  var  ual- 
mindelig blødt  stemt  den  Dag.  Kort  før  hun  rejste 
sig  for  at  tage  Afsked,  saa  hun  sig  rundt  i  Stuen  og 
sagde  vemodigt :  «Ja,  hvornaar  kommer  jeg  nu  her 
igen?»  Jeg  ønskede  hende,  at  hun  ret  maatte  faa  en 
god  Sommer.  Vi  sagde  da  hinanden  Farvel,  og  jeg 
fulgte  hende  ud.  Idet  vi  gik  igennem  Værelserne, 
udbrød  Fru  Suenson:   «Nej,  hvor  her  er  hyggeligt !» 

Fru  Heiberg  sagde  da:  «Der  er  altid  hyggeligt, 
hvor  Fru  Sødring  er ! » 

Disse  kærlige  Ord  var  de  sidste,  som  jeg  hørte  af 
hende.      Sommeren    og    Efteraaret    randt    hen,    og    i 

Dagene   kort   før  Jul   bragte    man    mig   Budskabet    om 
hendes  Død. 

?vled    sine    Fortrin    og    Fejl    er    Fru    Heiberg    det 
interessanteste  Menneske,  jeg  har  kendt  i  mit  Liv. 


M.  F.  SØDRING: 


AFSLUTNING 


Om  Julie  Sodrings  sidste  Aar  skal  jeg,  hendes  Son, 
der  levede  sammen  med  hende  indtil  hendes 
Død,  i  det  folgende  meddele  et  og  andet.  Samtidig 
griber  jeg  Lejligheden  til  at  gore  nogle  afsluttende 
Bemærkninger  om  enkelte  af  de  Personligheder,  der 
have  været  omtalte  i  det  foreliggende  Skrift. 

Efter  min  Faders  Død  i  Efteraaret  1881  trak  min 
Moder  sig  mere  og  mere  tilbage  fra  Omverdenen  og 
levede  kun  for  sine  nærmeste.  I  1882  mistede  hun  sin 
Broder,  Adolph  Rosenkilde,  der  ganske  pludselig  og  i 
sin  fulde  kunstneriske  Kraft  afgik  ved  Doden.  Faa 
Aar  efter  fulgtes  han  i  Graven  af  sin  Hustru.  I  Hjem- 
met skete  store  Forandringer,  idet  to  af  mine  Søskende 
indgik  Ægteskab.  Saaledes  blev  der  stille  omkring 
vor  Moder.  Hun  forlod  den  gamle  Lejlighed  ved 
Vestervold  —  eller  rettere  i  \'estervoldgade,  thi  Volden 
var  nu  forlængst  falden  —  og  boede  de  sidste  Aar  af 
sit  Liv  paa  Gamle  Kongevej  ligeoverfor  Søerne.  Huset 
her,  der  er  en  Levning  fra  gamle  Dage,  ligger  frit  og 
er  omgivet  af  ret  store  Haver.  Om  Foraaret  blom- 
strede Frugttræer,   Syringer  og  Guldregn  under  hendes 

Vinduer,  og  et  stort  Lindetræ  dannede  en  tæt  Løvskærm 
for  hendes  Sovekammervindu.  Hun  mindedes  her  uvil- 
kaarUg  sine  Ungdomsdage  paa  Østerbro  og  undrede 
sig  tidt,  naar  hun  tænkte  paa,  hvor  mange  Aar  den 
Rejse  fra  Øster  til  Vester  havde  taget  hende.  Hvad 
var  der  dog  ikke  sket  siden  den  Gang,  da  hun  legede 
i  Tuteins  og  Classens  Parker  med  Augusta  Møller, 
Mine  Eisen,  Edvard  Hansen,  Michael  Wiehe  og  alle 
de  mange  andre,  som  hun  har  fortalt  om  i  første  Del 
af  sine  « Erindringer ».  Men  Aarene  vare  gledne  saa 
hastigt,  at  hun  syntes,  at  hendes  Barndom  og  Ungdom 
laa  hende  ganske  nær.  Hun  fordybede  sig  i  sine  Min- 
der og  kom  til  at  se  paa  sit  Liv,  som  var  det  et 
andet  Menneskes.  Ofte  sagde  hun,  at  disse  sidste 
Aar  var  de  betydningsfuldeste,  hun  havde  levet,  og  da 
hun  en  Gang  blev  anmodet  om  at  skrive  i  en  Stambog, 
skrev  hun:  «Den,  der  ikke  velsigner  Ensomheden, 
mangler  Evnen  til  at  tænke !» 

En  Karakter  med  Trang  til  Uafhængighed  var  min 
Moder.  Hun  havde  haft  den  store  Lykke,  at  Tyngde- 
punktet i  hendes  Liv  ikke  havde  været  Teatret,  men 
Hjemmet.  En  af  hendes  Direktører  sagde  ogsaa  en 
Gang  til  hende  med  slet  dulgt  Misfornøjelse :  «Jeg  vilde 
nok  ønske.  Fru  Sødring,  at  De  havde  det  lidt  mindre 
godt  hjemme !»  Men  ogsaa  andre  Interesser  fyldte 
hende,  saa  hun  vilde  aldrig  have  manglet  Opgaver  at 
leve  for. 

Det  var  denne  Evne  til  at  udfylde  Tiden  og  drage 
det  ædle  Metal  ud  af  Livet,  som  frigjorde  hende  over- 
for hendes  Omgivelser  i  Udøvelsen  af  hendes  Kunst. 
Der  var  dog  een  Personlighed,  som  kunde  være  bleven 

skæbnesvanger  for  min  Moders  kunstneriske  Selvstæn- 
dighed, hvis  hendes  IndividuaUtet  ikke  havde  været 
saa  stærk,  at  den  til  sidst  havde  sprængt  alle  Baand. 
Jeg  tænker  paa  Fru  Heiberg.  Men  det  kostede  mange 
Aars  Brydning,  for  det  lykkedes  hende  ganske  at  fri- 
gøre sig  for  dennes  store  Indflydelse. 

Skønt  hendes  Interesse  for  den  sceniske  Kunst  al- 
drig svækkedes,  savnede  hun  dog  ingensinde  sin  Virk- 
somhed. Dog  var  der  een  Lejlighed  efter  hendes  Af- 
sked, hvor  hun  følte  en  stærk  Trang  til  atter  selv  at 
virke,  og  det  var  ved  Tohundredaarsfesten  for  Holberg. 
Chefen  for  det  kongelige  Teater,  Kammerherre  Fallesen, 
aflagde  hende  da  et  Besøg  og  bad  hende  om  at  spille 
Magdelone  i  «Den  Stundesløse »  ved  den  af  Festfore- 
stillingerne, hvor  ogsaa  Professor  Phister  medvirkede. 
Min  Moder  følte  stor  Lyst  til  at  efterkomme  Opfor- 
dringen, men  maatte  dog  tilsidst  give  Afslag,  da  hun 
frygtede  for  ikke  at  kunne  taale  den  Sindsbevægelse, 
som  en  Genoptræden  vilde  foraarsage  hende.  Blandt 
hendes  Papirer  har  jeg  fundet  følgende  Udkast  til  et, 
vistnok  ikke  afsendt,  Brev  til  Fru  Heiberg,  som  ifølge 
en  Bemærkning  under  Teksten  er  skrevet  paa  To- 
hundredaarsdagen  for  Holbergs  Fødsel,  den  3dje  De- 
cember  1884.     Det  lyder  saaledes: 


«Kjære  Fru  Heiberg! 

Der  er  en  højtidelig  Stemning  over  mig  i  Dag, 
omtrent  den,  jeg  følte  min  egen  Jubilæumsdag;  den 
Dag  kunde   jeg    virke   med  denne  forunderlige,    stærke 

Følelse,  men  nu,  da  jeg  er  svag,  maa  jeg  leve  i  Min- 
derne og  takke  for  den  Tid,  da  jeg  kunde  virke  med 
den  Evne,   Gud  gav  mig. 

Jeg  spurgte  mig  selv  i  Dag:  mon  Holberg  vilde 
have  været  tilfreds  med  mig?  Jeg  ønskede,  at  han 
vilde  fremstille  sig  for  mig  og  sige  mig  sin  Mening. 
Saa  tænkte  jeg  paa  Heiberg.  Først  takkede  jeg  ham 
for  hans  Interesse  for  mig,  takkede  ham  for  alle  mine 
Holbergske  Charakterer,  som  han  havde  betroet  mig. 
Det  var  ham,  som  ønskede,  at  jeg  skulde  spille  Magde- 
lone  i  «Den  Stundesløse » ;  det  var  min  første  store 
Rolle  i  Holberg;  da  jeg  havde  fremstillet  den,  fik  jeg 
alle  de  andre. » 

Interessant  er  det  at  lægge  Mærke  til,  hvorledes 
min  Moder,  naar  stærke  Følelser,  der  stod  i  Forbin- 
delse med  hendes  Kunst,  bemægtigede  sig  hende, 
stadig  søgte  hen  til  Fru  Heiberg.  Hun  følte  i  Virke- 
ligheden en  overordentlig  Hengivenhed  for  sin  store 
Kunstfælle.  I  hvor  høj  en  Grad  hun  beundrede  hende 
som  Kunstnerinde,  behøver  jeg  ikke,  efter  hvad  der 
oftere  er  udtalt  i  nærværende  Skrift,  at  sige.  Det  var 
min  Moder  en  stadig  Kilde  til  Beklagelse,  at  den  yngre 
Slægt,  der  ikke  havde  set  Fru  Heiberg  i  Udøvelsen  af 
hendes  Kunst,  stod  uden  Forstaaelse  af  hendes  eminente 
Evner.  Min  Moder  sagde  ofte  til  mig:  «Ja  nu  kender 
Du  Fru  Heiberg  som  det  interessante  Menneske.  Du 
ser,  hvilken  Smag  hun  forstaar  at  udfolde  i  sit  Hjem, 
og  hvor  fortræffelig  en  Værtinde  hun  er,  men  Du  vil 
aldrig  kunne  faa  nogen  Ide  om  den  Evne,    hun  havde 

til    at    fængsle    et    Publikum,    saa    der   blev   dødstille  i 
Teatret ! » * 

Fru  Heiberg  boede  i  det  sidste  Afsnit  af  sit  Liv 
paa  Hjørnet  af  Gothersgade  og  Østersogade.  Hendes 
Hjem    var    smukt    og    stilfuldt.      Det   modtog  sit  Præg 


*  Trods  min  Moders  Ord  fik  jeg  dog  en  Idé  herom,  og  dette 
gik  saaledes  til.  Da  jeg  en  Formiddag  aflagde  Fru  Heiberg  et  Besøg, 
kom  hun  til  at  tale  om  de  unge  Skuespillerinder  i  Nutiden.  Hun 
bedømte  dem  ret  skarpt  og  nævnede  blandt  andre  en  ung  Dame, 
der  havde  gjort  en  Del  Lykke,  og  som  havde  besøgt  hende  for  at 
hore  hendes  Dom. 

«Jeg  kunde  med  min  bedste  Vilje  ikke  rose  hende,  thi  hun  mang- 
ler ganske  Følelse.  Jeg  sagde  ogsaa  til  hende:  «Dem,  lille  Frøken, 
kan  man  prikke  med  Knappenaale  over  hele  Kroppen,  uden  at  De 
vil  sige  saa  meget  som  av!» 

Fru  Heiberg  fortalte  derpaa,  at  hun  den  foregaaende  Aften  havde 
været  i  det  kongelige  Teater  og  set  « Elverhøjs  Hun  var  meget  mis- 
fornøjet med  Udførelsen. 

«Jeg  har  jo  selv  spillet  baade  Elisabeth  og  Agnete,  men  jeg 
kendte  ikke  Replikkerne  i  Gaar.  Der  manglede  ganske  dette  ube- 
gribelige, som  river  med  og  fylder  os  med  hellig  Gysen!  Nu  for 
Eksempel  Scenen  i  Elverkrattet  I  Der  kommer  Agnete  ind,  lægger  sig 
til  Rette  paa  Græsbænken  som  paa  en  Chaiselong  og  falder  i  Søvn! 
Du  min  Gud,  der  er  jo  ikke  Mening  skabt  deri!  Nej,  jeg  gjorde 
det  saaledes:  Agnete  kommer  træt  og  vaklende  ind,  reciterer  Mono- 
logen : 

I  Væsner,  som  omsvæve  disse  Steder! 

Idet  jeg  udmattet  sank  ned  ved  Højens  Fod,  fremsagde  jeg  Slut- 
nings verset  : 

Jeg  er  forvirret,  lad  mig  søge  H\-ile! 
Min  Tanke  sværmer,  og  min  Fod  er  mat. 
Ved  disse  Bølger,  som  med  Rislen  ile 
Fra  Højen  ud  igjennem  dunkle  Krat, 
Jeg  Ro  %ål  søge  for  min  Frygt,   min  Sorg. 
Fra  Kongens  dybe  Bolig  ud  de  vælde. 
O  Bølger  smaa!    vil  I   mig  ej   fortælle 
Et  EventjT  fra  Eders  Herskers  Borg! 

af  mange  fan^erige  Tæpper  og  Draperier.  Jeg  mindes 
særlig  hendes  eget  hyggelige  Kabinet  med  de  talrige 
Bøger  og  den  tilstødende  store  Stue,  som  helt  var 
holdt  i  blaa  Farvetoner.  Her  fængsledes  Opmærk- 
somheden af  en  høj  Kvindefigur  i  Marmor  og  af  for- 
skellige mærkelige  Instrumenter,  som  skrev  sig  fra 
Johan  Ludvig  Heibergs  astronomiske  Observatorium. 
Fra  dette  Værelse  traadte  man  ind  i  Musikstuen,  og 
op  til  denne  laa  den  store  Spisestue.  Overalt  dække- 
des Gulvene  af  tykke  Tæpper,  og  skjultes  Døraabnin- 
gerne  af  folderige  Portierer.  Det  morede  mig  at 
sammenligne  dette  elegante  Hjem  med  det,  som  min 
Moder  havde  skabt.  Uagtet  der  var  Skønhed  over 
dem  begge,  var  de  dog  højst  forskellige  —  ligesaa  for- 
skellige som  de  to  Personhgheder,  for  hvis  Væsen  de 
vare  et  Udtryk.      Der   var   noget  mere  jævnt  over  mit 


Fru  Heiberg  havde,  medens  hun  uden  Deklamation,  men  ind- 
trængende, sagde  dette,  sat  sig  paa  et  lavt  Hynde  og  gik  ganske  op 
i  Illusionen.  Med  sin  højre  Haand  udstrakt  bøjede  hun  .sig  frem  og 
fæstede  sine  ildfulde  Øjne  paa  de  «Bølger  smaa»,  som  Agnete  tiltaler. 
Hun  var  som  forvandlet,  var  blevet  til  et  sælsomt  andet  Væsen,  be- 
taget af  sin  Stemning  og  betagende.  Lyset  i  Værelset  skiftede  Farve, 
Taagerne  brød  frem,  Elverkrattet  voksede  op  om  hende.  Jeg  følte 
mig  ganske  ør  i  Hovedet  og  kom  først  til  mig  selv  igen,  da  hun  i 
en  rolig  Tone  og  med  et  lille  Smil  sagde:  «Ser  De,  naar  Agnete 
har  sagt  dette  Vers,  skal  hun  ikke  lægge  sig  til  at  sove,  som  om  hun 
laa  hjemme  i  sin  gode  Seng,  men  hun  skal  falde  hen  i  en  let  Dvale 
med  Hænderne  for  Øjnene  —  hun  har  jo  været  meget  ophidset,  maa 
De  huske.  Saa  stiger  Elverdansen  frem  for  hendes  Tanker,  og  saa 
kommer  der  Mening  i  hele  den  øvrige  Del  af  Scenen !» 

Ved  dette  Besøg  hos  Fru  Heiberg  fik  jeg  et  uudsletteligt  Ind- 
tryk af  den  mystiske  Evne,  som  hun  ejede  til  at  beruse,  en  Evne, 
som   maa  have  været  af  mægtig  Virkning  fra  Scenen. 

Barndomshjem,  flere  gammeldags  Mobler,  flere  Malerier, 
og  navnlig  var  der  her  til  alle  Aarstider  en  Rigdom 
af  Blomster  og  Planter.  Min  Moder  sagde  ofte:  «Naar 
et  Hjem  skal  være  fuldkommen  hyggeligt,  maa  der 
være  Bøger ,  Billeder,   Blomster  og  Børn ! » 

Fru  Heiberg  var  gæstfri  og  en  udmærket  Værtinde. 
Hun  satte  Pris  paa,  at  alle.  som  hun  viste  den  Ære 
at  modtage  i  sit  Hjem,  befandt  sig  vel.  Hun  spøgte 
og  samtalte  livligt  med  sine  Gæster,  og  hendes  Bord 
var  besat  med  fine  Retter  og  udsøgte,  men  stærke, 
Vine. 

Da  jeg  en  Formiddag  i  \'interen  1885  besøgte  Fru 
Heiberg,  viste  hun  mig  et  lille  Hefte  med  gamle,  fal- 
mede Blade.  «Her  skal  De  se,»  sagde  hun,  « Heibergs 
første  Vaudeville  «Den  dobbelte  Flugt ».  Vi  tænker 
saa  smaat  paa  at  opføre  den  herhjemme  en  Aften !» 
Det  varede  ikke  mange  Uger,  inden  Planen  blev  vir- 
keliggjort. Fru  Heiberg  indbod  sine  Venner  og  Be- 
kendte til  et  Aftenselskab  den  30te  December,  og  da 
Gæsterne  indfandt  sig,  overraskedes  de  ved,  at  den 
store  Entre  og  Spisestuen,  som  stod  i  Forbindelse  med 
hinanden  ved  en  bred  Dør,  vare  omdannede  til  et 
Teater.  Entreen  udgjorde  Tilskuerpladsen,  og  i  Spise- 
stuen var  selve  Scenen  opstillet.  Fru  Heiberg  saas 
ikke,  men  en  ældre  Herre  fungerede  som  Teaterchef, 
modtog  Gæsterne  og  ordnede  Pladserne.  Det  var 
Geheimeetatsraad  Krieger.  Da  alle  vare  komne  til 
Sæde,  gled  de  to  Tæpper,  hvoraf  Forhænget  bestod, 
lidt  til  Side,  og  i  Lampernes  Skær  viste  Fru  Heibergs 
Ansigtstræk  sig  atter  fra  en  Scene  for  et  Publikum. 
Dog  kun  Ansigtstrækkene,    Skikkelsen    selv   var   skjult 

af  Tæpperne.      Hun  holdt  da  følgende  lille  Tale,    som 
jeg  Dagen  efter  opskrev  efter  Hukommelsen: 

« Godaften  og  velkommen  allesammen ! 

Vaudevillen  «Den  dobbelte  Flugt »,  som  De  om 
nogle  Øjeblikke  skulle  se  fremstillet  her,  er  skrevet  for 
over  70  Aar  siden  af  et  ganske  ungt  Menneske  og 
har  aldrig  nogensinde  været  enten  trykt  eller  spillet. 

Det  unge  Menneske  var  Johan  Ludvig  Heiberg,  og 
«Den  dobbelte  Flugt »  var  hans  første  Forsøg  paa  at 
skabe  en  ny  dramatisk  Genre. 

Stykket  har  saaledes  litterærhistorisk  Interesse. 

Det  vil  i  Aften  blive  spillet  af  et  ganske  udmærket 
Skuespillerselskab,  som  nylig  er  kommet  hertil,  be- 
staaende  af  lutter  Kunstnere  af  første  Rang. 

Iscenesættelsen  er  efter  de  nyeste  og  mest  moderne 
Principper  med  pragtfulde  Dekorationer  og  kostbare 
Stoffer,   direkte  indforskrevne  fra  Udlandet. 

Nu  vil  jeg  bede  Dem  om  at  opmuntre  de  fortræffe- 
lige Kunstnere  med  deres  Bifald  og  modtage  deres 
Spil  med  den  varme  Paaskønnelse,  som  jeg  forud  kan 
sige  Dem,   at  det  fortjener !» 

Derpaa  opførtes  det  lille  Arbejde  af  Dilettanter. 
Den  for  Tilfældet  dannede  Trup  gjorde  sine  Sager  rig- 
tig flinkt,  og  morsomt  var  det  at  se  det  gamle  Stykke, 
hvor  ikke  faa  Replikker  bar  Præg  af  det  ejendommelige 
Vid,  som  Skaberen  af  den  danske  Vaudeville  senere  i 
saa  rigt  et  Maal  skulde  udfolde. 

Naar  jeg  om  Dagen  kom  hjem,  modtog  min  Moder 
mig  undertiden   med  at  spørge:    «Véd   Du,    hvem  der 

har  været  her  i  Dagr^  Jeg  svarede  saa  regelmæssig: 
Fru  Heiberg !»  og  det  var  altid  rigtigt.  Hendes  Be- 
søg oplivede  Moder  i  en  sjælden  Grad,  og  hun  med- 
delte mig  stedse  udforligt,  hvad  de  havde  talt  om. 
Fru  Heibergs  Død  den  2 ide  December  1890  gjorde 
et  stærkt  Indtr}'k  paa  min  Moder  og  be\'irkede,  at 
hun  i  Tankerne  gik  hele  deres  Samliv^  igennem.  En 
Dag  fortalte  hun  mig  en  af  sine  smaa  morsomme 
Erindringer  fra  den  Tid,  hun  virkede  ved  Teatret,  og 
tilføjede  vemodigt:  -Den  tror  jeg  aldrig,  jeg  fik  for- 
talt Fru  Heiberg.  Hvor  hun  vilde  have  leet  af  denl» 
Fru  Heibergs  gamle  Modstander  Professor  Høedt 
var  allerede  død  i  1885.  De  sidste  Aar  af  hans  Liv 
var  meget  sorgelige.  Sky  trak  han  sig  tilbage  fra 
alle  og  opgav  ganske  Forbindelsen  med  sine  tidligere 
Kunstfæller.  Fra  sine  Vinduer  saa  min  ]\Ioder  ham 
en  Dag  gaa  forbi  og  vinkede  til  ham,  at  han  skulde 
komme  op  til  hende.  Men  han  r^^stede  smerteligt  paa 
Hovedet  og  gik  videre.  Iblandt  Moders  Papirer  har 
jeg  fundet  et  Blad,  hvorpaa  med  hendes  Haand  staar 
skrevet : 

<Den  27.  Marts  1885. 

I  Dag  bliver  Høedt  begravet.  ]\Ian  maa  føle  en 
stærk  Vemod  ved  at  tænke  paa  det  til  Intet  gjorte 
Liv,  han  i  en  Aarrække  har  ført,  som  gjorde  disse 
Aar  saa  sorgelige  for  ham.  Xaar  jeg  mindes  Hoedt, 
som  han  var,  da  jeg  lærte  ham  at  kende,  og  jeg  saa 
følger  ham  igennem  de  mange  Aar  til  nu,  saa  kan  jeg 
ikke  andet  end  føle  en  inderlig  Bedrøvelse. » 

Julie  Sodring:   Erindringer.     II.  21 

Der  var  en  anden  af  min  Moders  tidligere  Kunst- 
fæller, som  hun  heller  aldrig  saa,  uagtet  hun  holdt 
overordentlig  meget  af  ham,  og  det  var  Hultmann. 
Ogsaa  han  var  i  høj  Grad  lidende  af  Humørsyge,  men 
han  trak  sig  dog  ikke  i  den  Grad  tilbage  som  Høedt. 
Man  mødte  ham  jævnlig  paa  Gaderne  og  glædede  sig 
ved  at  se  hans  elegante  Skikkelse  og  ved  at  modtage 
hans  ikke  mindre  elegante  Hilsen,  der  altid  var  led- 
saget af  et  fint  og  elskværdigt  Smil. 

Da  jeg  en  Dag  mødte  ham,  standsede  han  mig  og 
sagde:  «Jeg  gaar  just  og  tænker  paa  Deres  Moder. 
De  kan  nok  huske  et  lille  Lystspil  af  Thornam:  «Ægte- 
skabspolitik  ? »  Heri  spillede  Deres  Moder,  Fru  Eckardt 
og  Wiehe  Hovedrollerne.  Jeg  havde  en  ubetydelig 
Rolle  paa  nogle  faa  Replikker,  og  efterat  Stykket  var 
gaaet  nogle  Gange,  tænkte  jeg  stærkt  paa  at  afgive 
den.  Dette  sagde  jeg  til  Deres  Moder  en  Aften,  da  vi 
stod  paa  Scenen,  kort  før  Tæppet  skulde  gaa  op  for 
det  lille  Arbejde.  Deres  Moder  bad  mig  imidlertid  om 
at  beholde  Rollen,  fordi  hun  —  det  sagde  hun!  —  kom 
i  saa  god  Stemning  ved  at  have  mig  med.  Det  følger 
af  sig  selv,  at  jeg  efter  den  Udtalelse  lovede  Deres 
Moder  ikke  at  gøre  nogen  Forandring  og,  føjede  jeg 
til:  « Oprigtig  talt  har  jeg  saa  stor  Glæde  af  at  følge 
Deres  Fremstilling  Aften  efter  Aften,  at  det  ikke  er 
noget  stort  Offer  jeg  bringer.  Navnlig  er  der  en  af 
Deres  Replikker,  som  jeg  stedse  nyder.  Det  er,  hvor 
Svigerdatteren  har  lettet  sit  Hjerte  overfor  Dem  og 
fortalt,  hvor  urimelig  hendes  Mand  bærer  sig  ad.  Saa 
siger  De  blot:  ^vEr  han  derinde ?»  og  idet  De  siger  det, 
slaar  De    med   Deres   Lommetørklæde    uden    at   vende 

Dem  om  hen  i  Retningen  af  hans  Værelse.  Den 
Fantasi,  De  lægger  i  den  Replik,  er  saa  rig,  at  De 
ikke  gør  Dem  Forestilling  om,  hvor  stærkt  den  virker. 
Ingen  i  hele  Huset  kan  være  i  Tvivl  om,  at  den  arme 
Mand  nu  \il  faa  en  artig  Straffeprædiken!  Publikum 
bryder  da  ogsaa  altid  ud  i  Jubel  paa  det  Sted!»  «Aa, 
Hultmann!»  svarede  Deres  Moder  bedrov^et,  « hvorfor 
siger  De  mig  nu  det  i  dette  Øjeblik!  I  Aften  kan  jeg 
ikke  sige  den  Replik  —  den  vil  blive  virkningsløs ! » 
Jeg  blev  selvfølgelig  yderst  ilde  over  min  Tankeløshed, 
og  virkelig  —  Replikken  gik  den  Aften  sporløst  hen. 
Da  jeg  efter  Forestillingen  bød  Deres  Moder  Armen 
for  at  ledsage  hende  op  til  hendes  Værelse,  sagde  jeg: 
«De  ved  ikke,  hvor  jeg  er  bedrøvet  over,  hvad  jeg  har 
gjort !»  «Ja,»  svarede  Deres  Moder,  «i  Aften  tog  De 
Støvet  af  mine  Vinger!  Men,  De  skal  se,  lidt  efter 
lidt  kommer  det  der  igen  I »  Og,  ganske  rigtig,  i 
Løbet  af  de  følgende  Opførelser  genvandt  Replikken 
sin  gamle  Farve  ! » 

Om  Hultmann  udtalte  min  Moder  sig  en  Dag  saa- 
ledes :  « Blandt  mine  Kammerater  maa  jeg  nævne 
Hultmann  som  en  af  dem,  det  var  mig  kærest  at  spille 
sammen  med.  Jeg  satte  megen  Pris  paa  ham  baade 
som  Kunstner  og  som  Menneske.  Det  er  min  Over- 
bevisning, at  en  Skuespiller  af  hans  Naturel  kun 
vanskeligt  vil  blive  erstattet.  Han  besad  foruden  sin 
sympatetiske  og  elegante  Personlighed  megen  Takt  og 
ikke  lidt  Lune.  Han  behagede  alene  ved  sin  Frem- 
træden. Jeg  glædede  mig  ofte  over  den  sjældne  For- 
staaelse,  hvormed  han  sang  sine  Kupletter  i  Vaudevillerne 
og  i  de  Hostrupske  Sangspil,   og  hans  Fremstillinger  i 

21* 


—    324    — 

Lystspillet  vare  baarne  af  en  Lethed,  som  man  kun 
sjældent  ser  herhjemme.  Tillige  var  der  over  Hultmann 
noget  hyggeligt,  som  nødvendigvis  maatte  virke  vel- 
gørende saavel  paa  Publikum  som  paa  hans  medspillende. 
Var  Michael  Wiehe  den  mest  lyriske  Elsker,  jeg  nogen- 
sinde har  set,  saa  var  Hultmann  den  elskværdigste! 
Mange  fornøjelige  Aftener  have  vi  to  oplevet  sammen. 
Spillede  vi  i  samme  Stykke,  og  havde  jeg  en  Aften 
haft  et  eller  andet  Indfald,  glemte  Hultmann  aldrig  ved 
de  følgende  Opførelser  at  huske  mig  paa  det!» 


Henimod  Slutningen  af  min  Moders  Levetid  begyndte 
jeg  at  samle  hendes  Livserindringer.  Allerede  i  min 
tidlige  Barndom  havde  jeg  hørt  hende  fortælle  om  sin 
Barndom.  Hendes  Oplevelser  i  Adelgade,  Omgivelserne, 
hvori  de  foregik,  vare  efterhaanden  blevne  mine  gode 
Venner.  Jeg  sammenlignede  dem  uvilkaarlig  med  egne 
Barndomsindtryk,  og  de  antog  efterhaanden  en  vis 
litterær  Form  i  min  Bevidsthed.  I  Tidens  Løb  var  det 
gaaet  paa  samme  Maade  med  Erindringerne  fra  hendes 
Ungdom  og  hele  senere  Liv  —  ja,  i  endnu  højere 
Grad  for  disse  senere  Aars  Vedkommende.  Da  jeg 
nemlig  indtil  hendes  Død  ikke  har  været  skilt  fra 
hende  undtagen  i  ganske  korte  Perioder,  har  jeg  været 
til  Stede  ved  eller  i  Nærheden  af  de  fleste  større 
Begivenheder  i  den  sidste  Halvdel  af  hendes  Liv.  Min 
afdøde  Fader  sagde  ofte  til  mig,  da  jeg  var  bleven 
voksen:  « Nedskriv  Din  Moders  Erindringer !»  Jeg 
følte    dog    dengang    hverken    Lyst    eller    Evne    dertil. 

]\Iin  Moder  var  selv  for  optagen  til  at  kunne  nedskrive 
sine  Erindringer.  Men  skønt  hun  aldrig,  selv  i  kort 
Form,  nedskrev  nogen  sammenhængende  Fremstilling  af 
sit  Livs  Begivenheder,  gjorde  hun  dug  fra  Tid  til 
anden  sine  Optegnelser  —  i  Reglen  med  Blyant.  Xaar 
et  eller  andet  opfyldte  hende,  maatte  hun  nemlig  altid 
—  som  hun  udtrykte  sig  —  «af  med  det!»  Saaledes 
nedskrev  hun  sin  Samtale  med  Fru  Heiberg  forinden 
Jubilæet  i  Efteraaret  1868,  ligesom  hun  ogsaa  selv  op- 
tegnede sin  Samtale  med  Pastor  Frimodt  i  Sommeren 
1875.  ]\Ien  som  det  vil  ses  af  nær\'ærende  Skrift, 
indskrænkede  hun  sig  ikke  til  at  referere  saadanne 
Samtaler.  Baade  Dagboger  foreligge  fra  hendes  Haand 
og  Bemærkninger,  nedskrevne  vilkaarligt  i  Almanakker 
eller  paa  løse  Stykker  Papir,  som  oftest  bag  paa  brugte 
Konvolutter.  Endvidere  bevirkede  —  som  i  Skriftet 
anført  —  en  Udtalelse  af  Digteren  Kaalund,  at  hun 
nedskrev  tvende  smaa  Erindringer  fra  sit  Barndomshjem  i 
Adelgade,  nemlig  Fortællingerne  om  hendes  Besøg  hos 
Familien  Magnus  og  hos  Fru  Topsøe. 

Alle  disse  Optegnelser  hobede  sig  op  i  hendes 
Skrivepult,  hvor  de  sammen  med  en  Dynge  gamle 
Breve  i  gulnede  Omslag  forte  en  fredelig  Tilværelse. 

Da  —  henimod  Slutningen  af  Firserne  —  folte  jeg 
en  Dag  pludselig  ved  en  ren  tilfældig  Anledning,  (saa- 
vidt  jeg  husker  en  fejlagtig  Udtalelse  i  et  Blad  om  et 
gammelt  Teaterspørgsmaal)  at  jeg  burde  samle  Hoved- 
begivenhederne i  min  Moders  Liv  og  gore  mig  nærmere 
bekendt  med  Enkelthederne  i  hendes  Virksomhed  for 
at  blive  i  Stand  til  at  paavise  mulige  Urigtigheder,  i 
hvad  der  efter  hendes  Død  maatte  fremkomme  i  Pressen 

eller  i  Memoiresamlinger  om  hende.  Jeg  ordnede  da 
alle  hendes  Papirer  kronologisk  og  fik  herved  Lejlighed 
til  at  iagttage,  at  hun  med  et  mærkeligt  Instinkt  havde 
opbevaret  alle  de  Breve  —  selv  tørre  Forretningsbreve 
—  vedrørende  Teateranliggender,  som  havde  Interesse 
for  Fremstillingen  af  hende  som  Kunstnerinde.  Som 
Følge  heraf  besluttede  jeg  at  nedskrive  hendes  Livs- 
erindringer i  hendes  eget  Navn  ud  fra  hendes  Tanke- 
gang og  holdende  mig  saa  tæt  op  til  den  hende  ejen- 
dommelige Udtryksm.aade,   som  det  var  mig  muligt. 

Naar  min  Moder  gav  sit  Samtykke  til,  at  hendes 
Erindringer  blev  nedskrevne  med  en  Udgivelse  for  Øje, 
og  naar  hun  indlod  sig  paa  den  Besværlighed,  som  det 
i  hendes  Svaghedstilstand  var  for  hende  at  yde  sin 
Medvirkning  hertil,  da  skyldtes  dette  ikke  en  Trang 
hos  hende  til  at  forherlige  sig  selv,  men  var  udeluk- 
kende begrundet  i,  at  hun  saa,  at  Sagens  Gennemførelse 
laa  mig  saa  stærkt  paa  Sinde.  Det  forholdt  sig  hermed 
paa  samme  Maade,  som  naar  hun,  der  nærede  en 
vistnok  overdreven  Uvilje  imod,  at  Skuespillere  lade 
sig  fotografere  i  Kostume,  i  tidligere  Dage  havde  givet 
sit  Samtykke  til,  at  hendes  Broder  Georg  Rosenkilde, 
der  en  Tid  af  sit  Liv  var  Fotograf,  optog  Billeder  af 
hende  i  enkelte  af  hendes  Roller.  Ligesom  hun  den- 
gang imødekom  ham,  saaledes  gav  hun  nu  efter  for 
mit  Ønske. 

For  at  gennemføre  Sagen  var  det  nødvendigt  at 
forøge  det  alt  foreliggende  Materiale  betydeligt,  og 
efterat  jeg  havde  nedskrevet  en  foreløbig  Plan  for 
Værket,  tog  vi  fat  paa  denne  Del  af  Opgaven.  Vort 
Arbejde    foregik    i   Begyndelsen    udelukkende    paa    den 


Maade,  at  jeg  saa  at  sige  holdt  Forhor  over  hende, 
hvilket  i  Reglen  fandt  Sted  ved  Middagsbordet  henad 
Kl.  7  om  Aftenen.  ]\Iin  Moder  var  nemlig  da  bedst 
oplagt.  Vi  sad  da  nok  saa  hyggeligt  sammen.  Der 
var  altid  et  ejendommelig  festligt  Præg  over  de  Maal- 
tider,  hvorved  Moder  var  Værtinde.  Hun  forstod  den 
Kunst  at  skabe  Stemning.  Senere  hen  behovede  jeg 
ikke  at  « forhøre »  hende.  Efterhaanden  som  Arbejdet 
skred  frem,  og  der  kom  Sammenhæng  i  det  Hele, 
dukkede  Erindringerne  op  af  sig  selv.  Ja,  de  myldrede 
frem  og  udvidede  uvilkaarligt  Rammen  for  vort  Ar- 
bejde! Alle  disse  spredte  ^Meddelelser  nedskrev  jeg, 
ordnede  dem  kronologisk  og  oplæste  dem  for  ]\Ioder, 
som  derefter  godkendte  Fremstillingen.  Alle  Samtaler, 
alle  enkelte  Udtalelser  i  Skriftet  ere  nøjagtig  gennem- 
gaaede  forinden  Nedskrivningen.  Ofte  rettede  Moder, 
der  kunde  huske  Udtalelserne  ordret,  naar  jeg  læste 
dem  op.  Selv  ganske  ubetydelige  Afvigelser  rettede 
hun.  Og  efterhaanden  var  det,  som  om  vort  \^ærk  fik 
eget  Liv  og  næsten  tog  ^Magten  fra  os. 

Foruden  at  samle  de  vigtigste  Begivenheder  i  min 
Moders  Liv  havde  jeg  endnu  et  Formaal  med  vort 
Arbejde,  og  det  et  Formaal,  som  havde  været  afgørende 
for  Arbejdets  Plan.  Den  sceniske  Kunsts  Flygtighed 
har  ofte  forekommet  mig  sorgelig.  Dette,  at  Kunst- 
præstationer  af  højeste  Rang  ere  glemte  i  samme  Øjeblik, 
Tæppet  er  faldet,  eller  dog  kun  bevares  i  Tanken  af 
nogle  faa,  har  ofte  gjort,  at  jeg  har  tænkt  over,  om 
det  ikke  skulde  være  muligt  at  bevare  i  hvert  Fald  en 
Afglans  af  saadanne  Præstationer.  Jeg  besluttede  at 
gøre    et    Forsøg    og    foresatte    mig    ved    vort    Arbejde 

gennem  en  Række  Smaatræk  og  gennem  Skildringen 
af  en  menneskelig  Udvikling  i  Forbindelse  med  en 
nærmere  Indgaaen  paa  de  enkelte  kunstneriske  Opgaver 
at  bevirke  en  Fremstilling  af,  hvorledes  og  ved  hvilke 
Midler  Julie  Sødring  havde  virket  som  Skuespillerinde. 
Af  litterære  Hjælpemidler  ved  Udarbejdelsen  af 
Erindringerne  havde  vi  først  og  fremmest  Overskous 
Teaterhistorie.  Trods  sine  Mangler,  navnlig  sin  En- 
sidighed, er  dette  Værk  et  uvurderligt  Grundlag  for  et 
Arbejde  som  det  foreliggende  og  har  været  os  til  saare 
megen  Nytte.  Dernæst  har  Udtalelser  i  Samtidens 
Presse  været  af  ikke  ringe  Betydning,  og  endelig  har 
Fru  Heibergs  Erindringer  givet  adskillige  Impulser. 
Om  min  Moders  Stilling  til  denne  Bog  skal  jeg  her 
gøre  nogle  faa  Bemærkninger. 

Jeg  forelæste  dens  enkelte  Dele  for  hende,  efter- 
haanden  som  de  udkom,  og  hun  udtalte  da  flere  Gange: 
«jDen  Fru  Heiberg,  som  her  er  skildret,  har  jeg  aldrig 
kendt !»  Det  Præg  af  Bitterhed,  som  hviler  over  store 
Partier  af  Værket,  bevirkede,  at  min  Moder  slet  ikke 
kunde  faa  fat  paa  den  Elskværdighed  og  Friskhed,  den 
Sans  for  det  komiske,  som  hun  mente  karakteriserede 
den  Fru  Heiberg,  som  hun  havde  holdt  af,  og  hun 
maatte  ty  til  sine  egne  Erindringer  for  at  faa  denne 
ejendommelige  Personlighed  frem.  Havde  Fru  Heiberg- 
levet,  da  hendes  Erindringer  udkom,  vilde  Moder 
utvivlsomt  have  sagt  hende  sin  Mening  om  Skriftet, 
saaledes  som  hun  ofte,  da  de  begge  virkede  ved  Te- 
atret, havde  gjort  det,  naar  de  vare  uenige  om  en 
eller  anden  Sag.  Og  det  kunde  da  maaske  have  været 
et   Spørgsmaal,    om  deres  Venskab  havde  holdt.     Dog 

tror  jeg  det!  Deres  rige  Samliv  havde  spundet  for 
mange  Traade  imellem  dem  til  at  disse  saaledes  paa 
en  Gang  kunde  briste. 

I  de  sidste  fire  Aar  af  min  Moders  Levetid  beskæf- 
tigede vi  os  næsten  daglig  med  hendes  Livserindringer, 
og  Værket  skred  saa  godt  frem,  at  jeg  allerede  haabede 
at  faa  det  fuldt  udarbejdet  endnu,  medens  hun  levede. 
Dette  skulde  imidlertid  ikke  ske. 

Hendes  i  mange  Aar  skrøbelige  Helbred  var  i  Be- 
gyndelsen af  Halvfemserne  blevet  endnu  skrøbeligere. 
Det  gik  ned  ad  Bakke,  og  der  var  øjensynlig  ikke 
langt  til  Bakkens  Fod.  Dog  passer  dette  Billede  ikke. 
Legemet  var  vel  svagt,  men  Aanden  vedblev  at  holde 
sig  beundringsværdig  stærk.  Det  var  den,  der  holdt 
det  skrøbelige  Legeme  oppe.  Og  hun  gav  ikke  efter. 
Hun  kæmpede  med  Legemets  Afmagt  Fod  for  Fod. 
Lige  indtil  Aaret  1890  stod  hun  tidligt  op  og  var 
Vinter  og  Sommer  inde  ved  sit  Thebord  hdt  over 
Klokken  8  om  Morgenen.  Kun  nødigt  opgav  hun 
Husmoderens  Pligter.  Først  efter  et  stærkt  Svagheds- 
anfald  bestemte  hun  sig  til  at  hvile  lidt  længere  op  ad 
Formiddagen.  ^len  det  var  hende  meget  imod,  og 
hun  stræbte  stadig  efter  at  komme  saa  tidligt  ind,  som 
det  paa  nogen  Maade  var  muligt.  Xaar  hun  ikke  var 
meget  syg,  var  hendes  Sind  lyst  og  hendes  Lune  friskt 
som  i  fordums  Dage.  Hun  beskæftigede  sig  dog 
meget  med  Tanken  om  Døden,  men  den  voldte  hende 
ingen  Uro.  I  religiøs  Henseende  stod  hun  ganske, 
som  hun  havde  staaet  i  sin  Barndom,  lykkelig  ved  sin 
Tro,  men  mild  i  sin  Dom  overfor  anderledestænkende. 
I  de  seks  sidste  Aar   af  sit   Liv   var  hun  ikke  udenfor 

sit  Hjem.  Men  Tiden  faldt  hende  aldrig  lang.  Mange 
Gange  har  jeg  hørt  hende  sige,  naar  Uret  om  Aftenen 
slog  halv^elleve:  «Hvad  for  noget!  Allerede  halvelleve! 
Hvor  bliver  dog  Dagen  af! »  Hun  var  altid  optaget 
—  af  Bøger,  af  Blomster,  af  sit  kære  Husvæsen.  Al- 
drig var  hun  ledig,  undtagen  naar  hun  i  sin  Svaghed 
sank  sammen  i  en  Stol.  Fik  hun  fat  paa  en  Bog,  som 
interesserede  hende,  læste  hun  den  altid  med  stor 
Langsomhed.  Den  Overfladiskhed,  hvormed  mange 
Mennesker  løbe  selv  tankevægtige  Værker  igennem, 
var  hende  ubeskrivelig  imod.  Udtaltes  der  Meninger 
i  en  saadan  Bog,  som  i  særlig  Grad  slog  hende  ved 
deres  Originalitet  eller  Sandhed,  maatte  hun  lægge 
Bogen  fra  sig  og  vente  med  at  læse  videre,  indtil  det 
stærke  Indtryk,  som  vedkommende  Udtalelse  havde 
gjort  paa  hende,  havde  fortaget  sig. 

Undertiden  satte  hun  sig  hen  ved  Klaveret  og  spil- 
lede med  sit  bløde  Anslag  nogle  ejendommelige  Musik- 
stykker, som  hun  erindrede  fra  sin  Ungdom.  Vi  Børn 
vare  saa  at  sige  voksede  op  med  disse  Melodier,  de 
vare  som  gamle  Venner  for  os,  og  naar  vi  hørte  hende 
spille  dem,  steg  en  Verden  af  Minder  frem  i  vor  Be- 
vidsthed. 

Med  sine  Piger  stod  hun  altid  paa  den  bedste  Fod. 
Hun  spøgte  med  dem,  belærte  dem  og  fortalte  dem 
sine  smaa  humoristiske  Historier.  Ofte  kunde  jeg  høre 
dem  le,  naar  hun  gik  inde  i  sine  Værelser  og  talte 
med  dem.  Om  Aftenen  studerede  hun  den  udenrigske 
Politik  i  « Berlingske  Tidende ».  Hun  morede  sig  over 
Bismarcks  Taler  og  fulgte  Gladstone  med  største  Op- 
mærksomhed.     Saa   kom    hun    ind    til    mig   og   havde 

altid  et  eller  andet  morsomt  at  bemærke,  om  hvad 
hun  havde  læst.  Hendes  Barndomsven,  kgl.  Skuespiller 
Theodor  Liebe,  sagde  en  Gang  til  mig:  «Julie  er  det 
mest  oplivende  Menneske,  jeg  har  kendt !» 

Hun  havde  lige  til  sin  Dod  en  sjælden  Interesse 
for  andre  Mennesker,  høje  og  lave.  Det  var  denne 
Interesse,  der  havde  bragt  hende  den  Rigdom  af  Iagt- 
tagelser,  som  hun  havde  nedlagt  i  sin  Kunst. 

Naar  hun  talte  med  et  Menneske,  optoges  hendes 
Opmærksomhed  ganske  af  dette,  men  hun  forlangte 
ogsaa,  at  den  paagældende  skulde  gøre  Gengæld.  Hun 
blev  engang  helt  ilde  berørt,  da  en  bekendt  Politiker 
under  en  Samtale  med  hende,  der  tilsyneladende  ganske 
optog  ham,  pludselig  vendte  sig  om  og  med  en  Be- 
mærkning greb  ind  i  en  ganske  forskellig  Samtale, 
som  førtes  mellem  tvende  andre  Personer.  Paa  hendes 
forbausede  Udbrud  svarede  han:  «Ja,  De  maa  huske, 
at  jeg  er  Rigsdagsmand  og  er  vant  til  at  have  min 
Opmærksomhed  flere  Steder  paa  een  Gang!»  Men  det 
Svar  tilfredsstillede  hende  ikke. 

Hendes  Lighed  med  Faderen  blev  i  hendes  sidste 
Aar  slaaende.  Jeg  ejer  ikke  et  Billede  af  min  Moder 
som  gammel,  men  jeg  behover  blot  at  kaste  et  Blik 
paa  det  foranstaaende  Billede  af  C.  X.  Rosenkilde  som 
Olding  for  at  genfinde  hendes  Ansigtstræk  fra  Aarene 
umiddelbart  forinden  hendes  Død. 

Hendes  Evne  til  at  studere  Mennesker  sløvedes 
aldrig.  Selv  efter  at  hun  var  ophørt  med  at  gaa  ud 
og  saaledes  kun  havde  Lejlighed  til  at  tale  med  yderst 
faa,  oplevede  hun  stadig  smaa  Begivenheder,  som  hun 
senere    fortalte    paa    sin    morsomme    Maade.      Ja,    hun 


behøvede  kun  at  se  ud  af  Vinduet  for  at  finde  Stof 
til  Iagttagelser.  Denne  Udsigt  fra  Vinduet  adspredte 
hende.  Træerne  i  Haven  foran  hendes  Bolig  voksede 
imidlertid  til,  og  den  Familie,  til  hvis  Lejlighed  Haven 
hørte,  vilde  nødigt  skære  dem  ned.  Det  lykkedes  dog 
at  opnaa  Udklipningen  af  et  lille  Kighul,  og  gennem  dette 
kunde  min  Moder  nu  iagttage  disse  rastløse  Mennesker, 
som  hun  paa  een  Gang  holdt  af  og  satiriserede  over. 
Hun  havde  et  aabent  Øje  for  sit  Køns  Svagheder  og 
kunde  udtale  sig  skarpt  om  Kvindernes  Jagen  efter  at 
være  moderne,  deres  Overfladiskhed  og  Forlystelsessyge. 
Jeg  har  mellem  hendes  Papirer  fundet  en  Række 
Bemærkninger  til  Kvinderne,  nedskrevne  af  hende  fra 
Tid  til  anden.     Nogle  af  dem  aftrykker  jeg  her: 

« Gid  I  Kvinder  vilde  tro  følgende :  I  kan  godt  have 
Kundskaber  og  være  dygtige  uden  derfor  at  blive  høj- 
røstede og  uelskværdige ! » 

«Slet  Klaverøvelse,  højttalende  Kvinder  og  Stam- 
bøger er  noget  af  det  skrækkeligste,  jeg  kender !» 

« Gedehamse  melde  sig  altid  længe,  forinden  man  ser 
dem,  ved  deres  Summen ;  det  samme  gør  højttalende 
Kvinder ! » 

«Til  Foredrag  og  Udstillinger  er  der  altid  stopfuldt 
af  Kvinder,   men  Hjemmene  ere  tomme !» 

«Hvis  Du  spiller  Klaver  uden  at  have  Talent,  saa 
vil  Du  plage  mange  Mennesker,  og  Du  vil  ingen  glæde, 
men  hvis  Du  strikker  Strømper  til  de  Fattige,  vil  Du 
glæde  mange,   og  Du  vil  ingen  plage !» 

«Hvis  Du  ikke  elsker  Husgerning,  saa  er  Du  en 
mangelfuld  Kvinde !» 

« Kvinderne  i  vor  Tid  skulde  blot  ane,  hvilke  Skatte 
de  bortgive  ved  at  kaste  sig  over,  hvad  de  saa  ofte 
aldeles  ikke  passe  for!  Men  hvad  kan  det  nytte,  man 
siger  det?  Hvem  vil  tro  det?  De,  der  vil  udøve 
Scenens  hoje  Kunst  eller  \-il  male  uden  Talent,  de 
tusinder,  der  vil  traktere  de  ulykkelige  Klaverer  uden 
Spor  af  Talent  —  vil  de  tro  et  velment  Ord? 

Forældrene  have  en  stor  Skyld,  thi  de  skal  lægge 
Mærke  til  Barnets  sande  Evner,  og  disse  skulle  uddan- 
nes! Det  kan  ikke  nytte  at  ville  være  Kunstnerinde, 
naar  man  intet  Talent  har !  Det  er  den  ynkeligste 
Stilling,  som  tænkes  kan!  Den  unge  Piges  Liv  for- 
spildes derved,  og  hun  sætter  sine  bedste  Aar  og 
Kræfter  til  uden  Gavn  og  Lykke!  Bliver  saadant  et 
\"æsen  gift,  saa  er  hun  og  den  stakkels  Mand  vel 
farne!  Saa  har  vi  atter  en  ussel  Kvindeskabning,  som 
intet  duer  til  og  ingen  Kræfter  har  til,  hvad  hun  gaar 
i  Møde!  Husholdning  kan  hun  intet  af,  saa  at  hun 
paa  dette  for  Hjemmet  meget  vigtige  Punkt  er  et  Xul ! 
Penge  kan  hun  naturligvis  heller  ikke  bestyre.  Børn 
har  hun  ondt  ved  at  bringe  til  Verden  —  hendes 
Evne  til  at  opdrage  dem  vil  jeg  nu  slet  ikke  tale  om. 
Saadan  en  lille  Barnekone,  som  sidder  med  aaben 
Mund  og  ler  tomt,  er  min  Skræk.  Hvad  dog  en  saa- 
dan Kvinde  er  en  Uting,   et  Bedrag! 

Præster  og  Læger  have  ogsaa  et  stort  Ansvar!  De 
gaa  til  Side  for  Sandhed.  De  besøge  Hjemmene, 
klappe  de  unge  Piger  paa  Kinden,  kysse  dem,  naar 
de  kan  komme  til  det,  og  saa  le  alle  og  ere  saa  uhyre 
tilfredse  med  hinanden.     Saaledes  er  Livet  Løgn!» 

«Det    undrer    mig    at    se,    hvor    tomt    og    unyttigt 


mange  Menneskers  Liv  gaar  hen!  Har  de  da  intet 
Syn  for  Kærlighedslivet?  Tænker  de  aldrig  paa  de 
mange  lidende,  fattige  Børn?  Jeg  siger  til  Eder,  I 
mange  Kvinder,  som  har  Tid  og  Raad  —  gaa  ud  og 
undersøg  Fattigdommen!  I  har  saa  godt  af  det,  I, 
som  leve  for  Pynt  og  Pjank!  Tag  Jer  sammen!  Har 
I  een  Gang  set  Sult,  Nøgenhed  og  hele  den  store 
Elendighed,  som  sand  Fattigdom  viser  os,  saa  tror  jeg, 
I  vil  faa  Tanke  for  noget  andet  og  bedre  end  det,  I 
hidtil  har  levet  for!» 

« Tænker  I  aldrig  paa,  at  der  kommer  en  Stund, 
hvor  Summen  af  vort  Livs  Gerning  skal  opgøres? 
Lykkelig  er  da  den,  hvis  Liv  har  haft  Betydning, 
lykkelig  den,  som  bliver  savnet  ved  sin  Bortgang,  hvis 
Navn  fremkalder  Smil  af  Glæde  ved  Mindet !» 

«Gaa  ud,  besøg  Børnehjemmene  og  lær  af  de  ud- 
holdende, arbejdende  Kvinder,  hvad  Livet  kan  være, 
men  lev  først  for  Eders  eget  Hjem!  Der  er  Kvinder, 
som  forsømme  Hjem,  Mand  og  Børn  for  at  deltage  i 
velgørende  Forsamlinger.  Sligt  duer  ikke!  Hjemmet 
skal  være  det  første  for  Hustruen !  Naar  Manden  kom- 
mer træt  hjem,  skal  han  hvile  ud  i  en  luftig  og  hyg- 
gelig Stue!  Middagsbordet  skal  være  dækket  med 
Omhu  og  om  muligt  Skønhed,  Maden  skal  være  solid 
og  velsmagende,  saa  at  han  og  Børnene,  der  kommer 
fra  Skole,  kan  glæde  sig  daglig  til  Maaltidet  og  gaa 
styrkede  derfra.  Jeg  raader  ogsaa  enhver  Hustru  til, 
at  hun,  dersom  der  er  kommet  mindre  gode  Tidender 
til  Manden,  intet  underretter  ham  om,  før  han  i  Ro 
og  Mag  har  nydt  sit  Maaltid.  Giv  ham  Tid,  lad  ham 
i  Fred!     Er  han  flittig  og  kærlig,  da  skaan  ham!  Lad 

ham  fole,  at  han  har  en  trofast  Hustru,  som  elsker 
ham  og  Børnene,  og  hvis  lykkelige  Opgave  det  er  at 
leve  for  dem,  at  vie  alle  sine  aandelige  og  legemlige 
Kræfter  til  Gavn  og  Glæde  for  dem.  Husgerning  er 
meget  interessant,  det  kommer  kun  an  paa  For- 
staaelsen ! 

(Nu  maa  jeg  holde  op  med  mine  Betragtninger,  thi 
hun,  som  bor  ovenover  mig,  er  beg^mdt  paa  at  « spille 
og  synge »!  Hun  er  skrækkelig  I  Man  skulde  tro,  at 
hun  var  stedt  i  den  forfærdeligste  Barnsnød !)» 

Skønt  min  Moder  saaledes  kunde  være  ret  streng 
i  sin  Bedømmelse  af  og  stille  store  Fordringer  til 
Kvinderne,  gjorde  det  hende  paa  den  anden  Side  ondt 
at  tænke  paa,  hvor  lidet  Kvindens  stille  Gerning  her  i 
Livet  bliver  paaskønnet.  Under  Indflydelse  af  saa- 
danne  Stemninger  nedskrev  hun  følgende  Bemærk- 
ninger til  Mændene: 

«Giv  Kejseren,  hvad  Kejserens  er,  og  Gud,  hvad 
Guds  er!  Giv  Kvinden  den  Plads,  som  tilkommer 
hende!  Værer  ikke  blinde  og  uretfærdige!  Hun  er 
rede  til  at  hjælpe  og  virke  med  Forstand  og  Omhu, 
hvor  man  kalder  paa  hende  i  Kærlighed!  Hendes 
Gerning  er  som  oftest  meget  skjult,  men  den  gaar 
gennem  alt  fra  ]\Iorgen  til  Aften!  Overse  den  ikke, 
I  Mænd,  som  modtage  saa  meget  af  hende!  Hendes 
Gerning  er  ofte  meget  svær  og  kræver  hendes  skarpe- 
ste Forstand  og  Taalmodighed  —  naar  hun  for  Eks- 
empel skal  skafle  meget  tilveje  med  smaa  Midler !» 

«:Gennemgaa   Dagen  fra  Du  staar  ud  af  Sengen  og 

til  Du  atter  lægger  Dig  til  Hvile!  Hvem  skylder  Du 
alle  Hjemmets  Behageligheder?  Jeg  taler  naturligvis 
om  Hjemmet,  som  det  skal  og  bør  være!  Undervurder 
aldrig  en  Gerning,  som  ikke  kan  undværes!  Betragt 
aldrig  Kvindens  velsignelsesrige  Virksomhed  som  under- 
ordnet !  En  udmærket  Husmoder,  en  dygtig  Tjeneste- 
pige sætter  jeg  saa  højt  som  nogen !» 

« Ingen  Mand  aner,  hvor  ofte  Kvinden  maa  sige 
med  Resignation:  «Gid  jeg  kunde  faa  Tid  til  at  læse 
lidt  mere!» 

« Kvinden  har  hyppig  en  langt  større  og  fastere 
Karakter  end  Manden!  Hvor  ofte  sætter  hun  ikke  i 
Stilhed,  ubemærket,   Mod  i  ham!» 

«De  største  Kærlighedsgerninger  udøves  af  ugifte 
Kvinder!  Hvormange  ugifte  Kvinder  gemme  ikke  en 
Verden  af  Kærlighed?  Mange  Kvinder  have  haft 
ulykkelig  Kærlighed;  den  store  Kærlighed,  de  ejer  i 
dem,  gør  de  vel  med  i  mange,  mange  Retninger!« 

;<Hvis  en  Mand  har  en  eller  anden  Legemsfejl  og 
derfor  ikke  bliver  Soldat,  kan  han  jo  blive  meget  ud- 
mærket i  sin  Virken  i  Verden.  Kan  da  en  Kvinde 
ikke  blive  til  Gavn  for  Samfundet,  fordi  hun  ikke  kan 
blive  Moder  ?» 

« Hvormange  Kvinder  ødelægges  ikke  legemligt  og 
aandeligt  af  bundfordærvede  Mænd?» 

« Hjemmets  Hygge  beror  paa  Kvindens  Smag  og 
Omhu.  Børnenes  Udvikling  og  egentlige  Dannelse 
beror  paa  Kvindens  Kærlighed,  Tro  og  Fornuft.  (Har 
hun  en  udmærket  Forstand,  saa  skader  det  ikke,  men 
Fornuften  er  aldeles  nødvendig.)    Altsaa  bærer  Kvinden 

Ansvaret  for  Verdensudviklingen !     Maa  vi  Kvinder  da 
ikke  takke  Gud  for  det  store  Kald,   han  har  betroet  osr» 

Foruden  med  Mænd  og  Kvinder  beskæftigede  min 
Moders  Tanker  sig  stadig  med  Børnene,  navnlig  med 
de  Børn,  som  ere  forladte  af  deres  Forældre  og  satte 
ud  hos  fremmede.    Herom  vidne  følgende  Optegnelser: 

«Hvor  er  det  dog  muligt  at  være  ond  mod  Børn, 
de  stakkels  smaa  Børn,  som  komme  til  \^erden  uden 
selv  at  ønske  det,  ene  ved  Menneskenes  Letsind. 
Det  er  skammeligt  og  dødt,  at  der  ikke  gøres  noget 
alvorligt  for  de  stakkels  smaa  Plejebørn ! » 

«Tænk  paa  Hjem  til  de  mange  nøgne  og  nød- 
lidende Børn,  de  mange  smaa  Stakler,  som  i  Sandhed 
mangler  et  godt  Tag  over  Hovedet,  mangler  alt,  fødes 
i  Elendighed  og  Xød. 

Kom  de  opofrende  Kvinder  til  Hjælp,  som  Aar  ud 
og  Aar  ind  strider  og  kæmper  for  fattige  Børn,  kæm- 
per med  en  storartet  Taalmodighed  for  at  skaffe  Ly 
til  de  smaa.  Se  de  Aarsberetninger,  de  udgiver,  og 
erfar  med  hvor  smaa  Midler  de  strider  sig  frem !  Det 
kan  ikke  blive  til  noget,  saalænge  ingen  kommer  dem 
ordentlig  til  Hjælp.  Her  er  sandelig  noget  at  virke 
for,   det  er  ikke  til  Pynt  og  Forfængelighed  I 

Og  betænk  saa,  hvor  mange  af  vore  store  Mænd 
og  Kvinder,  der  har  gjort  Fædrelandet  Ære,  ere  ikke 
komne  fra  ringe  Hjemr  Se  engang  efter,  tæl  dem 
sammen  —  de  fleste  ere  komne  fra  Almuen! 

Lad  os  støtte  og  hjælpe,  hvor  vi  kan  —  der  findes 
ingen  større  Glæde  paa  Jorden  1» 

Julie  Sødring:    Erindringer.     H.  22 

« Bornehjemmene  ere  altfor  smaa!  Var  det  dog  ikke 
en  usigelig  stor  Fryd.  om  man  kunde  skaffe  store 
Bygninger  til  de  mange  fattige  Børn? 

Det  er  rørende  at  se,  hvorledes  fattige  ofte 
komme  hinanden  til  Hjælp !  Jeg  læste  for  nylig 
en  Beretning  i  « Dagbladet »  om  en  fattig  Dreng,  som  i 
en  Maaned  ingen  Skjorte  havde  haft,  og  som  de  andre 
stakkels  Drenge  samlede  ind  til,  saa  han  fik  3  Skjorter! 
Det  er  virkelig  i  høj  Grad  gribende  —  det  er  et  stort 
Eksempel  for  alle  os  andre !» 

Sin  skønne  Kunst  elskede  min  Moder  til  det  sidste. 
Ofte  sagde  hun:  «Hvis  jeg  nu  begyndte,  skulde  det 
blive  meget,  meget  bedre !»  Hertil  svarede  hendes 
gamle  Ven,  kgl.  Skuespiller  V.  KoUing  engang:  «Jeg 
synes  dog,   det  var  saa  rart,   som  det  var!» 

Om  sin  Opfattelse  af  den  dramatiske  Kunst  og  om 
sine  Kunstfæller  nedskrev  hun  af  og  til  et  og  andet. 
Jeg  hidsætter  følgende: 

« Betænk,  at  Menneskene  ere  forskellige!  Nogle 
paavirkes  bedst  ved  Samtale,  andre  ved  at  vandre  i  en 
skøn  Natur!  Paa  nogle  virker  Sorgen  mest,  andre 
forædles  gennem  inderlig  Glæde! 

Teatret  har  en  meget  stor  Indflydelse  paa  mange 
Mennesker,  en  større  Magt  til  at  belære,  end  de  fleste 
tænker  sig!   Andre  kan  kun  gribes  og  røres  i  Kirken! 

Gud  er  overalt !» 

«Den  dramatiske  Kunst  er  uudtømmelig,  man  naar 
aldrig  Fuldkommenhed!  Jo  mere  en  Fremstiller  har 
Sandheden    til   Maal    for    sin  Kunst,    jo    mere    vil    han 

fole  sig  utilfredsstillet  ved  sin  egen  Virken,  ved  sine 
egne  Kræfter!  Skuespillerens  Kunst  er  en  stor  Kunst 
—  den  største\  Desværre  betragtes  den  saare  sjældent 
med  rigtig  Alvor  af  Menneskene;  de  fleste  vil  blot 
more  sig,  le  og  sladre!  Publikum  er  som  Bunke  be- 
tragtet en  tom,  udannet  Masse.  Faar  Folk  blot  Lov 
til  at  snakke,  saa  more  de  sig.  Alvor,  Eftertanke,  det 
er  noget  kedeligt,  trivielt  noget:  «Maa  vi  bare  være 
fri  for  det!»  Jeg  tænker  ofte  paa  den  Bemærkning, 
som  en  Dame  engang  i  et  Selskab  i  en  skuffet  Tone 
fremkom  med  om  mig:    «Gud,   hun  er  jo  alvorlig !» 

«Folk  ytre  sig  aldrig  mere  uvidende,  end  naar  de 
tale  om  dramatisk  Kunst.  Det  utrolig  gale  Begreb, 
man  har  om  Instruktion,  har  ofte  forbauset  mig! 

Det  er  jo  Livet  i  Sandhed,  Menneskene,  so7n  de  ere, 
der  skal  fremstilles!  Man  kan  ikke  skrue  et  naturligt 
Menneske  ud  af  en  Maskine!  Lige  saa  lidt  som  man 
kan  banke  Lune,  Skælmeri  og  Humor  ind  i  et  Menne- 
ske, lige  saa  lidt  kan  der  indarbejdes  dyb  Alvor,  Sorg 
og  det  sande  gribende,  rørende,  saaledes  at  man  ved 
Fremstillingen  tror  paa  det! 

Tanken  og  Følelsen,  som  kommer  frem  ved  Ordet, 
maa  og  skal  komme  fra  Hjertet  i  al  Naturlighed  og 
Sandhed!  Bevægelserne  med  Haand  og  Arm,  samt 
Gangen  og  Ansigtets  Udtr\'k  maa  følge  Ordet  uden 
forudgaaende  Aftale.  Jeg  kan  sige  med  Sandhed,  at 
jeg  har  aldrig  anet  mit  Legemes  Bevægelse!  Det  har 
fulgt  Ordet  i  al  Naturlighed;  saaledes  faldt  det  ganske 
af  sig  selv!» 

« Teaterpersonalet  har  altid  haft  meget  at  bekæmpe 
med  Hensyn    til  Folks    bornerte  Anskuelser   og   gamle 

22* 

forældede  Spøgelsehistorier!  Der  er  ingen  Kunstart, 
som  bliver  saa  slet  forstaaet  som  Scenens  Præstationer. 
Mange  Præster  ere  tilbøjelige  til  at  anse  Teatret  som 
den  lige  Vej  til  Helvede!  Den  Tanke  falder  dem  ikke 
ind,  at  vi  Skuespillere  have  et  alvorligt  Maal;  og  det 
kan  man  have,  hvad  enten  man  er  virkende  i  Kome- 
dien eller  i  Tragedien!  Man  kan  virke  til  Oplysning 
og  Eftertanke  saavel  i  det  komiske  som  i  det  tragiske, 
virke  Side  om  Side  med  Kirken  i » 

« Bliver  en  Skuespiller  syg,  og  Forestillingen  for- 
andres, saa  siges  der  aldrig  andet  end:  «Saa!  —  Gud 
hvor  det  er  kedeligt,  nu  er  han  (eller  hun)  syg!»  Det 
er  hele  Deltagelsen!  Ønsker  en  Skuespiller  en  Rolle, 
bliver  det  altid  fortalt,  som  var  det  en  Skandale.  Der- 
som Malere  eller  Digtere  ikke  kunde  arbejde  uden  at 
faa  tildelt  Opgaver,  og  man  i  en  Tid  af  flere  Maane- 
der  forbigik  dem,  hvad  vilde  saa  de  sige?  Og  det 
samme  gælder  jo  om  ethvert  Menneske  i  de  forskellige 
Stillinger  i  Verden  —  Præsterne  med!» 

«Hvis  nogen  synes,  at  jeg  udtrykker  mig  for  stærkt 
og  føler  for  varmt,   saa  glem  ikke,   hvorfra  jeg  kom! 

Fra  min  Barndom,  ja,  saa  langt  jeg  kan  huske  til- 
bage, har  jeg  aldrig  hørt  andet  end  varme  og  stærke 
Udbrud!  Naar  Fader  var  grebet  af  skøn  Kunst,  i 
hvilken  Retning  det  saa  var,  beregnede  han  ikke  sine 
Udtryk  og  var  ikke  tør!  Han  blev  fyldt  af  Fryd  og 
Glæde,  hans  Øjne  kunde  straale,  og  han  fik  sin  høje 
Stemme  —  saa  sang  han!  Han  blev  i  den  Retning 
aldrig  gammel.  Den  Arv  fik  jeg  efter  ham  —  jeg  har 
hørt  onde  Ord  for  det  —  men  endnu  saa  gammel,  som 
jeg  er,  føler  jeg  levende,   og  jeg  er  glad  ved  det!» 


—    341    — 

Min  Moders  Venner  og  tidligere  Kunstfæller  kom 
ofte  for  at  hore  til  hende.  Dog  var  det  kun  sjældent, 
at  hendes  Helbred  tillod  hende  at  tage  imod  dem.  Et 
Efteraar  kom  Liebe  flere  Gange  og  bad  om  at  faa 
hende  i  Tale.  Men  hun  følte  sig  for  svag  til  at  kunne 
se  ham.  Da  han  imidlertid  vedblev  at  sige:  «Saa 
kommer  jeg  igen!»  gav  hun  tilsidst  sine  Piger  Ordre 
til  at  lade  ham  komme  ind.  Da  Liebe  næste  Gang 
kom,  blev  han  vist  ind  i  hendes  Dagligstue,  hvor  hun 
sad  sammensunken  i  sin  høje  Lænestol.  Ganske  stil- 
færdig sagde  han  da:  «Jeg  synes  dog,  Julie,  at  vi 
skulde  se  hinanden  endnu  en  Gang  i  denne  Verden !» 
Besøget  var  kun  kort,  men  de  to  Barndoms  Legekam- 
merater var  begge  glade  over,  at  det  var  kommet  i 
Stand.  Faa  Dage  efter  fik  Moder  at  hore,  at  Liebe 
havde  indlagt  sig  paa  Hospitalet  for  at  underkaste  sig 
en  meget  farlig  Operation.  Denne  blev  foretaget,  men 
medførte  hans  Død. 

Saaledes  gik  efterhaanden  alle  min  Moders  gamle 
Omgivelser  bort.  Hendes  Brødre  og  Svigerinder  vare 
døde  —  hendes  ældste  Søster  havde  alt  i  mange  Aar 
været  død  —  og  hun  var  nu  den  eneste  overlevende 
af  Familiekredsen  Rosenkilde.  Ofte  gik  hendes  Tanker 
til  hendes  kære  afdøde.     Hun  skriver  saaledes: 

«Naar  jeg  siger,  at  jeg  har  lært  mest  af  mine  kære 
afdøde  Forældre  og  af  min  Sødring  efter  deres  Død, 
saa  maa  det  naturlig\ds  forstaas  saaledes: 

I  det  lange  Samliv,  jeg  Gud  være  takket  har  haft 
med  dem  alle,  har  jeg  daglig  haft  nok  udmærket  at 
lære  af  dem  og  er  vel  ogsaa  bleven   meget    paavirket, 

men  efter  deres  Død  har  jeg  set  saa  meget,  deres  Liv 
ligger  for  min  Tanke  saa  forunderlig  klart,  og  da  jeg 
har  været  meget  alene,  har  jeg  haft  Ro  til  at  fordybe 
mig  i  Betragtningen  af  dem. 

Fader  paa virkede  mig  jo  meget  i  min  Virksomhed 
ved  Teatret,  men  jeg  havde  dog  min  egen  Mening  og 
Følelse,  og  den  fik  ingen  mig  fra,  før  jeg  selv  vilde. 
Sødring  var  min  Lærer  i  —  jeg  kan  gerne  sige  —  alt! 
Han  havde  et  aabent  Øje  og  en  stærk  naturlig  Følelse 
for,  hvad  der  er  ret  og  sandt.  Dette  ytrede  sig  ved 
Bedømmelsen  af  min  Kunst  og  af  min  daglige  Gerning 
i  mit  velsignede  Hjem.  Ved  hans  ubeskrivelig  store 
Kærlighed  og  Overbærenhed,  haaber  jeg,  at  jeg  gik 
frem.  Der  var  Sandhed  og  Kærlighed  i  vor  Forening, 
derfor  er  det  min  Glæde  at  tænke  tilbage,  og  jeg  føler, 
at  der  kommer  mere  og  mere  Ro  over  mig. 

Moder  er  maaske  den,  der  efter  Døden  har  virket 
stadig  klarere  og  klarere  paa  mig.  Moders  store  Blid- 
hed, hendes  Nøjsomhed  og  stille  Beskedenhed,  kunde 
jeg  ikke  vurdere  som  Barn.  Da  jeg  voksede  til,  blev 
ung  Pige,  var  der  et  saa  stærkt  Liv  i  mig,  en  varm 
Lyst  til  Virken  —  heftig  og  hurtig  var  jeg  —  at  uag- 
tet jeg  daglig  glædede  mig  ved  hende  og  elskede 
hende,  var  jeg  dog  for  optaget  af  andet  til,  at  jeg  ret 
kunde  fordybe  mig  i  Forstaaelsen  af  hende.  Hun 
maatte  gaa  bort,  for  at  dette  kunde  ske.  Nu  tænker 
jeg  med  den  højeste  Beundring  og  Ærefrygt  paa  Moder, 
som  levede  det  stille  Liv!  Hun  ligesom  saaede  hver 
Dag  og  se,  hvor  stort  Billedet  er!  Bestandig  maa  jeg 
ønske:  Gid  Du  kunde  naa  hende!  Den  Tomhed  i 
Hjemmet,  hun  efterlod,   var  ikke  til  at  beskrive!     Hun 


—    343    — 

viste,  hvad  Betydning  Kvindens  stille  virkende,  huslige 
Liv  i  Troskab  og  Kærlighed  har.  Og  dog  havde 
Moder  sin  bestemte  Mening;  det  var  blot  Maaden, 
hun  ytrede  den  paa,   som  var  saa  smuk!» 


I  det  sidste  Aar  af  sit  Liv  var  min  Moder  ofte 
meget  træt.  Hun  længtes  mod  den  lange  Hvile,  men 
ønskede  dog  at  leve,  fordi  hun  følte,  at  vi  Børn  vilde 
savne  hende  saa  stærkt.  Hun  talte  ofte  om  sin  Død, 
men  altid  paa  en  fuldkommen  rolig  og  sund  Maade. 
Hun  var  saa  bange  for  at  for\'olde  Ulejlighed  ved  sin 
Begravelse.  <1  maa  endelig  love  mig,  at  den  bliver  i 
yderste  Stilhed  og  ganske  tarvelig !»  sagde  hun  ofte. 
Min  afdøde  Fader  var  begravet  i  Gentofte,  og  det  var 
Bestemmelsen,  at  ogsaa  min  Moder  skulde  hvile  der. 
I  Gentofte  havde  mine  Forældre  jo  tilbragt  deres  For- 
bindelses første  Sommerdage.  Hun  ønskede,  at  hun 
maatte  dø  om  Sommeren,  for  at  Vennerne  og  vi  Børn 
ikke  skulde  blive  sv2"e  ved  i  den  kolde  Mnter  at  køre 
den  lange  Vej  til  Gentofte  Kirke. 

Den  19de  Juli  1893  fyldte  hun  sit  halvfjerdsinds- 
tyvende Aar  og  blev  fra  alle  Sider  mindet  med  stor 
Kærlighed.  Blomster  og  Lykønskninger  strømmede 
ind  til  hende  fra  fjern  og  nær.  Det  samme  gentog 
sig  den  5te  November.  Da  var  det  nemlig  halvtred- 
sindsty^ve  Aar  siden,  hun  havde  debuteret.  Det  var 
hende  en  Sorg,  at  hun  ikke  personlig  kunde  tage  imod 
de  mange  Venner,  der  kom  for  at  lykønske  hende, 
men  hun  følte  sig  altfor  svag  hertil.  Hun  glædede  sig 
dog  inderligt  ved  at  se,   hvor  kærligt  hun  mindedes. 

I  Begyndelsen  af  Januar  1894  kom  jeg  en  For- 
middag ind  til  Frokostbordet,  og  min  Moders  Plads 
stod  da  tom.  Lidt  efter  kom  Pigen  ind  og  sagde,  at 
« Fruen  i  Dag  følte  sig  saa  svag,  at  hun  mente,  det 
var  bedst  at  blive  liggende !»  Dette  blev  hendes  sidste 
Sygeleje.  Sygdommen  viste  sig  at  være  Influenza. 
Efter  det  første  Anfald,  som  strakte  sig  over  et  Par 
Maaneder,  bedredes  hun  dog  og  naaede  endogsaa  at 
sidde  oppe  i  sin  Stol  et  Par  Timer  om  Dagen.  Men 
saa  vendte  Sygdommen  tilbage  og  tog  de  sidste  Kræf- 
ter. Hun  var  mageløs  taalmodig,  klagede  kun,  naar 
Smerterne  i  Brystet  og  Hosteanfaldene  blev  for  slemme. 
Naar  Tilstanden  var  lidt  bedre,  vendte  hendes  gamle 
Lune  tilbage.  Hun  plejedes  med  største  Omhu  af  sine 
to  Piger  og  en  fortræffelig  Sygeplejerske.  Hendes  Ven 
og  Læge,  Etatsraad  Hoff,  dæmpede  hendes  Smerter 
ved  Morphinindsprøjtninger. 

Den  2 1  de  Marts  var  Hundredaarsdagen  for  Digte- 
ren Poul  Martin  Møllers  Fødsel.  Hendes  Tanker  drejede 
sig  da  stadig  om  ham,  og  hun  beskrev  ham,  saaledes 
som  hun  mindedes  ham  fra  Adelgade,  da  hun  var  en 
lille  Pige. 

Ofte  talte  hun  om,  at  denne  Sygdom  stod  hun  ikke 
igennem,  og  hun  sagde  en  Dag  til  mig:  « Hvis  Pigerne 
skulde  stikke  i  at  tude,  naar  jeg  er  død,  maa  Du  ikke 
skænde  paa  dem!» 

En  anden  Dag  ytrede  hun:  «Det  er  Aanden,  den 
evige,  det  kommer  an  paa.  Naar  Du  efter  min  Død 
sidder  alene  i  Dit  Værelse,  tænker  paa  mig  og  kommer 
til  at  le  over  et  eller  andet,  som  jeg  har  fortalt,  da 
er  jeg  ved  Din  Side!» 

Henimod  Slutningen  af  April  indtraadte  der  en 
Bedring  i  Tilstanden,  og  hun  begyndte  selv  at  tro,  at 
hun  vilde  komme  sig.  Fredagen  den  27.  April  om 
Morgenen  sagde  Sygeplejersken  til  mig,  at  min  Moder 
havde  udtalt  Ønsket  om,  at  hendes  Seng  maatte  blive 
flyttet  midt  ud  paa  Gulvet.  Saa  laa  hun  friere.  Vi 
gjorde  da,  som  hun  ønskede,  og  Dørene  blev  aabnede 
ind  til  Spisestuen.  Hun  kunde  nu  se  ind  til  sine 
Blomster  og  til  det  gamle  Ur,  i  hvis  Bund  hun  for  de 
mange  Aar  siden   havde   fundet  sin  første  Teaterbillet. 

Min  Moder  havde  det  den  Dag  bedre,  end  hun 
længe  havde  haft  det.  Henad  Kl.  6  om  Eftermiddagen 
kom  jeg  hjem,  og  efter  at  have  spist  til  Middag  gik 
jeg,  som  jeg  plejede,  ind  for  at  faa  en  Passiar  med 
den  Gamle.  Hun  lod  til  at  befinde  sig  ret  vel  og 
ytrede  Ønske  om  næste  Dag  at  faa  noget  solidere  at 
spise  end  den  evige  Mælk.  «Vil  Du  have  Østers r>> 
spurgte  jeg.  «Ja, »  svarede  hun,  «men  jeg  spiser  kun 
een!»  Jeg  gik  da  ud  til  Pigerne  og  sagde  dem  min 
Moders  Ønske.  De  blev  begge  glade  over,  at  deres 
gamle  Frue  lod  til  at  have  det  bedre. 

En  Timestid  efter  kom  den  ene  af  Pigerne  st^T- 
tende  ind  til  mig  og  sagde,  at  Fruen  pludselig  var 
bleven  saa  syg.  De  havde  hørt  hende  bede  en  Bøn, 
og  derefter  havde  hun  kaldt  paa  dem.  Da  de  kom 
ind,  havde  hun  rejst  sig  op  i  Sengen,  var  derefter 
faldet  tilbage  i  deres  Arme  og  havde  tabt  Bevidst- 
heden. Der  blev  straks  sendt  Bud  efter  Lægen  og 
min  ældste  Søster.  Men  da  de  kom,  var  det  paa  det 
sidste.  Hun  var  bleven  ramt  af  et  Hjerteslag.  Vi 
stod  alle  omkring  hende,   og  Dr.  Hoff  gav  hende  nogle 

Ætherindsprøjtninger.  Da  det  gamle  Ur  begyndte  at 
slaa  sine  ti  Slag,  levede  hun  endnu,  men  inden  det 
tiende  Slag  kom,   havde  hun  udaandet. 

Hendes  Ansigtstræk  vare  blevne  regelmæssige  i 
Døden,  Haaret  stod  mørkt  og  i  eet  Pur  om  hendes 
Hoved,  og  Øjenbrynene  traadte  mørkt  frem.  Der 
hvilede  en  usigelig  Fred  og  Alvor  over  hendes  Træk. 
Hænderne,  som  altid  havde  været  ualmindelig  smukke, 
laa  smalle  og  hvide  ved  hendes  Sider.  Den  fine,  rosen- 
rode Farve,  som  de,  medens  hun  levede,  havde  haft 
indvendig,  og  som  hun  ofte  havde  moret  sig  med  at 
vise  os,   var  nu  forsvunden.    — 

Dagen  efter  føltes  det  af  os  alle,  som  var  Huset 
blevet  øde  og  tomt.  Inde  paa  Bordet  i  Dagligstuen 
laa  hendes  Briller,  og  hendes  Garnvinde  stod  ved  Siden 
af  hendes  Lænestol.  Alt  saa'  saa  underlig  livløst  ud. 
Jeg  maatte  uvilkaarlig  tænke  paa  hin  skønne  Scene  i 
Øhlenschlågers  « Aladdin »,  hvor  den  gamle  Morgiane 
er  død,  og  det  faldt  mig  ind,  at  hvis  min  Moder  i  sin 
Kunstnertid  var  kommen  til  at  fremstille  denne  Skik- 
kelse, da  vilde  hun  her  være  naaet  højere  end  nogen- 
sinde. 

Min  Moder  havde  ofte  sagt  mig,  at  der  i  en  Skuffe 
i  hendes  Skrivebord  laa  tvende  Breve  fra  hende,  som 
hun  ønskede  skulde  læses  straks  efter  hendes  Død. 
Disse  Breve  tog  vi  frem.     Det  ene  lød  saåledes: 

Marts   1893. 

« Elskede  Børn ! 
Naar  jeg  er  død,    veed  I  jo,    at  det  er  mit  Ønske: 
alt   vedrørende  Begravelsen   saa   tarveligt  og  stille  som 
muligt! 

Naar  Kisten  skal  bæres  bort  fra  Hjemmet,  beder 
jeg  om,  at  de  Folk,  som  ere  vante  til  at  bære,  maa 
bære  den  !  I,  kære  Born,  bærer  mig  i  Eders  Hjerter, 
der  vil  jeg  gerne  være ! 

Gud  bevare  Eder,  st>Tke  og  velsigne  Eder  ! 

Eders  i  Tid  og  Evighed 
hengivne 
Moder. » 

Det  andet  Brev,  som  hun  onskede  læst  af  sin  Præst, 
havde  følgende  Indhold: 

«Naar  jeg  sporger  mig  selv:  «Hvor  har  Du  be- 
staaet?  Har  Du  bestaaet  i  Dit  Forhold  som  Datter? 
Ligeoverfor  Dine  Forældre?;  Da  maa  jeg  svare:  nej 
—  langt  fra!  «Har  Du  som  Søster  været,  hvad  Du 
skulde ?»  Nej!  «For  Dine  Venner?  for  Verden?  for 
Menneskene  ? »  Xej  I  « Og  nu  som  Hustru  ? »  Ak  Gud 
hjælpe  mig  elendige  Menneske  —  nej,  nej,  langt,  langt 
fra!  Jeg  har  kun  Guds  Xaade  at  holde  mig  til,  Guds 
Barmhjertighed  og  min  dyrebare  Frelser!  «Har  Du  be- 
staaet som  Moder ?»  Ak  nej,  i  intet  har  jeg  bestaaet  — 
1  alle  Forhold  Synd  og  Daarlighed! 

Jeg  har  tænkt  meget  over  mit  mangelfulde  Liw 
jeg  har  kun  at  bede  om  Xaade  og  Barmhjertighed! 
Derfor  ønsker  jeg,  at  min  Begra\else  maa  være  ganske 
stille  I  Den  Præst,  som  følger  mig,  beder  jeg  om  at 
holde  en  kærlig,  oprigtig  Bøn  til  min  Fader  i  Himmelen ! 

Jeg  har  elsket  min  store  Virksomhed  ved  Teatret, 
jeg  har  altid  lagt  megen  Bet}'dning  i  den,  udfort  den 
med    stort   Alvor,     større    og    større,    jo   ældre    jeg   er 

bleven!  Saa  alvorligt  har  jeg  forstaaet  min  Opgave, 
at  jeg  stadig  har  bedet  Gud  hjælpe  mig,  at  min  Frem- 
stilling maatte  være  sajid,  maatte  skabe  ren  og  inderlig 
Oplivelse  og  Glæde,  og  skulde  jeg  fremstille  en  Moder, 
der  kæmper  og  lever  for  sit  Barn,  da  veed  jeg,  at  jeg 
har  været  opfyldt  af  den  reneste  Vilje  og  det  inderligste 
Ønske  om,  at  denne  Fremstilling  maatte  være  til  Be- 
læring for  de  mange  Modre  og  Kvinder,  som  hørte  mig ! 

Naar  jeg  følte  mig  urolig  og  angst,  da  var  der 
intet,  som  kunde  trøste  og  styrke  mig  undtagen  min 
Bøn  til  min  Gud !  Naar  jeg  med  Inderlighed  bad  om 
Kraft  og  Sandhed,  saa  kom  Roligheden  tilbage  til  mig, 
og  da  kom  der  ofte  en  forunderlig  Velsignelse  og  Glæde 
i  mig  —  uagtet  jeg  altid  haabede,  at  det  skulde  blive 
langt  bedre  næste  Gang! 

Denne  min  lange  Teatervirksomhed  har  jeg  faaet 
Ros  nok  for  i  mine  Dage  —  derfor  ingen  Ros  mere 
over  mig!     Det  var  alt  ufuldkomment! 

Men  det  ønsker  jeg  skal  vides,  at  Virksomheden 
paa  Teatret  bor  ene  forstaas  som  belærende  og  op- 
byggende ! 

Maa  mine  elskede  Børn  og  de  Kære,  der  har  staaet 
mig  nær  i  mit  Liv,  mindes  mig  med  Kærlighed  og 
Overbærenhed,   da  kan  jeg  ikke  forlange  mere! 

(Dette  er  skrevet  med  Blyant,  fordi  jeg  ligger 
til   Sengs.      Jeg  har  nu  ligget  i   5  Uger.)» 

I  Overensstemmelse  med  min  Moders  Ønske  fandt 
da  Begravelsen  Sted  i  Stilhed.  Den  foregik  den  5te  Maj 
fra  Gentofte  Kirke.  Dagen  oprandt  med  det  skønneste 
Foraarsvejr.     Den   lille  Landsbykirke  var  helt  smykket 

med  Blomster,  og  Kransene,  som  alle  hendes  kære 
Venner  havde  sendt,  bedækkede  Kisten  og  strømmede 
som  en  Flod  udover  Kirkegulvet.  Lysene  i  to  gran- 
omvundne  Kandelabre  spredte  deres  gullige  Skær  ud- 
over Blomsterne.  Flere  af  hendes  Venner  havde  ind- 
fundet sig,  Stiftsprovst  PauUi  —  Sønnen  af  den  Mand, 
som  havde  konfirmeret  og  viet  hende  —  talte  smukt 
og  beaandet  over  hende,  og  oppe  fra  Orglet  sang 
Børnene  med  deres  klare  Stemmer  Salmen:  «Tænk 
naar  engang  den  Taage  er  forsvunden  ! »  og  Korsfarernes 
gamle  Sang  om  den  dejlige  Jord  og  den  prægtige 
Himmel,  der  passede  saa  godt  for  hende.  Tilsidst 
spillede  Organisten  den  skønne  og  vemodige  Musik, 
som  gamle  Kapelmester  Paulli  havde  komponeret  til 
Adolph  Rosenkildes  Begravelse. 

Saa  bar  Sognets  Bønder  Kisten  ud  til  Graven  og 
sænkede  den  deri.  Og  medens  Provst  Paulli  forrettede 
Jordpaakastelsen  og  læste  Bønnen  over  det  afsjælede 
Legeme,  skinnede  Solen  varmt  over  de  lyse  Bøgeskove 
og  de  grønnende  Marker.  Lærkerne  sang,  og  For- 
aarsvinden  svøbte  sig  mildt  om  Kirkens  rode  Gavl. 
For  mig  var  det,  som  om  den  fortalte  om  en  længst 
forsvunden  Tid.  Og  da  jeg  senere,  efter  at  alle  vare 
dragne  bort,  gik  hen  ved  Kirkegaardens  Hegn  og  saa 
ned  ad  Stien,  der  fører  langs  Markerne  bag  om  Husene, 
syntes  jeg  i  det  fjerne  at  skimte  en  ung  Mand  og  en 
ung  Pige  i  hvid  Dragt,  Arm  i  Arm  og  talende  for- 
troligt med  hinanden. 


TILLÆG 


Til  Side   172. 

Dlandt  dem,  der  bragte  Julie  Sodring  en  Lykønskning 
til  hendes  femogtyveaarige  Jubilæum,  var  ogsaa  Kompo- 
nisten Berggreen.      Han  tilskrev  hende  følgende  Brev: 

Fælledveien  Nr.  9 
d.   5te  Novbr.   1868. 
«Kjære  Fru  Sodring! 

Lad  mig  fra  min  stille  Krog  ogsaa  hilse  Dem  paa 
denne  Dag,  som  for  Dem  vil  afgive  et  sjeldent  eenstem- 
migt  Vidnesbyrd  om  den  Hojagtelse  og  Hengivenhed, 
man  nærer  ikke  blot  for  Kunstnerinden,  men  ogsaa  for 
det  ædle  Menneske. 

Det  er  med  Vemodighed,  at  jeg  tænker  paa  de  mange 
glade  Timer,  vi  i  det  private  Liv  engang  levede  med 
hinanden.  Min  Hengivenhed  for  Dem  er  imidlertid  den 
samme.  Som  et  Minde  om  mig  sender  jeg  Dem  mine 
Folkesange.  Det  iste  Bind  kan  jeg  først  sende,  n.aar  det 
er  udkommet  i  den  under  Pressen  værende  nye  Udgave. 
Modtag  dette  Arbeide  med  den  Mildhed,  som  De  altid 
har  viist  mig,  og  modtag  mit  hjerteligste  Ønske  om,  at 
De  i  mange  Aar  maa  leve  i  uforstyrret  Nydelse  af  Deres 
Lykke  som   Hustru,   Moder  og  Kunstnerinde. 

Deres  med  Hojagtelse  hengivne 
Berggreen. 

Min  Kone  beder  mig  at  sende  Dem  sin  hjerteligste 
Hilsen  og  Lykønskning. 

Til 

Kgl.   Skuespillerinde,  Fru  Julie  Sodring. » 

Julie  Sodring:  Erindringer.     II.  23 

Til  Side   213. 

I  de  Sommere,  H.  V.  Kaalund  og  Julie  Sødring  mødtes 
i  Sletten,  var  Digteren,  under  Inspiration  af  Tidens  Gæring 
paa  det  Religiøses  Omraade,  stærkt  opfyldt  af  Tanken 
om  at  skrive  et  Drama,  hvis  Handling  —  henlagt  til 
Alexandria  i  Kristendommens  første  Tider  og  grupperende 
sig  om  en  højtbegavet  hedensk  Kvinde  —  skulde  give 
et  Billede  af  Brydningen  mellem  den  nye  Tro  og  den 
gamle  Verdensopfattelse.  Da  Dramaet  senere  udkom 
under  Navnet  «Fulvia»,  vakte  det  megen  Opsigt  ved 
sine  store  lyriske  Skønheder,  ligesom  det,  da  det  nogle 
Aar  efter  i  en  omarbejdet  Skikkelse  opførtes  paa  det 
kgl.  Teater,  gjorde  betydelig  Lykke  ved  sin  sceniske 
Virkningsfuldhed.  Julie  Sødring  interesserede  sig  i  høj 
Grad  for  Kaalunds  ejendommelige  Arbejde,  der  saa  ofte 
havde  været  Genstand  for  hans  og  hendes  Samtaler,  naar 
de  i  de  lange  Sommeraftener  vandrede  i  den  gamle 
Købmandsgaards  Have  ved  det  blaa  Sund.  Imellem  Julie 
Sodrings  Papirer  er  fundet  et  Brev  fra  Digteren,  der  er 
et  Udtryk  baade  for  hans  egen  store  Beskedenhed  og  for 
den  Interesse,  hvormed  han  omfattede  hende,  til  hvem 
han  skrev.     Brevet  er  saalydende: 

Vridsløselille,    iste  Juledag   1875. 
«Kjære,  ærede  Frue! 

Jeg  vilde  gjerne  strax  have  takket  Dem  for  al  den 
Hjertelighed  og  Opmærksomhed,  De  har  vist  mig  i  Deres 
Brev,  og  ikke  mindst  for  Deres  Portrait,  som,  modtaget  fra 
Dem  selv,  er  en  dobbelt  kjærkommen  Gave,  ikke  alene 
for  mig,  men  ogsaa  for  min  Hustru,  thi  vi  beundre  Dem 
ikke  alene  som  den  store  Kunstnerinde,  men  holde  ogsaa 
hjertelig  af  Dem  som  Menneske  og  ville  altid  bevare  i 
levende  Erindring  de  Timer,   vi  have  tilbragt  sammen  med 

Dem  og  Deres  derude  paa  Fiskerlejet  Sletten.  At  min 
Tak  kommer  lidt  sent,  hidrorer  fra,  at  jeg  ved  Aarsskiftet 
har  mere  at  bestille  her  i  Fængslet,  end  jeg  næsten  kan 
overkomme.  Tilmed  har  jeg  været  upasselig  i  disse  Dage 
og  lever  desuden  i  en  mig  uvant  Tummel,  thi  min  Svogers 
'  den  afdode  Koffardikapitains)  Bom  ere  alle  samlede  hos 
mig,  og  da  jeg  ikke,  mindst  i  Juledagene,  nænner  at 
lægge  Baand  paa  Deres  og  lille  Lauras  Lystighed,  er 
Ævret  naturligvis  aldeles  opgivet.  Jeg  skriver  saaledes 
dette  under  en  øredøvende  Larm,  og  De  maa  derfor  til- 
give, om  mit  Brev  er  noget  ubet}^deligere  og  mere 
usammenhængende,  end  det  burde  være,  naar  En,  hvem 
De  har  rost  som  Digter,  skriver  til  en  saa  højtbegavet, 
udmærket  Dame  som   Dem. 

At  min  «Fulvia»  lider  af  store  Mangler,  navnlig  i 
dramatisk  Henseende,  at  jeg  i  hvert  Tilfælde  har  behandlet 
et  saa  rigt  Thema  alt  for  kort,  er  Xoget,  jeg  selv  klart 
har  indseet  før  Offentliggj øreisen;  jeg  fortryder  kun,  at 
jeg  ikke  har  kaldt  det  ;Et  dramatisk  Digtx  istedetfor 
«Et  Drama ».  At  De  ikke  destomindre  har  fundet  Behag 
deri,  glæder  mig,  fordi  jeg  sætter  saa  hoj  Pris  paa  Deres 
Mening  og  betragter  ethvert  rosende  Ord  fra  Dem  som 
en  virkelig  Udmærkelse. 

Jeg  skal  personlig  have  den  Ære  og  Fornøjelse  at 
hilse  paa  Dem,  saa  snart  jeg  kommer  til  Staden.  Fore- 
løbig sender  jeg  —  og  min  Kone  med  mig  —  Dem, 
kære  Frue,  Deres  Mand  og  Deres  Børn  vor  kjærligste 
Hilsen! 

Med  udmærket  Agtelse 
Deres  hengivne 

H.   V.   Kaalund. 

Til  Side  277. 

Under    Overskriften    «En    Kunstnerfest    i    Rom»    inde- 
holder  «Dagbladet»   for  25.   November  1874  følgende: 

«Fra  Rom  skrives  der  til  os: 

Da  Fru  Sødrings  Ophold  i  Rom  har  været  saa  kort- 
varigt, og  Hensynet  til  hendes  Helbred  ikke  har  givet 
hende  megen  Leilighed  til  Samliv  med  herværende  Skan- 
dinaver, havde  man  besluttet  at  indbyde  hende  til  en 
lille  Fest  for  inden  Bortreisen  at  takke  hende  for  alle  de 
Glæder,  hun  saa  ofte  har  beredt  os.  Onsdagen,  den 
i8de  Novembei  Kl.  6  Eftermiddag  samledes  næsten  alle 
herværende  Danske,  hvortil  flere  Nordmænd,  Svenske  og 
Finner  havde  sluttet  sig  i  Hotel  du  Globe.  Skjønt  Spise- 
salen var  noget  uheldig  i  sin  Form  og  Anretningen  paa 
romersk  Hotelmaner  kun  tarvelig,  var  Stemningen  dog 
meget  god  og  grupperede  sig  smukt  og  naturligt  om 
Hædersgjæsten.  Hr.  Ravnkilde  førte  Fru  Sødring  tilbords, 
og  hgeoverfor  sig  havde  denne  den  Glæde  at  se  Fru 
Heiberg,  som  agter  at  tilbringe  Vinteren  hernede.  Efter 
at  Ravnkilde  havde  overtaget  Præsidiet  og  budt  Gjæsterne 
Velkommen,  bad  han  Selskabet  om  at  afsynge  den  første 
Del  af  en  af  Hr.  Bredal  forfattet  vakker  Sang  og  gav 
derefter  Ordet  til  Kandidat  A.  Ingerslev,  som  gav  en  til- 
talende Karakteristik  af  Fru  Sødrings  Kunstnerindividualitet 
og  bragte  hende  en  varm  Tak  for  alle  de  uforglemmelige 
Nydelser,  hun  havde  skaffet  sine  Landsmænd,  idet  han 
dertil  knyttede  det  Haab,  at  man  stedse  maatte  komme 
dybere  i  Gæld  til  hende  ved  atter  og  atter  fra  det  nye 
Theaters  Tilskuerbænke  at  se  gamle  Rosenkildes  Datter 
paa  Scenen.     Et   tre  Gange   gjentaget  Hurra   udtrykte   de 

Tilstedeværendes  Tilslutning  til  den  udbragte  Skaal.  Der- 
efter blev  Slutningsverset  afsunget,  hvorpaa  Fru  Sodring 
takkede  paa  den  hende  egne,  humoristiske  og  rorende 
Maade.  Derefter  henvendte  Fabrikant  Sodring  sig  i  varme 
Ord  til  Fru  Heiberg  og  bragte  hende  sin  Hustrus  Tak 
for  al  den  kærlige  Hjælp  og  venlige  Opmuntring,  hun 
lige  fra  de  tidligste  Aar  havde  ydet  hende.  Hr.  Schu- 
macher udbragte  en  Skaal  for  Hr.  Sodring,  hvorfor  denne 
takkede.  Maleren  Krohn  bragte  det  nye  Theater  en  Hilsen 
med  varme  Ønsker  for  dets  Fremtid.  Da  Ordet  nu  gaves 
frit,  fulgte  en  Række  Skaaler  Slag  i  Slag.  Hr.  Berner 
talte  atter  for  det  nye  Theater  og  for  Tilgangen  af  unge, 
dygtige  Kræfter.  Hr.  Galschiot  for  at  Maalet  for  Fru 
Sodrings  italienske  Reise  maatte  naas  i  den  fulde  Gen- 
vindelse af  hendes  Helbred.  Hr.  Sødring  for  Etatsraad 
Bravo  og  for  Kunstnerne  i  Rom;  Hr.  Berner  for  den  syge 
Digter  H.  C.  Andersen  samt  for  Fru  Sodrings  Broder, 
Hr.  A.  Rosenkilde.  Billedhuggeren  Runeberg  bragte  Fru 
Sodring  en  Hilsen  fra  finske  Studenter  og  finske  Skippere, 
som  havde  gj æstet  Kobenhavn,  Henimod  Slutningen  af 
Bordet  overrakte  Hr.  Bredal  Fru  Sødring  paa  tilstede- 
værende Kunstneres  Vegne  en  lille  Mappe  med  Tegninger 
og  Fotografier  til  Erindring  om  den  i8de  November  1874 
i  Rom.  Bordet  hævedes  af  Hr.  Ingerslev,  der  ytrede,  at 
ved  Hjælp  af  tre  Ting  havde  Fru  Sodring  været  istand  til 
at  sprede  saa  megen  Glæde  om  sig:  ved  sit  eget  Lune, 
ved  Digternes  Snille  og  ved  Modersmaalet;  han  bad  de 
Tilstedeværende  at  tømme  det  sidste  Glas  for  Moders- 
maalet. Selskabet  tilbragte  endnu  et  Par  behagehge  Timer 
i  Værelserne  ovenpaa,  inden  man  skiltes  efter  denne 
smukke  Fest.» 

Til   Side  313. 

Ved  Adolph  Rosenkildes  Begravelse  i  Frue  Kirke  den 
21.  Oktober  1882  afsang  det  kgl.  Teaters  Korpersonale 
følgende  Sang  af  H.  P.  Holst,  hvortil  daværende  Kapel- 
mester H.   S.   Paulli  havde  skrevet  Musiken: 

Løvet  falder  nu,   og  Blæsten  fejer 

Gule  Blade  henad  Mark  og  Sti, 

Og  som  al  den  Skjønhed,   Somren  ejer, 

Veires  hen,  bortveires  ogsaa  vi. 

Hvad  der  bliver,   hvad  der  ej   forsvinder, 

Er  kun  Minder 
Om  den  Aandens  Gjerning,  som  paa  Jord 
Trykked  sine  dybe,   stærke   Spor. 

Rist  da  ej   paa  hans  Grav  Glemsels  Rune! 
Husk,  hvor  tidt  tog  han  ej   Sorgens  Vægt 
Fra  vor  Skulder  ved  sit  rige  Lune, 
Husk,  hvor  mangt  et  Saar  har  han  ej  lægt! 
Selv  naar  Smerten  knuged  ham  hernede, 

Var  han  rede 
Til  at  skjænke  os  sin  Lægedrik  — 
Smil  og  Taarer  var  den  Løn,   han  fik. 

Danmark,  Moder!  vel  maa  nu  Du  klage! 
Du,   som  var  engang  saa  stolt  og  rig, 
Dine  bedste  Sønner  fra  Dig  drage! 
Skjuler  Du  dit  Blik  bag  Slørets  Flig? 
Nei,  løft  kun  din  Pande,   Moder  kjære! 

Til  din  Ære 
Fylker  sig  en  Skare  nok  paany. 
Som  dit  Navn  vil  løfte  højt  mod  Sky! 


Til  J.   W.   Sødring:   Erindringer  fra  min 
Barndom   og  Ungdom. 

Side  6i  er  Verset  under  Goethes  Billede  urigtigt  citeret. 
Det  gamle  Billede  er  senere  tilfældig  kommet  for  Dagen. 
Verset,  der  er  aftrykt  med  Digterens  Haandskrift  i  Fak- 
simile, lyder  saaledes: 

Liegt  dir  Gestern  klar  und  offen, 
Wirkst  du  Heute  kraftig  frey; 
Kannst  auch  auf  ein  Morgen  hoffen, 
Das  nicht  minder  gliicklich  sey. 

Weimar,  7.  Xov.  Goethe. 

1825. 

3U1E  Udgavk 

AF 

PETER  ANDREAS  HEIBERG 

f  Mi 

THOMASINE  GYLLEMBOURG. 

En   Beretning  støttet  paa  efterladte  Breve 

VED 

Johanne  Luise  Heiberg. 

Med  Portraiter  af  P.  A.  Heiberg  og  Fin    Gyllevibonrg. 
4  Kr. ;  eleg.   indb.   5    Kr.   75   Øre. 


ET  KVINDELIV. 

—  ILIA  FIBIGER.  — 

SKILDRET    AF 

Margrethe  Fibiger. 

I    Kr.   75    Øre. 


MARIE  ANTOINETTE 

OG 

REVOLUTIONEN. 

af 

Clara  Tschudi. 

iste  DcL    ijSg—gs.  —  Med  Portraiter. 
4  Kr.    50   Øre;  eleg.   indb.  6   Kr. 

JULIE  WEBER  SØDRINC 

FØDT  ROSENKILDE: 

ERINDRINGER 

FRA  MIN  BARNDOM  OG  UNGDOM. 

VED 

M.  F.  SØDRING. 

Med  Portraiter  og  Illustrationcy. 

3   Kr.    50  Øre;   eleg.   indb.    5   Kr. 

Nationaltidende:    *Som  Tiilen   udviser,    handler    Bogen  kun 
Fru  Sødrings  første  Livsperiode  og  stopper  ved  Aaret    1849,  og  de 
saaledes   haabes  paa  en  Fortsættelse.     Men    allerede,    hvad    der  byc 
det  foreliggende  Bind,    er  saa  fornøjeligt  Og  saa  interessant 
man    uden    at    være    Spaamand    tør    forudsige,    at    denne    Bog    vil    1 
talrige  Kjøbere    til   Julemarkedet.     Den    udmærkede  Kunstnerinde  \ 
en  meget  sympathetisk  Skildring  af  sit  Barndomshjem  og  kommer  ga 
naturligt   derved    til    samtidigt   at   skildre  sin  berømte  Fader,    og  d 
mange    nye    kurieuse   Træk,    der    her    fremføres   om    gamle   Rosen! 
Alle  de   mange  bekjendte  Personligheder,  som  Rosenkildes  geniale  T 
1   sin  Ungdom  træffer  sammen  med,    fortæller   hun    ogsaa    meget  : 
somt  om,    skildrer  derpaa   sin  Debut  og  ender  som  sagt  ved  det 
punkt,  da  Theatret  gaar  over  til  at  blive  Statsinstitut.     Hvad  der 
ligere  forøger  Interessen  ved  disse  Erindringer,  ere  de  mange  Pori 
af  den  Rosenkildeske  Familie,  hvormed  Bogen  er  udstyret.« 

Dannebrog:    »Hovedindtrykket   af  Arbejdet  er  i  høj   Grad 
værdigt    og    sympathetisk        Den    udmærkede     Kunstnerinde 
bevaret    sin    Sjæls    Ligevægt    under   dette   Tilbageblik    paa    sit    Li 
Solen,  der  i  saa  rigt  Maal  faldt  over  hendes  sceniske  Virksomhed  son 
hendes  Hjem,  synes  at  have  skinnet  varmende  lige  ind  i  hendes  I 

Med  den  største  Interesse  vil  alle  Venner  af  Fru  Sødrii 
Kunstnerinden  og  Mennesket,  læse  denne  hendes  Skildring  af  Foræl 
Barndom.shjemmet,  de  første  Skridt  ud  i  Oftentligheden,  Kammei 
paa  Theatret,  Vennerne  i  Hjemmet  o.  s.  fr.  I  gamle  Rosenkildes 
færdedes  saa  noget  nær  alle,  der  havde  Navn  paa  Scenen  eller  i 
turens  Verden,  og  det  er  en  lang  Række  kjendte  Personlighede 
Sødring  har  portraiteret  og  fortæller  charaktcristiske  Træk  om  .  . 

